 I.R.S.Ext.UE Prezentare Echipa Publicatii Activitati Contact Prezentare Proiectul IMPLICAŢII ALE RELIGIILOR ASUPRA SECURITĂŢII ÎN CONTEXTUL EXTINDERII UNIUNII EUROPENE, urmăreşte unirea eforturilor cercetării şi învăţământului pentru realizarea vizibilităţii în cadrul unei reţele de cercetare care să fie compusă din instituţii ce pot forma un parteneriat durabil la nivel european, în ceea ce priveşte domeniile abordate, cel al religiei şi cel al securităţii. Iniţial, reţeaua va avea ca nucleu instituţiile partenere UNIVERSITATEA NAŢIONALĂ DE APĂRARE „CAROL I”, UNIVERSITATEA BUCUREŞTI-Facultatea de Teologie Ortodoxă „Patriarhul Justinian”, UNIVERSITATEA „VALAHIA” TÂRGOVIŞTE – Facultatea de Teologie Ortodoxă (din plan local), UNIVERSITE DE LAUSANNE – Observatoire des religions en Suisse (ELVEŢIA) cu sprijinul Conferinţei Bisericilor Europene (KEK), Geneva, Elveţia şi a JFM Recherches et Analyses, Fribourg, Elveţia, dorindu-se apoi, extinderea acesteia. Caracterul acestei reţele se doreşte a fi unul multifaţetat, interdisciplinar, cu o structură complexă, dar modulară şi flexibilă, funcţionând după principiul autofinanţării, fiind deschisă oricărei participări ulterioare, contribuind astfel la dezvoltarea cunoştinţelor în domeniile abordate, pe de o parte, şi a relaţiilor dintre instituţiile de cercetare şi învăţământ din mediul militar şi cel civil, pe de altă parte. Este de aşteptat să fie încurajată ,astfel, dezvoltarea şi utilizarea eficientă a infrastructurii actuale dar şi crearea unei baze comune necesare în realizarea produselor necesare bunei funcţionări a acestei reţele, a manifestărilor ştiinţifice comune, şi prin aceasta a întregii comunităţi ştiinţifice din România, în ansamblul său. Adăugăm faptul că la baza realizării acestei propuneri stă ideea de parteneriat prin care se va crea posibilitatea continuării şi dezvoltării unei structuri de cercetare care să fie capabilă de autosusţinere pe mai departe a activităţilor propuse spre desfăşurare. Suntem de părere că din punct de vedere al analizei de securitate, astăzi, la început de secol XXI, în condiţiile în care lumea de astăzi se transformă din ce în ce mai mult, sub efectele procesului de globalizare, există nevoia de identificare atentă a tuturor aspectelor pe care le implică acest proces. Totul, de la tot mai strânsa interconectivitate globală economică (cu toate celelalte aspecte legate de aceasta – reţele IT, financiare, comerciale) care atrage după sine necesitatea implementării de politici care să reglementeze noile realităţi, până la tendinţa de segmentare a unor state, observată în ultimele decade, face ca mediul actual de securitate să fie caracterizat drept fluid şi complex, ceea ce poate demonstra confirmarea opiniei exprimate de majoritatea specialiştilor în domeniu, şi anume că mediul global suferă o stare de reaşezare, de reconfigurare şi repoziţionare a principalilor actori ai eşicherului internaţional, şi de reconstrucţie, sau, după caz construcţie a unor structuri instituţionale (în plan naţional, regional şi mondial) pentru a fi cât mai adecvat adaptate noilor condiţii ale acestei ordini în profundă schimbare. În acest mediu, evident, este normal să apară stări conflictuale, generate de însăşi noile condiţii, sau, mai exact spus de procesul de adaptare la aceste condiţii. Deşi multă vreme factorul religios nu a fost considerat un aspect major al securităţii naţionale, la momentul în care s-a constatat că avea potenţial de a inflama o stare de tensiune sau conflict între state, modul de abordare a acestui factor a fost reconsiderat, iar acest lucru se întâmplă încă de la sfârşitul anilor '70, din cauză că apariţia religiei ca trăsătură majoră a unui conflict a fost total neaşteptată atât de către mediul academic cat şi de factorii decizionali. Primul şoc major a fost la momentul revoluţiei islamice iraniene, iar de atunci a început să devină limpede că religia ca factor în conflict, începe să joace un rol important dacă nu în provocarea unor conflicte, atunci în exprimarea lor. Pentru că uneori, religia apare în conflict precum o marcă a etnicităţii. Aparţinând dimensiunii culturale a securităţii, factorul religios capătă o importanţă majoră în analiza de securitate, spaţiul de manifestare al securităţii culturale situându-se la nivelul interrelaţionării securităţii individuale cu securitatea naţională, în sensul că indivizii sau grupurile substatale. Speţa noastră grupurile religioase, pot deveni o problemă de securitate naţională, în cazul comportamentului aberant al acestora degenerând spre acţiuni teroriste, separatiste, revoluţionare etc. Trebuie menţionată corelarea acestei teme cu principalele tendinţe din domeniile analizei internaţionale de securitate, dinamizate de procesele tehnologice şi de altă natură, la început de secol XXI. Cea mai mare parte a literaturii de specialitate din domeniul analizelor de securitate aparţinând ultimei jumătăţi a secolului XX, nu pare a acorda o atenţie sporită dimensiunii culturale a securităţii naţionale, de cele mai multe ori aspectele culturale(etnie, religie, limbă ş.a) fiind tratate în cadrul dimensiunii sociale. Dar schimbările petrecute pe scena internaţională la cumpăna dintre milenii au obligat atât comunitatea ştiinţifică cât şi factorii de decizie politică şi militară să acorde o mai mare atenţie acestui domeniu, drept pentru care, nu vom neglija influenţele pe care fiecare dintre acestea o au asupra celorlalte, fapt normal de altfel din moment ce sistemul securităţii naţionale este considerat unul interdependent (domeniile politic, militar, economic, social, cultural şi de mediu nefiind entităţi de sine stătătoare, procesele petrecute la fiecare nivel producând după caz, mutaţii la nivelul întregului sistem). Întrucât statele sunt unităţi dominante, securitatea naţională este o problemă centrală atât în cazul referirii ei la stat, cât şi în aplicarea ei mai directă la elementele sale etnoculturale şi religioase. Permeabilitatea statelor atât la ideile cât şi la popoarele asociate cu alte state, şterge graniţele dintre securitatea internă şi cea naţională. Dispar astfel, treptat, distincţiile între cetăţeni şi străini, politică internă şi internaţională, iar uneori chiar şi simplul schimb de idei şi de comunicare poate duce la ameninţări culturale semnificative politic (cum este cazul reacţiei fundamentaliştilor islamişti la penetrarea ideilor occidentale în lumea arabă). Problemele de limbă, religie şi tradiţie culturală deţin un loc important în ideea de stat şi pot avea nevoie să fie apărate sau protejate în cazul „importurilor” culturale, atât de seducătoare de multe ori. Pe plan naţional această tematică a fost doar tangenţial şi parţial abordată la diferite simpozioane, colocvii etc.. care puneau în evidenţă legătura dintre Armată şi Biserică sau de lucrări ce prezintă evenimente punctuale din istoria naţională în care această colaborare s-a făcut în mod special evidenţiată. Faptul că după 1989 serviciul religios s-a reintrodus in Armată subliniază, dacă mai era nevoie, importanţa acestei colaborări fireşti. Probleme legate de celelalte culte, religii şi noi mişcări religioase cu un potenţial destabilizator evident au făcut obiectul unor cercetări din partea instituţiilor abilitate dar şi a unor cercetători independenţi. Amintim aici: Pr. Prof. Dr. Nicole Achimescu, Noile mişcări religioase, ed Limes 2002, Cuciuc Constantin, Religii noi în România, Bucuresti 1996, Cuciuc Constantin, Religii care au fost interzise în România, Bucuresti 2001, Violenţa „în numele lui Dumnezeu” Un răspuns creştin., Simpozion internaţional, Alba Iulia 11-12 martie 2002 Cu toate acestea, stadiul cercetărilor in acest domeniu a rămas la nivel incipient şi superficial urmărind doar o informare signaletică a unor fenomene destul de importante. Tocmai de aceea suntem de părere că o astfel de iniţiativă precum cea descrisă în proiectul nostru este mai mult decât necesară, având în vedere contextul extinderii UE şi posibilitatea de conectare la reţelele internaţionale de cercetare în domeniu care au o abordare subtanţială şi globală a fenomenului. Pe plan internaţional şi în speţă cel european instituţiile care se ocupă de legătura dintre religie şi securitate, sunt reduse, ca număr, instituţiile partenere în proiectul de faţă constituind entităţi etalon în domeniile abordate. Este vorba despre Observatoire des Religions en Suisse – ORS, director Jorg Stolz, JFM Recherches et Analyses , director Jean – Francois Mayer şi Conferinţa Bisericilor Euriopene (KEK), director Viorel Ioniţă. Prin punerea în aplicare a proiectului de faţă, unităţile de cercetare din România, care au ca domenii de cercetare securitatea şi religia vor putea deveni in viitorul nu foarte îndepărtat membre ale unei puternice reţele de cercetare, sprijinită local de cele două dimensiuni implicate ale sale, cea civilă şi cea militară. Obiectivul central al proiectului îl constituie iniţierea şi dezvoltarea unui parteneriat de lungă durată între instituţiile de învăţământ superior din România şi instituţii de cercetare din Europa, care au ca domenii de cercetare securitatea şi religia. Proiectul îşi propune de asemenea, să realizeze o vizibilitate naţională şi internaţională a preocupărilor de cercetare în aceste domenii. Obiectivele operaţionale ale realizării proiectului sunt: identificarea elementelor de infrastructură a resurselor umane, materiale şi financiare necesare pentru realizarea instrumentelor de lucru pentru realizarea proiectului; elaborarea unui glosar de termeni din domeniile securităţii şi religiei ca instrument de lucru pentru eficientizarea parteneriatului; înzestrarea studenţilor doctoranzi şi a personalului de cercetare şi didactic cu deprinderi şi cunoştinţe în domeniul securităţii şi religiei. Aceste deprinderi vor fi valorificate eficient în cadrul unui institut european inter-universitar de cercetare a problematicii securităţii şi religiei. În cadrul proiectului, doctoranzii sau cercetătorii ce au ca preocupare aceste domenii vor efectua stagii de lucru la instituţii partenere din Elveţia, dobândind astfel cunoştinţe teoretice şi abilităţi practice privind cercetarea în domeniile securităţii şi religiei; - înfiinţarea unui centru de documentare inter-universitar privind activitatea de cercetare în domeniul securităţii şi religiei; - identificarea modalităţilor de transformare a centrului de documentare în Institut european inter-universitar de cercetare a influenţei religiilor asupra securităţii. Acesta va crea oportunitatea tinerilor doctoranzi, dar şi a cercetătorilor şi personalului didactic cu preocupări în domeniu de a face parte activ dintr-o puternică reţea inter-universitară de cercetare. Un astfel de demers, privind realizarea unei reţele de cercetare complexe, interdisciplinare şi multifuncţionale ce are la bază principiul parteneriatului reprezintă o noutate pe scena cercetării ştiinţifice în domeniul relaţiilor religie-securitate în România. Având ca scop realizarea unei reţele de cercetare conectată la celelalte instituţii europene şi internaţionale de profil, proiectul îşi propune să pună bazele unei colaborări eficiente cu un schimb de informaţii şi cercetători ca apoi să poată dezvolta programe de cercetare la standarde europene utile în promovarea unei strategii de securitate eficiente şi de perspectivă. În ceea ce priveşte structura propusă anterior sub forma unui institut de cercetare, aceasta constituie mai mult decât un instrument de dezvoltare şi analiză a cunoştinţelor, reprezentând unul de impulsionare şi promovare a vizibilităţii cercetării româneşti, un instrument care contribuie la formarea viitoarelor generaţii de cercetători, analişti, practicieni în domeniu. Foarte importantă este consolidarea legăturilor dintre instituţiile care vor participa la acest proiect, diseminarea rezulatatelor proiectului şi organizarea apoi în România a unui centru similar celor din Europa Occidentală, cu un puternic caracter inter-universitar care să sa aibă ca obiectiv promovarea cercetării, informarea, analiza evoluţiei fenomenului religios şi implicaţiile lui în securitate. Deja, echipa proiectului îşi propune alcătuirea unui glosar de termeni „Religie şi Securitate în spaţiul european al secolului XXI” care va fi un instrument foarte util in cercetare prin definirea terminologică ce o realizează, datorită mutaţiilor pe care majoritatea termenilor de specialitate le-au suferit, în concordanţă cu noile modificări ale societăţii şi ale mediului de securitate, în general. Studii preliminare indică faptul că religia în Uniunea Europeană va avea o imagologie aparte. Pe de o parte nu vor mai exista biserici sau religii majoritare cum este cazul statelor naţionale, iar pe de altă parte noile mişcări religioase vor avea un teren de difuziune fără graniţe şi legislaţii particulare. Acest fenomen are un dublu impact, pozitiv şi negativ, pentru securitate sub toate aspectele ei iar instituţiile statului care sunt abilitate în domeniu şi opinia publică trebuie să aibă informaţii documentate şi o analiză de profunzime a fenomenelor ce apar. Finalizarea cu succes acestui proiect ar îndepărta anumite limitări, încă existente în unele zone. Rezultatele sondajelor sociale din ultimii ani au indicat faptul că Armata şi Biserica ocupă primele locuri în ceea ce priveşte încrederea populaţiei în instituţii. Poate tocmai de aceea este necesar ca o astfel de iniţiativă, de creare a vizibilităţii proiectelor şi instituţiilor de cercetare să vină din partea unui parteneriat precum cel al proiectului de faţă. În ţara noastră nu există încă, entităţi de cercetare cu acestă perspectivă şi cu o asemenea deschidere. Centrele de cercetare în domeniul securităţii se axează de obicei pe unul singur dintre cele două domenii religie şi securitate, însă, tendinţele europene şi mondiale actuale impun tot mai mult o abordare cu o perspectivă religioasă în domeniul securităţii. Centre de cercetare strategică de prestigiu din lume urmăresc cu multă atenţie dimensiunea religioasă a societăţii şi o consideră vitală pentru securitatea regională şi globală. Se impune deci creerea unei reţele de cercetare inter-universitară susţinută partenerii prezentului proiect, care să promoveze în cercetare această perspectivă şi, de asemenea, colaborarea cu instituţiile similare din Uniunea Europeană. Racordarea cercetării noastre la circuitul european şi modial aduce beneficii evidente pentru instituţiile academice româneşti. Schimbul de publicaţii, conectarea la ultimele cercetări, diversificarea metodelor şi mijloacelor de investigare şi analiză va duce la creşterea calităţii cercetării şi o competitivitate în domeniu. Pentru început, dorim să facem câteva precizări privind contextul general al proiectului – Programul „Cercetare de Excelenţă” (CEEX). Lansat în anul 2005, programul are ca obiective principale definirea şi consolidarea unei arii româneşti a cercetării, compatibile cu structurile de cercetare din Uniunea Europeană, precum şi pregătirea entităţilor româneşti de Cercetare - Dezvoltare şi Inovare (CDI) să participe la proiectele din Programul Cadru 7 (PC7). Programul CEEX urmăreşte creşterea calităţii cercetării prin identificarea polilor de excelenţă din domeniile prioritare de cercetare ale UE, favorizarea lucrului în echipe interdisciplinare, prin crearea de parteneriate funcţionale şi prin respectarea normelor comunitare în domeniul cercetării. COMUNICAT DE PRESĂ Luni 13 noiembrie 2006, a avut loc în sediul Bibliotecii Facultăţii de Teologie din cadrul Universităţii „Valahia” din Târgovişte, Sesiunea de Comunicări Ştiinţifice Religia în societate la început de secol XXI. Tendinţe Europene. Manifestarea s-a desfăşurat în cadrul proiectului de cercetare Implicaţii ale religiilor asupra securităţii în contextul extinderii U.E., proiect coordonat de Universitatea Naţională de Apărare „Carol I” din Bucureşti, în parteneriat cu Facultatea de Teologie din cadrul Universităţii din Bucureşti şi Facultatea de Teologie Ortodoxă a Universităţii Valahia din Târgovişte, beneficiind de sprijinul ştiinţific al Universităţii din Lausanne – Observatoire des Religions en Suisse (Elveţia) şi JFM Recherches et Analyses, Fribourg (Elveţia). Sesiunea de Comunicări a prilejuit întâlnirea cu personalităţi ale mediului academic dar şi a autorităţilor, printre aceştia amintind pe: Discuţiile generate de comunicările ştiinţifice au reliefat, atât prin cantitatea şi calitatea informaţiei, dar şi prin clarificările formulate cu această ocazie, că un asemenea demers precum cel iniţiat de partenerii acestui proiect, necesită a fi dezvoltat atât prin dezbaterile de idei, caracteristice societăţii democratice europene actuale, cât şi prin atragerea de specialişti (atât români cât şi străini) în cadrul proiectului. O menţiune care se regăseşte în raportul de activitate pentru anul 2005 cu privire la Programul CEEX se referă la una din problemele acute cu care se confruntă mediul românesc de cercetare – fragmentarea, a cărei cauză este localizată în comportamentul segregaţionist indus de compartimentul managerial. Regulile dure ale competiţiei de piaţă, ca şi o informare mai bună a managerilor, au arătat că mediul academic şi agenţii economici, fie ei cu scop lucrativ sau nu, incluzând aici şi entităţile de cercetare, au şanse semnificativ mai mari dacă se grupează în parteneriate funcţionale. Prezentul proiect se încadrează în modulul de promovare a participării la programele europene şi internaţionale de cercetare, prin care sunt susţinute: a) proiecte de creştere a vizibilităţii internaţionale; b) organizarea de manifestări ştiinţifice sau promoţionale cu participare internaţională reprezentativă; c) vizite de lucru şi stagii de lungă durată ale unor personalităţi ştiinţifice din străinătate; d) organizare/ participare la activităţi suport, în vederea integrării în proiecte de corelare a programelor naţionale la nivel european de tip ERA-Net sau în platforme tehnologice europene. Rezultatele estimate ale programului în cadrul acestui modul sunt: creşterea vizibilităţii internaţionale a instituţiilor şi programelor de cercetare: creşterea numărului de unităţi şi instituţii de CD, precum şi universităţi care beneficiază de programe de lungă durată susţinute de personalităţi ştiinţifice din străinătate; creşterea numărului de programe naţionale de cercetare incluse în proiecte de corelare a acestora la nivel european de tip ERA-Net; creşterea vizibilităţii şi impactului internaţional ale cercetării româneşti, prin contribuţii ştiinţifice (ex: publicaţii, patente, invenţii etc.) indexate sau înscrise în baze de date internaţionale. Dorim să subliniem prin cele prezentate faptul că proiectul iniţiat de Universitatea Naţională de Apărare „CAROL I” este o iniţiativă temerară, acesta desfăşurându-se în perioada 2006-2008, cu un colectiv al celor trei instituţii partenere ce se apropie de un număr de 30 de persoane, cercetători, profesori universitari, specialişti, precum şi studenţi şi doctoranzi. Credem de asemenea că un astfel de proiect se justifică şi poate avea succes în condiţiile în care factorii de decizie din domeniul securităţii naţionale manifestă interes pentru dinamizarea cercetării ştiinţifice în acest domeniu, consideră utilă crearea comunităţii de cercetare în domeniul securităţii în România şi optează pentru racordarea acesteia la sistemul de valori european şi mondial. De asemenea, s-ar asigura şi cadrul intern pentru organizarea unei instituţii moderne de cercetare într-un domeniu mai puţin explorat al securităţii compatibilă cu preocupările externe în domeniu. În aceeaşi măsură, proiectul se justifică şi se va bucura de succes deoarece în piaţa internă de cercetare în domeniul securităţii, analiza dimensiunii religioase este practic inexistentă, ea urmând să fie apoi racordată la realităţile europene. Trebuie creat mediul în care cercetarea să se dezvolte concomitent cu o bună formare şi informare a cercetătorilor. Acest lucru se poate realiza doar prin contacte şi reţele de specialitate. Transpunerea practică a modelului propus poate duce la creşterea capacităţilor de integrare a României în politica europeană de securitate şi apărare şi implicit la sporirea dezvoltării acestui segment al cercetării ştiinţifice după integrarea României în UE la 1 ianuarie 2007. Rezultatele proiectului permit, pe lângă beneficiile aduse la nivelul vizibilităţii, constituirea unei centru nodal al unei reţele de cercetare în domeniul securităţii şi al religiei, la standarde europene, care să fie reprezentativă pentru ţara noastră şi care să devină model european pentru acest tip de entitate de cercetare. Prin derularea proiectului se realizează, în primă fază, instrumentele necesare eficientizării lucrului în acest tip de reţea multinaţională şi multidisciplinară, apoi prin stagiile mutuale de lucru, ajungându-se la crearea unei vaste arii, deschisă pentru libera circulaţie a cunoştinţelor, a produselor de cercetare, în principal prin dezvoltarea colaborării. Prezenţa în România a unei astfel de entităţi cuprinsă în circuitul european şi mondial înseamnă creşterea nivelului prestigiului comunităţii ştiinţifice româneşti, contribuind, astfel, la eficientizarea procesului de integrare în Uniunea Europeană a României după 01 ianuarie 2007. Rezultatele directe constau în realizarea instrumentelor de lucru interdisciplinare şi multinaţionale, în pregătirea unor specialişti în securitate dar şi în activitate practică prin valorificarea cunoştinţelor acumulate în procesul de învăţământ civil şi militar. Diseminarea rezultatelor obţinute pe timpul cercetării se va realiza atât în cadrul unor manifestări ştiinţifice de tipul atelierelor de lucru şi seminarilor, cât şi prin difuzarea materialelor realizate şi punerea la dispoziţie a bazelor de date, realizarea unei pagini web, a unui glosar de termeni şi a unui CD de prezentare. Vor fi, de asemenea, organizate cursuri de scurtă durată şi pregătire la nivel masterat în domeniul religiei şi securităţii pentru diferite domenii mergând de la securitate până la teologie. Majoritatea activităţilor incluse în proiect se înscriu în obiectivul de creştere a vizibilităţii naţionale şi internaţionale a eforturilor de cercetare privind implicaţiile pe care religiile le pot avea asupra securităţii naţionale şi europene, vizibilitate realizabilă în special prin diseminarea rezultatelor obţinute în urma colaborării dintre instituţiile de învăţământ implicate în desfăşurarea programelor prevăzute. Astfel, principalele forme de diseminare a rezultatelor proiectului sunt următoarele: a) publicarea pe pagina web dedicată acestui proiect - rezultatele obţinute în cadrul atelierului de lucru Prezentarea ipotezelor de lucru privind influenţa religiilor asupra securităţii în contextul extinderii Uniunii Europene; - glosarul de termeni Religie şi securitate în Europa secolului XXI - forum de discuţii pe teme specifice b) emisiuni radio şi tv cu invitaţi personalităţi locale şi europene c) publicarea lucrărilor prezentate la sesiunea de comunicări ştiinţifice Beneficiarii proiectului de vizibilitate vor fi doctoranzii, cercetătorii şi cadrele didactice ale universităţilor partenere în proiect, dar pentru ca de rezultatele acestui proiect să beneficieze cât mai multe entităţi de cercetare şi învăţământ, vor fi organizate ateliere de lucru, seminarii şi conferinţe, în care se va împărtăşi experienţa acumulată. Acest lucru va antrena cu sine înnoirea ofertei de instruire a universităţilor partenere, posibila apariţie unui nou centru de expertiză în domeniile abordate putând conduce şi la profesionalizarea proceselor decizionale ale factorilor implicaţi. Impactul proiectului va putea fi uşor măsurabil, prin rezultatele obţinute de către doctoranzi, dar şi prin rezultatele activităţii de cercetare a cercetătorilor şi cadrelor didactice. De asemenea un alt indicator ar putea fi constituit de numărul de studenţi, doctoranzi, cercetători şi cadre didactice care frecventează atelierele, seminariile pe de o parte , şi de calitatea şi numărul celor înscrişi cu comunicări ştiinţifice la sesiunile de comunicări. Mergând mai departe, se poate ajunge până la introducerea în planul de învăţământ a unui curs nou, iar centrul nou creat poate acoperii cereri ale sectoarelor interesate. Rezultatele prognozate ale proiectului vor avea un impact nu numai la nivel naţional, ci şi la nivel european. Anticipăm că în timp, prin asigurarea vizibilităţii demersului de constituire a reţelei de colaborare în vederea studierii influenţelor de ordin religios asupra securităţii, se vor regăsi, în mod special la nivel regional, interese reciproce de colaborare ştiinţifică şi cu alte instituţii de cercetare din spaţiul central şi sud-est european. Printr-o activitate susţinută de promovare a acestui proiect, anticipăm o creştere a interesului pentru problematica relaţionării interdependente dintre religie şi securitate şi, prin dezbaterile pe care le va produce, va determina o conştientizare sporită a necesităţii educaţiei civice multiculturaliste în domeniul securităţii, o dezvoltare a culturii de securitate a opiniei publice din România. Studii reale de impact social al proiectului vor fi realizate ulterior înfiinţării Centrului de documentare privind securitatea şi religiile în Europa. Unele concluzii vor putea fi evidenţiate, de asemenea, şi în urma evaluărilor realizate în urma publicării lucrărilor redactate în cadrul atelierului de lucru sau a sesiunii de comunicări ştiinţifice, a difuzării emisiunilor radio şi tv, a opiniilor primite în cadrul forumului de discuţii. Încheiem prezentarea noastră, afirmând faptul că o astfel de reţea dezvoltată în domeniile religiei şi securităţii este un instrument anticipativ extrem de util pentru înţelegerea profundă a fenomenelor şi factorilor implicaţi, în deplină concordanţă cu tendinţele actuale de pe continentul european. De altfel, acest proiect reprezintă prima şi unica iniţiativă de acest tip atât în plan naţional cât şi european. Considerăm că acest proiect este important pentru înţelegerea dimensiunilor fenomenului religios – atât ca existenţă reală cât şi ca percepţie socială – fiind necesară stabilirea modului şi nivelului în care acţiunile generate de acesta pot aduce dezechilibre în dinamica stării de securitate. Acesta este conținutul din memoria cache de la Google pentru https://www.scribd.com/document/136560753/Forum-Studentesc. Este un instantaneu al paginii, așa cum arăta ea în 21 Nov 2018 23:37:46 GMT. Este posibil ca pagina curentă să se fi modificat între timp. Aflați mai multe. Versiune completăVersiune numai textVedeți sursa Sfat: pentru a găsi rapid termenul dvs. de căutare pe această pagină, apăsați pe Ctrl+F sau ⌘-F (Mac) și utilizați bara de căutare. Festivalul Internaţional de Literatură La vest de est, la est de vest Timişoara, 24-26 octombrie — Fii atent aici: Slavenka Drakulic, Attila Bartis, Adriana Babeţi, Cornel Ungureanu, Richard Swartz, Jan Koneffke, Viorel Marineasa, Vasile Ernu, Vladimir Arsenijevic, Philip O Ceallaigh, Daniela Raţiu, Tudor Creţu. Toată Europa, ce mai vrei? Sunt buni, buni de tot, omule! — Te cred pe cuvânt. Cine organizează? — Două doamne inimoase, Oana Boca şi Ioana Gruenwald (Headsome Communication, Bucureşti). Li se alătură Robert Şerban, timişoreanul. Hai, spune-le şi altora… D *** acă plouă? Dacă tună? Dacă e prea cald? Dacă e prea frig? Dacă… Dacă nu vine lumea? Repede, dai sfoară-n ţară, share, share, aoleu şi vai de mine, numai 10 like-uri… Ai emoţii legate de (dez) interesul publicului. Te resemnezi când la o lansare de carte a unui scriitor obscur sunt de faţă – vorba unui amic – autorul şi cu mă-sa, însă ţi-ar fi greu să accepţi o prezenţă minimală la un altfel de eveniment. Te-ai cam săturat să găseşti circumstanţe atenuante şi explicaţii inutile, uite, uite, nu-i chiar atât de negru dracul, lume găseşti mereu prin librării, uite, uite, comparativ cu prezenţa la evenimentele din Bucureşti, regula de trei simplă, 100 acolo, 20 aici, ce vrei mai mult, uite, uite, Timişoara e în primele cinci oraşe din ţară la consum de carte, vezi, vezi, nu mai da cu parul! Da, ai emoţii, citiseşi Tihna lui Atilla Bartis, genial, ce n-aş da să-l cunosc pe tipul ăsta într-o zi, ţi-ai zis; răsfoiseşi şi Însemnări dintr-un bordel turcesc, de Philip O Ceallaigh, irlandezul ăsta stabilit în România scrie proză scurtă tare pe gustul tău; mai mult, scriitorii timişoreni invitaţi îţi sunt dragi. Vrei să meargă treaba la Timişoara, uite, uite, poate fi un început, un şut la vinclu, care s-alunge, cum s-ar zice, toropeala şi implicit să convingă organizatorii să revină în „Banatu-i fruncea“. Cum, necum, publicul a înţeles că FILTm nu-i o chestie de duzină, o bifă ca multe altele. Sala de la Muzeul de Artă din Timişoara s-a umplut seară de seară, timp de 3 zile. Preluând reţeta Festivalului Internaţional de Literatură de la Bucureşti, programul a fost simplu ca desfăşurare, dar de bun gust. Aşadar, lecturi şi dezbateri cu scriitori care au avut sau au de a face, într-un fel sau altul, ba cu estul, ba cu vestul. Douăsprezece voci, douăsprezece lumi, tot atâtea stări; „vrăji“ în croată, maghiară, germană, suedeză, sârbă, engleză şi, fireşte, română – un maraton de scurtmetraje literare, dacă-mi e îngăduită expresia. Cadoul de final – un concert marca Acoustica (Petre & Kindlein). *** — Dar mai zi, prietene, şi ce nu ţi-a plăcut… — Zic, cum să nu. Aş fi preferat o altfel de sală, în care să nu fi ridicat deznădăjduit din umeri când mi s-a uscat de tot gura. Un loc în care autorii stau la masă cu cei din public. Ar fi prea mult? Hm, vom vedea, FILTm 2013 bate deja la uşă, iar organizatorii au planuri mari. Una peste alta, am plecat de la Muzeul de Artă cu traista plină de cărţi şi cu o poftă nebună de citit. Ca şi când toate astea n-ar fi fost de ajuns, şoferul taxiului în care m-am urcat după ultima seară de… poveste se punea pe citit la fiecare semafor prins pe roşu. Ce nebun! Ce citiţi acolo? l-am chestionat. Nu mi-a răspuns. Afurisite cărţi, te prind, pare-se. BOGDAN MUNTEANU Forum Studenţesc • decembrie 2012 • 1 2 • Forum Studenţesc • decembrie 2012 Aurel Cogealac – Totem 5 Ilustraţie: Cuprins 1 • EDITORIAL Reportaj FILTm (Bogdan Munteanu) 4 • INTERVIU cu P.O. Ceallaigh (Bogdan Munteanu) 6 • DOSAR Aktionsgruppe Banat • Scriitori timişoreni despre AG Banat • Poeme ale membrilor AG Banat • Arhiva foto 24 • GENERAŢII Pavel Dan (I) (Ion Monoran, Ioan Crăciun, Mircea Bârsilă, Simona-Grazia Dima) 29 • PROZĂ (I) (Mircea Pora) 31 • POEZIE (I) (Liviu Ioan Stoiciu, Gellu Dorian, Paul Vinicius) 38 • GENERAŢII Pavel Dan (II) (Robert Şerban, Andrei Bodiu) 41 • PROZĂ (II) (Gheorghe Miron) 45 • POEZIE (II) (Radu Vancu, Claudiu Komartin, Corina Bernic,V. Leac) 52 • (IM)PULSURI CRITICE (Naomi Ionică – Frânghia înflorită) 54 • INTERVIU cu Radu Vancu (Eugen Bunaru) 58 • GENERAŢII Pavel Dan (III) (Moni Stănilă, Tudor Creţu, Alexandru Potcoavă, Ionuţ Ionescu, Marian Oprea) 64 • PROZĂ (III) (Alexandru Colţan, Alexandru Potcoavă) 70 • POEZIE (III) (Daniel-Silvian Petre, Alexandru Vakulovski, Naomi Ionică) 74 • MUSICronica (Mastodon, Nomega) 78 • GENERAŢII Pavel Dan (IV) (Marius Aldea, Alexandra Coman, Ioana Duţă, Nicoleta Papp, Mariana Gunţă) 82 • PROZĂ (IV) (Eliana Popeţi, Alex Condrache, Bogdan Munteanu) 89 • (IM)PULSURI CRITICE (Marius Aldea – 4 medicamente noi pentru o boală veche) 102 • ZONA NOUĂ 109 • POEZIE (IV) (Vlad Drăgoi, Ilinca Pop) 112 • TRADUCERI Supliment realizat de Cenaclul Pavel Dan Editor: Casa de cultură a Studenţilor din Timişoara Coordonatori ai suplimentului: Eugen Bunaru, Aleksandar Stoicovici Ilustraţii: Aurel Cogealac Forum Studenţesc • decembrie 2012 • 3 Philip Ó Ceallaigh La un moment dat am perceput rolul scrisului în viaţa mea ca pe ceva negativ, o expresie de anxietate, o căutare de sens, un act compulsiv. Acum sunt mai realist. Interviu de BOGDAN MUNTEANU N ăscut la Waterford, în Irlanda, Philip Ó Ceallaigh a trăit în diverse locuri – Anglia, Rusia, Spania, Statele Unite, Georgia, Kosovo. Din anul 2000, s-a stabilit la Bucureşti, unde a lucrat ca scriitor independent, editor şi traducător. A publicat trei volume, Însemnări dintr-un bordel turcesc (Polirom, 2006), Şi dulce e lumina (Polirom, 2009), Şi te trezeşti râzând (Polirom, 2012). Asemenea personajelor sale, Philip este alergic la meseriile bine plătite şi inflexibilitatea mediului corporatist. Ai fost recent invitat la Timişoara, la Festivalul Internaţional de Literatură „La vest de est, la est de vest“. La ce anume te-ai gândit când ai venit înspre Banat, respectiv pe drumul de întoarcere? M-am întrebat, în tren, dacă merită o călătorie lungă. Mă întrebam dacă voi avea companie, cineva cu care sa beau ceva seara. Să am timp şi să citesc, singur, în camera de hotel. N-am avut nicio aşteptare pentru eveniment, n-am aşteptat o sală plină, dar am fost surprins de entuziasmul oamenilor şi am semnat un teanc de cărţi. La asta nu m-am aşteptat – poate că sunt mai multe evenimente de genul ăsta în Bucureşti şi oamenii sunt mai blazaţi, nu ştiu. Cum te simţi când eşti în centrul atenţiei, când toţi au ochii pironiţi asupra ta, ori când ţi se cer reţete, sfaturi? E un rol. Acum, având mai multă experienţă, sunt mai relaxat cu rolul. Beau un pic înainte. Nefiind un extrovert, asta mă ajută să mă relaxez, să mă bucur de experienţă. Nu trebuie să apari în faţa oamenilor dacă nu eşti dispus să comunici. Scriu singur şi mă bucur de şansa de a ieşi din casă din când în când, să mă văd cu cititorii. Mereu e o surpriză că sunt 4 • Forum Studenţesc • decembrie 2012 cititori, oameni reali, acolo, în lume! Când mi se cer sfaturi, e mai incomod. Ideea de o reţetă… Reţeta e tatuată pe piciorul meu drept, în sanscrită, cu o cerneală magică, se poate descifra doar sub lună plină. Ştiu că eşti adeptul unui program disciplinat, câteva ore de scris pe zi. Cu toate astea, volumele tale apar (cel puţin până acum) o dată la trei ani.Trebuie că ai umplut multe coşuri de gunoi, sau, mă rog, ai un folder Junk care-ţi ocupă bună parte din hard-disk. Cum îţi faci selecţia textelor? anxietate, o căutare de sens, un act compulsiv. Acum sunt mai realist. Accept că aşa existăm în lume, aşa sunt şi eu, şi e ok dacă vreau să petrec timp cu o tastatură. Nu mai vreau să mă vindec de viaţă. Filmele româneşti au avut succese remarcabile în ultimii ani. Făcând abstracţie de înclinarea mai mare a publicului spre imagine, ce-i lipseşte literaturii române ca să atingă performanţe similare cu cele ale cinematografiei? Ajunge mult la coşul de gunoi. Uneori scriu repede şi nu trebuie rescris nimic, şi asta e frumos. Dar în general nu este aşa. S-a întâmplat că am revizuit un text în mod repetat, timp de câţiva ani, până am rezolvat toate problemele, sau până am găsit un unghi mai bun unde să intru în narativ. Se ştie că nuvela, proza scurtă în general, nu are trecerea (micro)romanului. Care e explicaţia ta şi cum de ai mizat pentru o bună perioadă de timp – până la apariţia romanului „Şi te trezeşti râzând“ – , doar pe povestiri? Un exemplu bun, Şi te trezeşti râzând – ca povestire, în formă de roman – eşuează pe mai multe planuri. Nu l-am publicat în engleză şi sper că nu va fi reeditat aici. Am făcut o versiune mult mai scurtă, o nuvelă. Nu este prima dată când am scris ceva lung, un roman, ca apoi să tai și să-l aduc la lungimea unei nuvele, dar e singura dată când mi-a scăpat în felul acesta şi îmi pare rău că s-a-ntâmplat. Nu mă interesează problema „ce este un roman/ proza scurtă/ diferenţa între ele“. Asta e o problema academică sau de marketing. Mă interesează ce este o povestire şi povestirile mele cele mai bune sunt în volumul „Şi dulce e lumina“. În volumul „Însemnări dintr-un bordel turcesc“, pui în cârca multor personaje ratarea – expresia „nu avea niciun scop în viaţă“ apare nu o singură dată. Nu te voi întreba care e scopul tău în viaţă, ci dacă ai anxietăţi când – fie şi pentru o scurtă perioadă de timp – te trezeşti fără... scop. Probabil să devină mai populară. Ştiu că asta sună aiurea, parcă zic că scriitorul trebuie să devină mai prost. Nu, nu zic asta. Ca generalizare, literatura românească e deja proastă. E elitistă şi proastă. E academică şi proastă. Nu-i atinge pe cei care citesc, nu face o legătură cu viaţa din jur, cu realitatea. Nu este nicio tradiţie de a edita un text – ideea că editorul munceşte cu scriitorul să facă un text mai bun. Un editor aici este un proofreader. Dar nu putem compara scrisul cu filmul. Ştiu că regizori ca Mungiu, Porumboiu, Puiu se consideră „autori“ şi în altă epocă ar fi fost probabil scriitori. În epoca asta au primit sprijin bun de la CNC, sprijin financiar. Şi au o audienţă străină pentru munca lor. Un film „călătoreşte“ mai bine decât o carte, lăsând la o parte problema că civilizaţia noastră e mai mult orientată spre vizual. Ce să facă oamenii ăştia într-o ţară unde scriitorul nu câştigă bani pentru că nu e citit, pentru că sunt prea puţini cititori? Literatura în România sub comunism era la pământ, nu a existat o literatură samizdat, cum a existat în alte ţări. Exista literatură oficială şi nişte băşini de proze fantastice. Şi aroma prozei ăsteia fantastice este, din păcate, confundată în continuare cu literatura. Sunt negativ în ceea ce priveşte viitorul? Deloc! Sigur, sunt excepţii pe care nu le putem încadra în schema asta, doar că n-am avut timp să le citesc până acum. Am tradus în engleză proza scurtă scrisă de Dan Lungu şi Radu Pavel Gheo şi vreau să citesc mai mult din ceea ce au scris. Şi ieri am deschis o revistă, Tataia, ce am citit era bun, şi concepţia revistei foarte proaspătă, artă vizuală mişto... Despre ce ai putea scrie la nesfârşit şi despre ce anume n-ai scrie niciodată? Scopul meu în viaţă este să găsesc scopul meu în viaţă şi, între timp, să fiu conştient că devin anxios, ca toate fiinţele umane, când nu găsesc un scop. Trebuie să ne realizăm. Un bebeluş vrea să se ridice, după aia să meargă. Şi un talent intelectual sau artistic, vrei să-l urmăreşti ca să creşti liber, să nu fii blocat. La un moment dat am perceput rolul scrisului în viaţa mea ca pe ceva negativ, o expresie de foto: Metropotam.ro Pot să scriu despre orice la nesfârşit pentru că nimic nu are un sfârşit. Încerc să scriu mai scurt ca să fiu mai ușor de citit. Un lucru simplu, cotidian, care te face să zâmbeşti. Zâmbetul copilului meu mă face să zâmbesc. • Forum Studenţesc • decembrie 2012 • 5 Aktionsgruppe Banat DOSAR 6 • Forum Studenţesc • decembrie 2012 DOSAR Aktionsgruppe Banat Erau diferiţi şi prin lecturile lor DANIEL VIGHI E voc singurătatea istorică de grup a celor din preajma lui Herta Müller, Richard Wagner, William Totok, Johann Lippet sau Helmuth Frauendorfer. Scriitorii români timişoreni din generaţia lor perseverau harnic, supus şi cu aplecări strategice spre Bucureşti. De acolo, ca întotdeauna, răsărea soarele judecăţii axiologice şi al afirmării. Existam, dacă ne băga cineva în seamă din capitală. Cei de la Aktionsgruppe nu pricepeau nimic din această nelinişte a noastră, pentru ei soarele răsărea în Vest, dar nici măcar acolo: înaintea noastră ei au priceput descentralizarea literară. Ştiau bine că, fiind la periferie, se pot identifica în răspăr faţă de centralismul cultural occidental. De aceea nu au dorit neapărat să părăsească Timişoara, iar Securitatea a trebuit să depună multe eforturi, şicane şi anchete ca să-i împingă în cele din urmă dincolo de graniţă. Cei care eram de vîrsta lor sau mai tineri dintre scriitorii români timişoreni nu le-am stat prea mult alături. Ne-am mulţumit să ne construim un alibi atitudinal: „ei sînt nemţi“, ziceam, „şi lor le este mai uşor că, la adică, îi apără Centrul. Adică Occidentul, pe cînd pe noi cine ne apără“. Numai că alibiul nu prea rezista, în fond Securitatea, ascunsă în spatele tezei neamestecului în treburile interne, a făcut ce trebuia să facă pînă la capăt. Privind retrospectiv, mărturisesc că, totuşi, cîţiva dintre optzeciştii timişoreni de atunci îi căutam şi încercam pe cît se putea să fim măcar din cînd în cînd în preajma lor şi să le dovedim, măcar aşa, puţin şi nesemnificativ, solidaritatea. Să le fii în preajmă nu era chiar la îndemînă. Cei de pe bulevardul Leontin Sălajan, unde era sediul Securităţii, căutau pe toate căile să-i izoleze. Andrei Bodiu, pe atunci student la Litere în Timişoara, a descoperit în dosarul său de securitate cum a devenit obiectiv operaţional important doar pentru că a stat cîteva ceasuri de vorbă cu William Totok. Iată de ce faptul că am îndrăznit să-i invităm la Tabăra literară de la Crivaia, în cabana cu odăi igrasioase şi mirosind a mucegai, aparţinînd Casei de Cultură a Studenţilor din Centrul Universitar din Timişoara, a fost un fapt pozitiv. La Tabăra din acei ani, nu departe de lacul Văliug din apropierea Reşiţei, a fost şi Mircea Cărtărescu, printre alţii. Dar şi Herta, Richard Wagner, Helmuth Frauendorfer. Cred că a fost unul dintre puţinele momente în care am fost alături fără echivocul unor întîlniri întîmplătoare. Onorabile rămîn eforturile pe care le-am făcut în suplimentele culturale ale revistei „Forum studenţesc“, prin Viorel Marineasa – care era metodist la Casa Studenţilor – ca să avem pagini în germană. Ba am avut şi traduceri din poeziile lor şi ei s-au dedat, la cenaclul lor Universitas, unor înseilări de texte dramatice. Volumului de debut Niederungen al Hertei Müller a fost dramatizat de Helmuth Frauendorfer şi a cîştigat premiul unu pe ţară la festivalul teatrului studenţesc. Asta în vreme ce, pe plan local, răsunau înfundat protestele comunităţii şvabilor, care se vedeau prezentaţi acolo fără păşunismele clişeelor etnocentriste. Asemenea, tot „la Studenţi“ era şi cenaclul Latohatar de limbă maghiară şi un atelier de teatru în care lider a fost un pastor pe nume László Tőkés. Îmi aduc aminte că atunci l-am cunoscut pe András Visky. Numai că mediile germane ne erau mai aproape, le ştiam poeziile înainte de apariţia antologiei care s-a bucurat de succes în rîndurile poeţilor optzecişti. Poeziile din antologia Vînt potrivit pînă la tare erau altfel: reci, atente la social, lipsite programatic de lirismul dulceag-metafizic, simbolic şi istorist. Era o poezie militantă. Civică într-un fel diferit de ceea ce înţelegeam noi prin lucrurile astea de care ne feream ca dracul de tămîie în numele căutărilor estetice. Mai erau diferiţi şi prin lecturile lor. Îmi aduc amintesc Forum Studenţesc • decembrie 2012 • 7 că Herta citea Masă şi putere, eseul lui Canetti la care ne uitam cu respectul cu care te uiţi la o grenadă. Ce să spun de alte asemenea scrieri antitotalitare, cum zicem noi astăzi. Am văzut, la ei, în traducere germană, Orwell, de exemplu. O altă ciudată deosebire a fost aceea a situării politice. Erau de stînga. Noi eram copiii culturii interbelice şi ai Şcolii lui Noica. Îmi aduc aminte mirarea surprinsă a lui Richard cînd i-am mărturisit ce frumos a spus Noica în legătură cu faptul că este indiferent dacă citim Platon la lampa cu petrol din cauza întreruperilor de curent. Ideea era că sîntem liberi atîta vreme cît spiritul ni-l păstrăm astfel, în aşa fel încît şi într-o celulă poţi fi liber. S-a uitat la mine şi mi-a mormăit ursuz, ca de fiecare dată cînd nu-i prea convenea ceva, şi-mi amintesc că mi-a spus: „cum, măi Vighi, poţi spune că eşti liber dacă eşti în celulă?“ Eu umblam pe atunci cu Jurnalul de la Păltiniş sub Să le fii în preajmă nu era chiar la îndemînă. braţ şi făceam planuri să ajung la Păltiniş cu un amic preot, dat afară din preoţie, care ne instruia să deprindem greaca veche. Aşadar o ciudăţenie: cei din Aktionsgruppe Banat aveau simpatii de stînga şi cu toate astea erau urmăriţi şi anchetaţi de Securitate. Ceea ce era straniu, dacă nu judecai regimul ceauşist în dreapta lui alcătuire: o combinaţie de extremism de dreapta şi de stînga. Naţional-comunismul acelor ani nu se potrivea cu stînga în care credeau cei din Aktionsgruppe – o stîngă care nu se prea regăseşte nici astăzi în peisajul cultural de la noi, dacă ar fi să luăm de bună analiza politologului Tamás Gáspár Miklós într-o scrisoare din Dilema către prietenii lui, intelectualii din România. În fotografie: Herta Müller şi Richard Nürnberg 8 • Forum Studenţesc • decembrie 2012 DOSAR Aktionsgruppe Banat Premiul Nobel şi pentru Casa Studenţilor: un pic Viorel Marineasa C u fleru-i binecunoscut, cărturarul triestin Claudio Magris observa, în minunata carte numită Danubius, încă din 1984-1985, că în Banatul plurietnic, partea românească, trăiește o prozatoare minoritară care, deși aflată la primul volum (scris în limba germană), poate ajunge departe: Herta Müller. Au vorbit, i-a citit Niederungen/ Depresiuni/Ținuturi joase. Ajuns la București, Magris a discutat cu Gerhardt Csejka, teoretician al Aktionsgruppe Banat. Cel din urmă, redactor la revista Neue Literatur, se plângea că în curând n-o să aibă pentru cine să mai scrie: comunitatea șvăbeascosăsească dispare din România. De remacat că, inițial, cei din Aktionsgruppe, care compuneau, de altfel, cenaclul Universitas al Casei de Cultură a Studenților din Timișoara (CCST), nu au prea înghițit-o pe Herta: o considerau incultă și agresivă, credeau că este protejata lui Nikolaus Berwanger, un scriitor apropiat de cercurile politice oficiale. Au urmat anii în care ea a intrat sub antrenoratul strict al lui Richard Wagner și, implicit, în zodia disidenței, una venind dinspre stânga, dar cu atât mai necruțătoare la adresa naționalcomunismului ceaușist. Cu mult înainte ca lui Niky Wolcz să-i vină ideea de a monta Niederungen la Teatrul German din Timișoara, studentul Helmuth Frauendorfer (adept al ideilor propagate de Grupul de acțiune Banat) a pus în scenă, prin 1982-1983, la Studioul Thalia al CCST (secția în limba germană), un fragment din proza respectivă, focalizând spectacolul pe secvența imundă a băii șvăbești, ceea ce nu a plăcut nici dăscălițelor de la catedra de germană a Universității, nici organelor de partid. Am scăpat amândoi de represalii, și eu, care giram montarea ca metodist/instructor/referent, și Helmuth, ca scenarist și regizor, deoarece la faza pe țară a concursului studențesc s-a nimerit să fie președinte al juriului Ion Caramitru, căruia i-a plăcut reprezentația. Într-un interviu pe care mi l-a dat în iulie 1990, Frauendorfer arăta că primul conflict cu Securitatea l-a avut în vara lui 1984, iar asta a pornit de la poeme publicate în Forum studențesc („Stau cu încălțările-n pat/ Și spun bancuri cu Bulă“), dar și de la piesele puse în scenă la Casa Studenților. L-au învinuit că, scriind Bulă, s-a gândit la Ceaușescu, şi i-au dat o bătaie zdravănă. Imediat s-au solidarizat cu el Richard Wagner, William Totok, Herta Müller, Johann Lippet, Balthasar Waitz, Horst Samson, care au adresat scrisori de protest prim-secretarului PCR pe județ și președintelui Uniunii Scriitorilor din România. Cei din Aktionsgruppe Banat n-au vrut să plece din țară, dar oficialitățile comuniste au considerat că e mai bine să le facă vânt în Germania Federală, ca să nu-i contamineze pe alții și ca să scape de ei. N-a fost așa. În 15 noiembrie 1988, la un an după revolta din Brașov, Csejka, Frauendorfer, Herta Müller, Totok și Wagner au organizat o zi de acțiune internațională pentru România. Principala manifestare (un spectacol de stradă) s-a desfășurat în Berlinul de Vest, în plin centru. Povestește Helmuth în stilu-i caracteristic: „Am închiriat un buldozer pe care l-am plasat pe trotuar, am adus o remorcă plină cu pământ (n-am găsit gunoi), acolo am înșurubat un scaun și pe scaun m-am așezat eu în chip de Ceaușescu. N-a trebuit să-mi pun obrazul meu la bătaie, deoarece mi s-a aplicat un cap uriaș, care semăna leit cu al dictatorului. În fața mea, o trupă de amatori mima scene din România: statul la coadă, dărâmarea satelor, omniprezența Securității, nașterile la comandă. Un medic scotea cu brutalitate, din 5 în 5 minute, prunci dintr-o păpușă Forum Studenţesc • decembrie 2012 • 9 DOSAR Aktionsgruppe Banat În folografie: Richard Wagner & Werner Kremm imensă, i-i dădea lui Ceaușescu (adică mie!), ăla îi ținea în sus , în timp ce difuzoarele tunau: Sunt prea mare pentru un popor atât de mic! Spectacolul a fost televizat, iar efectul asupra omului german de rând – de-a dreptul extraordinar. Demersurile au continuat în Bundestag, în Parlamentul European, unde am conferențiat la începutul anului 1989. Nu ceream izolarea țării, ci a lui Ceaușescu.“ În folografie: Richard Wagner & Rolf Bossert 10 • Forum Studenţesc • decembrie 2012 DOSAR Aktionsgruppe Banat A fost odată un grup de prieteni Petru Ilieşu L a câteva ore după vortexul puşcăriei Popa Şapcă, Willi în Parcul Pionierilor. Neam plimbat căutând cu fereală în jur. Emoţii şi o stare de alertă în pântecele parcului ocrotitor şi pustiu. Mergem pe alei şi povestea care se prelinge, uneori fără cuvinte, parcă în zgomotul surd al istoriei celor câteva luni dintr-o lume căreia încercam să-i adulmec mirosul fără să reuşesc decât a mă concentra până la senzaţia de durere. Willi ca o linie neagră în peisaj şi eu ca o linie neagră în peisaj este tot ceea ce a rămas în afara zilei din anii ’80 unde ne aflam şi nu ne aflam, pentru că anii ’80 de fapt parcă nici n-au existat cu adevărat. Ei au stat atât de ascunşi în strada Popa Şapcă de unde a ieşit Willi cu cele câteva luni de puşcărie fără să fi cunoscut sfârşitul zilelor când poemele scurte despre câini, străzi şi ferestre cenuşii erau singurele realităţi dincolo de realităţile lui Oskar Wilde, care spunea că singurele (realităţi) sunt moartea şi vulgaritatea, dar nici moartea şi nici măcar vulgaritatea, fiindcă ele nu mai însemnau nimic de sine stătător, ele erau împreună într-un singur cuvânt cenuşiu care lăsat să germineze ne-a transformat în două dâre negre străbătând aleile din Parcul Pionierilor prin anii ’80. Frânturi de dâră neagră într-un apartament mizer din spatele Complexului Sălăjan, nu la mare distanţă de sediul Securităţii, în vizită la un fragment de dâră neagră din Aktionsgruppe, Ortinau vorbind despre ofiţerii de securitate, la nici câţiva paşi, în costumele lor ţepene, mirosul discret de parfum al „oamenilor de bine“ şi mirosul nostru de iad care învăluia ziarul România Liberă şi discursurile lui Ceauşescu, şi articolele de fond ale mercenarilor, şi secţia de propagandă, unde era un turn de dosare, în mijlocul mesei pe care politrucii tăiau feliile de pâine acră şi îşi agitau mâinile ca într-un fel de joc de-a desena în aer traiectoria unor destine pe care se ştiau stăpâni. În mijlocul mesei, un turn de dosare Totok, Wagner, Bosssert, Müller, Ortinau, Lippet şi fărâme de pâine acră, cocoloaşe de istorie care se rostogoleau încoace şi încolo, printre notele informative care păzeau feliile de pâine acră, şi toată această vânzoleală de gesturi, acest balet al degetelor care dansează în aer şi apoi se înfig cu repeziciune în dosarele Grupului de Acţiune, în care se ascunde un fragment de peliculă: în faţa grădinii de vară a cinematografului Capitol, vara, aşteptând să se deschidă porţile de lemn scorojit şi să ne soarbă şirurile de bănci din şipci sub care se adunau cojile de seminţe, mucurile de ţigară şi o mulţime de zile pierdute aiurea în „fără de viitorul“ despre care vorbeam în faţa grădinii de vară a cinematografului Capitol, vara, lângă cornetele din file de caiet de dictare de clasa I-a, răsucite subţire de vânzătoarele de seminţe şi răsucite din citatele din ziarul România Liberă, singurul ziar care cunoştea adevărul pe care noi nu îl înţelegeam fiindcă eram doar un grup clevetitor în faţa intrării grădinii de vară a cinematografului Capitol, eu, un român plin de duşmănie, tolerat de grupul de ,,bandiţi“ nemţi care urau ordinea şi disciplina cu care cocoloaşele de pâine acră şi neagră trebuiau să se rostogolească printre vrafurile de hârtii şi să înconjoare turnul de dosare. Apoi alte amintiri de care nimeni nu mai are nevoie şi un articol despre Vânt potrivit până la tare, respins de revista Orizont şi strecurat perfid în Forum Studențesc, gazeta studenţilor, unde mai reuşea să scape câte ceva, dar care mai apoi devenea o fişă în care se înfigeau degetele politrucilor după ce schimbau în aer scheme de mişcare şi urmau dârele în aer ale ofiţerilor de securitate şi ale îngerului meu păzitor, care m-a interogat două zile în şir despre culoarea manifestelor din oraş şi despre ,,bandiţii“ nemţi care nu ne iubeau şi refuzau să scrie Forum Studenţesc • decembrie 2012 • 11 poezii patriotice în albumul Omagiu. Care Omagiu vorbea despre ţară şi conducător, despre izbânzile socialismului şi despre libertatea noastră de a ne rostogoli alături de cocoloaşele de pâine acră printre notele informative şi paginile de istorie ferecate în turnul de dosare. Vorbea cu litere mari despre viitorul luminos în care politrucii şi ofiţerii de securitate de atunci, înalţi şi subţiri ca un fir cenuşiu, ţepeni în costumele lor discret parfumate, vor face ca visul să devină realitate, şi despre asta amicii mei din grupul german de acţiune nu aveau cum să înţeleagă şi nici capacitatea de anticipare, fiindcă nici eu nu am înţeles şi nici ... capacitatea de anticipare, fiindcă totuşi apoi, mulţi ani apoi, miracolul istoriei s-a împlinit şi realitatea s-a împlinit în vis, un vis în care cocoloaşele de pâine s-au oprit ...fărâme de pâine acră, cocoloaşe de istorie care se rostogoleau încoace şi încolo, printre notele informative care păzeau feliile de pâine acră... din mişcarea lor browniană între degetele foştilor politruci şi ofiţeri de securitate, care acum oameni de bine le sfărâmă în minuscule firmituri şi le aruncă deasupra mesei, în aer, pentru ca ele să plutească în soare ca o promisiune împlinită. Iar despre Aktionsgruppe Banat n-o să-şi mai amintească nimeni decât un mic număr de nostalgici, care, la urma urmei, au rămas pentru totdeauna în faţa porţilor de lemn ale grădinii de vară a cinematografului Capitol, în perplexitatea lor agitată confundând istoria cu filmul care s-a îngălbenit de căldură şi care, scorojit, începe să se destrame, încetul cu încetul, mai vag şi mai pătruns de irealitate. În fotografie: Herta Müller & Rolf Bossert 12 • Forum Studenţesc • decembrie 2012 DOSAR Aktionsgruppe Banat Aktionsgruppe Banat & prietenii Ilustraţie: Aurel Cogealac – Tanti R. s-a oprit din cusut, doctorii i-au montat la inimă valva mecanică dosar coordonat de Corina Bernic & Aleksandar Stoicovici • decembrie 2012 Forum Studenţesc • 13 DOSAR Aktionsgruppe Banat Albert Bohn fii amabil fii amabil cu toţii şi nu-ţi cântări mult cuvintele mai bine lasă-le ca monezile să curgă printre degete şi bucură-te de chicotelile lor cuvântul bun oferă-l cum se dă pomană: fără să stai prea mult pe gânduri şterge urmele ieşi noaptea din casă şi n-o lua drept înainte mai bine coteşte-o brusc sau aleargă în cerc mai întoarce-te o dată şi fă-ţi urma de nerecunoscut învaţă cum să fii deodată prezent şi cum să dispari fără urmă de sunet asta să-nveţi rămâi incognito şterge urma n-ai nevoie de nici o urmă amabilitatea ta însă las-o ca amintire când pleci. (trad. Michael Astner) 14 • Forum Studenţesc • decembrie 2012 DOSAR Aktionsgruppe Banat Rolf Bossert Lamento: O nouă zi Noaptea îşi pierde vremea-n zi, dar nu mai are vreme: şi gura zilei ţipă spart. Din niciunde. Penetrant. Mă foiesc în pat şi-asud. în vis dorm mai departe, Dar duhul meu e-atât de mut cât zece scroafe moarte. Când sar (dormind) din aşternut parc-am căzut din rai, în creier am un of şi-un vai şi-n ochi un cer pierdut. Cine-am să fiu eu azi la trei? Nici nu muncesc, nici nu mă plimb: şi ziua trece vrei nu vrei. Şi timpul n-are timp. (martie/aprilie 1980) (trad. Nora Iuga) Forum Studenţesc • decembrie 2012 • 15 DOSAR Aktionsgruppe Banat Roland Kirsch Imponderabilitatea Simţeam cum eram prelucrat de-o sumedenie de degete mici care presau şi frământau de la călcâie în sus de-a lungul picioarelor până la gât şi cu precădere undeva între baza nasului şi creştet. Mă prelucrau adânc, stăteam întins şi deveneam moale. Ce poziţie ocupau părţile corpului meu în parte nu puteam vedea, deoarece ochii mei trebuie să se fi aflat probabil în gâtlej sau altundeva unde nu deranjau. Aşa că lăsam să se-ntâmple ce se-ntâmpla, simţind cum luam docil diferite forme şi de la una la alta mă simţeam tot mai uşor. Nu mai exista nici o muchie care putea să-mi taie dureros în carne, nici un vârf care să fi putut să mă străpungă. Nimic nu apăsa, nimic nu freca. Zăceam cu sufletul liniştit întins pe tăişul cuţitului, am apucat cu gura o ţigară, am potrivit-o între dinţi, mi-am umplut lobii urechilor cu fum şi m-am simţit ca şi cum aş sta ghemuit moale în pat. Am şi întins numaidecât mâna ca de obicei după canistra mea de tablă de-un alb spumos şi-am depus mărturie1 împreună, precum o cerea poziţia pe călcâie, am depus şi-am depus, am frământat şi-am răsfrământat, şi ceea ce depuneam producea la rându-i frământătură răsfrământată care depunea şi frământa fără oprire. Aveam şoldul frânt, coloana mea vertebrală era rulată într-o adâncă plecăciune, picioarele-mi erau împletite, gura-mi presată în subsuoara stângă, limba lipită de cerul gurii. Asta aşa trebuia să fie şi în continuare am şi fost lăsat să aflu asta. De ochii mei încă nu ştiam să spun cu precizie unde se aflau. Dar urechile mele, ele erau peste tot pe mine şi mi-a fost dat să aud sunetul acela, mereu şi repetat acelaşi, fără-ncetare, până ce-am început să intru în consonanţă cu el, până ce vibram eliberat împreună cu el, astfel încât nici nu mai puteam altfel decât să tânjesc după continuarea lui. În ţeastă simţeam deplina imponderabilitate, un semn că se instala desăvârşirea. Mâinile mele erau libere, cu ele îmi îndeplineam munca zilei. Doar uneori, ca din întâmplare, îmi atingeau pielea. Treceau uşor peste locuri aspre, încrustate. Oare de unde veneau astea? Spune-o, buză încleiată! (trad. Michael Astner) 1. Autorul foloseşte în original verbul polisemantic zeugen (a produce, a procrea, a zămisli…) care în acelaşi timp conţine şi idea de a mărturisi, a depune mărturie, a fi martor (Zeuge). 16 • Forum Studenţesc • decembrie 2012 DOSAR Aktionsgruppe Banat Werner Kremm ştire de ziar fix 700 depersoaneaucondusmiriiprinsatpregătirilepentru nuntăaudurat 8 zile-ntregicâte 20-25 defemeidintrerudeauluatpartelapregătirimaibinede 1000 dekiledecarnedevităşideporc 2000 deouă 100 delitridelapte 50 dekgdeunt 60 dekgdesmântânăaufostprelucrateaufostpreparate 250 dekgdepâine 150 decornuri 100 detorturişi 200 defarfuriicufursecuribunadispoziţieaausigurat-oformaţiabeltschakcâtşi 700 delitridevinşi 300 delitrideşnapsbucătăreasa-şefăafostbunicamireseia 12anunţăanulacestaafostceamaimaredeanulăstaşiprecisCEAMAIMAREdinanulacesta ÎNBANAT Rata de natalitate din Banat continuă să fie redusă. (trad. Michael Astner) Forum Studenţesc • decembrie 2012 • 17 DOSAR Aktionsgruppe Banat Johann Lippet Pe când familia mea îşi mai făcea seama (liber după străbunica şi bunica mea) Iar eu mă gândesc că în cugetul lor ceva-ceva s-o mai fi schimbat pentru că de sărbători acum văruiesc pomii şi-nalţă steaguri mult timp n-aveau alt steag în afara steagului funerar ce atârna de biserică când murea careva se spunea că suicidul e în familie fiindcă mulţi îşi făcuseră seama fiica fratelui străbunicii mele se spânzurase din dragoste pentru unul toţi cei din familia noastră ce-şi făcuseră seama se spânzuraseră se spânzurase şi străbunicul meu care fusese husar aşa-mi povestea străbunica se spânzurase când unul îl lovise în faţă când îi luaseră grapele plugurile şi semănătoarea lui pe care şi-o comandase din Elveţia îmi spunea străbunica a luat deci o funie şi-a ţinut cu ea timpul în loc dar tot l-au înmormântat fiindcă-i dăduseră doftorului două chintale de grâu iar el le eliberase un certificat de deces creştinesc aşa-mi povestea străbunica se mai spânzurase şi-o altă fată din familia noastră tot din dragoste şi ea şi-o îngropaseră ca fecioară fugise doar în ciorapi de la bal acasă 18 • Forum Studenţesc • decembrie 2012 DOSAR Aktionsgruppe Banat fiindcă părinţii nu-l vroiau pe băiatul cu care dansase a luat deci o funie şi-a ţinut cu ea dragostea-n loc un altul din familie se spânzurase fiindcă era istovit şi-a tăiat mai întâi venele cu ditamai cuţitul apoi a alergat sus în pod unde s-a spânzurat cu venele tăiate a luat deci cuţitul şi-o funie şi-a ţinut cu ambele istovirea-n loc s-au mai spânzurat alţi trei din familia noastră erau de-acum bătrâni au luat deci o funie şi-au ţinut cu ea bătrâneţea-n loc mă gândesc că acum ceva s-o mai fi schimbat în cugetul lor de zeci de ani nimeni nu s-a mai spânzurat din pricina unor grape pluguri semănători ori din dragoste de istovire de bătrâneţe îşi văruiesc pomii de sărbători şi-nalţă steaguri (trad. Alexandru Al. Şahighian) Forum Studenţesc • decembrie 2012 • 19 DOSAR Aktionsgruppe Banat Herta Müller Februarie desculţ Acum e timpul venit la moartea unui prieten. Lunga călătorie a fost cale ferată a autorităţilor. Compartimentul mergea. Fereastra fugărea imagini. Doar maxilarul era frânt. Doar privirea era îngheţată de frigul interogatoriilor. Doar scrisorile şi poeziile erau dezgolite şi făcute de râs. Sosirea a fost o iarnă. Străină a fost ţara şi necunoscuţi prietenii. Copacii tăiaţi, un februarie rece. Sus era o fereastră. Nu fusesem acolo. Doar noaptea simţeam ce înseamnă ceea unii numesc apropiere şi ziua aflasem ce îşi ia depărtarea după sine. Încet-încet mă apropii şi mă sprijin de fereastra asta. Şi mă întreb cum de păsările au asemenea tărie. Februarie desculţ, nu mai ştiu. Degetele de la picioare atârnă mai greu decât zborul. Închid fereastra. O zi mai poate să traverseze străzile. Albă ca zăpada şi roşu ca sângele trebuie să fie acelaşi lucru. Nici apă, nici foc, nici sfoară. Scara subţire şi albă a gândurilor. Să nu pui mâna pe ea. Degetul de la picior se îndoaie uşor. Lumea e adâncă. Lumea se întinde peste moartea unui prieten. Ce trece ca zilele nu devine viaţă. Pământul se întinde. Merg pe el. Să se desfacă zilele. Să îmbătrânesc. (trad. Corina Bernic) 20 • Forum Studenţesc • decembrie 2012 DOSAR Aktionsgruppe Banat Gerhard Ortinau Cealaltă gândire am fost altfel gândit de cum sunt am avut ghinionul de-a fi fost astfel gândit cum nicicând n-aş fi putut fi de aceea n-am scăpat de gândire şi n-am scăpat de mine iar aceia care şi-au luat ca sarcină să mă gândească şi aceia care le erau prieteni şi i-au ajutat la gândire şi aceia care i-au oprit de la cealaltă gândire ori au fost indiferenţi sau i-au gândit pe alţii aşa cum eu n-aş fi putut nicicând fi sau aceia care niciodată nu s-au gândit să-şi schimbe gândirea pentru că le mergea bine aşa (trad. Michael Astner) Forum Studenţesc • decembrie 2012 • 21 DOSAR Aktionsgruppe Banat William Totok Aducere aminte de scurta minune a primăverii Nici o vară n-a urmat acelei primăveri, pe neaşteptate, iarna a sosit de-a rostogolul şi-a ocupat ţara. Ninge paşnic. De atunci, în fiecare casă Trăiesc câte un general şi-un mort. (trad. Michael Astner) Richard Wagner Statuia libertăţii din New York până şi pe libertate au înţepenit-o într-o statuie să nu îmbătrânească spun unii să nu cumva să facă din ochi cuiva spun alţii (trad. Corina Bernic) 22 • Forum Studenţesc • decembrie 2012 DOSAR Aktionsgruppe Banat ernest WICHNER Poem despre Chile Mă declar hotărât contra abuzului social al viselor ca şi-al cămăşilor de nylon al cacteelor şi-al tuburilor cu pastă de dinţi Morţii noştri îi culcăm nu în vise nici în sicrie de nylon nu vrem să-i stoarcem ca flori de cactus ori cine ştie ce alte chestii florale din tuburi diverse contra unor diferenţe de timp de care-or fi ele între Chile se spunea în inimi şi-alte de-astea între Chile şi noi când se-nserează acolo aici se luminează de ziuă şi invers mă declar hotărât contra abuzului social al alternanţei dintre zi şi noapte zi şi noapte (poem apărut în „Forum Studenţesc“, nr. 4/1974, Timişoara) (trad. Alexandru Al. Şahighian) Texte din antologia “Grupul de Actiune Banat. La început a fost dialogul”, coord. Corina Bernic şi Ernest Wichner, în curs de apariţie la Ed. Polirom. Forum Studenţesc • decembrie 2012 • 23 Generaţii Pavel Dan [I] 24 • Forum Studenţesc • decembrie 2012 REMEMBER Ion Monoran (1953-1993) (două poeme inedite, din arhiva familiei) *** Pe undeva prin lucruri sau pe mare un şarpe mă aşteaptă să revin, mi s-a părut cândva şi mi se pare că mersul mi-e o ceaşcă de venin. Ar trebui să muşc puţin din lume, din viaţă şi din moarte să-mi adun cuvântul ca un şarpe din genune şi în urechea lui să-mi fac cătun. O, antic adevăr şi-atât de aspru în tine am căzut până-n cuvânt şi mi se pare pasărea dezastru cu aripile coapte în pământ. Cu tot ce mi se pare mă confund, mi-e trupul stol cu aripile sparte. Aici pe undeva sunt prea rotund, Aici pe undeva sunt prea departe. Poveste Povestea mea e ca un vast asediu în care timpul schimbă prizonieri. Ieri s-a ascuns cetatea în incendiu şi hoţii s-au ascuns în temniceri. Să-ţi faci un leagăn limpede din lume când somnul ca o schijă te-a trezit e ca şi cum o moarte s-ar opune când tu de moarte sigur ai murit Şi câinii simt ciobanul când apune şi oile au laptele cernit şi numai tu străbaţi ce stă-n tăciune cu flacăra în tine ca un mit. Şi dacă-n zid femeia te iubeşte urci şarpele şi cazi în viitor şi zidul parcă-n tine se opreşte când schela ţi-a scăpat de sub picior. Povestea mea, odaie nesfârşită în care cad pereţii în oglinzi, pe dinlăuntru mobilă cernită e ca un mort cu care te deprinzi. 1973 Forum Studenţesc • decembrie 2012 • 25 REMEMBER Ioan Crăciun (1954-2010) A doua zi (poem inedit) În seara de Sf. Ioan Tatăl s-a bărbierit în timp ce pe aragaz îi fierbea costiţa afumată pe care o mânca de ani de zile în pauza de masă la servici. S-a întors şi a doua zi acasă şi mi-a spus vezi că te caută maiorul Dima de la Securitate şi asta în timp ce la noi se afla fotograful care ne făcea poze de familie alături de câinele Codin! (Eram frumos, dădusem la Teatru, aveam 74 Kg şi afirmaţia lui m-a şocat!) I-am zis d-lui Dobrescu, fotograful, vă rog mai trageţi-ne în câteva cadre alături de câinele meu, Codin! S-a făcut că nu mă aude. A şters-o scurt când a auzit de securitate! Ca şi când pe mine m-ar fi durut în cur de securitate! 26 Ca să revin la tatăl meu Ioan, i-am spus: tată, bunica mea şi mama ta în a doua zi de sicriu avea brobroane pe frunte. Mă luptam cu o enigmă de la sat cum că omul dacă moare trebuie pus în sicriu. Şi dacă Maica Talia nu era moartă. Şi dacă s-a trezit după adâncire în cimitirul din Dealul Bocşei? Ce-o fi făcut ea acolo? Eu, Ioan Crăciun mai păstrez pe buzele mele stropii ei de sudoare de pe frunte! Acest poem poate să fie de prost gust! Dar memoria nu ne părăseşte decât în clipa când ne dăm seama că a face recurs la ea este o imbecilitate! Te mai sărut o dată, Maica TALIA! • Forum Studenţesc • decembrie 2012 GENERAŢII PAVEL DAN Mircea Bârsilă Târziu E târziu şi miroase a brad. Întinzi mâna şi dai de buruieni adormite în picioare lângă suliţele lor veninoase. Întinzi mâna şi dai de grâuri şi de ovezele dese. De coama de licornă a unei fete şi de uşiţa de lemn – şi care hâţână tot timpul în gol – a plânsului. Un ou ai cărui pistrui sunt mai mari decât el: târziul. Un mare fruct oprit (şi care mă face să mă ruşinez, tot mai des, de faptul că sunt): mirosul de brad, aşa cum se ruşinează şi îngerul – îngerul nopţii – de goliciunea – conştientă de sine – a spadei sale. Întinzi mâna şi dai de sânii femeii. De cruci, de ghicitori şi de cuibarul abstract al punctelor: al negrelor puncte de pe gândurile păsărilor. Târziu, destul de târziu. O picătură de sânge pe geamul ce desparte somnul de moarte: luna. Anumite lucruri Nimic mai plăcut decât să bei cu nişte furnici. Să stai de vorbă cu ele, între un lan de porumbi încă verzi şi o parcelă îngustă de rapiţă, explicându-le anumite lucruri în legătură cu extragerea rădăcinii pătrate dintr-o sticlă de izmă sau despre anxioasele mugete vândute la kilogram, prin măcelării, ale animalelor mari din colinde şi ale vacilor dedalice în care se ascund, peste noapte, femeile pentru împreunarea cu taurii! Cât de nostime sunt isprăvile teribiliste ale indivizilor într-adevăr inocenţi! Nimic mai plăcut decât să stai de vorbă cu nişte furnici, asemenea copiilor fără surori de la ţară, şi să guşti, fericit, dintr-o sticlă, simţind cum îţi curge prin vene – în sensul invers al sângelui – un alt sânge, o altă viaţă: lipsită întru totul de umilinţe şi de nelinişti, de obsesii şi de ameninţări între care şi plânsul înălţându-se spre cer, la amiază, din golurile întunecoase ale hornurilor, un plâns pe care mulţi dintre noi îl asemuiesc, uneori, cu trilul tenebrelor. Forum Studenţesc • decembrie 2012 • 27 GENERAŢII PAVEL DAN Simona-Grazia Dima Gheorghe Abia am răpus balaurul, că se-nteţesc vaierele, fumurile se-nalţă mai groase, cerşetorii-şi arată monstruoase răni, aud, din larg, inumani, pescăruşii. Da, mă doreşte moartea în insule, boli fără glorie se spulberă-ncet în spuzeli şi păienjenişuri ce vor să mă îngroape sub lacuri, mai bate vîntul uşor, un ţipăt sparge, coclit, apele. Unde-s oamenii, legile, unde-s cetăţile? Mă înspăimîntă suflul olog al nopţilor, mereu refăcut în pripă, tînjind să se-ntrupeze într-un nou, nevrednic balaur. un plâns pe care mulţi dintre noi îl asemuiesc, uneori, cu trilul tenebrelor. Condus de tigri Condus de tigri prin coridoare întunecoase, pe sub frunzarele nebuniei, pe sub bolţi de castele. Ei tropotesc vătuit lîngă tine, le fumegă tăcut răsuflarea. Cînd şi cînd, la ora muzicii, poartă redingote, mătăsuri, te petrec şi-atunci liniştit. Formaţii medievale cîntă. Uneori li se deschid răni în carne, dar îţi fac semn să nu pui întrebări, să nu crezi că s-a întîmplat ceva, pînă ce prind să le şerpuie pe blană, din nou, emblemele victoriei; şi mergi ocrotit, e-o înserare cu berării unde ciocnesc pe neauzite meşteri. Tigrii întorc capul şi te-ndeamnă să nu iei în seamă, să treci, le vezi ochii de fiinţe intens rănite, da, drumul e liber şi alb, pavat cu marmură, dar în halbe pare-a fi sînge. Ei te-nsoţesc, generos, mai departe, prin pieţe, pe ape, întotdeauna costumaţi cu ştiinţă: de revoluţie, de ocnă, ori de teatru. 28 • Forum Studenţesc • decembrie 2012 PROZA PROZA [1] Forum Studenţesc • decembrie 2012 • 29 Proză O lume de carton... MIRCEA PORA C ând te ia spaima, teama în primire nu e de glumit. Totul începe cu un mic murmur interior, căruia, de regulă, nu i se dă importanţă. Poate fi, în fond, o mică emoţie, ce atinge doar în treacăt sistemul nervos, sau, să zicem, o amintire, ce nefiind încă defunctă, iese din adâncuri la suprafaţă şi pentru o vreme pâlpâie în spaţiul cotidian. Dacă însă, acel “murmur interior“ persistă, ba chiar se amplifică, atunci trebuie să te gândeşti la ce e mai rău. Într-o dimineaţă, în urmă cu vreo trei luni de zile, m-am trezit cuprins de o nelinişte puternică. În jur totul era neschimbat, dispoziţia mobilelor, aspectul bucătăriei, lucrurile pregătite pentru maşina de spălat, dar zadarnic, în interiorul meu, parcă zece motoraşe funcţionau fără oprire. Întregul mediu ambiant mă irita. Paşnica şi modesta vitrină cu resturi din serviciile de odinioară, televizorul atât de necesar în orele lungi ale serii, micul tablou reprezentând o dansatoare de pe la 1900, volumul unui critic, răsuflat ca verdicte, dar agreabil prin punerea în pagină a prostiilor ce le conţinea. Spre orele 11, îmi aduc perfect aminte, am telefonat unui prieten, sincer de data aceasta, spunându-i repezit starea în care mă aflam. Conversaţia a fost lungă şi plină de sfaturi. Am mai aflat odată că alcoolul şi cafelele excită, că tutunul e dăunător, ca şi mâncărurile grele, de altfel, că astfel de stări, poate chiar fără motive, vin şi pleacă, în sfârşit, că sportul, plimbările, pot fi soluţii salvatoare. Deşi în după-amiaza zilei cu pricina am parcurs pe jos vreo patru kilometri, seara m-a prins într-o stare de tulburare avansată. Noaptea a fost cum a fost, până la apariţia şi betonarea ideii că în camera cea mai mare a apartamentului ar fi o barză. Dimineaţa, într-o stare ceţoasă m-am dus la cimitir, la locul de veci al familiei noastre. Părinţii mei erau acolo, tatăl meu pe tema nervilor ştia atât de multe, dar la toate întrebările mele, de sub lespezi n-a venit nici un răspuns. Până la urmă, m-am dus la un preot să mă spovedesc. Dialogurile, pe câte-mi amintesc au fost cam acestea: — Fiule, te iau din depărtare, ai defilat cu lozinci la 23 August? — Vai, mie, nici prin gând nu mi-a trecut... — Dar pe la şedinţe ca să lauzi, ai luat cuvântul? 30 — Dacă stau să mă gândesc, în 20 de ani de 2 ori… — Să venim acum spre lucruri mai concrete… pe la nunţi ai fost cumpătat sau te-ai înfundat ca o fiinţă primitivă? — Cum să vă zic, totdeauna pe la mijloc, niciodată altfel... — Dar cu femeia altuia ţi-a trecut ceva prin gând? — Poate de două, trei ori dar cer iertare pentru asta... — Fii acum atent şi sincer, le-ai şicanat pe doamnele literate din oraş? — Nici vorbă, mon pere, nu poate fi... — Dar pe Poeţel, l-ai respectat? — Pe Poeţel?... Ca pe nimeni altul… — Şi pe criticul Muflea?... Ai grijă ce răspunzi... — Ca pe o sărbătoare, aşa l-am privit... — Și acum, finalul... ai zis vreo vorbă rea despre Ciuri & Buri? — Iertare părinte, păcatu-i cât casa... luat în primiri de Satana, am spus că scriu mult, blând, nu arareori plictisitor... — Ăsta-i păcatul, de aici neliniştea, spaimele, apăsarea... Fiule, căieşte-te, a încheiat părintele... După ce mi-am ars toate cărţile, peste trei zile de la dialog, în miez de noapte, cu buzunarele pline de cenuşă, m-am dus pe Aleea Personalităţilor. Deşi erau încă în viaţă, Ei, aveau deja busturi acolo. Ciuri purta o pălărie pe care dormita un porumbel, iar Buri, în gură o lulea, de lup bătrân al mărilor. Am depus acolo în plină noapte cenuşa şi m-am gândit o clipă la articolele uscate şi savante ale Poeţelului. În plină noapte, un hohot de râs s-a auzit pe alei. Parcă era un fel de “hau, hau, sub stele-ngheţate“. Pe urmă, totul s-a stins… Timp de o lună, dimineaţa, am citit măsurat din Ciuri, iar seara, şi mai măsurat, din Buri. Patru Dumineci şi miercuri am extras esenţe rare din stihurile Poeţelului. M-am delectat şi cu pagini, pe sărite, aparţinând doamnelor literate. Acum, în sfârşit, până-mi trimite Ciuri vreun securist la uşă, cât de cât, e bine... P.S. Aparţin şi eu lumii de carton... • Forum Studenţesc • decembrie 2012 POEZIE [1] Forum Studenţesc • decembrie 2012 • 31 POEZIE Liviu Ioan Stoiciu Dedesubturile învăţăturii structuri care se destramă, tu tragi dintr-o parte, eu dintr-o parte. Îţi dai seama? La început a fost distracţia (sau repulsia?) faţă de o idee. Ideea de a fi împreună, teama de a nu ne anihila reciproc. Am acţionat fiecare asupra sistemului nervos al celuilalt... Până ce, după câteva luni, am recunoscut dedesubturile învăţăturii: „corpul vital al bărbatului este feminin şi negativ, pe când al femeii este masculin şi pozitiv”. Corpul vital… Adevărul e că ne-am iubit ca doi nebuni – şi? şi gata. N-am ajuns nicăieri: tu îţi ţii mâinile uscăţive nemişcate, stai cu ochii în gol. De fapt, unde trebuia să ajungem? În timp ce eu mă gândesc, între altele, la faptul că poştaşul nu va mai avea cui să ducă plicuri, dacă ne despărţim. Amândoi, paralizaţi de o frică de neînţeles. Frică venită din străfund – acelaşi străfund al unui străvechi puls electromagnetic, abia în acest mileniu sosit… Mai bine muream ieri împreună. Nu se raportează la nimic Ce-a mai rămas? A avut proprietăţi paranormale şi nu mai are, unde au dispărut? I s-au depozitat în oase, modificându-se polul magnetic? Sau nu i s-au tocit în ADN, nu mai ştie să şi le citească. A uitat încetul cu încetul drumul spre el însuşi, recunoaşte. Că s-a deprins să iubească pacea, deşi a fost permanent provocat la ce e mai rău, de aici i se trage. Degeaba i-a fost abătută atenţia de la ceea ce susţinea cu plăcere. De ce nu se păstrează aşa cum a fost o viaţă, întreg? De ce e descompletat, puţin câte puţin, de o forţă străină, ascunsă, ba de una, ba de alta? Va vibra, va fi adus până la urmă la o frecvenţă superioară şi va deveni invizibil? L-a cuprins iar spaima. Nu mai poate recupera nimic. A pierdut, pe 32 • Forum Studenţesc • decembrie 2012 POEZIE rând, atâtea virtuţi, unde s-au dus? Unde se adună dragostea, pizma şi ura celor ce mor – sau nu au niciun fundament? Sunt născociri, toate? În spatele lor n-a existat un „plan divin” ireproşabil, totuşi? Cât e el de îndreptăţit să fie nemulţumit de cât i se dă şi cât i se ia, şi să pună întrebări? Se plimbă dintr-o cameră în alta, de ce nu e nepăsător cu natura lui? Neînduplecat, suferă, îşi îndeplineşte o datorie – faţă de cine? Se simte înjosit. Cine e ascuns în spatele lui? Şi în dauna cui? Cine-i satisface lui predispoziţiile? Ştie că nu se ia la întrecere cu nimeni şi nu-şi revendică nici un loc, nu se raportează cu adevărat la nimic, reflectează doar mai mult asupra cauzelor că a ajuns până aici şi că e plin de prejudecăţi, de indecenţe şi de obscenităţi. Ce joc e ăsta? Care e starea firească a lucrurilor? Nu a prevăzut că aşa va fi? Mai are ceva de dovedit, şiret şi făţarnic? Nu s-a opus destul pornirilor lui negative? I s-a făcut dor de drăgălăşenii şi de fleacuri. La capătul unei pasiuni triste şi grele. A rămas pe dinafara inimii, cu mintea ocupată de tot ce e mai contradictoriu. El e o dovadă că elementele de bază ale vieţii au fost aduse de asteroizi pe pământ, spune – şi e mângâiat pe creştet: bine, bine… Să pleci fără o ţintă convoaie de furnici, unele după altele, unele se duc, altele se întorc, traversând drumul de ţară: roţile căruţelor nu le întrerup circuitul, saltă peste ele, poate va da Dumnezeu şi va ploua azi! Ce spui? Îi întinde două mere pădureţe: astea sunt bune când dă bruma peste ele, muşcă din unul, se strâmbă, îl aruncă, pe al doilea măr îl joacă în palmă, în zăpăceala serii, e lucios… Nu e caraghios? Să ai un unic strigăt din interior: să pleci! Să pleci fără o ţintă anume şi să nu te mai întorci, să nu mai ai frivola grijă a zilei de mâine, de acasă, să ajungi undeva, la un capăt sau la un început, oriunde, să te întinzi acolo pe pământ şi să aştepţi să vină peste tine, părăsită de toţi, conştiinţa. Conştiinţa unui „nou transfer energetic”: să te întrebe ce ai păţit şi să te implore să rămâi, că de ce te omori atât cu firea. Forum Studenţesc • decembrie 2012 • 33 POEZIE Gellu Dorian O secvenţă Pe la prînz vin doi şi se aşază la masa de-alături, acolo unde se dau colacii, coliva şi lumînările, ochii lor sunt aţintiţi spre sticla cu rachiu galben din mîna femeii care a învîrtit toată noaptea la sarmalele din care ai prins şi tu trei şi acum bei din paharul de plastic vinul la care şi cei doi rîvnesc – tu eşti una din rude şi vii doar cînd se ivesc astfel de ocazii în familia ta, nu-ţi plac parastasele, înmormîntările, lor, în schimb, dacă într-o zi nu este o înmormîntare, iar sîmbăta un parastas, li se face împărătuşul ca smochina, iar gîtiţa le şuieră ca vîntul prin podul pustiu, tu habar n-ai de nici o regulă, ei le ştiu pe toate, cînd aud toaca, liturghia e gata, şi, ţuşti, de la buza cîrciumii, sus la biserică unde curge miere şi lapte, cînd deja bat clopotele, ei sunt în capul mesei, fac cruce şi trag cu ochiul prin panerele de sub masă, că pe masă sunt doar colaci şi lumînări, panacidă, mere, nuci, un pom pe care l-au văzut de atîta ori plin şi golit de tot felul de roade de mîna preotului, udătura, frate, e acolo, în panere, bine dosită, şi ei trebuie să prindă măcar cîte şase-şapte pahare, ca apoi, spre seară, să-i vezi pe marginea şanţului cu cîte un pet în mînă în care au strîns toate resturile din pahare, grijulii şi în somn să nu le dispară singurul avut, în zori, cînd pleci şi tu acasă din casa din care fratele tău s-a dus, îi vezi la bodegă, veseli nevoie mare, povestind de cît de bine le-a fost, întrebîndu-se pentru cine bat clopotele, să ştie cît de bine le va fi şi peste trei zile… 34 • Forum Studenţesc • decembrie 2012 POEZIE Vînătoare peste cîmpul de flori Vînez deasupra unei feţe de masă muştele care sorb cu trompa lor ceea ce eu am lăsat să se scurgă din pahar, nu prind nici una, deşi mîna mea face volute prin aer, ca într-un balet din care lipsesc dansatorii, şi aşa pînă cînd deodată mîna mea văzută întîlneşte prin aer faţa nevăzută a lui Dumnezeu în clipa următoare, ochii mi se fac brumă peste cîmpul de flori… Milioane de ochi în privirea mea Sunt cîteva milioane de ochi care stau după fereastra prin care se văd rafturi pline cu sticle, cele de rom ascund ochi căprui şi prin ei privesc călătorii iernatici, cele de votcă dau la iveală ochi limpezi ca nopţile boreale, nici o mînă nu tremură pe pulpa lor, sigure stau aşa pînă la moarte, cele cu lichior povestesc despre ochi languroşi de femei tolănite prin paturi străine cu pielea rozalie ca zmeura de care nu au parte stăpînii ci doar urşii care dau iama, prin cele cu coniac privesc ochi vii, veseli, pe care nu-i uită nimeni, pînă cînd şi moartea face ocol şi se repede la gîtiţa ochilor ce adulmecă sute de matrafox, mitilicuri, ştrafalaxuri, săniuţă, şase din patruşnouă, că aceştia par a fi cei mai mulţi şi însetaţi, burduşind rafturile golite zi de zi, cele de vin fac să se vadă prin ochii mei milioane de ochi care stau după fereastra prin care privesc… Forum Studenţesc • decembrie 2012 • 35 POEZIE Paul Vinicius vând parafină şi de-asta şi stau la o masă în dungă într-o speluncă doldora de consumatori şi şuţi de buzunare tăietori de frunză şi ei de pe la dunăre şi pân’ la marea cea mare poposiţi pe-aici prin cartier la copacu’ lăudat din capitală cu probleme care de care mai grave dar care vor deveni încet-încet pahar după pahar de-a dreptul insignifiante pe când parafina oricum vorbeşte vreo şapte limbi şi jumătate de largă circulaţie pe înţelesul tuturor şi mai ales pe şi maiînţelesul lor atunci când nevestele se vor îngriji de negru şi vor cumpăra lumânări. vând parafină şi beau tot ce câştig – să fie oare un tic verbal acesta? – vând parafină şi-mi zic că nicicând toamna nu fu mai frumoasă sufletului nostru bucuros şi băutor de toate vând parafină şi mă simt împlinit asemeni unui felinar doborât de atâtea milioane de cucuie de insecte bete de lumină vând eu parafină dar deja s-a făcut griul cel surd şi stufos de dimineaţă du-mă la depou vatman şi ascunde-mă sub chenzină 36 şir de aşteptare unu îi întinzi o mână cerşetorului ce-i asta băi (zice el ofensat) de vrei să te cred om dă şi tu un ban îţi scobeşti buzunarele îi întinzi toate trei monedele şi îl priveşti cum se duce la fund în urma lui doar trei bule de aer tragi apoi apa străluminat de gândul că mai toate marile idei ale omenirii s-au întâmplat în veceu (din volumul kemada, Ed. Tracus Arte, 2012) • Forum Studenţesc • decembrie 2012 Ilustraţie: Aurel Cogealac – Nea N. iubeşte motoarele, iar ţuica-i alungă frământările Forum Studenţesc • decembrie 2012 • 37 Generaţii Pavel Dan [II] 38 • Forum Studenţesc • decembrie 2012 GENERAŢII PAVEL DAN Andrei Bodiu Taxi Driver Azi un şofer care semăna cu Seymour Hofmann M-a întrebat dacă ştiu încotro Se îndreaptă lumea. Era dimineaţă şi lapoviţă într-un sfârşit de octombrie Iar lumea mergea spre centru spre şcoli. Mi-am strâns umerii atât Cât să iau în piept căldura din maşină. Până la Livadă am schimbat guverne preşedinţi Seymour Hofmann mi-a luat banii. Nu m-a privit. Purta ochleari cu dioptrii mari cât Parbrizul prin care ne chinuiam să ieşim. Lângă gara Predeal Lângă gara Predeal o femeie Cu basma pe cap şi O pungă în mână merge În patru labe. Se chinuie ca un melc Să ajungă la o centrală termică Dezafectată. De acolo nu ai nimic De cumpărat. În compartiment E cald iar noi vorbim Despre şcoală. Ei gheaţa îi arde palmele Şi genunchii. Peste vreo lună când trec prin Predeal Ea e la începutul drumului Gheaţa s-a topit punga albă joacă în vânt ca În Amercan Beauty. Sagrada familia Macaralele astea galbene Sînt parte din visul tău Ele sînt la fel de înalte Ca turnurile. Turnurile de nisip Pe care le-ai ascuns unul În spatele celuilalt unul În spatele celuilalt pentru Ca ultimul să nu poată Fi niciodată văzut. Macaralele astea galbene sînt parte Din visul tău. Deasupra unui sfânt Trei japonezi fac poze acolo Unde peretele e drept Lucesc trei căşti galbene Sînt muncitorii într-o binefăcătoare eternă Pauză. Juan de Borbo Ai dreptate Caius e bine să Ai bani. Acum când mâncăm Creveţi scoici şi peşte Pe malul Mediteranei cu Adriana Mă gândesc şi eu că am Bani. Nu se poate face încă baie e doar 8 Aprilie dar mă gândesc că am bani. Să spun că nu-i am? Că n-am cu ce plăti deliciosul Platou? Să mă pun să număr în gând până La ultimul sfanţ? Au trecut vremurile alea Sînt mult mai sigur pe mine mai detaşat Acum ca şi tine mi se pare că am bani şi Briza mă-mbracă în aur mirodenii şi sare. Forum Studenţesc • decembrie 2012 • 39 GENERAŢII PAVEL DAN Robert Şerban Holografica Doamnei Lidia Ciolac prinzi între degete un punct negru cât un purice de ţară şi încet încet tragi de el până când devine o linie una groasă cât o omidă din care ies zeci de raze subţiri subţiri alta prelungă şi puţin tremurată ca ramura din salcia ruptă de copilul vecinilor ca să şi-o pună coardă la arc o linie unduitoare lăsată parcă de şarpele ce trece după fiecare ploaie prin grădina reavănă apoi liniile se frâng şi se răsucesc se despică şi îşi continuă drumul una din alta ca venele ca maţele ca oamenii unii din alţii fiecare îşi ţine în el ca într-o fiolă propria culoare neagră sau galbenă roşie verde sau albă la fiecare atingere nuanţele se schimbă paloarea ne dispare lumina creşte în noi palpită şi se zbate până când ţâşneşte prin fiecare punct al pielii abia atunci ne vedem unii cu alţii abia atunci formele noastre capătă viaţă prinzi între degete un punct iar degetele se topesc şi se răsfiră ca lava pe care nimic nu o poate opri nu o poate răci şuvoaiele ni se strecoară pe sub tălpi şi trec mai departe ori ni se urcă pe glezne pe pulpe pe coapse în sus pe drumul nevăzut al sângelui până la inimă până la ochi până la frunte şi peste fiecare devenim un vulcan iar coroanele înalte de lavă ni se unesc în cer ca într-un desen făcut de copilul lui Dumnezeu 40 • Forum Studenţesc • decembrie 2012 PROZA PROZA [2] Forum Studenţesc • decembrie 2012 • 41 Proză Trup şi sânge (fragment de roman) GHEORGHE MIRON P rimul client a sunat la uşă când Luţa încă mai încerca să îşi convingă soţul să aibă încredere în ea. Mai înainte, a fost străfulgerată de gândul de a se plânge jurnalistei, dar când a văzut-o s-a răzgândit. Nu numai că şi-a dat seama că era femeia exact ca ea şi, prin urmare, trebuia să fie foarte slabă şi fricoasă, dar a înţeles că nu putea avea încredere într-o femeie. Nu putea să îşi dea glas durerii şi să-şi pună sufletul în palma unei femei, cum nu putea să îşi pună sufletul nici în palma unui bărbat, de aceea prefera să tacă şi să se supună. Era bine, mai sigur. Mai întâi s-a uitat la picioarele clientului. Păreau sănătoase, nu ca ale soţului. Blugii se mulau pe muşchi şi evidenţiau o masculinitate pe care nu o întâlnea la omul ei. Nu numai că bărbatul părea normal, dar avea hainele curate. Luţa trebuia să se bucure că, din când în când, mai primea între picioarele ei nu numai boşorogi murdari şi libidinoşi sau obsedaţi sexuali şi perverşi pe care era nevoită să se pişe sau să facă alte fapte mai îngrozitoare. Dacă ar fi fost după capul ei nu ar fi acceptat niciodată asemenea blestemăţii şi ar fi realizat o selecţie la sânge şi nu i-ar fi acceptat pe mulţi, dar gândul la pistoletul soţului şi la glontele ce ar putea să-i intre între ochi o determina să tacă şi să se supună. Devenise atât de expertă în cunoaşterea oamenilor, încât nu trebuia decât să se uite la individ şi îşi dădea seama ce hram poartă. Totuşi, descoperea în umilinţă o voluptate nemaiîntâlnită, fiindcă o ţinea departe de griji. Nu mai trebuia să ia decizii şi să fie responsabilă. Tăcea şi făcea, iar glontele nu-i mai mângăia creierii. Luţa ar fi vrut să-i zâmbească clientului prin deschizătura uşii, din dormitor, să-l cheme la ea, dar s-a retras înainte de a fi văzută. Îl dorea. Era un lucru rar. Să păstrezi un pistol în casă nu este o infracţiune dacă ai autorizaţie, în noua Românie. Acum, poţi fi călcat cu mult mai multă uşurinţă de tâlhari în propria locuinţă, iar statul nu se prea bagă să te apere. Un pistol e foarte util. Bogăţia este la vedere, iar tentaţiile au crescut, la fel sărăcia şi dorinţa de îmbogăţire. Dacă nu poţi prin muncă cinstită, încerci pe căi necinstite, că noua societate îţi permite. — O armă te poate ajuta, Luţo, să îţi aperi moşia sau să îţi măreşti moşia. — Aşa e, dragul meu. — Vezi pistoletul acesta, Luţo? — Îl văd. — Eu pot face un lucru teribil. Te pot împuşca între ochi. Ai mai fost vreodată împuşcată între ochi? — Ce spui bărbate? Trupul meu e gata să muncească pentru tine. — Sigur că da, aşa şi trebuie, tu ştii, de aceea nu te voi împuşca în seara asta. Avem altceva de făcut, mult mai important, dar nu vreau ca trupul tău să dorească trupul meu, ci trupul altora. Pentru prima dată, Alion a încercat să se deplaseze fără baston. L-a întâmpinat pe client, i-a deschis uşa şi a încercat să rămână în picioare neajutat, de aceea cu greu a reuşit să se întoarcă, sprijint de perete, şi să ajungă la primul scaun din încăpere, să se aşeze. — Ce doreşti?, la întrebat. Omul l-a privit tâmp şi primul lucru ce i-a trecut prin minte a fost că a făcut cea mai mare greşeală din viaţa lui şi a nimerit ori la nişte oameni nebuni, ori chiar aşa era şi în faţa lui avea un handicapat cu pistol la şold, care îl trata ca la interogatoriu. Alion, din experienţa de securist, ştia un lucru – să tacă şi să îl lase pe celălalt să vorbească, dar individul pătruns pe nepusă masă tăcea şi el, în locuinţa pe care Alion nu o mai putea numi a lui în acel moment, cum nu a putut-o numi a lui nici în ultimii douăzeci de ani, de când o primise de la primăria pe care o blestema că îl trata cu ignoranţă şi nu făcea nimic ca un revoluţionar ca el să nu ajungă să doarmă pe trotuar, deşi în 42 • Forum Studenţesc • decembrie 2012 Proză cercul restrâns de amici de pahar, la birt, se mai lăuda cu viaţa de securist şi de gestul lui minunat de a fi fraternizat cu revoluţionarii, atunci în decembrie, cum niciun alt securist nu mai avusese curajul să o facă, deşi mai târziu, când apele se limpeziseră şi puteai să îţi dai seama cum vor evolua lucrurile şi când statutul de securist îşi pierdea din importanţă şi, mai grav, angajaţii din vechea gardă erau trimişi pe tuşă, atunci mulţi îşi dăduseră demisia sau îşi vopsiseră penele, pentru a nu avea probleme. Oricum râdeau cu lacrimi când vedeau cum presa muşcase nada aruncată tot de ei, de foştii confraţi ai lui Alion, vopsiţi în mari afacerişti şi patroni de firme prospere, o nadă otrăvită prin care trebuiau deconspiraţi foştii colaboratori sau actualii spioni care penetraseră redacţiile şi o făceau pe marii jurnalişti, nu numai din presă, ci şi din politică, biserică, învăţământ, partide politice sau din multitudinea de onegheuri care împânziseră societatea românească precum ciupercile după ploaie. Campania Voci Curate a fost una dintre cele mai mari reuşite ale vechilor securişti de compromitere a presei, dar şi a bisericii şi a partidelor politice. Dacă în rândul jurnaliştilor sau a bisericii, au fost găsiţi câţiva ţapi ispăşitori, în rândul politicienilor, rezultatul a fost aproape zero. Liberala Bona Cuşcă una dintre cele mai zeloase voci din politică a fost acuzată că a făcut poliţie politică şi a fost sacrificată. Gata cu ea. A dispărut de pe firmament, după ce a fost umilită la maxim în media. Mitropolitul din cel mai vestic oraş al ţării a scăpat de umilinţă, fiindcă a avut curajul să recunoască imediat după revoluţie că a colaborat. Un om cu bun simţ. Adevărul te va elibera. Aşa a fost. Mitropolitul şi-a recăpătat respectul comunităţii. În schimb, ea a fost acuzată că a minţit poporul şi foarte mulţi au fost dezamăgiţi. „Şi tu Bona?!”. Mitropolitul nu a putut să mintă. În scurtă vreme, vocile curate au tăcut pentru totdeauna, fiindcă oamenii au înţeles că nimeni nu poate fi curat în noua Românie care s-a smuls cu mari sacrificii din smârcul comunist, îndeosebi presa, a patra putere în stat, denumită şi câinele de pază al democraţiei, un câine căruia îi căzuseră dinţii şi nu făcea decât să latre în pustiu. A tăcea era arta pe care Alion a învăţat-o cu greutate, la şcoala de securişti, dar a învăţat-o şi nimic nu valora mai mult în faţa unei surse decât să o faci pe mutul şi numai să o înţepi din când în când cu câte un cuvant sau o frază, pentru a o provoca să vorbească. Pentru un român simpu, bucuria de a fi ascultat de un agent de securitate cu nume de cod în locuri conspirative era fascinant în fostul regim, numai în filme s-ar fi putut întâmpla aşa ceva, nu unui biet om care îşi ducea viaţa într-o cameră de bloc, lucra într-o fabrică şi călătorea zilnic cu tramvaiul, iar seara se culca în acelaşi pat, în care a dormit de mic copil sau lângă o nevastă tâmpă ce puţea a varză arsă. Îşi detestă colegii, dar mergea cu ei la birt, unde se îmbăta şi ajungea acasă murdar ca un porc după ce se ia la trântă cu drumul şi cu bălţile. Alion poate greşise că se afişase înaintea nemernicului cu ochi albaştri, cu braţe puternice şi cu burta plată care parea vesel, deşi după câteva momente după ce intrase i-a mai dispărut din veselie şi chiar se uita tâmp la el şi parcă ar fi vrut să plece sau ce dracu încerca să facă dacă tot se uita înapoia lui, către uşă, dar şi prin încăpere să vadă prada pentru care venise, pe Luţa, femeia. Nu mai avea nicio importanţă gesturile jigodiei, fiindcă nu încăpea îndoială că era o jigodie, dacă credea că venise în casa unui fost agent de securitate care făcuse gestul de a fraterniza cu revoluţionarii, bineînţeles când şi-a dat seama că era singura cale, în loc să-i fi împuşcat sau arestat şi, pe deasupra, ajuns revoluţionar erou, iar jigodia vrea să-i ceară socoteală şi unde-i femeia sau prada pentru care am venit? Era voce de damă la telefon, am greşit cumva adresa? Atunci plec, scuzaţi. Alion l-a auzit bine sau i s-a părut. Nu trebuia să apară înaintea noului venit sărind într-un picior şi sprijinundu-se de zid, trebuia să îşi ia bastonul să se deplaseze calm. Şi-a pipăit pistolul şi l-a pus mai la Forum Studenţesc • decembrie 2012 • 43 Proză vedere. Şi acest nemernic ar merita mângâiat cu un glonte între ochi, aşa cum de multă vreme Alion dorea să-i facă nevesti-sii, dar evita. Nu numai că îi era frică de consecinţe că şi-ar fi pierdut libertatea şi ar fi ajuns după gratii, dar simţea că nu era atât de puternic să o facă, nu putea fi aşa măreţ încât să poată să-i i-a viaţa unui om. Jigodia din faţa lui ar fi meritat să-l împuşte între ochi numai că a avut tupeul şi neobrăzarea să-i calce pragul locuinţei şi să întrebe de Luţa. — Eu te rog să stai jos, uite aici pe scaun, lângă mine şi să vedem ce avem de făcut, fiindcă eu ştiu pentru ce ai venit şi de asemenea şi tu ştii de ce ai venit. Nu te teme de pistolul meu. Îl am încă din tinereţele mele nebune, înainte de a deveni erou. Îmi place să spun că îmi păzesc nevasta cu pistolul, deşi, dacă mă gândesc, de fapt eu nu o păzesc deloc. Aşadar de ce ai venit?, a întrebat Alion. Omul e nebun cu siguranţă, şi-a spus noul venit, de aceea în următoarea clipă s-a întors şi a dat să plece, dar nu a făcut trei paşi, că Luţa a ieşit din dormitor în cămaşa de noapte pink, scurtă de abia îi acoperea bucile şi a întins mână către el. Stai, dragule, eu sunt cea pentru care ai venit! Era aceeaşi voce suavă, dar cu o urmă de suferinţă în ea care îl provocase atât de mult la telefon şi şi-a lăsat colegii în birt şi a venit în viteză să o întâlnească. Femeia nu era nici grasă, nici slabă, dar părea plină, însă nu asta era problema că lui îi plăceau slăninoasele chiar foarte slăninoase cu ţâţe mari şi şolduri pufoase să se poată pierde între pulpe, să le simtă fierbinţi şi puternice, încât să îl scoată din minţi, să-i dezlănţuie instinctele bolnave. Instinctele bărbatului au tresărit la vederii cărnii femeieşti, s-au smucit în cuşca de carne şi erau gata să-l împingă să facă una dintre cele mai mari greşeli din viaţa lui, să sară pe femeie, să se uşureze de venin. Sângele îi fierbea, dar pe pistoletul handicapatului din mijlocul camerei scria moarte. Nu că s-ar fi temut aşa de tare, dar ştia un lucru, de moarte nu te poţi ascunde sub nicio formă şi nici nu prea ai capacităţi de a lupta cu ea, dar totuşi prevăzător poţi să fii şi, acolo unde simţi adierea morţii şi înţelegi că nu se merită să-ţi dai viaţa pentru un preţ aşa de mic, pentru o târfă, atunci, nu risca, mai ales că e vorba de un olog înarmat care este pregătit să te răpună. Ologul e nebun cu siguranţă. Deja timpul trecea, iar Alion s-a ridicat de pe scaun cu pistoletul în mână, sprijinit de data aceasta de baston. Nu a plecat din cameră, dar a încetat să mai comenteze sau să îşi etaleze arma în faţa noului venit şi s-a retras în colţul îndepărtat, lângă fereastră, cu tot cu scaun. În locuinţă s-a făcut semiobscuritate. Era o seară călduroasă, iar el începea să transpire. Zăpuşeala ieşea din asfalt şi pătrundea prin fereastra deschisă, intra în ziduri, unde era menţinută până seara când începea să iasă cu ţărâita toată noaptea şi numai către ziuă se mai răcorea în locuinţă. Era una dintre cele mai mari nefericiri ale revoluţionarului. Primăria nu îl respecta, dar nici natura nu respecta un erou, care a luptat pentru comunitate şi-a pus viaţa în pericol. Cincizeci de euro însemna mâncarea pe o săptămână pentru noul venit, fără să mai pună în calcul băutura, dar din când în când era nevoit să plătească pentru o nenorocită de gaură păroasă sau nu, scârboasă sau mai puţin scârboasă. Acum a avut noroc de una acceptabilă, deşi dacă îl privea pe soţ îşi schimba părerea. Era un peşte nenorocit care îşi obliga nevasta să facă sex pe bani şi locul lui nu putea fi decât după gratii sau mai bine ar fi fost să-i fie dată o lecţie şi să fie el obligat să facă sex cu bărbaţi. Nici pistoletul, nici frica de moarte, dar nici prezenţa peştelui nu l-au deteminat pe noul venit să renunţe şi mai grav era nevoit să îi găurească nevasta ologului în prezenţa lui, pentru a scăpa de veninul care îi otrăvea sângele. — Am plătit, domnule, şi cred că am dreptul la intimitate. — Ori cu mine de faţă, ori pleci. 44 • Forum Studenţesc • decembrie 2012 POEZIE [2] Forum Studenţesc • decembrie 2012 • 45 POEZIE Radu Vancu Ce-ţi spune unul dintre morţii tăi cei mai dragi, cel mai iubit dintre morţi, când te lasă inima să-l visezi : „Dragule, aici a început deja. Nu mai poate dura mult până începe şi la voi. Cubuleţele de pământ sar zi şi noapte ca dopurile de şampanie de pe răposaţii pe care-i învelesc. Cele acoperite de iarbă prea uscată se aprind şi luminează ca trasoarele. Al meu cel puţin aşa s-a aprins. Noi, sinucigaşii, ne-am trezit fiecare aşa cum ne-am făcut felul. Unul cu un cuţit în inimă, altul cu glonţul în creier, altul cu venele deschise. Însă se lucrează din greu la imagine. Eu am primit acelaşi maiou flendurit în care m-am spânzurat şi te aştept tot cu ştreangul la gât, dar rafiei i s-a poruncit să înflorească, iar Dumnezeu pictează fluturi pe fiecare petală din ştreangul de flori, atent de parcă mi-ar fi cel mai bun prieten bărbierindu-mă pentru nuntă”. Aici te trezeşti. Cami doarme liniştită, pijamaua cu Tweety se ridică şi coboară lent, din pătuţ se aude motoraşul cu muci din năsucul lui Sebastian. Ca de obicei, după dezastru lumea e perfectă. [Poezia-ca-artă-de-familie: formula poate părea minimalistă, însă la drept vorbind e taman pe dos, de un maximalism utopic. Lui Tolstoi îi trebuiau cam două mii de pagini zdravene ca să scrie ca lumea despre o familie. Thomas Mann, în miezul secolului vitezei, se descurca cu vreo mie. Chiar şi 46 în epoca twitter, a topi mia de pagini în lama de ras a unei cărţi de poemaşe mi se pare, spuneam, un proiect crâncen de maximalist. Fiindcă, dacă orice om e un univers, cum dictează clişeul, atunci orice familie e un plurivers. În care încape totul – şi chiar contrariul lui.] Ce-ţi spune unul dintre morţii tăi cei mai dragi, cel mai iubit dintre morţi, când te lasă inima să-l visezi : „Iubitule, nu te speria, e groaznic, iubirea voastră face din fiecare mort un laureat al umilinţei. Crede-mă, pentru fiecare mort iubit, viaţa voastră e jignitoare. Nu, mai rău decât o jignire: e umilitoare. Câtă vreme ne plângeţi, iar în creierele voastre înfloresc lacrimi, şi în creierele noastre înfloresc rizomi, totu-i în regulă. Lumea voastră-i mai frumoasă, şi e OK să vă trimiteţi până aici bocetele, dorul & mila, ca un emigrant ajuns trimiţând pachete & cărţi poştale rudelor ghinioniste de acasă. Însă ghinionul nu ţine cât e moartea: când apare El, cu îngerii ţopăind împrejur ca un cârd de copii de grădiniţă în jurul educatoarei, cătunul de sicrie se schimbă-n loc de joacă pentru copii – îngeraşii se dau huţa ca-n balansoar pe un coşciug mai înclinat, fac tobogane din scândurile între care câte un mort a putrezit cu totul, sar pe burţile umflate ale morţilor proaspeţi ca pe nişte căluţi cu arc, chiuie, tropotesc, se înroşesc de plăcere şi de efort pe obraji şi pe picioruşele grăsuţe, pielicica le luceşte de transpiraţie mirosind a mirt, respiraţia le e tot mai întretăiată, ochii tot mai înceţoşaţi, • Forum Studenţesc • decembrie 2012 POEZIE încât în rizomii din ţeste începe să înflorească o iubire nepermis de tandră pentru animăluţele sacre & rotofeie. Până când El, cu autoritatea unei educatoare aproape de pensie care simte când copiii întind prea mult coarda, face un semn şi se strică tot zenul & langoarea: nimfeţii durdulii se opresc, ţâţâind & pufnind, se aşază în coloană câte doi, ţinându-se de mână, şi pleacă spre alt loc de joacă. Şi noi rămânem la locurile noastre, mai trişti decât o groapă comună, mai devastaţi decât ground zero, plesnind de mândrie că lumea noastră a fost, preţ de o recreaţie, mai frumoasă decât a voastră. Încât bocetele pline de milă pentru rudele năpăstuite de aici ne scot din minţi, să nu vă fie milă de noi, noi suntem cei care, din când în când, ar trebui să vă trimitem ajutoare & cărţi poştale”. Copiii chiuie, tropotesc, îmbujoraţi de efort & plăcere, nu numai locul de joacă, ci tot parcul Sub Arini miroase a mirt, îl priveşti pe Sebastian râzând şi, mai trist decât o groapă comună, mai devastat decât ground zero, spumegi de fericire, ştiind că orice carte poştală trimisă de acolo ar fi o splendidă, orbitoare umilinţă. [După ce i-au luat cadavrul, sub ţeava unde atârnase tati a rămas sfoara de rafie. Am privit-o lung, moartea aştepta în ea precum mierea în flori, proaspete şi fremătătoare ca petalele roşii din obrăjorii fiului meu seara, când râsul îi miroase a cereale cu lapte şi miere.] (din volumul Frânghia înflorită, Casa Editorială Max Blecher, 2012) Ilustraţie: Aurel Cogealac – Lui nea V. îi e mereu sete, câinii îl latră cu sârg Forum Studenţesc • decembrie 2012 • 47 POEZIE Claudiu Komartin ceva esenţial despre vise era o vreme când voiam să scriu ceva esențial despre vise afară ploua întruna pe la mesele lor poeții ironici țopăiau sub stropii mari țopăiau ca lăcustele iar în cămăruța unde îmi făceam veacul somnolența rănea și cele mai simple gesturi trăiam cu impresia că văzusem totul și tristețea atârna ca o blană pe care ți-e ciudă să o atingi dar în vis e întotdeauna altfel în vis e ca-n poezie nu știi niciodată dacă ți se va deschide parașuta poate că de aceea îmi doream atât de mult să devin un adormit autentic să mi se întâmple totul ca unui personaj al lui conrad care nu putea sta locului și totuși despre vise nu pot spune nimic am încercat am contrafăcut amintiri și senzații diapozitive onirice credeam că le pot muta dincoace nu au ieșit decât niște grefe pe care lumea cealaltă aceasta le-a respins jignită ca o îngrijitoare urcată pe scaun ce nu se mai oprește naibii din țipat și aruncă cu papiote înspre șoricelul curios care-a intrat pe furiș în salon și adulmecă și ascultă și se uită în toate părțile și ochii lui par de pe altă lume așa că visează dragostea mea visează nimeni nu îți va putea lua asta dar să nu arăți ce ai găsit acolo nimănui Scrisoare din Bakırköy aș vrea să mai pot scrie cum scriam acum cinci, acum șapte ani, aș vrea să mai pot fuma nepăsător și sarcastic în lumina lămpilor de bar ca în casablanca și femeia de lângă mine să fie mai moale ca șalul ei și vorbele să-i ațipească printre pahare și cești într-o după-amiază de miercuri să o aștept după draperii cu ochii injectați să mergem la film să ne așezăm pe o bancă și să uităm ce-am pierdut și să ne batem joc de restul atâtea adicții și subterfugii ca să mă simt cât de cât confortabil când am crezut că trebuie să dai totul pentru poezie să renunți la delicatețuri și la tocmeli pentru un sunet numai al tău pentru ceva ce ai putea numi într-o zi adevăr ca apoi să te-ntrebi ce-i adevărul și ce e în definitiv poezia și nu mai ai răspunsuri numai lecturi în subsoluri mucegăite cu câțiva oameni la fel de vulgari ca și tine și câte o bătrână cu privirea pierdută fotografiază pantofii tuturor poate că asta e poezia și de atâta avem nevoie cum spunea poetul olandez menno: ceva ce împărtășești cu o mână de idioți irecuperabili la fel ca tine unul dintre puținele gânduri din care mai iradiază o cât de mică speranță și acum stai la o masă lângă o stradă aglomerată și scrii nu te vede nimeni te încălzește imaginea asta nu ai vrea să te mai ridici niciodată nici nu simți răcoarea seara de septembrie te învelește în vată departe de barurile în care am scris poeme acum cinci, acum șapte ani, departe de barurile de la marginea orașului care își umilește poeții am crezut că trebuie să dai totul pentru poezie am dat totul pentru poezie așa mi se pare toate scurtcircuitele astea romantice pe care nu le-am putut evita ascultă-mă pe mine: nu da totul pentru poezie joacă-te cu bricheta privește cum trec mașinile bucură-te de singurătatea asta a ta pe care nu dă nimeni doi bani e lucrul cel mai cinstit pe care-l poți face 48 • Forum Studenţesc • decembrie 2012 POEZIE Despre dragoste şi seriale tv după mai multe săptămâni de-a lungul cărora ne-am uitat împreună nerăbdători la serialul nostru, sezon după sezon, amuzați, năuciți de surpriză sau înduioșați, am înțeles de ce îmi place atât de mult (da, plăcerile vinovate, excitația claxoanelor, toate lucrurile pe care ni le putem spune într-un dialect doar al nostru) să privesc același ecran cunoscut, seară de seară, numai cu tine, am înțeles că nu mai e nici o graniță, că noi suntem deodată în toate universurile posibile și că din atâtea variante ale noastre, cu siguranță una fumează acum într-un fotoliu de răchită, alta învață să meargă pe bicicletă, alta se iubește cu varianta ta din acea lume, chiar în momentul ăsta, când eu încerc să-ți scriu cu tot corpul, în loc să te iau în brațe și să te mușc tare de buza de jos (știu, va fi timp și pentru asta) – și suntem amândoi acum, cu tot ce am fost și cu tot ce am fi putut fi, drumurile care se bifurcă în mijlocul pădurii, alegerea care schimbă tot: succesiunile devenirii, momentele ratate, micile miracole matinale și atingerile stângace pe întuneric modificându-ne subtil traiectoriile, o ceșcuță cu un ceai puternic parfumat răsturnată pe canapea, mult invocata bătaie din aripi a unui fluture despre care se spune că ar fi stârnit furtuni de nisip în cealaltă parte a lumii, lumea văzută din laboratorul unui savant excentric, știința dezlegată de înțelesurile ei, când, ca într-un poem pe care nu ți-l poți aminti, din lucruri mai rămâne doar un contur și cineva încearcă să vadă dincolo de alcătuire, unde moleculele pot fi galaxii (iar acolo alții care se nasc, se iluzionează o vreme și apoi mor) și dragostea care ne-a adus aici parcă ar ține totul la un loc să nu se destrame ................ POEZIE V. Leac AXE! Corinei Bernic purtată de curentul autobuzelor acum blocată la intrarea în grătarul unei firme luminoase o gravidă cade pe bancă fără zgomot parcuri cu copaci sintetici uzine de oxigen o vrabie iese din tomberon acum suntem în vizorul ei când iese o bătrână din magazin peste câteva minute se lasă întunericul eu observ toate acestea eu cetăţeanul ţării unde cresc cele mai multe buruieni din lume până la urmă toţi ne întâlnim cândva în altă parte în amonte fără rucsac obiectele ne părăsesc grupul comunică dispariţia animalelor momentul a sosit forţa şi bucuria care ar putea salva rudele rămase acasă noua locuinţă visată mica navetă spaţială deasupra oraşului Forum Studenţesc .majoritatea indivizilor dintr-un spaţiu sunt indiferenţi şi izolaţi se retrag tot mai mult spre marginea unui plan fără consecinţe mulţimi dezordonate imagini molipsitoare singurul catalizator e substitutul sintetic sedează-te! te percepi ca simplu produs mobil un speed inutil o floare de fâş smulsă de vânt din părul cuiva care a ieşit pe terasa unui zgârie nori bandă rulantă fără STOP mereu pe line cu mare viteză în acceleraţie simt un sentiment confuz de simpatie pentru pustiu poza unei cămile ghilotinate de elicea unui elicopter • decembrie 2012 • 49 POEZIE mintea e liberă inima pompează statistica e noua religie mondială să nu mergi în spate cu faţa (dă replica!) suntem în altă parte facem cântec. 5 cartofi fierb în oală trei glezne la duş se spală cratiţă cu ceas deşteptător minore strivite d’un tractor fixat în polaroid fără zimţi stai în genunchi şi vomiţi bot negru şi umed te latră băi ai pilozitate în salată intrusul .e aici (gândeşte) e cineva acolo (strigă) intuiesc o catastrofă cazul e adus la realitate de poliţia comunitară care-i arată marcajele cu interdicţii şi-i explică situaţia periculoasă care ar fi putut declanşa ciocniri în lanţ cineva stabileşte probabilitatea riscului feţe confuze care insistă în uimirea lor să-ntrebe ce s-a întâmplat? se pozează măsoară distanţe urme negre până la impact a fugit cineva din maşină? sunt morţi, răniţi? iniţială: - nevoia unui mâner eficient prieteni vechi îţi apar în memorie şi-ţi zâmbesc cu tine mă simt protejată când sunt pierdută într-un spaţiu oficial în urechi îmi sună vocea mătuşii „ai grijă, vezi să nu uiţi ceva” spaţiile străine sunt peste tot eşti un antonim al realităţii întâmplări aparent banale dar pentru care nu eşti pregătită şi din cauza asta frica de imprevizibil te epuizează voci care-ţi dau indicaţii prin căşti vocea din off e singura care te convinge că letargia e un parfum care merită în viitor o promovare mai agresivă povestea cu sunt perfect vindecată e consecinţa unei lungi plimbări prin parcul amenajat natural însoţită de un străin atentă la vocea lui caldă şi dulce colecţionez lucruri uşoare pentru suflete moi iniţială: - răscolit de acţiuni obiective siguranţa zilei de mâine unde sunt descrise cazuri situaţii când trebuie să te retragi şi pe unde nu întâlneşti marcaje cu interdicţii pe acolo ar trebui să fugi ca un monstru vegetarian grav rănit cu imunitatea pierdută acum când încep să explic cum stau de fapt lucrurile că-i inutil să se insiste pe aceste marcaje (sunt presupuneri inutile care nu duc nicăieri) să încerce careva să intre în clipa asta în sală şi să le explice femeilor că le este interzisă recuperarea accesul în spital a fost blocat cu paturi metalice deci nu mai este posibil eşti obligat să rămâi în maşină prins în chingi până se termină lupta de convingere cu personalul calificat rămâi nemişcat aici ca o imagine obscenă acţiunile importante se întâmplă colateral ca-n filmul ăla vechi care începe cum plouă torenţial într-o dimineaţă când o mână îndrumătoare şi energică îl împinge pe băiat pe trepte spre şcoala care nu se vede şi cum pe drum la un moment dat se trezeşte privind un accident rutier şi lume îmbulzinduse ţipând nu ştie nici gând unde se află stă blocat în ploaie pare c-a înţepenit în afişul din vitrină lângă vânzătorul de legume şi-n locul coşului pe care vânzătorul îl ţine în braţe e el îngrozit şi speriat simte cum e tras în spate după tejghea şi sufocat cu fructele lui preferate film care îţi aminteşte c-ai fost cândva sensibil. 50 • Forum Studenţesc • decembrie 2012 POEZIE Corina Bernic strada gării, nr. 13 (lui richard wagner) de unde nu plecasem norul care vine. se ciocneşte de pereţii casei tale în afara pereţilor totul pare închis. dai nume norului şi el se duce mai departe. fluturii de noapte nu mai aduc luna. lunile de zile fac nori albi. un nor te naşti pe strada gării de copil îţi şuieră trenurile prin vise mai tâziu pleci le cauţi cu geamantanul pus în faţa ta te întorci și-ți trec pe lângă tâmplă morţile şi paşii. ai linişte când îţi şuieră direct prin inimă trenurile de acasă crescut între patru pereţi nu te plouă. nu-i dai nume, îi dai drum. când se face luna va creşte mare şi el se va înnora bine de tot afară. ştiri: ştii, ieri am văzut un puşti care fusese brusc atacat de porumbei în timp ce se chinuia să scoată dintr-o gentuţă nişte creioane. urşii care atacă sunt împuşcaţi, porumbeii de ce nu? copilul ăsta era disperat toată lumea se dăduse la o parte, le era teamă şi începuse să şi plouă. şi din gentuţă i-au căzut şi creioanele, şi o bucată de sendviş şi atunci s-a făcut şedinţă între păsări şi s-a decis care primeşte partea de sus şi care partea de jos şi uite-aşa copilul a scăpat şi şi-a luat basca şi a adunat creioanele a lăsat porumbeii molfăind sendvişul în urmă şi a alergat prin ploaie şi oamenii se tot uitau la el şi i-au făcut loc. că părea că se grăbeşte o doamnă l-a oprit un pic şi i-a îndreptat şapca pe cap. în rest, n-am nimic nou să-ţi spun totul aici e ca de obicei Ilustraţie: Aurel Cogealac – El iubeşte familia mai ales după un pahar de ţuică dat pe gât Forum Studenţesc • decembrie 2012 • 51 (IM)PULSURI CRITICE Un Dante autohton Frânghia înflorită (Radu Vancu) Casa de editură Max Blecher, 2012 L text de NAOMI IONICĂ ’ amor che move il sole e l’ altre stelle tutelară sunt distilate în mod diferit. (v. Sylvia Plath, John Berryman, Letiţia Ilea) Dragostea care pe toate le rabdă, cu impulsul ei pacifist şi unificator, reînnoadă toate rupturile de după dezastru şi devine o Supernovă. Există o religie a iubirii în interiorul acestei poezii circumscrise morţii: „poemele astea sunt bântuite de fantasma unui bărbat îndrăgostit de fiul său” (p. 63). Câteva argumente ar putea susţine filonul religios al poeziei lui Vancu: 1.motto-ul de la început, din Faptele Apostolilor 2,17: „Iar în zilele din urmă, zice Domnul, voi turna din Duhul Meu peste tot trupul şi fiii voştri şi fiicele voastre vor prooroci şi cei mai tineri ai voştri vor vedea vedenii şi bătrânii voştri vise vor visa.” ; 2. cultul celor morţi; 3. imaginarul despre îngeri; 4. Dumnezeul umanizat; 5. Paradisul de aici. Prima viziune a lumii de dincolo emite adevărul credinţei: „oamenii sunt buni”. Îngerii există şi ei, dar nu sunt ca în Scripturi, ci ca în poezie, ei sunt sentimente, metafore ale realului: „îngerii aterizează într-o turmă de porci”, au „boticurile roşii-roşii”, se hrănesc cu „lături proaspete” din „trocuţa de coaste” a celor morţi. Întregul volum este construit oximoronic: „îmbrăţişarea ta de mort proaspăt” (p.10); „poeziile subconştientului” alătură „catastrofa” de „microarmonia” iubirii familiale. Nici nu se poate altfel, oximoronul nu e numai o figură de stil, ci un mod de existenţă – din Paradisul CamiSebastian, poetul scrie poeme „tanatofore” mortul şi viul coexistă, învierea celor morţi a avut loc, spre resuscitarea inimii fiului. Căci fără morţii noştri dragi nu se poate trăi: cultul strămoşilor şi credinţa în îmblânzirea mortului trec în poezie. Lexicul oximoronic: „am trăit totul închis într-un cadavru” (p. 18); hoit-cangrenă-rânced-larvă versus Ceea ce nu se poate învăţa, se moşteneşte. Poetul sibian Radu Vancu a reuşit să ridice poezia de azi la temperaturi prea puţin vizitate; poemele lui sunt mai mult decât expresia biografiei teribile, a versului scris cu sânge, a adevărului trăit fără comprese, sunt opera unei conştiinţe poetice de excepţie. Uimeşte viteza de sprinter a volumelor apărute: Monstrul fericit, (2009), Sebastian în vis, (2010), Amintiri pentru tatăl meu, (2010) şi Frânghia înflorită, (2012). Radu Vancu se află cu certitudine într-o transă poetică. Trăind în vecinătatea poeziei lui Mircea Ivănescu şi John Berryman, tânărul poet a moştenit de la maeştrii săi mai mult decât ar fi putut învăţa un poet. E firesc ca, într-un volum de 76 de pagini, tensiunea să nu fie constant explozivă. Dreams songs-urile lui Radu Vancu atacă o temă hard a poeziei. Copleşită de refuzul spaţiilor facile şi artificioase, poezia nu are doar emoţia şamanică „bătrânescă” a cântărilor străvechi, ci şi metafizica unui cântec religios. Cum se poate scrie poezie religioasă în plin saeculum, privind cu „pleoapele tăiate” convieţuirea celui viu cu mortul pe care inima îl visează? Cele 24 de viziuni ale lui Vancu nu se pot citi ca un scenariu fantasmatic, pentru că nu te lasă metatextul din paranteză. Trebuie să îl iei pe poet în serios în toată tensiunea, visceralitatea, trăite exploziv la fiecare viziune, niciodată expulzate în circuitul inflamat/-nt creier-inimă: „creierul se tulbură”, „creierul nou” „inima se strânge”, „creierul legănându-se deasupra inimii”. Poezia despre tatăl mort îl duce pe Radu Vancu în familia unor poeţi în care dorul, duioşia şi revolta faţă de figura paternă 52 • Forum Studenţesc • decembrie 2012 Dumnezeu, Paradis, înger, proaspăt, trandafir se intersectează natural ca în lirica lui Arghezi. Parafraza la versul: „Va veni moartea şi va avea ochii tăi”, este acum „va avea ochii unei muşte”; pe lângă tehnica oximoronului, poezia lui Vancu, estetă şi bine controlată, se construieşte pe o resemantizare şi „hipersemantizare”. Trupul de aici, de dincoace de somn şi de moarte, în care „sângele ţese prin carne un giulgiu rece”, trebuie să „rabde” legăturile ţesute, viziunile de dincolo, necunoscutul pulsatil: „Creierul zace peste corp ca o lespede” (p. 20) Acţiunea magică a poeziei este a dublei spovedanii: a celui mort către cel viu şi a celui viu către sine, către cei iubiţi şi către cel plecat, căci lumea celui viu este mai strălucitoare şi mai bogată. Aşa cum „gura lumii macină morţii”, „gura” poeziei ajunge să metabolizeze orice: „Dacă poezia poate genera vreo acţiune magică, cum voia Novalis (şi, de fapt, toţi câinii romantici), atunci asta nu poate consta decât în upgradarea ta ca persoană în aşa fel încât să fii ceva mai OK pentru cei iubiţi. Poezia e artă de familie.” (p. 47) Viziunile sunt dominate de un scenariu fix: incantaţia „Ce-ţi spune unul dintre morţii tăi/ cei mai dragi, cel mai iubit dintre morţi,/ când te lasă inima să-l visezi”; urmată de monologul adresat al tatălui: „Nu te speria, e teribil de simplu…” sau „Dragule, în ziua aia…”; apoi este ieşirea din viziune în „planul realităţii” domestice: „Aici te trezeşti cu obrajii arzând…”; cu „creierul aburind”, „plângând în hohote neputincios”. Spaţiul de interludiu dintre viziuni/ poezii este unul textualist, ocupat de un fel de jurnal de creaţie şi de trăire a traumei din interiorul viziunii. Ruşinea imoralităţii lamentărilor „din miezul auriu al lumii de chihlimbar” este asumată ca intruziune a vieţii strict personale în spaţiul privat al lectorului, până la afirmaţia că această carte este mai mult o carte de vise decât o carte de poezie. (p. 31) „Ce e durerea şi de ce o laşi să mă doară?” este interogaţia care sfâşie aceste universuri Tată-Fiu, pe care Radu Vancu le reînnoadă cu funia înflorită a poeziei. Creând o poezie religioasă autentică, fără să vrea neapărat, Radu Vancu se clasicizează. Poezia visului devine sapienţială, fără a fi mai puţin emoţionantă: „Visul ca pedeapsă pentru fericirea de a fi împreună.” (p. 76) Forum Studenţesc • decembrie 2012 • 53 Radu Vancu 54 De la generaţia revoltată, la generaţia răsfăţată. Interviu de EUGEN BUNARU • Forum Studenţesc • decembrie 2012 Eugen Bunaru: - Dragă Radu Vancu, eşti unul dintre poeţii proeminenţi ai generaţiei 2000, fapt confirmat de aprecierile şi comentariile criticii literare - în majoritate de bine - asupra celor două cărţi de poezii publicate până în prezent: epistole pentru camelia (editura Imago, Sibiu, 2002) şi biographia litteraria (editura Vinea, Bucureşti, 2006). Sunt astăzi voci care vorbesc despre această generaţie - iniţial remarcată şi remarcabilă prin nealiniere, spirit de frondă, de insurgenţă etc. - ca despre o generaţie de-a dreptul răsfăţată, luată în braţe nu doar de critica literară (în speţă cea tânără), ci şi de instituţiile culturale: mass-media, edituri, I.C.R., etc. Aşa stau lucrurile? Radu Vancu: - Axioma din prima propoziţie este de trei ori dubioasă – primo pentru că nu ştiu cât de poet sunt, secundo pentru că proeminent nu sunt decât somatic, mai precis ventral, iar tertio pentru că generaţia 2000 e şi ea o chestiune... chestionabilă. Oricum, restul întrebării e un bun exemplu pentru acea teoremă din logica elementară conform căreia dintr-o propoziţie falsă pot rezulta dezvoltări adevărate – evidenţa arată că tinerii scriitori nu se pot plânge de lipsă de mediatizare. E o epocă norocoasă pentru orice june literator; reviste şi edituri sunt, vorba manelistului, fără număr, şi numai cine nu vrea nu publică. Pentru nouăzecişti a fost mai greu, au prins cele mai ingrate vremuri – un Adorno de Dâmboviţa ar spune că nimeni nu se mai gândea la poezie după fenomenul Piteşti. Şansa douămiiştilor a fost, pentru poeţi, nebunia quijotească a lui Nicolae Tzone, iar pentru prozatori riscul pokeristic asumat de Silviu Lupescu. Numai aşa s-a putut ajunge, în mai puţin de zece ani, la o răsturnare de situaţie à la Eugène Sue, anume ca acelaşi poet săltat de vajnica Poliţie română pentru necinstirea patriei să fie nemurit de un alt Eugen, nu Sue, ci Simion. Vorba ceea, unde a scuipat Poliţia, a pupat Academia. Iar douămiiştii au ştiut să-şi joace mâna bună pe care au prins-o, făcând nu numai literatură, ci şi marketing literar, astfel încât instituţiile culturale de prim rang simbolic, USR-ul şi Academia, s-au repliat aproape sincron, acordând premii unora dintre cei mai buni poeţi douămiişti (USR-ul lui Dan Sociu, Academia lui Claudiu Komartin), organizând pe speze proprii colocvii ale tinerilor scriitori, subvenţionându-le o revistă etc. Aşa s-a ajuns de la generaţia revoltată, trecând prin generaţia aşteptată, la generaţia răsfăţată. Asta nu înseamnă că literatura generaţiei 2000 nu e bună; aş zice doar că scriitorii tineri au ştiut să-şi facă norocul. E.B.: - Revenind la critica literară, care crezi că au fost criticii (şi nu numai) care au contribuit esenţial la afirmarea douămiismului? R.V.: - Dintre seniori, rolul cardinal (mazarinian de cardinal, ca să risc o mică răutate) l-a jucat Marin Mincu. Fireşte, opţiunile lui prime în ce priveşte poezia nu s-au verificat – Adrian Urmanov şi Andrei Peniuc, pe care el miza decisiv, nu au confirmat capitalul de încredere investit, cel puţin deocamdată, şi nu ştiu dacă îi va mai interesa să-l confirme, fiind ei reorientaţi către un adevăr mai adânc chiar decât cel al poeziei. (Dintr-un cardinal nu puteau naşte decât călugări, mă îndeamnă aceeaşi răutate să ricanez păcătos.). Însă cenaclul Euridice, antologia generaţiei, paginile de revistă, volumele tinerilor de la Pontica – fără ele generaţia 2000 ar fi eclozat mult mai greu. Ca să rămân la seniori, aş zice că, dacă Marin Mincu a contribuit la afirmarea douămiismului poetic, Al. Cistelecan l-a cartografiat, stabilind vârfurile (topurile, nu?) şi depresiunile, iar Ion Pop l-a confirmat, prin utlimele seriale critice despre tinerii poeţi. Apoi, zodia norocoasă a douămiiştilor le-a dăruit un şir lunguieţ de critici de primă mână, cum de la generaţia ’60 încoace nu s-a mai văzut: Paul Cernat, Antonio Patraş, Bogdan Creţu, Doris Mironescu, Daniel Cristea-Enache, Andrei Terian, Cosmin Ciotloş, Şerban Axinte, ca să rămân doar la cei care mi se par a fi nucleul dur. Dintre criticii apăruţi mai recent, foarte bine scriu despre poezie Adriana Stan şi Luminiţa Corneanu. Nu în cele din urmă, critici excelenţi s-au dovedit chiar unii dintre poeţi, şi mă gândesc înainte de toate la Claudiu Komartin, impecabil comentator de poezie. E.B.: - Apropo de reacţiile stârnite recent în jurul opiniei lui Paul Cernat, după care cărţile tinerilor prozatori douămiişti s-ar fi bucurat din partea criticilor literari, congeneri, de cronici literare la superlativ, plusându-li-se valoarea, crezi că ar putea fi extinsă această ,,suspiciune” şi asupra unor poeţi douămiişti? R.V.: - Suspiciuni există şi în ce-l priveşte pe Homer. Că s-a plusat în cazul debutanţilor e şi adevărat, şi normal. Totul e ce face scriitorul cu încrederea acordată. Cei mai mulţi, bineînţeles, o trădează. Însă dacă un critic mizează pe zece debutanţi şi din ei doar doi se dovedesc scriitori adevăraţi, atunci şi-a făcut bine treaba. Nu lui trebuie să i se reproşeze cele opt rateuri. La lansarea ultimului volum din trilogie, Mircea Cărtărescu spunea că încrederea cu care l-a girat Nicolae Manolescu la debut l-a obligat mereu să încerce să sară peste propria umbră Forum Studenţesc ...tinerii scriitori nu se pot plânge de lipsa de mediatizare. • decembrie 2012 • 55 (sau cam aşa ceva). Aşadar, la rigoare, Paul Cernat are dreptate – au fost acordate puncte din oficiu prozei tinere; însă nu se poate face media finală doar pe baza primelor note. În ce priveşte poezia, au fost, cum ziceam, premianţi care au abandonat şcolarizarea, precum Urmanov sau Peniuc, dar mai e mult până departe. Ce fel de poet ar fi Voiculescu, judecat fără Sonetele... finale? Dar Nichita însuşi, doar cu Sensul iubirii şi chiar cu O viziune a sentimentelor? E.B.: - Crezi în ideea de lider/lideri al/ai generaţiei? Există în cadrul generaţiei 2000? S-a vehiculat această sintagmă la un moment dat... R.V.: - Metaforele astea militaro-politice, cu lideri etc., îmi par, iertaţi-mă, inepte. Deseori, cei numiţi lideri pot fi numai sprinteri de cursă scurtă, anume ceea ce, în terminologia atletismului, se numeşte „iepure” – alergător rapid, dar fără suflu, care are rolul de a-l provoca pe adevăratul campion să ţină pasul. Era Ioan Es. Pop un lider al generaţiei sale? Dar Mircea Ivănescu? Ş.a.m.d. Acceptând, pour cause, termenul, aş zice că, prin analogie cu cei doi mari poeţi amintiţi mai sus, unul dintre liderii inaparenţi, dar adevăraţi ai generaţiei 2000 este Constantin Acosmei, tocmai prin discreţia lui de cursă lungă. Discreţie absolută, cum stângaci zicea cineva. E.B.: - Ai participat în toamna acestui an la Zilele cenaclului ,,Pavel Dan’’. Mai apoi, au urmat Zilele poetului Iustin Panţa de la Sibiu, la care, fireşte, nu puteai lipsi. În august, v-aţi regăsit mai mulţi tineri poeţi în tabăra de literatură de la Săvârşin. Acum, la început de decembrie, ai ,,concurat,’’ la Iaşi, în compania unor nume celebre ale poeziei române, la un adevărat turnir de poezie. Şi, probabil, lista acestor întâlniri, festivaluri, simpozioane, sub blazonul poeziei, ar putea continua... Ce au însemnat, ce înseamnă pentru tine asemenea ,,manifestări’’? Ai avut, vreodată, şi sentimentul că ceva se repetă? Că există o repetabilitate oarecum mecanică, sterilă? R.V.: - „Manifestările”, cum le numiţi, n-au pentru mine alt rol decât de a mi-i face manifeşti şi fizic, nu doar sufleteşte, pe unii dintre marii mei prieteni. Latura culturală, câtă o fi, mă lasă rece. Cât despre repetabilitatea mecanică, mă mulţumesc să traduc un paragraf din Gaya Scienza a lui Nietzsche, care spune şi îmi spune infinit mai multe decât aş putea eu, cu cuvintele mele: „Dacă un demon s-ar târî la tine într-o noapte, în cea mai singură dintre singurătăţile tale, şi ţi-ar spune: ‚,Viaţa asta pe care o trăieşti trebuie să fie trăită de tine încă o dată şi încă de nenumărate ori; şi fiecare suferinţă şi bucurie şi foto: Medeea Iancu gând şi oftat trebuie să ţi se întoarcă iar, toate în aceeaşi ordine. Clepsidra veşnică va fi întoarsă iar şi iar, şi odată cu ea şi tu, praf al prafului!’, te-ai arunca la pământ şi ai scrâşni din dinţi şi ai blestema demonul? Sau i-ai răspunde: ‚N-am auzit niciodată ceva mai divin’?”. Răspunsul, în măsura în care există unul, l-a dat un apropiat al nostru: din dilema aceasta nu putem ieşi. E.B.: - Ai scris o carte, în fapt o teză de doctorat, Mircea Ivănescu. Poezia discreţiei absolute., o carte rară. Cel puţin pentru un motiv: că nu e de găsit în librării. Ai scris această carte dintr-un impuls livresc sau a existat şi o afinitate specială faţă de poetul Mircea Ivănescu şi poezia lui? R.V.: - Fiind vorba de o teză de doctorat, e clar că a existat şi o circumstanţă universitară. Însă e, mai mult ca sigur, singura carte de aşa-zisă critică literară pe care aş fi scris-o, indiferent dacă aş fi fost sau nu obligat academic. Mircea Ivănescu, poetul şi omul, au fost pentru mine o revelaţie, poate în cel mai tare sens al cuvântului. Iar despre revelaţii tot trebuie să încerci să scrii o dată în viaţă. E.B.: - ,,fata asta, despre care povesteşte blaga că gusta prunele din cimitir/ca să vadă dacă morţii care le-au hrănit erau buni sau răi...// Aşa începe un poem din primul ciclu al biographiei litteraria. Şi tot aici, în acelaşi poem, ,,amintirile îşi fermentează timpul mort în mine...’’ M-am oprit la aceste versuri, dar aş fi putut selecta şi altele, pentru că ele mi-au vorbit despre o 56 • Forum Studenţesc • decembrie 2012 ştiinţă specială – o alchimie – prin care poetul Radu Vancu topeşte livrescul în existenţial şi invers, le combină cu har şi rafinament. Poemele de această factură mi s-au părut, la lectura cărţii tale, cele mai frumoase şi, în acelaşi timp, cele mai puternice. Îmi împărtăşeşti opţiunea? R.V.: - Iertaţi-mă, dar prefer să nu vorbesc despre eventualele mele poeme, mai ales în contexte în care le sunt alăturate adjective precum „frumoase” şi „puternice”. Nu din modestie, ci din prea multă vanitate, desigur. E.B.: - Întorcându-ne la tema generaţiei 2000, mai nou se vorbeşte de un al doilea val al douămiismului, dar, pe de altă parte, Răzvan Ţupa a lansat ipoteza că generaţia şi-ar fi încheiat aventura... R.V.: - Am purtat discuţia asta cu Răzvan, şi poate că el are într-adevăr dreptate – însă eu cred că povestea abia începe. Zece ani e, paradoxal poate, prea puţin pentru decantarea unei generaţii. Să ne gândim la Poezia unei generaţii a lui Ion Pop – Mircea Ivănescu, emblemă majoră a generaţiei, lipseşte de acolo pentru simplul motiv că a debutat în 1968, aproape de finalul deceniului. Înseamnă asta că şaizecismul se sfârşise deja? Nu cred. Dacă generaţia 2000 chiar există, aventura ei se va sfârşi abia începând cu 2040, probabil. din Daniil Harms. Literatura e un fenomen prea neînsemnat pentru facultăţile de litere... E.B.: - Crezi în prieteniile literare? Dar în rivalităţile literare? R.V.: - Cred în prietenia literară din tot sufletul (dacă oi fi având vreunul), şi arhetipală mi se pare prietenia literară care a inervat triada Mircea Ivănescu – Matei Călinescu – Nichita Stănescu. Pe de altă parte, rivalitate literară nu există. Rivalităţile sunt întotdeauna neliterare. E.B.: - Recent s-a închis la Bucureşti Târgul de carte Gaudeamus. A fost, impresie generală, una dintre cele mai reuşite ediţii ale Târgului. Ai particpat, pare-se, la lansarea unei cărţi speciale... R.V.: - Trebuia să particip la lansarea antologiei de la Săvârşin II, Nasturi în lanul de porumb, însă duşmănia neliterară a CFR-ului a făcut să ratez prezenţa acolo alături de prietenii mei. BrumaR-ul lui Robert Şerban a scos, prin acest volum, una din cele mai frumoase cărţi de poezie ale generaţiei. Citiţi-o, şi-mi veţi da dreptate. ...s-a ajuns de la generaţia revoltată, trecând prin generaţia aşteptată, la generaţia răsfăţată. Asta nu înseamnă că literatura generaţiei 2000 nu e bună; aş zice doar că scriitorii tineri au ştiut să-şi facă norocul. E.B.: - Eşti asistent universitar la Facultatea de Litere din Sibiu. Cum s-a adaptat poetul, cu unele înclinaţii boeme, la/în această ipostază academică? R.V.: - Cum credeţi? Relativ greu, însă nu datorită boemei (al cărei practicant neabsolut sunt, credeţimă), ci tocmai datorită vieţii serioase de acolo. Dacă aţi şti cât de grave chestiuni se dezbat în şedinţele de catedră, reuniunile Inchiziţiei vi s-ar părea scene E.B.: - După cele două cărţi amintite la începutul dialogului, va urma un nou volum de poezii semnat de Radu Vancu la – de ce nu? - Editura Cartea Românească? R.V.: - Ehe, vă daţi seama cât mi-ar gâdila asta vanitatea, într-adevăr proeminentă... Am, aşa-i, o carte încheiată (nu chiar la toţi nasturii), însă n-am intrat deocamdată în discuţii cu nici o editură. M-a cam obosit scrisul la ea, şi nu mai am energia necesară daraverilor editoriale. Mi-ar plăcea să apară cândva, de dragul soţiei mele, Cami, care apare des în texte, cum era şi normal, şi care poate că mi-ar mai trece cu vederea unele-altele. Ce se poate aştepta mai mult de la o carte? Interviu apărut în revista ORIZONT, nr. 12, decembrie 2008 Forum Studenţesc • decembrie 2012 • 57 Generaţii Pavel Dan [III] 58 • Forum Studenţesc • decembrie 2012 GENERAŢII PAVEL DAN Moni Stănilă Sagarmatha 8. … lustruim şinele săniilor până scânteile acoperă cerul felinare roşiatice cu toate dorinţele noastre ascunse chemăm maidanezii oraşelor îi hrănim cu de toate cu resturile balenelor sinucigaşe le coasem litere şi însemne pe hamuri înainte de a-i lega la sănii în mănăstiri tibetane deprindem arta războiului iar pentru rezistenţă trecem Piteştiul cu raniţe pline de oase şi cuie montăm a mia oară linii de tren apoi le ascundem cu banii câştigaţi din proiecte europene noi suntem cei care vă intrăm noaptea în apartamente să vă prădăm gheaţa din congelatoare să o prindem cu agrafe subţiri din vârful Sionului până în oraşele miliardarilor săniile noastre uriaşe nechează sub greutatea explozivelor le strig cu voce tare: blazonul! să prindem cu propriile noastre curele floarea de prun la osii le spun în parte: nu uitaţi de răvaşe! rupeţi pagina de istorie care nu vă convine şi legaţi-o la steaguri / /pomelnice numai bune să intre-n oraşe cu moartea pe sanie câinii sunt tari sunt pregătiţi să pornească înainte pe aceleaşi cărări până în curţile hingherilor până în casele angajatorilor lor (din volumul Sagarmatha, Ed. Tracus Arte, 2012) Forum Studenţesc • decembrie 2012 • 59 GENERAŢII PAVEL DAN Tudor Creţu 12.10 I. numai noaptea asta se desface ca floarea şi armonica e stropită cu lămâie răcoarea noaptea asta e îngălbenirea păunului şi vedenia printre plase zeiţa ivită-n porumbar zeul cu icoană de zinc caută şi găseşte grădina de lalele din spatele blocurilor plantele care-nteţesc răcoarea cu frumuseţea lor aş dori şi eu să-l văd pe cel crestat din care curg ca din roşii zeamă şi seminţe mărunte se cheamă poeţii-ntre ei la budă şi-şi arată îşi înfig sârmuliţe în barbă priviţi mâna asta cum miroase şi se-ngreunează ca cea de plugar cum dospeşte ca aluatul de prea mult bine se crapă scrie şi-ndeamnă viaţa vezi bariera care se ridică-ntre măceşi lunecarea de sanie-n tubul gol II. trebuie să existe o femeie din lumea căreia vin filele acestea gălbui ungherele lucioase un roman uşor ca limonada în apa lui verzui ca sandokan să înotăm şi-a luat viaţa în mâini s-a înfăţişat ca-n faţa tablei ude la şcoală şi s-a gândit adesea la el cât fierbea curcanu cu ghiarele-n sus există o ştiinţă moale ca ierburile şi-ntunecată ca lumina de lună un iz al femeii sălbatice şi nopţilor cu mătrăgună aşa s-a născut geta am plămădit-o cu mâna mea din budinci – ca beşica aromată s-a spart am crezut că(-i) pot supravieţui ca unei împunsături de compas la fel am plămădit panta moale drumul de catran şi vi l-am aşternut cu-o plecăciune-nainte în asemenea nopţi ca nişte paratrăznete pe morminte am coborât timid şi chircit pe sfoara cu noduri de lemn trăznit intrarea e trecerea prin strat mat boabe mari de struguri paraşutate -n golfuri de lapte parcă storc rufe mici de copil excursurile tre să fie mai lungi hundreds of years left their mark în spaţiul acesta luminat de oranjul cărămizilor şi parcă cineva rupe-n preajmă o ciocolată englezească sau scutură cărţi groase aşa pocneşte realul şi se frânge ca vertebra ce leagă capul de trup 60 • Forum Studenţesc • decembrie 2012 GENERAŢII PAVEL DAN Alexandru Potcoavă trei poezii pentru tot atâţia poeţi contemporani cu ele tudor sparge ardeiul gras în palmă îi rupe fâşii carnea tare seminţele văd pentru puţin lumina în farfurie ia coaja de pâine le adună şi duce totul la gură ciocnim paharele de bere bem jumătate completăm dintr-un pet la doi litri îmi aprind o ţigară el desface o cutie de păstrăv afumat ridică unul câte unul fileurile moi şi întunecate ca nişte tălpi din care copiii au ieşit după numai o zi de joacă le rulează între degete până seamănă cu un şarpe format din propriile piei năpârlite şi le împinge pe gât mai bem un pahar mai umezesc pe cusătură un pall mall el scoate supa din frigider şi-o soarbe rece din buza oalei firişoarele de legume fierte îi rămân între dinţi şi pe buze scuipă un bob de piper pe faţa de masă şi când în sfârşit se face linişte spune uite aşa mi-am mâncat eu viaţa eugen îţi găsesc oricând şi legat la ochi ultimele bufniţe rămase în oraş puţinele giruete încă vii căci am prins - copilăria depoului de tramvaie pe când vatmanii abia începeau să ritmeze trecerea cerului peste urbe - adolescenţa ţiganilor din fabric ce m-au aruncat în bega să-nvăţ să înot iar eu am ieşit la mal făcând pluta - tinereţea bătăuşilor de cartier cu care-am boxat până mi-am întărit oasele şi am dat de prevert - maturitatea celor ce ne răspândeam prin birturi să ne scriem poeziile şi-n cimitire subsoluri sau alte asemenea ascunzători să le citim măcar o dată cu voce tare - bătrâneţea depoului de tramvaie în care a crescut o biserică a călătorilor cu sau fără bilet pe toţi aceştia i-am luat separat după vârste dar îi văd laolaltă şi cu ochii închişi aşteptând ca eu să fiu urma ce scapă umbra şi-au găsit Forum Studenţesc • decembrie 2012 • 61 GENERAŢII PAVEL DAN şerban cum mă vedeţi sub astrele aste sunt eul ş foarţă şi-n sticlele caste nu caut fuste de albe iocaste nici zodii nici molii nici alte năpaste castelul din spania-i de mult pentru annia foteuil-ul aista – mârtan de birmania îmi ţine de cald cât samovarul lui vania unchieşul – mieunată-i fie litania pe vremuri de-un dolce farniente erau ziare evenimente cojones sangre caliente norvegienele blondele jente ci stau acum sub cer de tavan în camera strâmtă ca un rădvan în care nu-ncape decât în avan premieră gestul lui van gogh cel care-ntr-o ureche magog fără de pereche îmi zise eşti atins de streche nu-i loc în lumea asta veche de şal eşarfe isadore caragialete şi gomorre nu-i timp de alte foste ore nu-i caz de fosfore amore te-ntoarce dar în acest an vecin cum numai un ţigan îţi poate fi şi neige d’antan cu alb şi negru ca de pian de şah de viaţă-moarte de şantan GENERAŢII PAVEL DAN Ionuţ Ionescu Nu vreau nimic de la poezie caut încet cu ciocanul suprafeţe drepte pe acest submarin cu o singură trapă ştiu că femei lovite de soare într-o parte sau alta trec prin apropiere puţin peste retină Cred că e mai adâncă decât o gheară înfiptă în gât amintirea despre cum pleacă din gleznă către călcâi şi se aude întunericul Am nevoie de o manivelă aşezată cu grijă între piept şi antebraţ cu care să ridic mai sus periscopul şi să pot privi prin asfalt Poate că ţi se lipeşte pielea de geam când nu poţi pronunţa această cădere înăuntru stai pe o unghie între tine şi carne aştepţi întoarcerea din ceilalţi E ca o tăietură distanţa dintre uşă şi zid cum noaptea coboară în sus Dacă e să crezi că sufletul e la fel de întreg şi pâlpâie în felinar Dar e doar un strigăt înspre cum ai putea să zâmbeşti mort Singurătatea unui raft nu are miros e împărţită pe margine nu poate respira Ne întoarcem la masă din altă cameră 62 • Forum Studenţesc • decembrie 2012 GENERAŢII PAVEL DAN Marian Oprea stau în faţa unui afiş bob de orez împărţit în două afişele sunt frumoase chiar dacă vrabia ciuguleşte un gândac (în stânga) nu-l poate-nghiţi îl învelesc într-o frunză l-ascund o doamnă sub cerul năduşit al unei pălării plimbă un câine se opreşte o zi să prind pește e cineva acolo sper să nu fie prea mare pluralul faptei strânse-n cordonu lăsat mersul o scenă lobată în fond . . . cine ştie la ce se gândea a uitat uşa deschisă tigroaica a zbughit-o-n pădure (poate şi-a amintit copilăria-n bengal) au dat alarma toate fricile noastre s-au activat atunci poliţiştii au ţipat la portavoce intraţi în casă au creat panică toate fricile noastre s-au activat atunci tăcută se-ndrepta spre locu de unde venise avea un pui acu suspină şi tresare la orice zgomot un vânător (n-au avut tranchilizante) a trimis-o-n lumea viselor (acu e cercetat penal pentru port- armă fără permis) aşa ne-au împuşcat şi pe noi la revoluţie sibiul e trist poemul e trist copiii veneau la ea cu mâncare era o desfătare s-o vezi acu aleargă prin amintiri blana ei poate o poartă o cocoană simandicoasă care face lobby pentru partidul aflat la putere carnea ei a ajuns material de studiu la facultatea de medicină am văzut pe discovery călugări budişti care trăiau cu tigrii în templu turiştii îi fotografiau sfântul serafim de sarov în fiecare dimineaţă era salutat de un urs iar sfântului gherasim de la iordan îi slujea un leu Ilustraţie: Aurel Cogealac – Nea V. vorbeşte despre operaţie, fantezii, vrute şi nevrute-potrivite Forum Studenţesc • decembrie 2012 • 63 PROZA PROZA [3] 64 • Forum Studenţesc • decembrie 2012 Proză Măseaua a treia (proză cu burduf) ALEXANDRU COLŢAN de sânge, de maţe şi limfă, cărnuri ce transpiră înaintea unor maşini şi birouri, prin paturi, se dau cu parfum, auzea şfichiuitul biciului, sforăitul atavic, trupuri masive şi boante şi cărnuri mici, de pasăre, ce se ceartă, se devorează între ele, se schilodesc cu plăcere, în fiecare clipă, se ucid. Ridică puţin bărbia şi urmări blocurile crăpate în care oamenii se strângeau în jurul flăcării gălbui de aragaz. Ciori. Pustietate. Ca şi cum ar fi continuat desenul durerii de măsea şi hurducăturile autobuzului, şapca începu să i se descompună într-o colecţie de dungi pe care Nicu începu să le alinieze cu degetul pe batista din buzunar - zile lungi de aşteptare a nimic, la colţul fabricii, la o pipă, zile ce împodobeau, ca nişte globuri, cununia săracă, cu băuturi proaste, muzică anapoda, ţipete isterice şi certuri pe bani, colţurile unei copilării luminate chior de un bec, sub care aveau loc bătăi alcoolice şi din care plânsul se înălţa ca o rugăciune. La rândul lui, puternicul miros de picioare i se ţesea repede în minte într-o structură informă, se despărţi, se uni din nou şi născu o oarecare doamnă Istrate, blândă baliză balcanică plutitoare pe aburi de sarmale, pe care o văzu cotcodăcind în jurul copiilor, dereticându-şi hogeacul, alunecând lipa-lipa la cumpărături, în lipsa bărbatului-alfa, răsturnat la tv; părea foarte plauzibil ca paltonul acela trupeş şi trist, care îşi proiecta afectivitatea în căţelul Miki, iar banii într-un cont secret, să fie atrasă de un titlu precum Un veac de singurătate, cu care ar putea-o ispiti, bunăoară, vecina de la 2. O vedea, deci, pe trupeşa doamnă Istrate cum răsfoieşte cartea, o cumpără, citeşte şi, minune, visează într-o noapte că i-a crescut şi ei o coadă, evident, mai mică şi mignonă, dar care toamna ar împiedica-o săşi tragă colanţii, iar vara, aolică Doamne, cum mai avea să încapă în blugii cei noi? La staţia următoare, printre pardesiele care mârâiau şi se înghionteau să coboare se amestecă şi doamna Istrate, iar cocul ei tremurător se pierdu în bezna marină ca ultimul pavilion al Stabilităţii. O înlocui un cojoc fălos, închis cu impertinenţă în bumbi de aramă, rotunzi ca nişte pupile mărite. Coborî şi bluza ţipătoare, urmată de manelele primelor impresii: şiragul nopţilor pierdute la „discoteca“ de la fostul Cămin Cultural, inima copiată cu pixul pe coperta caietului de mate, cozonacii mâncaţi, de sărbători, în faţa Plasmei, până când bluza înseşi devenea una cu felia aia pe jumătate uscată în care îşi înfipsese colţii şi care-i aluneca, amestecată cu salivă, spre stomac, ca să se transforme în râgâituri, gesturi aiurea şi rânjete de ţoapă. Tâmplele îi zvâcneau. Un pardesiu second hand, cu P atru, trei, doi, unu. Nimic. „Dacă nu vine până la şi douăzeci, plec“, hotărî Nicu şi îşi ridică fermoarul până la gât. Perechea de tenişi nu se mişca din loc. Durerea de măsele nu voia să cedeze. Bocancii cu ţinte tropăiau pe ciment. Ciorile. Le venise rândul să se întoarcă de la groapa de gunoi a oraşului. Uite-l! În sfârşit, face sensul! Şi Nicu porni agale spre capătul staţiei, mai mult din reflex, căci ştia că autobuzul nu opreşte acolo. Într-adevăr, parcarea era ocupată de o furgonetă din care se cărăbăneau salopete şi găleţi cu scule. Iar se înghesuiau pardesiele,„staţi, băi, uşor“, îi veni să le strige, „unde vă împingeţi? Aveţi loc, autobuzul e nou, e cu burduf, miroase a vopsea!“ Îşi compostă biletul şi se grăbi să ocupe un scaun. Mai trebuia să plătească şi întreţinerea, azi era ultima zi şi trebuia să parcurgă pe jos un cartier întreg. În faţa lui odihneau o şapcă, o pereche de gheare îmbrăcate în inele de ţiplă şi o bluză mulată care-l scormonea cu tenacitate. Apoi simţi duhoarea de şosete murdare ce năvălea dinspre paltonul obez de vizavi, apărat cu plase de hipermarket şi prevăzut cu un coc baroc-violet şi simţi pentru o clipă cum se scufundă într-un lighean cu cărnuri, hălci ce asudă şi mişună, halesc, defechează, juisează, secretă gânduri de carne şi se fură pe o limbă Forum Studenţesc • decembrie 2012 • 65 Proză tonuri de urină, îl călcă pe picior, în vreme ce se zborşea la nişte uniforme şcolare, ocupate să zbiere la celulare şi să bârfească la greu. „Ar merita să-mi notez toate astea“, îşi spuse. „Dar... ce folos? ...Cui ar folosi?” Nicu îşi urmări o vreme câteva amintiri, care se întorceau unele în altele, răsucite ca nodurile dintr-o scândură veche. Cojocul nou-venit părea interesant, dar prost ales, i s-ar fi potrivit mai bine un vechi anteriu de boyar, tivit cu blană de lutru şi prevăzut cu potcap şi burtă feudală de bere. Mai mult, dădea semne că atinsese acea cotă a alcoolemiei egală cu certitudinea că poate spulbera totul dintr-o suflare. Se tot sucea, pachet de nervi, pe scaun până când îi atrase atenţia o albină mare şi galbenă de pe un tricou din apropiere, animal care, şi el, voia, parcă, să se desprindă, să-şi ia, simpatic, zborul prin autobuz.... O geacă tolstoiană tremura, în semn de aprobare. Nu acelaşi lucru se putea spune şi despre tricoul de lângă, înzestrat cu coate ascuţite, din al cărui guler înfloreau zdrăngăneli de chitară, silogismele lui Aristotel, excursiile cu cortul şi, bineînţeles, filmul Călăuza. „Consumaţi mititei“, îi clipi lui Nicu un neon în minte. Îi depăşi sirena ambulanţei şi atunci întoarse privirea, autobuzul sărea înainte peste „cămilele“ din carosabil, printre blocuri staliniste murdare, printr-un tunel ca 66 o gaură nesfârşită. Apoi îşi dădu seama, cu groază, că, deşi se privea de minute bune în oglinda ferestrei, nu îşi mai recunoştea decât haina, ţintuită pe scaun într-un bold lung, Dumnezeule, unde îi era chipul, imaginaţia îi juca iarăşi feste, acul acela îi ieşea chiar din cap... — Biletul la control. Lângă umăr i se proţăpise o scurtă plină de abţibilduri şi peste ea se apleca un cozoroc de jandarm. Întinse cartonul. Cojocul nu avea bilet şi fu poftit să coboare la prima. — Nu cobor, răspunse el, opărit. Nu merge aparatul de compostat... apoi se răţoi: Păi da’ ce, de unde ştiu eu că nu sunteţi din ăia falşi? — Poftim legitimaţia, se întoarse, jignită, geaca în cauză şi îi băgă actul sub nas. Cobori la prima, m-auzi! — Da’ ce, ţi-ai găsit fraierul? Tot el: S-a umplut oraşul ăsta de vinituri! În maşină se făcu linişte. Geaca fără mâneci de la volan auzise şi ea ceva şi dădu muzica mai încet, tocmai acum, când se intona „S-o facem lată“. Cozorocul se încordase, gata să pocnească, aşa că un palton îl sfătui să fie atent la hoţii de buzunare, că se fură de se rupe. „Nu se mai fură, dom’le, c-au plecat ăştia în Germania!“, îl contrazise imediat o cămaşă. L-au ridicat la următoarea oprire. L-au luat pe sus, au rămas să se înjure şi să se bată în noapte. Se cam golise autobuzul. Înăuntru pătrunse un palton gri-boschetar, urmat de o congregaţie de basmale legate peste fesuri şi izmene mincinoase de lână, sprijinite în baston. În ariergardă, o căciulă cu moţ şi una cu clape, gen bazar. — Domnule, i se adresă o căciulă alteia, merge şi ăsta de parcă stă... pierdem şi ştirile... — Să-i dăm un telefon lui Fani, se răsuci un batic verde, azi e Sfântul Ştefan. — Da, dragă, ce crezi, c-am uitat? se oţărâ, iritată, căciula cu moţ. Apoi arătă către un grup de jersee şmechere care se întindeau ca la ele acasă şi răsfoiau reviste cu femei. — Ia uite la ei! Pe timpul lui Ceauşescu lucrau la ora asta, nu stăteau să citească! — Păi, dacă nu lucrai, te obliga statul... planul, producţia, eh, ce ştiu ăştia de azi...! — Ia uite-aici, scoase o carte din sacoşă. „UE - Dezastrul României“. Asta e realitatea, domnule... Aveai fabrici, aveai locuri de muncă, nu atârnai pe gard, ca acuma... — Şi unde naiba să lucreze şi ei, săracii, au unde să lucreze ?... Şi pentru ce? — Nu ştiţi, îl întrebă pe Nicu un batic turcesc, ajunge şi La Cruci, nu? — Nu ştiu, îi răspunse. — I-au schimbat traseul, interveni singurul pardesiu în viaţă. • Forum Studenţesc • decembrie 2012 Proză Nicu avea impresia că îi crapă capul de durere. Dacă nu ajungea la dentist până să închidă, ar fi trebuit să bată la Urgenţe, ori aşa ceva nu trebuia să se întâmple. Dar se pare că nimeni nu mai ştia încotro se îndreaptă maşina. — Uită-te, domnule, pe tabela electronică, scrie acolo, eu nu văd bine, le recomandă căciula cu moţ basmalelor care începuseră să se agite. Doar că acolo nu figura staţia cu pricina. Nicu se împletici până la geaca fără mâneci, pe care o recunoscu imediat – şoferul lui de navetă un an de zile, prin sate de câmpie pustii, opriri la porţi pentru preţul găinilor, iarna sură în care motorul cursei murise, de a trebuit să coboare cu toţii şi să împingă. — Bună, Şefu, ajungeţi în Dumbravă? — N-ajungem, spuse şapca şi se uită pe geam. — Păi, s-a schimbat traseul? — S-a schimbat traseul. — Şi eu ce fac acuma... că am compostat? — Şi ce-ai vrea să fac, să-ţi iau taxi?... De ce nu te-ai interesat? Apoi trase repede fereastra, scoase cozorocul afară şi strigă cu putere: Băăăă, manivelăăăă! „Concurs de autobuze“, constată Radu, cu tâmplele pulsând, „profită că strada e goală“. Recunoştea, totuşi, prin bezna cartierului, câteva clădiri luminate de reclame mari, ţipătoare. Trebuia să coboare la prima şi se rugă în gând să îl mai găsească pe medic. „În seara asta nu e meci“, calculă repede, „s-ar putea să-l mai găsesc acolo, e plin tot timpul. Mai trebuie să ajung şi acasă, să plătesc întreţinerea“. — Hai, căluţuu, dădea din pinteni şapca! În câteva minute au ajuns în staţie şi numai atunci realiză viteza maşinii. O frână bruscă îi aruncă pe toţi înainte, burduful se strânse, iar baticul verde, neancorat, zbură cu picioarele în sus, apoi alunecă pe burtă până bubui cu capul în bord, în vreme ce cartofii îi explodau ca nişte grenade defensive în toate părţile. Se ridică în genunchi şi începu să-şi caute bastonul. Linişte. — A dracului babă, e tare de cap, râse un jerseu în gura mare. — Prost noroc, comentă altul, dezamăgit, n-a păţit nimica. — Vezi, io ţi-am zis să te ţii de bară, o certă, ofticată, căciula cu moţ. Celelalte basmale se aplecau după cartofi, ca pe câmp. Uşa se deschise, iar Nicu păşi repede afară şi îşi ridică imediat fermoarul până la gât. Forum Studenţesc • decembrie 2012 • 67 Proză Avertismentul ALEXANDRU POTCOAVĂ R ama de metrou tocmai pornise din staţia Charonne. Călătorii care nu prinseseră un scaun liber se rezemau de pereţi şi uşi sau încercau să se agaţe de o bară. Odată ce toţi îşi găsiră locul şi foiala încetă, privirile pasagerilor se fixară care în tavan, care pe geamuri sau în ceafa vecinului, evitând în orice caz să se intersecteze cu altele. Norocoşii ce stăteau jos îşi putură scoate cărţile şi se scufundară în lectură. Alţii frunzăreau revistele distribuite gratuit. Mulţi din cei ce se legănau pe picioare ascultau muzică sau audiobookuri la căşti. Ceilalţi se delectau cu valsuri şi polci clămpănite la acordeon de un muzicant matinal sau încercau să le ignore. Într-un colţ, un cuplu de turişti indieni zgâria cu nasul o hartă de buzunar, comparând mereu punctele marcate pe traseu cu bulinele luminoase ale afişajului electronic. Zgomotul boghiurilor acoperea monoton aproape orice discuţie. Câţiva îşi dregeau odihna insuficientă cu un pui de somn. Trei boschetari ghemuiţi direct pe podea îşi începeau ziua cu o sticlă de vin roşu. — Atenţie, stimaţi pasageri. Suntem informaţi că în primele două vagoane au fost semnalaţi hoţi de buzunare, se auzi din difuzor vocea conductorului. Pentru siguranţa dumneavoastră, sunteţi rugaţi să vă supravegheaţi îndeaproape bunurile personale. Mâinile abandonară barele şi se strânseră imediat pe lângă corp, palpând şi asigurând buzunare şi poşete. Căştile ieşiră din urechi, cărţile şi ziarele se închiseră în poală, fundurile se strânseră iar hainele fură adunate pe burtă. Privirile prinseră să alunece în jur, cântărind pericolul cu pase scurte. Dacă se întâlneau, coborau brusc şi începeau să amuşine oblic. Nimeni nu dorea să se vadă că-i suspectează pe toţi sau să constate la rândul lui că e considerat infractor de ceilalţi. Ţiganul făcu o pauză între melodii cât să-şi adune monedele din pălărie şi să le ascundă într-un ciorap, apoi îşi continuă repertoriul. În această tensiune, vocea veselă ce rosti numele următoarei opriri, Voltaire, provocă un oftat general de uşurare. Numai ce opri metroul când toate uşile zburară în lături şi majoritatea călătorilor ţâşni din primele vagoane înghesuindu-se în al treilea. În urmă rămaseră doar câţiva din cei aşezaţi, care îşi întinseră picioarele pe banchetele de vizavi şi adormiră la loc, plus turiştii, nedumeriţi de toată întâmplarea. Metroul porni mai departe. În al treilea vagon nu mai încăpea acum nici un ac. Pasagerii se aglomeraseră ca sardelele în conservă. Toţii ochii se pironiseră în tavan. Muzicantul îşi lăsă acordeonul la picioare, scoase un nai şi improviză după o compoziţie pariziano-iudaico-românească de Vladimir Cosma prinsă din ceva comedie. O bună dispoziţie difuză amestecată cu melancolie îi cuprinse pe cinefilii cunoscători. Unii seniori începură să ţină tactul, tropăind încet pe podea, când conductorul se auzi din nou: — Atenţie, stimaţi pasageri. Suntem informaţi că în primele trei vagoane au fost semnalaţi hoţi de buzunare. Pentru siguranţa dumneavoastră, sunteţi rugaţi să vă supravegheaţi îndeaproape bunurile personale. — Cât de îndeaproape? încercă un domn să zâmbească. Că deja le păzesc pe ale tuturor din preajmă: am un portofel presat pe inimă, o poşetă înfiptă în ficat şi alte două în rinichi. Un hoţ, ca să ne fure, ar trebui să folosească un levier să ne despartă. Chestie pentru care i-aş fi chiar recunoscător, după care l-aş da, desigur, pe mâna poliţiei! O femeie îşi lăsă bărbia în piept. Leşinase, dar nu avu unde să cadă. Ceilalţi transpirau din greu, încercând să arunce câte un ochi în jur fără să lezeze onoarea cuiva. — Saint-Ambroise, spuse vocea bucuroasă şi puhoiul uman se revărsă pe peron spre vagonul al patrulea, înghesuindu-se fără pardon. În vagonul dinainte rămaseră câţiva turişti americani şi bătrâna ce leşinase. Eliberată dintre ceilalţi, se prăbuşise pe podea. Străinii o culcară pe două scaune şi îşi văzură de hărţi, convinşi că tocmai ce fuseseră părtaşi la un flash-mob parizian. Abia instalată în penultimul vagon, sufocată dar demnă, mulţimea continuă călătoria. Oamenii umpluseră şi spaţiul dintre banchete, iar cei până atunci aşezaţi se ridicară pe scaune. Ţiganul lăsă naiul pentru o 68 • Forum Studenţesc • decembrie 2012 Proză muzicuţă şi exersă câteva teme de western. — Atenţie, stimaţi pasageri, zise conductorul. Suntem informaţi că în primele patru vagoane au fost semnalaţi hoţi de buzunare. Pentru siguranţa dumneavoastră, sunteţi rugaţi să vă supravegheaţi îndeaproape bunurile personale. —- Care bunuri personale, că aici nu mai există persoane! Zici că ne-ar duce în Gulag! silabisi un moş. Bine ar fi, că atunci eram tânăr iar acolo aveam aer curat şi răcoare. Pe când aici sunt bătrân şi mă topesc. În sfârşit, măcar am dovada că iadul capitalist există! — Ce Gulag, vorbi cineva din spate. Auschwitz! V-o spune unul care a fost plimbat şi acolo şi dincolo. Dar aveţi dreptate cu iadul capitalist. Iată-l! E plin de drepţi. Câteva capete se clătinară aprobator, dar oamenii nu puteau să scoată la iveală pumni comunişti, căci mâinile tuturor erau pliate peste buzunare de la urcare. Ochii ieşiţi din orbite de efort ai potenţialelor victime refuzară să mai caute agresori şi se închiseră. — Oberkampf, anunţă vocea încântată şi toţi acei călători care în aparenţă se împăcaseră cu soarta izbucniră în fugă spre ultimul vagon. Trebuiau să ajungă la slujbă, mai puţin bătrânii care n-aveau ce face acasă şi boschetarii care n-aveau nici una, nici alta, dar ţineau în acelaşi timp să se delimiteze de pleava societăţii. Nu era aşadar altă cale decât să se îndese unii în alţii până la pierderea cunoştinţei. Ţiganul puse muzicuţa la loc sigur, îşi drese glasul şi se lansă într-o doină de jale cu înflorituri complicate. — Atenţie, stimaţi pasageri. Suntem informaţi că în toate cele cinci vagoane au fost semnalaţi hoţi de buzunare, anunţă conductorul placid. Pentru siguranţa dumneavoastră, sunteţi rugaţi să vă supravegheaţi îndeaproape bunurile personale. — Dar nu se poate! sări o doamnă. Indivizii aceştia nu mai au pic de ruşine! — Ce Gulag, ce Auschwitz? mormăi un tânăr. Ai zice că următoarea staţie e Bastille. Închisoarea, nu opera. Deşi prima arăta mai normal şi avea şi acustică mai bună. — Mă piş pe revoluţia franceză! urlă altul. Uite unde am ajuns! — République, spuse vocea pe un ton triumfător. Mulţimea se scurse afară şi năvăli pe trepte spre ieşire, răsturnându-l pe muzicantul cu pălăria întinsă. Omul se ridică, se scutură de praf şi reveni în primul vagon. Cu acordeonul desfăcut pe piept, îşi lăsă pălăria pe podea şi aruncă în ea câteva monede ca momeală. Ajunşi sus în piaţă, foştii comilitoni făcură câţiva paşi, se întoarseră ca la un semn şi se priviră acuzator, fără rezerve, înainte să-şi vadă de drum. Fetiţa îşi împinse nasul spre obrazul conductorului şi-l pupă. Tatăl o îmbrăţişă. — Hai, fugi la şcoală. Când termini, mă aştepţi cuminte pe peron până vin şi atunci te las să spui numele staţiilor până acasă. Eleva coborî. Părintele porni metroul aproape gol spre Temple. — Sper că le-a fost învăţătură de minte. Dacă şi acum mai depune unul plângere că m-a văzut cu cineva în cabină... (din vol. Ce-a văzut Parisul, Ed. Herg Benet, 2012) Forum Studenţesc • decembrie 2012 • 69 POEZIE [3] 70 • Forum Studenţesc • decembrie 2012 POEZIE Daniel-Silvian Petre Animal planet Ne ciocnim întruna de parc-am încerca să trecem unul prin altul ca prin porțile percepției ale cunoașterii și, în final, ale uitării de sine de parcă n-am avea loc amîndoi pe lumea asta și am declanșa în fiecare noapte un război de cucerire și anexare de noi teritorii Un război în care totul e permis, inclusiv loviturile sub centură O luptă corp la corp în care tu încerci să mă înghiți de viu iar eu mă străduiesc să-ți stau în gît Perfect Bunica mă cheamă la cina cea de taină A făcut gomboți cu prune pentru toți vecinii din rai (le-a dus pe ascuns și celor din iad) Îi bate toată ziua la cap pe îngerii păzitori să-și pună niște aripi mai groase că trage la spate în ceruri la fel ca pe pămînt Îl invitam pe bunicul Ulise la o răchie Nu-i dădea voie bunica Îl ținea legat de catarg pe o corabie ancorată în Marea Moartă Nu-i frumos să te plimbi pe străzi înainte de Judecata de Apoi, ce-ar spune lumea? De cînd a murit bunicul n-a mai plouat deloc Le-o fi reparat robinetul din nori ca totul să fie perfect măcar în cer, dacă nu și pe pămînt Întoarcerea tatălui risipitor Așteptam diminețile prin gări cuminte ca un bagaj de mînă pierdut în vacanța de vară Noaptea țineam lumina aprinsă pe casa scării Un far pentru tata să găsească mai ușor drumul de întoarcere Forum Studenţesc • decembrie 2012 • 71 POEZIE Alexandru Vakulovski prima călătorie la început mama mă ducea la şcoală făcândumă să şterg totul sau cei 7 ani deacasă naş zice că mia plăcut atât de ba nu mia plăcut deloc şcoala şi nici cei 2 ani de Chişinău la facultate şi nici aici naş zice că e atât de extraordinar a doua călătorie citeşte boule cartea asta dacă mâine nu va fi terminată îţi încui mingea în dulap îmi zicea tata şi cu timpul mingea a rămas în dulap a treia călătorie m-am privit în oglindă eram extraordinar de gras mi s-ar potrivit numele Günter Grass am devenit o persoană foarte sensibilă grasă mă certam cu maică-mea şi tata era mulţumit că-s de partea lui apoi am făcut sport am băut am am devenit o persoană normală a patra călătorie am scris şi mi s-a făcut ruşine şi acum mi-e ruşine nu mai sunt atât de gras dar ştiu dacă creierul meu ar fi deschis înăuntru aţi vedea un pate ardealul a cincea călătorie am aruncat ce-am scris am renunţat (din volumul Daţi foc la cărţi, Ed. Tracus Arte, 2012) 72 • Forum Studenţesc • decembrie 2012 POEZIE Naomi Ionică Acizii cred că... aș vrea să-ți spun cum scârțâie oasele pe stradă cum destinatarul este gradina ce sădește timbre țărâna colcăie sub tine căldura dansează pe lângă tine tango o înjuri numeri și divizi cot la cot cu ceasul ... o să mă acresc de la atâta limonadă Atac de panică am dat ocol orașului și am plantat la loc plopii din copilărie de pe borduri praful mi se mula pe gambe străziile s-au pierdut în ramificații vasculare bătrânilor insulina le doarme în sânge pe aortă puștii se împiedicau de blocuri își priveau chipurile plânse în vitrine și nu înțelegeau de ce bibelourile sunt din porțelan când lumea a fost modelată din lut sărmanul olar când stăm la masă ne-am fi dorit să ne-ntâlnim dar nu s-a întâmplat niciodată s-a mai spus câte ceva praful de pe mobilă respirația prea mirosea a absint cuvintele s-au ciobit odată cu lacul de pe unghii au sărit în mii de țepușe și s-au înfipt în carnea crudă Forum Studenţesc Ilustraţie: Aurel Cogealac – Ea ascultă înăuntru şi-i tare fericită • decembrie 2012 • 73 MUSICronica Mastodon - un soi de vânători preistorici text de FLORIN MARCOCI Acum câteva luni, l-am auzit pe Troy Sanders, basistul de la Mastodon, într-un interviu pentru un radio englez. Era un festival în Europa, unde Mastodon îşi promova ultimul album, The Hunter. Când îl auzi vorbind pe Sanders, începi să realizezi că o parte extrem de importantă pentru continuitatea unei trupe în cercul muzicii bune ţine foarte tare de nivelul de inteligenţă al membrilor ei. Troy Sanders vorbeşte cursiv şi calculat, e cu picioarele pe pământ şi exprimă simplu de ce Mastodon alege să facă ceea ce face – amestec de metal şi progresiv. „Când vă gândiţi la muzica Mastodon, gândiţi-vă la omul preistoric“, spunea Sanders, „facem ceea ce facem în primul rând pentru noi, pentru că noi suntem cei care vom rămâne căsătoriţi cu muzica asta, mult timp de-acum încolo“. Fără compromisuri, deci, Mastodon a ajuns la al cincilea album revoluţionând epoca preistorică, din care păstrează instinctul brut şi crud, adăugându-i însă calitate, complexitate şi un gust din ce în ce mai definit spre eleganţă. The Hunter e rafinat, sensibil, atent la detalii, cu un simţ muzical evoluat în timp. Dacă aş exagera un pic, aş compara evoluţia lumii cu cele cinci albume Mastodon şi mi-ar iesi un concept dezvoltat intelectual şi emoţional de la un album (epocă) la altul, culminând cu maximul inteligenţei umane, The Sparrow, momentul în care omul e capabil să trăiască frumos şi să se conducă singur, dincolo de reguli. Detaliile tehnice, producţia şi alte asemenea chestiuni sunt explicate de Troy Sanders întro frază simplă şi directă, care face cât o mie de cuvinte: “It’s a privilege to work and tour along with such good friends and great musicians as well”. 74 • Forum Studenţesc • decembrie 2012 MUSICronica Nomega - despre nomagia neagră şi maxilarul încleştat text de ALEKSANDAR STOICOVICI I-am descoperit pe cei de la Nomega relativ recent, pe la mijlocul lui 2012, când au susţinut un concert la Casa de Cultură a Studenţilor. Dintre formaţiile care au cântat în acea seară, deşi erau probabil cei mai puţin cunoscuţi, au fost singurii despre care pot să spun că m-au impresionat. Într-o sală destul de aerisită (de ce să susţinem formaţiile tinere?), m-am bucurat de o oră de muzică bună. Bună de tot. Chiar mă gândeam atunci că doar Melting Carousel, formaţie care între timp cred că a dispărut, mi-au mai lăsat o impresie atât de puternică, când i-am auzit cântând, pe aceeaşi scenă. Deşi cele două formaţii s-au orientat spre direcţii muzicale oarecum diferite, sunt sigur că se numără printre grupările care au dat, respectiv dau cea mai bună muzică a ultimilor ani pe scena underground din România. Îmi vine destul de greu să vorbesc despre Nomega, în principal datorită faptului că fac o muzică destul de atipică, greu de încadrat între anumite borne, dar şi pentru că n-aş putea să îi asociez cu o singură formaţie. Aş spune că se apropie de Mars Volta şi, pe undeva, de Mastodon,Tool şi Porcupine Tree. Solo-urile elaborate şi bine construite mă duc aproape de fiecare dată cu gândul la Eddie Hazel şi ”Maggot brain”, pe când linia melodică, hipnotică şi uneori explozivă, cred că îi apropie de muzica labirintică a lui Frank Zappa. Un fel de Zappa în slow-motion. După mine, marele atu al formaţiei este tocmai contrastul dintre mesajul aparent întortocheat şi dezlânat şi linia melodică curată, cu solo-uri caustice, care se îmbină foarte bine cu linia de bass şi cu percuţia. În vara acestui an, cei de la Nomega au lansat Deimos, primul lor album, care poate fi ascultat integral pe nomega.bandcamp.com. Despre album, dar nu numai am dialogat cu George Stoica, chitaristul formaţiei. Aleksandar Stoicovici: - Salut George! Spune-mi te rog cum s-a născut proiectul Nomega. Cum v-aţi întâlnit şi când aţi început să cântaţi? George Stoica: - Salutare, salutare! Creatura numită Nomega s-a născut în temniţele întunecate ale Atelierului D.I.Y. din Timişoara, unde Zan şi Sebi au susţinut un concert tobe + bass, la care s-au adăugat vreo doi metri de Darius neplanificaţi. Asta a fost acum vreo 2 ani, timp în care m-am băgat şi eu cu ei în borcan, iar acum avem un al cincilea membru, Mugli, cu sample-uri şi efecte dubioase la clape. El nu a apărut pe album la vremea respectivă, Forum Studenţesc • decembrie 2012 • 75 MUSICronica dar a stat cu noi în studio, filmând, în caz că am fi acuzaţi că am plătit trupa Ufomammut să ne cânte melodiile pe album, hehe. Aşa că aş putea spune că Nomega a fost un proiect care a crescut treptat, asimilând oameni ca un Borg Cube, care se respectă! Ştiu că aţi avut concerte atât în ţară, cât şi la festivaluri din străinătate. Care a fost reacţia publicului? Există o diferenţă între publicul de aici şi cel de afară? Întrebarea asta a mai primit-o Zan într-un interviu, dar nu strică să lămurim: părerea mea e că depinde de mulţi factori. Am avut parte de public fain şi în România, care stă în faţă şi dă din căpăţână, iar peste hotare am fost deocamdată de prea puţine ori să cântăm, ca să îmi fac o părere corectă. Oamenii sunt oameni peste tot, iar dacă sunt într-o stare de spirit bună atunci şi noi suntem într-o stare bună şi lăsăm în urmă un concert fain, agitat, nebulos şi care pe mine mă face să zâmbesc atunci când mi-l reamintesc. E adevărat că de multe ori am întâlnit public mic şi/sau mai domolit, dar asta se poate datora zilei din săptămână, preţului biletului etc. Întotdeauna au fost oameni care să vină după concert şi să spună că le-a plăcut şi să ne întrebe când mai venim, iar eu asta o consider ca pe o victorie. Am atras atenţia cuiva şi de acolo porneşte tot. Deşi e o întrebare pe care în general o evit, tocmai pentru c-ar putea genera o discuţie interminabilă, sunt curios să ştiu ce formaţii vă influenţează sau dacă vă gândiţi la asta atunci când scrieţi piesele? Da, ar putea fi o listă lungă! O să îţi răspund în ordine inversă, dacă nu te superi, până încerc să reduc lista din cap. Aşa deci. Pentru ceilalţi membri nu mă pot pronunţa, însă aş spune că da, mă influenţează muzica pe care o ascult în momentul când compun, deoarece nu de puţine ori mă trezesc folosind verbe precum „a mastodoni“, „a pelicăni“ sau „a zăppăli“ pentru a descrie ce anume vreau să fac cu o idee muzicală. E şi un fel de exerciţiu creativ, să îţi încerci mâna la diverse stiluri sau sonorităţi doar să vezi dacă îţi iese. De multe ori, ies lucruri bune pe care le pun în cristalizor, torn glucoză şi aştept să mucegăiască o piesă din ele. Cât despre trupe, pe lângă cele care sar imediat in minte, precum Kyuss, Yawning Man sau Sleep, mai 76 sunt si chestii oldschool precum Sabbath (clar!) sau Zeppelin şi trupe mai „proaspete“, prin comparaţie, precum Mastodon, sau Baronness. Cred că toţi am rămas cu impresii adânci după concertele din Timişoara ale My Sleeping Karma, Karma to Burn şi Seven That Spells şi poate şi asta ne-a influenţat întro direcţie sau alta. Zan e mare fan Om, şi se aude asta în liniile de bass, eu încep să ascult din ce în ce mai mult Seven That Spells şi Earthless, aşa că am început să fac nebunii din alea care nu-s nici riff, nici solo, Sebi e mare fan de metale de orice natură, iar Darius e în stare să asculte şi un blender băgat prin auto-tune, deci venim din tot felul de direcţii, care mai de care. Când am ascultat prima oară Deimos, primul vostru album, îmi revenea în minte scena finală din Zabriskie Point, filmul lui Antonioni. După o explozie imensă, lucrurile plutesc în aer într-un soi de haos ordonat. Zi-mi te rog cum s-a născut albumul, cât haos şi câtă ordine e de fapt în el şi ce aşteptări aveţi? Uite o asociere la care nu m-am gândit! Albumul s-a născut într-o peşteră din piscurile Munţilor Timişoreni, mai exact la Consonance Studios al celor de la Dordeduh. A fost o zămislire stranie, iar şamanii au privit cu mirare către mogâldeaţa ce se zvârcolea pe ecranul calculatorului, citindu-i viitorul în stele neutronice şi farfurii cu praz. Noi am mers în studio doar cu jumate de idee despre ce urma să facem; melodiile aveau doar câteva părţi prestabilite, iar restul urma să se închege de la sine. Ştiam cum vor începe, unele faze prin care vor trece, dar nu ştiam cum vor arăta la final. Te temi şi te entuziasmezi în acelaşi timp. E într-adevăr o măsură de haos în Deimos, dar e un haos bătut cu lopata şi supus voinţei noastre. Rezultatul nu este unul pe care aş fi putut să îl prevăd şi recunosc că mă bucură gândul ăsta. Chiar şi live o piesă îşi schimbă constant forma, îi adăugăm sau îi scoatem părţi. Cred că albumul e una dintre aceste forme, iar fiecare concert şi fiecare repetiţie e o formă nouă. Dacă tot există conceptul de „Freedom of speech“, aş spune că Nomega crede în „Freedom of sound“: orice stil muzical îşi poate găsi loc într-o piesă. Clasificarea noastră de acum este rezultatul unui asemenea amestec de stoner, psychedelic, noise, grunge, metal şi câte şi mai câte. Reţeta se poate schimba oricând, e ca oul Kinder: nu ştii ce jucărie Dacă tot există conceptul de „Freedom of speech”, aş spune că Nomega crede în „Freedom of Sound”. • Forum Studenţesc • decembrie 2012 MUSICronica o să ai până nu îl mănânci (da îl mănânci întâi, că aşa-i frumos). Am vorbit, în prezentarea pe care am făcuto, despre Melting Carousel, o trupă mişto care, ca multe altele, s-a destrămat prea repede. Discutam cu un prieten mai implicat decât mine în peisajul muzical şi încercam să găsim motivele pentru care formaţiile dispar atât de repede, iar el mi-a spus că totul se rupe atunci când vine prima factură pe care eşti obligat s-o plăteşti. Care crezi tu că sunt motivele pentru care majoritatea proiectelor muzicale cad după un an sau doi? Facturile, bată-le vina! Am întâlnit mulţi muzicieni din Timişoara şi, aproape fără excepţie, toţi au un loc de muncă. Cei care se plâng că nu se poate trăi din muzică ar trebui poate să ia exemplu. Cred că asta e specia nouă de muzician, cel care trebuie să împace şi vaca şi ceapa. Nu, stai... Mă rog, ideea e că într-adevăr poate destrăma, dar nu cred că e un motiv suficient de bun. Unele trupe rezistă un an sau doi pentru că pur şi simplu au doar atât de dat. Nu e un lucru rău. Foştii membri poate merg mai departe şi fac alte lucruri faine. Unele combinaţii sunt mai stabile decât altele, dar asta nu are o relevanţă asupra calităţii muzicii. De departe cel mai important motiv cred că-l reprezintă corăbiile înecate. Aşteptările mult prea mari. Unii pur şi simplu cred că după un an ar trebui deja să se plimbe cu busul prin Europa și să cânte la concerte sold-out. Evident există şi cazuri de genul ăsta, dar sunt excepţii. Noi suntem prieteni apropiaţi, am mai fost şi în alte trupe, ştim cum merge treaba, poate de aceea nu simţim că avem nevoie să ne grabim spre vreun scop măreţ, ci doar să explorăm ce avem acum în mâini. Ce proiecte de viitor aveţi? Uf, ar fi multe de zis. Deocamdată am lansat siteul nomega.ro, unde o să postăm tot ce ţine de ce am făcut, facem şi vom face. Motivul e că ne dă o libertate mai mare de mişcare decât profilul de facebook, aici putem să ne jucăm cu imaginea şi conţinutul cum vrem noi. Sunt incluse şi nişte rubrici de review de scule muziceşti şi alte bunătăţuri, plus clasicele date biografice, concerte, poze etc. Pe lângă asta, avem o înregistrare bună live de la festivalul de la Padina pe care am vrea să o scoatem, aşa, ca un „bootleg“, cum ar veni. În rest, acum, că am terminat şi miniturneul cu Dordeduh şi Sunset In The 12th House, începem să lucrăm la melodii noi; idei sunt o grămadă, mai rămâne să le infuzăm cu Nomagie neagră şi să le privim cum se ridică şi umblă. Sunt foarte entuziasmat de potenţialele melodii noi, unele sunt diferite de ce am făcut până acum. Mai mult nu zic! Nomega: Darius Mihai Lazurean (guitars/effects), George Stoica (guitars/words), Răzvan Lazea-Postelnicu (bass), Sebastian Iosif Băltean (drums/percussion), Sol Faur (additional keyboards) Forum Studenţesc • decembrie 2012 • 77 Generaţii Pavel Dan [IV] 78 • Forum Studenţesc • decembrie 2012 GENERAŢII PAVEL DAN Marius Aldea Tatăl nostru care eşti în pământ Mama a ţinut doliu pe cap până i-a albit odată cu părul vecinii s-au uitat la noi cu milă mult timp – aşa m-am deprins cu înjuratul în ziua aia fără Dumnezeu m-am îmbătat ca un porc atunci m-am sărutat prima dată cu limba la mormântul tău cu cea mai frumoasă fată aveam casetofonul cu mine şi banda se prindea la aceeaşi melodie care ţie îţi plăcea atât de mult tatăl nostru care eşti în pământ toate s-au întâmplat atât de repede încât mulţi te-au invidiat eu aş fi vrut să mă mai înveţi câte ceva: cum se schimbă o priză cum se repară instalaţia de Crăciun cum se procedează la primul bărbierit abia atunci am realizat că sunt copil când cu sufletul plin de ciudă mă rugam să îmi dea barba să o las să îmi crească lungă cum e obiceiul pe măsură ce trece timpul semăn tot mai mult cu tine tac atunci când nu trebuie şi vorbesc în somn ce ar trebui să spun în realitate când îmi vine dor de tine încep să regret că nu m-ai bătut mai mult. GENERAŢII PAVEL DAN Alexandra Coman comemorare (I) am găsit în plagă mii de fibre și țesuturi moliile roiau, se-nfigeau si mureau apoi totul se cosea se steriliza și se uita se comemorau cateva luni de cand plaga a fost uitată când colo... opera e acoperită într-o mantie neagră violoncelul își făcea datoria pe câmpul cu fluturi crucificați la picioarele pilonilor din lemn fire de iarbă urlau în timp ce erau smulse de vii din nou supurează în capilare fluxul crește sau scade PULS este un cuvânt din 4 litere Forum Studenţesc comemorare (II) • decembrie 2012 • 79 GENERAŢII PAVEL DAN Ioana Duţă Ştii bine știi bine ce se-ntâmplă în jurul nostru în orașul nostru m-am săturat să-ți tot aduc aminte: se scufundă trotuarele se înfundă trecerile se afundă mașinile apar tarabe negre la care se dau în chirie oameni necunoscuți cu paltoane lungi murdare; porumbeii plonjează în gol de pe turlele bisericii; pereții școlilor se acoperă cu versuri despre mânie și deznădejde; se scufundă pantofii se înfundă ușile se afundă mormintele sunt părinți ce-și rup unghiile și plâng, sunt femei gravide ce umblă bezmetic cu capul descoperit, sunt bărbați tineri ce visează la război, sunt copii care sar de pe un picior pe altul și știm prea bine că nu vor mai învăța nicicând să meargă și mai suntem și noi care ne înfigem cuie în bocanci și privim lumea din vitrine prea fricoși să ieșim afară știi bine ce se-ntâmplă și nu mai pot să-ți tot reamintesc nu e încredere nu e încredere nu e încredere suntem într-o cursă către veșnicie și ne hrănim unii pe alții cu brânză mucegăită ne scufundăm ne înfundăm ne afundăm schițăm un zâmbet ca la finalul unui banc sec e-o pierdere ți-am citit frica în ochi ieri, erai așa de tristă, cum nu te-am mai văzut de mult, de la prima ta mutare, aveai 9 ani și te uitai la ghetuțe pe bancheta din spate a Daciei verzi, Gigica lu Tataia; ți-ai luat rămas bun de la Cipri, de la Cristina și de la Oana, ți-ai înghițit nodul din gât, ți-ai învinuit părinții că-ți distrug viața, le-ai dat cadouri și ți-ai ținut speech-ul cu tremurături în voce de parcă fuseseși martora unui adevărat dezastru; așa de tristă erai și ieri, te uitai la mine ca la o păpușă căreia i-ai smuls o mână din greșeală; „e așa o pierdere”, îmi ziceai, „totul se schimbă, totul s-a schimbat deja, eu te pierd pe tine și tu mă pierzi pe mine, nici nu mai știu să fiu fericită, sunt singură ca un câine lăsat pe câmp pe care-l prinde furtuna, sunt sătulă de singurătatea asta plăpândă, mocnește ușor, n-are bani de chirie, nici de țigări, își dă părul pe spate și țopăie finuț ca o căprioară ieșită la plimbare pe un drum forestier. Eu cred în ea și în pielea ei călduță, o șterg cu seriozitate și profesionalism cu o basma roșie îmbibată cu ceai indian. Da, da, singurătatea mea sinceră e un saddhu ce dă binețe negustorilor într-o zi de sărbătoare. Cer pomană. Cer în fiecare zi. E așa o pierdere mă Ioana, nimic nu mai seamănă cu desenele din abecedar. Niciun fir de iarbă nu seamănă cu firul de lângă. Ferește-te! Ai grijă la tramvaiști turbați, nu te uita la cărțile de tarot, ferește-te de femeile care îți poartă numele de botez. e-o pierdere. Ne pierdem unii pe alți ca niște copii care-și scapă balonul în aer.” 80 • Forum Studenţesc • decembrie 2012 GENERAŢII PAVEL DAN Nicoleta Papp sms îmi întorc capul pe dos și merg cu spatele tramvaiul așteaptă să urci până la etajul trei jocuri de lumini și umbre pe treptele catedralei cumpăr suveniruri pentru idolii mei și le așez deasupra patului până la urmă încerc să înțeleg de ce există gară fără fanfară Ora de vârf toate morțile de dinainte de viață se întind pe cearceaf cei care atunci învață să vorbească se aruncă pe asfalt oamenii ca niște animale calcă pe ei până le iese sângele pe nas GENERAŢII PAVEL DAN - Debut Mariana Gunţă Locuiesc in subteran sunt un cerșetor de felinare, port în fiecare zi aceleași gratii, aceleași gânduri spălate la robinet cu apă rece. trăiesc într-un oraș în care aripi vii plutesc amorțite în oameni și în aer. pun umbrele într-un ibric unde fermentează păcatul. am ucis un om, apoi mai mulți, și i-am lăsat să mă bântuie. fiecare își poartă rămășițele în palme, ca pe niște zaruri pregătite. locuiesc în subteran, într-o cameră înghesuită cu ceasuri fosforescente. Îmi place moartea am câte un nebun spânzurat de fiecare deget nu mă poate controla, îmi zic, frica mă diseacă și îmi intră în stomac. bănuiesc pe unde se ascunde balky, îi aprind o lumânare la culcare, îngerii nu coboară prin tavan, nu adorm decât lângă cadavre. le privesc ore în șir mâinile îngălbenite, fața și zâmbetele fixe. îmi place moartea trecută prin mașina de tocat împreunăm mâinile celor duși cu ale celor vii, ne luăm în cârcă și trecem un câmp Forum Studenţesc • decembrie 2012 • 81 PROZA PROZA [4] 82 • Forum Studenţesc • decembrie 2012 Proză Fragment din jurnalul Adei ELIANA POPEŢI D eci şi pe ăştia are să-i vadă. De fapt, are să-i vadă pe toţi. Toţi ciumpalacii ce-au înconjurat-o de-a lungul vieţii. Ada mai citeşte o dată: „...şi înainte de moarte, ţi se derulează prin faţa ochilor toate evenimentele prin care ai trecut, toţi oamenii pe care i-ai întâlnit...“ Deci, da. Inclusiv ăştia. De la ăl mai mic şi mai pupincurist, până la ditai mahării de nici nu-şi coboară ochii spre ea. Asta contravine unei dorinţe pe care o au cam toţi oamenii. Aia cu să nu te mai văd în viaţa mea. Dar la moartea mea? N-ai deci nicio şansă să scapi de ăştia. Nici în ceasul când treci pe lumea aialaltă. Dar, atunci, înseamnă că or s-o vadă şi ei pe ea. În minutul când ăştia vor da colţul, ea va putea să le arate liniştită un deget mijlociu. Sau chiar pe amândouă. Să te cheme Ada şi să fii menajeră nu-i puţin lucru. Oameni cu nume din astea, cu dichis, au meniri mai înalte. Dar e bine şi-aşa. La firmă nu ar mai fi putut rămâne. Directoarea aia era nebună. Şi după o demisie cu scandal, ce-ar fi putut urma? Interviuri şi colocvii din care ar fi plecat cu coada-ntre picioare, în ciuda maldărului de diplome de masterate şi specializări. Şi ar f pus-o ăia la tot felul de experimente. De la test de cunoştinţe în domeniu, până la ce hobby-uri ai. Cu tupeu şi la pertu. Chiar şi ăştia de aici vorbesc la pertu. Numai când vine presa e cu „stimate domn...bla...bla...“. Uşa asta pare destul de arătoasă. Chiar dacă intrarea principală nu este pe-aici. Asta e cea din dos, cum se spune. Ăştia o folosesc doar atunci când vor să nu-i ginească ziariştii. Ada deschide şi dinăuntru o întâmpină un aer tare ca un zid. Încă nu s-a învăţat bine cu holurile astea imense şi nu nimereşte niciodată locul unde stau cei de teapa ei. Cum nu nimerea să ajungă niciodată din Freidorf în centrul oraşului fără să întrebe de zece ori pe unde s-o ia. O prietenă îi zicea că stă la ţară şi-i detesta cartierul. De fapt, Freidorful cam semăna a sat şi noaptea aveai impresia că toate casele sunt la fel. Ada forţează un pic nota şi constată că holurile ăstora sunt lungi ca străzile Freidorfului. „Nu vă supăraţi, cum ajung în centru...?“ se adresează unui bărbat înalt şi-şi dă seama că a făcut-o de oaie. Iar a uitat unde se află, bine că individul n-a băgat-o în seamă şi a zâmbit amabil. Noroc că mai fac şi ăştia de-aici pe amabilii. Sau poate nu fac. Poate nici n-o observă, întrucât sunt ocupaţi, daţi peste cap. Jurnaliştii îi sorb din aparate şi fiecare bucăţică din ei va fi o poză de ziar. Ada se refugiază la sectorul unde curăţă ea. Izolat şi separat ca Freidorful de Timişoara. A avut grijă ca de când s-a mutat în capitală să-şi construiască alt Freidorf aici. Până şi în apartament a scris mare pe uşa camerei ei: Freidorf. Celelalte două fete cu care stă habar n-au avut ce-i asta. Pentru că nu avea chef să le dea explicaţii, Ada le-a zis că Freidorf e Timişoara. Şi alea au înţeles că ăsta era vechiul nume al oraşului. Treaba a rămas moartă. „T * e văd...“ pe interiorul ușii de la baie. Încă o propoziție...ce naiba! „Te văd... Am auzit ce ai vorbit la telefon. Știu tot și punct.“ O fi destul? Ada pleacă și aproape dansează. Cum a făcut tanti Mori în seara aia. Nici nu trec cinci minute, că de la toaletă se și aud răcnete: „Dobitoci... ordinari... Da-v-aș prin gură...!“ Ada ascultă cu atenție și-n piept i se trezește sângele, zvâncește și o asigură că e cu musca pe căciulă. A transpirat în exces și nu ar fi trebuit. Oricum, merge bine. Ăsta e doar primul urlet. Primele spume la gură. Așa începe. Dacă ar fi auzit și tanti Mori, ar fi dat petrecere. Drapelul arborat pe clădire arată ca ridicat în ștreang. Oamenii au început să se iasă pe stradă și asta o mai liniștește. Bucureștiul e rece și plouat. Și dacă e plouat, e inevitabil și respingător. Când ploua în Freidorf, lumea se punea să doarmă, nu mai vedeai țipenie de om. Cartierul se rupea și mai mult de Timișoara, cum se rupe acum capitala de întreaga țară. Apa stabilește clar hotare și limite. Forum Studenţesc • decembrie 2012 • 83 Nu de puține ori, pare că plouă și înăuntru, iar privită de-afară clădirea pare un acvariu sau cel puțin un borcan mare cu indivizi dintr-un alt regn. Care-i primul cuvânt despre acest spațiu care-i vine în minte? Un borcan. Da, borcan. „Iar n-ai măturat? Iar ai venit târziu și cu capul în nori?“ „Nu am întârziat. M-am încurcat prin clădire. Îmi cer scuze“, îi răspunde Ada unui tip îmbrăcat în costum negru. „Acuș să te văd la treabă!“, încheie ăla dialogul și-i lasă Adei impresia că nu-l prea interesează nici cu întârzierea, nici cu treaba. Nu a înțeles până acum ce funcție are nenea tras la costum, pentru că aici toți sunt la fel. Cum erau pe vremuri casele în Freidorf. De câteva ori, Ada i-a văzut ăstuia îndemânarea cu care îi deschidea ușa bossului cel mare. Și-apoi o închidea după el. Deschizător și închizător de uși. Alt nene, la un costum ceva mai fin decât al deschizătorului, îi așeza aceluiași individ scaunul la masă. Ada a urmărit atent cum bărbatul trăgea un fel de jilț pentru ca il capo di tutti capi să se poată așeza. Ca să uite de ăla cu întârziatul, era să se gândească la cum vine dimineața peste Freidorf. În realitate, ea vine peste imensul București, locul pe care cei din vestul țării nu prea pot să-l înghită, Bucureștiul cu străzi lungi și restaurante cu scaune zdravene și bărbătești ca pieptul lui Mr. O. Ca să uite și de ăsta, Ada vizualizează totuși în minte Freidorful ei natal. În locul pe care rudele din cartierele de fițe îl numeau capătul pământului, ea a învățat trei limbi străine: maghiară, germană și sârbă. Toate de la vecinii care i-au fost câteodată și părinți, și bunici și unchi, și mătuși. Tanti Mori era cea mai trăznită dntre toți. După ce a tânjit toată viața să aibă și ea o fiică, soarta a ocrotit-o cu doi băieți. Și așa tanti Mori a găsit-o pe Ada numai bună să facă din ea o fată cum numai în visele mamelor de băieți poate exista. De la patru ani, de când Ada mai rămânea în grija vecinei unguroaice, a început să rupă câte ceva în maghiară. Cu timpul, tanti Mori a inventat jocuri, manevre și fente ca s-o facă pe cea fată să tragă la ea ca la o bunică. De exemplu, tanti a impus ca ea să i se adreseze Adei în română, iar ea să îi răspundă în ungurește. Câteodată, era chiar enervantă. Nici n-aveai voie să gândești prea mult, că vecina sărea ca arsă la corectat, n-avea răbdare să te încurci sau ceva. Cu timpul, Ada s-a obișuit și jocul a început să meargă nebunește: „Bună ziua, Ada!“ „ Jó napot!“ „Ce mai faci?“ „Jol!“ „Ce ne jucăm azi? Te învață tanti să croiești haine pentru păpușă? Cum spunem păpușă pe ungurește?“ ,,Baba!“ striga Ada victorioasă c-a mai știut un cuvânt și bătea palma cu tanti. 84 „Și ce ne mai jucăm?“ „Facem mâncare! Adică: ,, ennivaló“, răspundea Ada fără să mai fie întrebată. Când n-avea timp de joacă, tanti Mori o punea pe fetiță pe un scaun înalt și copila se uita cum vecina făcea treabă. În funcție de munca pe care o avea de isprăvit, tanti își adapta și jocul. Deodată începea să ia la rând obiectele din casă și să examineze fetița: „Mătură!“ Și Ada: „Seprü!“ „Farfurie!“ Și Ada mai tare: „Tányér!“ „Făcăleț!“ „Fakanál“ „Scaun!“ „Szék!“, urla fata, învingătoare! „Cine-i fata lui tanti Mori?“ „Én!“ Și cu asta se încheia lecția, plus o îmbrațișare șiun pusi. Când a început școala, Ada făcea temele cu tanti doar în maghiară. Dacă se întâmpla s-o ajute și altcineva în afară de vecina unguroaică, se încurca și artitmetica ajungea să fie un calvar. Tot cam de prin clasa întâi, sârboaica din spatele casei lor și nemțoaica de peste drum au început să fie cumva invidioase pe tanti Mori și pe maghiara ei, pe care Ada a început să o știe binișor. S-au apucat, deci, să-i toarne fiecare în cap câte ceva din limbile lor materne. La început, mai timid, Slavița a prins s-o salute numai numai cu „Dobar dan“. A urmat și Hildegard cu „Guten tag“ al ei nemțesc. După ceva timp, au copiat modelul lui tanti Mori. Chiar dacă mai încurca sârba cu germana, Ada a avut tot timpul grijă ca maghiara să n-o confunde niciodată. Asta era limba lui tanti Mori, distractivă și ciudată, exact ca ea. Șoadă - cum mai spun bănățenii. Nu că pe Hildegard și pe Slavița nu le-ar plăcut, dar în prezența lui tanti Mori își permitea să scoată limba, să nu spună mulțumesc pentru ceva sau cine știe ce altă prostie din categoria asta, pentru care ai ei o pedepseau. Vecina Mori o mai ducea duminica la biserica ei catolică și, în niciun an de zile, Ada a învățat o droaie de rugăciuni în ungurește. Odată, a și citit în fața enoriașilor. Întrun ropot de aplauze, au dat-o din brațe în brațe până la tanti Mori. „Iar frecați menta? Voi nu vedeți cum arată holurie astea? Mai repede, mai repede! Și tu, Ada iar ești cu gândul la cai verzi?“ Din nou reproșuri. Și din nou nimic nu e bine. Urletele responsabilului pentru curățenia instituției au dizolvat Freidorful din capul Adei. S-au dărâmat casele una câte una, biserica ortodoxă și cea catolică, geamurile s-au făcut țăndări. Ca un joc de domino. La vocea individului, au fugit din fața ochilor tanti Mori, Slavița, Hildegard, enoriașii catolici. Nebunul a trezit-o din tabloul ei și acum răsare la geam iar • Forum Studenţesc • decembrie 2012 „I * cum miroase bine a shaorma. Înseamnă că ăștia sunt la masă. O să le scrie niște mesaje în care să îi anunțe că s-au făcut cât balenele și că viitorul lor nu arată deloc roz. Le va explica mai ceva ca un psiholog că, doar atunci când ești disperat, când ți-e cuțitul la os și sarea pe rană, te apuci de mâncat din astea. Și-o să le deseneze o inimă îmbibată în ulei și sânge. Cu drag, Ada. „Așadar... mâine avem o întâlnire pe viață și pe * moarte...“ ar te-au prins la-ghesuială! Iar ți-au băgat Ada trage cu urechea în timp ce se face că dă cu sârmă-n nas! Ce să-ți fac?“, îi pune câteodată mopul pe holul lor imens. unuia dintre cei mai temuți de-aici un bilet în „Îi băgăm în toți morții mă-sii dacă nu iese cum buzunarul de la sacou. Individului se pare că-i pla- tre ’ să iasă!“ ce, întrucât aşază haina în același loc pe cuier, chitit „Eu, unu’, abia aștept să vină concediul! M-am parcă să mai primească un răvaș. Ieri i-a mai lăsat săturat! Am aranjat de-o ofertă bună în Antalya!“ o hârtie: „Iar ai vorbit numai tâmpenii. Ți-e frică și „Până la concediu, ne ia dracu’!“ te-am prins.“ Și punct. Ada le mai scrie și altora câ- Ada apucă să-l vadă numai pe unul dintre cei teodată. Unii pun botul, alții nu. Și pe ăștia din urmă doi care vorbesc, al doilea fiind cu spatele la ea. Cel îi stresează și mai rău. Așa a învățat-o tanti Mori. din față zâmbește cu un sfert de gură. Nu poți să-ți Zicea că atunci când ai de-a face cu neamuri proaste, dai seama niciodată despre ce discută. Probabil că singura ta șansă e să le faci viața coșmar. Mai era nu rămân nici ei cu vreo concluzie. Și, vorbind așa, unul la ei în Freidorf de-l chema Gicu. Prototipul pe unii i-a luat moartea direct de aici, pe unii de la ăstora de-aici. Tot timpul găsea motive să le strice spital, iar ații o iau razna și fac prăpăd în jurul lor. joaca celor mici: ba că fac gălăgie, ba că poate dă- Ada împinge mopul care merge aproape singur și-l râmă ceva, ba că așa și pe dincolo, iar pe Ada a și privește țintă pe cel cu fața la ea. caftit-o o dată. Tanti Mori a zis că-l mănâncă. I-a „Ce te uiți așa? Spionezi...? Te-au plătit...?“, face transms prin cineva că-l mută din Freidorf cu tot individul și se încruntă sigur pe el că o va speria pe cu birtul lui de trei lei pe care și-l deschisese de ceva menajeră. Apoi se întoace la interlocutorul inițial șiani. Apoi, într-o seară, a luat-o pe Ada și au sunat la și reiau dezbaterea lor eternă. Bucureștiul, închis și respingător ca o armă îndreptată spre tine. Oare cum s-o fi spunând armă în limba lui tanti Mori? „Mâine la 12 fix ne adunăm aici! Auzirăți?! Auzirăți?! Sau mai repet?“ Îi dau lacrimile. Se cheamă că este foarte obosită, că tre’ să doarmă, să se hidrateze, să ia vitamine și alte din astea. Mâine ar fi trebuit să fie liberă și se pare că numai ei i se pot întâmpla ghinioane care-i strică și singura zi din săptămână când apucă să-și mai tragă sufletul. Se spune că la început doar te enervezi. Apoi te bați cu pernele. La etapa următoare, roșești ca racul. Când ești în pragul disperării, plângi direct. Ada e totuși mulțumită că ochii ei se dau pe față și nu se ascund ca ai ăstora de aici. Oricât de mult te-ai uita fix în ochii lor, ei nu arată niciodată niciun adevăr. Mai mult, se ascund pe după niște ochelari scumpi ca niște hoți - „forró!“, cum ar spune tanti Mori, „lopov“, după Slavița, și „dieb“, ar arăta Hildegard cu degetul. Se poate spune, după ultimele observații ale Adei, că ăștia au mai multe perechi de ochi: o pereche pentru familie, una pentru prieteni, alta pentru dușmani, una pentru jurnaliști și una pentru proștii de rând. Tanti Mori, să-i fi văzut, i-ar fi omorât. „Ăsta e vai de mama lui!“, zicea ea când avea o părere proastă despre cineva. Ăștia n-ar crede niciodată că e vai de maica ce i-a făcut, chiar dacă mulți dintre ei sunt deja răpuși de boli oribile, canceroși și ulceroși și vai de lume. Tanti Mori spunea că oamenii ce vor să pară sculă pe basculă sunt în realitate niște șoareci fricoși și proști. „Frica, «félelem», draga mea, te omoară și te face din om neom. Ea se vede cel mai bine în spatele ăstora ce se dau rotunzi. Dacă te uiți atent la ei, ea îi însoțește ca o nevastă sâcâiotare.” ușa lui Gicu, după care au fugit. Și iar au sunat, și iar au șters-o. Bărbatul, un pachet de nervi. Tot ieșea, tot nimeni. Să fie durat vreo jumătate de ceas toată bășcălia, până s-a auzit Dragan cântând. Ăsta, soțul Slaviței, era muzicant în timpul liber și-l mai apuca seara dorul de cântat. De cum s-a auzit armonica sârbului, tanti Mori a încheiat distracția de la ușa lui Gicu. „Na... mai o dată și gata!“. Și-a apăsat cu ciudă butonul rotund al soneriei, în vreme ce Dragan începuse veșnicul Uzicko kolo, melodia lui de suflet. Muzica a liniștit spiritele și tanti Mori aproape că a dansat până acasă. Când s-a terminat kolo-ul, Dragan a tras un soroc românesc. Atunci când era nervos, sârbul nu cânta la armonică, zicea că instrumentul ăsta e numai de voie bună. Pentru zilele negre, bărbatul avea un taragot și știa să doinească mai ceva ca un român. Atunci tanti Mori zicea că Dragan pătimește. Când era în toane bune, muzicantul mai băga și-un ceardaș, că tanti Moi începea să pocnească din degete. În seara aia, Dragan și-a pornit programul la țanc. Dacă ar mai fi rămas mult în fața porții lui Gicu, dementul ar fi ieșit cu pușca la geam. Tot cartierul știa că are armă și te puteai aștepta la orice de la el. A Forum Studenţesc • decembrie 2012 • 85 Ada nu răspunde, că ăstora nu le răspunzi niciodată. N-ai voie să te scuzi sau să te aperi, fiindcă se cheamă că te tragi de șireturi și una-două îți dau un picior și ești liber. În sinea ei, ar vrea ca ăștia să se apere, să sară cu gura mai mult, cum mai făcea Gicu în fața lui tanti Mori, de se mira tot Freidorful. De mâine ar trebui să le scrie sms-uri, iar celor mai fioroși să le lase obiecte prin birouri. Evenual, le-ar putea lăsa teste de cultură generală: „Spuneți tot ce știți despre Freidorf“ sau „Scrieți un text în maghiară, germană și sârbă despre cine sunteți voi“. În timp ce gândește subiectele, mopul merge înainte pe holul exagerat de lung. Ăia doi dau din gură în continuare. Ada se caută în buzunar și... hopa...! Un postit galben și pătrățos: „Ce zici de o cafea? Mâine după program....“ Și Gicu o fi vrut probabil s-o invite pe tanti Mori la o cafea. Și punct. Bicicleta ALEX CONDRACHE Cel mai mare pericol vine din hol. Îşi îndreaptă coarnele îndoite direct spre pieptul meu. Curvă blestemată unsă cu vaselină! Îmi simt dinţii clătinânduse în gură şi pedala murdară înfiptă în obraz. Între coarne are o ridicătură mare cât un cap de pasăre. De acolo va pleca comanda. Mă vor găsi dimineaţa sugrumat de un cauciuc murdar. Sau poate se va căţăra cu totul. Eu voi sta întins pe pat şi ea peste mine, mă va apăsa încet pe piept, roata din spate îi va susura ca la şarpe şi, când nu voi mai mişca, va claxona, ca la microunde. A început să clămpăne. E ultima şansă. Geamul e deschis. Din trei paşi sunt afară. Dar cu ce mă încalţ? Pe sârmă nu am decât sandalele ce ţiuie. Chiar prin întuneric, mă va auzi. Fără ele ar trebui să alerg în picioarele goale. Mai mult de două sute de metri nu voi rezista. Am pielea sensibilă. Mereu a fost aşa. Mai ales acum, că sunt transpirat, dacă o frec, rămân fără primul strat. Poate dacă m-aş ruga seara nu aş păţi toate astea. Dar am pielea prea subţire pe genunchi. Niciodată nu am avut încredere în rugăciunile spuse în picioare. Ar fi trebuit, totuşi, să încerc. Faptul că trei zile în şir cineva, poate chiar ea, mi-a băut ceaiul din cana de lângă pat ar fi trebuit să mă facă să îmi dau seama. Nu e bine. Simt asta. Aş scăpa dacă aş fugi până la non-stop. Acolo becurile mari şi cerşetorii o vor descuraja. Sunt în tufişurile din faţa geamului. Becul nu 86 luminează până aici. Ea îmi blochează drumul pe şosea. Ce pot să fac? Rup un pumn de iarbă, mi-l arunc sub genunchi, mă trântesc cu capul aplecat până aproape de pământ. Mă sprijin în coate, cu palmele îmi acopăr burta. Am ochii strâns închişi şi rostesc apăsat Pisicuţă, pis, pis, pis. Nu îndrăznesc să privesc spre şosea. Măcar nu e frig. Din smocul de iarbă de sub genunchi, mă înţeapă un ambalaj de gumă. Pentru că nu se apropie, încep să bănuiesc că reuşesc să o ţin la distanţă. În faţa mea, de abia acum l-am văzut, e un dud mare. Mi-e frică şi nu trebuie să mă opresc, dar nu mă pot abţine. Din genunchi, la fel de concentrat, mi-am desprins o mână de pe burtă şi am început să adun fructe căzute. Îngân în continuare, dar cu gura plină. Între măsele, seminţele din dude şi praful scârţâie cu ecou. A început să cânte un greiere. Nu pot să nu mă rog şi petru el. La toamnă va muri de foame, ca ultimul ratat. Scârţâim amândoi, ascunşi în iarbă. Şi parcă mi-e sete. Dacă scap, am să dau gata doi litri de apă. Acum se sprijină de stâlp. Nu a avut cric niciodată. Eu fac mătănii şi mestec dudele împreună cu coji de seminţe. În noaptea asta nu latră niciun câine. Din blocul de vizavi miroase a dovlecei prăjiţi. Nu ştiu cum de mai rezist să stau în genunchi! Ştiu că nu mai am piele acolo. Iarba nu mi-a fost de nici un folos. Şi încă fac mătănii şi spatele îmi pârâie de fiecare dată când mă aplec. Nu mai am forţă să mă rog pentru greiere. Dacă ar fi fost lumină, aş fi ştiut • Forum Studenţesc • decembrie 2012 că am mâncat dude căzute lângă un rahat de javră. Ce e mai rău s-a întâmplat. Mi-a înţepenit spatele. Degeaba mă mai rog aşa. Vine! Nu au deranjat-o deloc boscheţii. Intră cu coarnele direct în copac şi cad o mulţime de dude. Şi ştiu ce vrea: să le mănânc pe toate. Nu am de ales. Înghit şi crude, şi stricate. Mă doare burta. Le înghit întregi, cu tot cu codiţe. Burta îmi creşte după fiecare înghiţitură. De abia aşteaptă să vadă cum mă împrăştii. Cu gura plină, a trebuit să-i ling lanţul. Acum am buzele negre şi lucioase. Nu am voie să vomit. Nu mai are rost să cer iertare. Îmi dă păpădii şi nuci verzi. Le înghit cu totul. Din când în când, mă obligă să strig că sunt prost. Ar vrea să îmi dea să mănânc o râmă sau un gândac, dar e secetă, norocul meu. *** Şi când nimic bun nu se mai putea întâmpla, a ieşit vecinul meu şi o ocărât-o până a plecat. În două secunde era din nou în hol. Spatele nu mă mai doare. Încă mai mănânc. Acum se crapă de ziuă. Stau pe vârfuri şi agăţ crengi, le rup pofticios şi aleg doar dudele albe şi cărnoase. Am degetele negre şi acum văd rahatul de câine de lângă care am mâncat. Feri bácsi BOGDAN MUNTEANU — Mai zi, Feri bácsi, mai zi! Să murim de râs, nu alta. Pe două ţigări şi-o doză de bere, boşorogul ne povestea istorioarele lui amoroase, iar noi, golăneii, behăiam şi chiţăiam în jurul lui în nopţile de vară. Şi tare ne era ciudă pe bozgor că avusese atâtea muieri, iar noi nu. Chiar dacă la-nceput ne-a fost peste putinţă să-l credem, parcă prea i se-ntâmplaseră lui toate, şi l-am făcut mincinos şi lăudăros şi spurcat şi nu mai ştiu cum, că e tare mult de-atunci, chiar dacă nu-l luam în seamă pe prăpădit şi n-aveam de gând să ajungem ca el, janghinoşi şi fără o leţcaie în buzunar, poveştile despre amor ne fascinau. Tot la Feri bácsi ne întorceam, că altul mai de seamă la ştiinţa femeilor nu era. Taţii noştri, vai mama lor. Ori robeau prin Spanii, Italii şi alte cele, ori se îmbătau şi ne altoiau oricând li se năzărea. Nişte coate-goale, ce mai. Taţii noştri nu existau. Să murim de râs, nu alta. În nopţile târzii de vară, când fierbinţeala se potolea, Feri bácsi se aşeza pe o băncuţă, în parcul din cartier, iar noi, golăneii, îl împresuram imediat, de nici sufletul n-apuca să şi-l tragă. Nu scotea un cuvânt ramolitul, nici bineţe nu ne dădea până nu-i aduceam cutia de bere şi două ţigări. Din vreme-n vreme, se chircea şi se văita, ioioioi, ioioioi, iştenem, zicea, pesemne trăgea vreo boală de el, era piele şi os, habar n-aveam ce are şi nu l-am întrebat vreodată, că nu ne păsa nici cât negru sub unghie. Moşul avea de spus o poveste, iar noi îl plăteam. Cât eram de golani, ne scotoceam toţi prin buzunare de mărunţiş. Feri bácsi îşi vindea tinereţea pe bere şi ţigări. Noi, golanii, i-o cumpăram. Să murim de râs, nu alta. „Zi, Feri bácsi, nu mai trage de timp!“ – nu ne băga în seamă moşul, avea ritualul lui. Punea doza între picioare, îşi înfigea unghiile murdare sub inelul cutiei de bere şi se căznea s-o desfacă, mâna-i tremura, că nu prea mai avea putere. Într-un final, reuşea. Apoi îşi aprindea tacticos ţigara, îşi freca mustaţa cu dosul palmei, gâtul şi-l rezema de spătarul băncii şi parcă din cer îi veneau poveştile, că-i auzeam pe dată vocea hârâită, tărăgănată. „Mucoşilor, io când aveam 14-15 ani, ca voi, am cunoscut pe femeie. Ascultaţi aici. Profesoara mea de matematică m-o chemat pe mine la ea acasă să ajut pe ea să care nişte cutii. Eram puternic şi tânăr, nu ca acuma, urât şi bătrân. Ungur adevărat! Şi profesoara era tânără şi frumoasă, şi era şi văduvă, că o murit bărbatu, l-o tăiat trenu în două. Da ce să-i fac io dacă Forum Studenţesc • decembrie 2012 • 87 o fost prost? Proştii cu proştii şi deştepţii cu deştepţii. Şi cum am intrat eu acolo, la ea în casă, avea numai capota pe ea şi, când să pun mâna pe o cutie, a dat capota jos şi-a rămas gol-goluţ, uite-aşa, la 2 metri în faţa mea. M-am uitat puţin, plăcut la mine ţâţele ei, mari erau, ca lubeniţa, şi, când m-am uitat mai jos, am băgat capu în pământ, ioi, ioi, iştenem, ce fac acuma, m-am gândit. Doamna, se vede, am zis, şi-am arătat la ea cu degetul către pina, că-mi era ruşine să zic ce se vede. Aproape că am atins, ioi, ioi, tare ca niciodată s-a trezit la mine poftă. Că eram frumos şi tânăr, nu ca acuma, urât şi bătrân. Ungur adevărat! No, şi nu eram sigur dacă vrea ceva, m-am ţepenit acolo, ca prostu, cu capu în pământ stăteam, şi ea nu zicea nimic, numai auzeam cum râde la mine, şi-am întrebat pe doamna, aşa, ca să nu tac, dacă mai car cutii sau ce să fac. Şi doamna a zis să dezbrac şi-am dat jos ţoalele de pe mine până am rămas în curul gol. Şi iar am întrebat pe doamna dacă mai car cutii sau ce să fac şi ea a zis că nu. S-a dus pe canapeu şi s-a întins şi-atunci...“ Moşul s-a oprit din povestit şi s-a chircit dintr-odată. „Ioioioi, iştenem“, a zis. Atât. Apoi s-a prăvălit pe alee. Trupul slab a trosnit ca un lemn uscat. Noi, golanii, ne hlizeam şi ne bucuram că ne dăduse o pauză Feri bácsi, comentam care mai de care mai cu avânt, ba că şi-a dat aia jos capota, capota, aşa zisese prăpăditul, ha ha, ba că s-a dezbrăcat şi a întrebat dacă să mai care cutii, ha ha, ce fătălău. Imitam româna pocită a lui Feri bácsi şi ne băteam cu mâinile pe burtă, aşa de bine ne era, şi uite, bă, că s-a îmbătat boşorogul de la o bere, de n-a putut să se ţină pe bancă. Să murim de râs, nu alta. Ne-am oprit doar când marele golan ne-a ordonat cu sânge rece: „Gura bă, să plecăm, a murit Feri bácsi. Aşa suntem noi, oamenii. Murim“. Ne-am împrăştiat care încotro, altfel ne caftea ăla, marele golan. Eu n-am mers însă acasă. Am dat o raită printre blocuri, şi mă tot întrebam cum arată Feri bácsi mort de-a binelea, dacă o fi părând mai liniştit, ori mai fericit, ba chiar mi-am pus în minte să-l crestez cu briceagul, să văd ce-i curge prin vene. M-am întors în parc, că eram cel mai curios golan. Nici urmă de Feri bácsi acolo, pe alee, unde-l abandonasem. L-am căutat printre copaci şi l-am strigat de mai multe ori, Feri bácsi, Feri bácsi, trăgeam nădejde că n-a murit şi-mi închipuiam că-l voi găsi şi vom apuca să povestim, ca niciodată. Doar noi doi, Feri bácsi şi cu mine. L-aş fi întrebat ce-i place, ce-l supără, ce păcate are, de ce nu merge la doctor, cum de s-a-ntâmplat de-a ajuns el un biet coate-goale, un nimeni, cine e el de fapt, cine sunt eu de fapt... Banalităţi. Nu ştiu cât să fi trecut, nu foarte mult, în orice caz, până m-am reîntors la bancă. M-am aşezat, am început să fluier un cântec şi-am continuat în gând povestea lui Feri bácsi după bunul meu plac, de unde-o lăsase el când murise. Dacă murise. Az a szép, az a szép, cântam în ungureşte, îmi închipuiam vrute şi nevrute, şi-am pus-o pe profesoara aceea în cele mai bizare ipostaze, az a szép, az a szép, că merita, stricata. N-am apucat să-i fac prea multe văduvei, că am simţit cum o mână osoasă îmi răsuceşte urechea. „Menj haza, menj haza, anyádhoz!“ (Marş acasă, marş acasă, la mă-ta!), hârâia taică-meu la mine din întuneric şi mă urechea în continuare. Şi vocea, şi mâna îi erau stoarse de vlagă, aproape că nici nu le simţeam. Să mor, nu alta. De spaimă, de râs, de ruşine. Şi de curiozitate. Ilustraţie: Aurel Cogealac – Nea B. merge la moară, făina-i bună, vaca-i grasă, afară plouă. Doamne ajută! 88 • Forum Studenţesc • decembrie 2012 Acum că s-a pus frigul şi nivelul serotoninei din creier scade uşoruşor odată cu cel al vinului fiert din cănile de lut, doctorii recomandă tot mai des consumul de poezie. Minunatul medic mi-a dat reţetă pentru 4 „medicamente“ deloc scumpe şi, până la urmă, destul de eficiente. Mi-a zis: „dumneata eşti tânăr, îţi recomand 4 produse noi“. Aşa au ajuns pe mâna mea Gabriel Nedelea, Matei Hutopila, Ana Puşcaşu şi Teodora Coman. Sau mai bine zis, aşa am ajuns eu pe mâna lor. Doctorul mi-a zis să notez pe un colţ de hârtie în cazul în care apar reacţii adverse. Sunt un tip sensibil, un pic ipohondru, ce să faci, m-am cam întins cu notaţiile, dar el nu se supără, e un om bun, răbdător. Un intelectual, ce mai! REACŢII ADVERSE: Marius Aldea (IM)PULSURI CRITICE • decembrie 2012 • Forum Studenţesc 89 (IM)PULSURI CRITICE 1. Peisaj cu femeie şi măr Peisaj cu întâlnire (Gabriel Nedelea) Ed. Aius, 2011 text de MARIUS ALDEA U n debut interesant este Peisaj cu întâlnire al poetului craiovean Gabriel Nedelea. Cartea, apărută în 2011 la editura Aius, este atipică pentru aerul general pe care majoritatea debutanţilor îl respiră, cu împrumut, de la colegii de generaţie. Poezia lui Gabriel Nedelea îşi trage forţele dintr-un delir provocat cu bună ştiinţă de cei deveniţi deja canon: Naum, Bogza, Nichita, Dimov, Mazilescu şi chiar Mircea Ivănescu. Formula lui poetică, livrescă şi sentimentală, poate fi comparată cu o rugăciune codificată, rostită dintr-un soi de disperare existenţială. Petrişor Militaru afirmă despre debutantul oltean: „îşi asmute anima să calce pe propriile ritmuri într-un univers oniric traversat de farmecul cotidianului, stimulând memoria fotografică a poemului cu pauze aproape incantatorii“. Acest onirism, mulat pe banalul de zi cu zi, atrage ca un magnet un lirism aproape excesiv, însemnat la tot pasul de „încălcarea oricărei logici a poemului“. Tehnician al „automatismului“, Nedelea îşi explorează sinele cu o brutalitate aproape masochistă şi ţinta lui, ca a oricărui poet cu conştiinţă, este cunoaşterea. Dacă se poate cunoaşterea de sine prin descifrarea unor semne exterioare. Un debut din apa locului este cel al lui Gabriel Nedelea, el ia faptul banal şi îl încarcă de semnificaţii, îl stoarce de sens: „şi n-am să-ţi mai pot spune/ pe nume/ după ce voi fi devenind poet/ plin de boli nemaipomenite“. Poezia este pentru Nedelea un sanatoriu în care se retrage frumos şi inventează boli şi probleme, tocmai pentru a le găsi leacul şi rezolvarea. O „oaie rătăcită“ este poezia: „dispari, paguba dracu, jigodie/ îi ziceam oii de plumb rătăcite deasupra noastră/ îţi fac un bine, îţi dau drumul printre noi,/ nici n-o să te recunoască ăştia“. Faptul că poezia există în orice şi este trecută cu vederea, ignorată de spiritul tot mai leneş al omului postmodern, este un verdict amar cu care Nedelea îşi începe cartea. Cea mai bună parte şi poate cea mai consistentă, o reprezintă cea concentrată pe erotism, care pe lângă faptul că are sugestii evidente la mitul Evei şi la păcatul originar („jumătate femeie – jumătate măr“ se numeşte acest ciclu), păstrează un aer misterios, păgân. Aflată între ritualul inimii şi al raţiunii, intuită prin cartomanţie sau memorie hormonală, femeia, acea „soro“ este o iubită-camarad. Femeia este prilej de halucinaţie şi vis („veneai femeie/ cu un cercel în piept/ şi părul desfăcut/ şi mă lăsai alb/ cu fata aceea de preot/ care te vedea cu un ochi albastru“), crimă („am să te omor duminică seara/ pentru că e cea mai apropiată dintre zile/ şi cea mai sigură singurătate/ dintre noi“), idolatrizare a Divinului („aşa cum ştiu că la încheietura mâinii tale/ Dumnezeu îşi leapădă pielea“ ori „îl măsor pe Dumnezeu cu trupul tău, e mare Dumnezeu/ şi nu aşa departe cum spun scripturile“), camaraderie domestică („de acum săniile sunt posibile,/ frigul ne 90 • Forum Studenţesc • decembrie 2012 iese în carne,/ lumina în pereţi pe scări peste tot/ e o vreme de speculaţii,/ tremuratul ne scoate din cuvinte/ e o vreme de pături“ sau „eu ajungeam numai la cinci/ să schimbăm câteva vorbe/ cu dibăcia negustorilor de pânze“). Debutul lui Gabriel Nedelea are şi destule stângăcii: formulări preţioase şi forţate care diminuează din forţa poematică, intertextualitatea uneori deranjantă, pe alocuri încăpăţânarea de a resuscita un limbaj ermetic, stănescian sau naumian. Dar cu toate astea, este o reuşită pe cont propriu. Mulţi debutanţi îşi lasă textele hăcuite de vreun maestru spiritual. Nedelea îşi pregăteşte el singur hăcuirea, continuând să delireze, adică să scrie, şi nu mi-ar fi mare mirarea ca următoarea lui carte să fie minunată. De ce consider acest debut ca fiind unul matur? Pentru că Nedelea nu are tupeul debutanţilor de a se considera semi-zei ai poeziei, ori deschizători de drumuri. El se vrea un continuator de drumuri. Naivitatea este calitatea cea mai mare a poeţilor iar lui Gabriel Nedelea poate îi lipseşte această calitate. El este prea conştient de arta lui şi tocmai de aceea se prezintă ca un poet de cursă lungă. Nu rămâne decât să vedem dacă asta îi va fi de folos sau nu. Filolog doxă de carte, Gabriel Nedelea are nevoie de ceea ce Nicolae Coande îi recomanda în prefaţa cărţii: „să se sălbăticească îndeajuns“. Aici e marea artă, unde se îmbină naivitatea cu conştiinţa auctorială, programa şi canonul cu sălbăticia şi dezlănţuirea talentului. 2. Funk, brânză de capră şi Google glod Copci (Matei Hutopila) Casa de editură Max Blecher, 2012 text de MARIUS ALDEA Î i zice Copci şi şi-a scos aţele anul trecut (2011) la Casa de Editură Max Blecher, în urma participării la concursul de debut organizat, în acelaşi an, de editurile Max Blecher şi Herg Benet. Originar din Bucovina ucraineană, Matei Hutopila vine cu un limbaj expresiv, regional, care îşi cucereşte lejer cititorul. Cât despre titlul cărţii, e normal să se numească aşa, doar este un volum al exerciţiilor de memorie. Lecţia despre „copci“? Se face o incizie, se introduce un cateter şi se stabileşte diagnosticul. În cazul de faţă diagnosticul este nostalgia unei firi extrem de sensibile. O nostalgie exprimată direct, fără înflorituri pe margine, însoţită doar de mici scăpări depresive. De aici, cartea are o doză destul de ridicată de patetism, dar acest patetism este necesar, el oferă credibilitate stărilor inconfortabile de disorder care însoţesc individul la tot pasul. Practic, tot volumul îşi strigă frustrarea unui prezent ratat şi a unui trecut confortabil, fermecător prin naivitatea lui. Ca orice om crescut la ţară şi legat de rădăcinile mele, m-am regăsit în cartea lui Matei Hutopila, mai exact, în primul ciclu al ei, Glod, care, după mintea şi gustul meu, este şi cel mai puternic ciclcu al cărţii. Într-un fel, mă aşteptam să se păstreze oarecum aerul şi direcţia din acest segment pentru tot volumul, dar Hutopila a optat pentru ceva neomogen, într-un mod dezamăgitor aş spune. Cele 3 cicluri care urmează glodului nu sunt rele, fiecare având texte frumoase şi pline de vigoare, dar se produce o fractură în mintea lectorului. Autorul începe spunând o poveste iar apoi o abandonează pentru alte istorisiri şi năluci ale minţii, pe care le-ar fi putut insera fără probleme în povestea-mamă. Forum Studenţesc • decembrie 2012 • 91 În Glod, Hutopila îşi crează un stil, urmând ca în celelalte să şi-l distrugă singur, începând să semene tot mai mult cu congenerii lui. Încă din „potci“ (şi chiar prin motto-ul simpatic, dar nimic mai mult de atât, al lui SGB: ai văzut că toate lucrurile mişto sunt la feminin? N-ai văzut) adoptă o atitudine sgb-istă: femeile sunt pizde, povestea sămănătoristpostmodernă din glod devine thriller (vezi „nepoţii lui ceaplin“), farmecul de mare artă al limbajului din primul ciclu se banalizează brutal în celelalte: „dar tot voiam să te fut să te distrug şi lui să-i descarc un kalaş întreg în gură/ un kalaş întreg să-i pizdească creierii“ etc. Nu e vorba de pudibonderie, dar toate astea sunt din alt film şi poate dacă volumul ar fi început pe tonul ăsta, s-ar fi potrivit. Până la urmă, repet, citite separat sunt cicluri bune, dar s-a întâmplat să citesc acest volum cap-coadă, pagină cu pagină. E o dezamăgire să treci de la „muiam ciucălău-n motorină s-aprindem focul/ aduceam de toate cu remorca/ grâul ne încolţea în urechi (...)ne pârlea un soare ca de pe stemă la prăşit/ tălpile crăpate ne erau pline de ţărnă/ bârfeam la disfăcut de păpuşoi şi râdeam/ cu râsul acela pe care nu-l mai putem râde“ la scriitura după matrice pe care o adoptă, într-un fel, la celelalte păţi ale cărţii. Funk, brânză de capră, curtea văzută pe google earth, erotimsul cu bune şi rele ca orice nebunie născută din prea multă pasiune, gustul amar pe care ţi-l lasă o femeie în gură, dorul de persoanele dragi, ritualurile unei vieţi curtată la fiecare pas de moarte, CFR şi CAP, toate aceste resuscitări ale trecutului vorbesc mult mai limpede şi mai tacticos despre prezent decât o face prezentul însuşi. Singurul lucru congruent al volumului îl reprezintă atenţia acordată politicului şi socialului. Dacă Hutopila îşi începe cartea revoltat „pot să-mpartă şi să coloreze hărţile cum vor/ şi-n rusă şi-n română ăsta-i glod moldovenesc şi ăsta-i aer moldovenesc ca ceaţa dimineţii/ aceeaşi dincoace şi dincolo de prutul de ale cărui ode ni s-o acrit“, o încheie deznădăjduit: „nimic va mai rămâne liricoid decât ura noastră pentru cei lăsaţi în urmă/ ura noastră insaţiabilă şi pasivă sub soarele nou“. Pentru mine, debutul lui Hutopila este unul dublu, el debutează cu două cărţi deodată (2 in 1): pe de o parte este cartea Copci, care are trei cicluri relativ legate între ele din punctul de vedere al expresiei literare iar pe de altă parte este cartea Glod, care are 20 de pagini de poezie atipică momentului, touşi actuală, originală şi realizată într-un mod inteligent. În Glod, Hutopila a tras cu ochiul doar la talentul şi la experienţa lui de viaţă. Dacă ar fi debutat doar cu Glod, debutul lui Matei Hutopila ar fi fost unul cu adevărat puternic, dar chiar şi aşa, se anunţă un poet dat naibii, de care cu siguranţă vom mai da prin librării. 92 • Forum Studenţesc • decembrie 2012 (IM)PULSURI CRITICE 3. Un film mut, cu inserturi minimaliste Te aştept ca pe un glonte (Ana Puşcaşu) Casa de Pariuri Literare, 2012 T text de MARIUS ALDEA din neliniștile acestui ciclu, cel mai complex reprezentat din întreg volumul: nostalgia oamenilor pe care „numai gândul că producătorul/ de arme kalashnikov ar putea da faliment/ îi mai putea întrista“, sentimentul singurătății („în mijlocul lor ești singurul“, „rămân în urmă mereu/ e un fel de rugăciune să stai/ să speli cămășile albastre sau să/ trasezi linii cu var/ prin fața comandamentului“), contactul fizic cu armele morții („toată șmecheria e să nu smucești trăgaciul/ și tot curajul de care poți de fapt să dai/ dovadă e să nu tresari când praful/ de pușcă îți izbește metalic obrazul“), contabilizarea individului și confundarea lui cu obiectele din jur („pe noi ne numărau după gloanțe/ și apoi ne trimiteau la duș“), ura și disperarea individului („nopțile interzise adună/ în tine tot mai tare sâmburele de ură“), sentimentul total al stricteței și a lipsei de evadare („dacă te întinzi suficient vei atinge/ cu vârful degetelor cerul ăsta din sute/ de mii de cămăși albastre cu epoleți“, „suntem în corpul unui deținut/ am început să-i curățăm oasele de miere“, „ai 18 ani și corpul tău e un munte de rușine“) etc. Dâre de benzină este ciclul dezertării, al evadării și al fugii. Aici, frica este la ea acasă. „e ca și cum până la inima mea s-ar fi trasat/ sute de dâre subțiri de benzină și la capătul/ celălalt cineva m-ar privi în ochi“. Aici, eul este unul dedublat, o parte tânjește după libertate iar o parte este Forum Studenţesc e aștept ca pe un glonte, apărut anul acesta la Casa de Pariuri Literare, este un debut ce a știut să se lase așteptat și căruia nu i se pot reproșa prea multe. Ana Pușcașu, al cărei nume de familie se integrează perfect în câmpul semantic al cărții, a știut să înăbușe tentația de a debuta și iată că Te aștept ca pe un glonte este un debut reușit, care ar putea pune în dificultate un al doilea posibil volum al autoarei. Conceput ca o poveste cu sursă biografică, absolvirea Liceului Militar, acest volum este ca un film mut care, prin inserturi minimaliste, urmează firul epic al unei disperări adolescentine. Absurdul, teama, emoția sufocată, iubirea, sentimentul inutilității și al ratării, imbecilitatea birocrației militare, sunt câteva din obsesiile cărții. Volumul este împărțit în 3 zone disciplinare: LM, dâre de benzină și a cincea cameră. Cea mai densă parte a cărții, compusă din douăzeci de poeme, LM este poate cea mai interesantă parte a cărții. Aici nu doar că este prezentată o lume aparte, atât de rar întâlnită în poezie, dar odată cu asta vine la pachet un arsenal de angoase, depresii, nostalgii, frustrări. „pe vremea când încă dormeai cu/ bocancii în picioare și cu vestonul/ nedescheiat în jurul tău/ se întâmplau/ doar lucruri bune“, așa începe cartea Anei Pușcașu, ca o poveste care anunță vremuri bune, de neuitat. Iată câteva • decembrie 2012 • 93 dependentă de toată această lume dură, imposibilă aproape. „frica nu trece/ când din stomac îți ies paie și/ știi cât de aproape ești“ toată această dependență se transformă în frică, paiele din stomac nu sunt decât nervii de necontrolat iar versul „știi cât de aproape ești“ are rolul de a sublinia întocmai depărtarea de libertate, de liniște. „pot să rămân așa ore în șir/ în apartamentul ăsta neaerisit/ până mă ia de-a dreptul frica“. Pușcașu propune un nivel mental cu totul dezechilibrat. Frica și teroarea pe de o parte cresc capacitatea de auto-analiză iar pe de altă parte cresc neverosimilul psihicului hărțuit: „sprijinite de portiera mașinii/ la ultimele înmormântări râdem tot mai tare“. Hipersensibilitatea bruscată se transformă, așadar, în insensibilitate, în carnavalesc. Ultima parte a volumului, a cincea cameră reprezintă, până la urmă, adevăratul refugiu. „încet încet învăț să împart/ apropierea în două țigări și o/ lanternă chinezească“. Apropierea de sine este cea căutată în acest ciclu. Deși este folosit pluralul, acest ciclu este, la fel ca celelalte două, un exercițiu de singurătate. Folosirea pluralului îi oferă un tragism aparte: „străbatem câmpuri de mine cu aroganța/ baloanelor de săpun/ suntem cu adevărat liberi doar în camera asta“ sau „sunt prima femeie corespondent/ de război prin ochii mei/ se derulează toate marile/ filme ale indiferenței“. Această libertate și această indiferență mimate, simulate, aduc în discuție prezența unui personaj fără leac, de un tragism, cum spuneam, covârșitor, pentru că „pe dinăuntru sunt de fapt/ un punct de frontieră în care/ trei imigranți arabi răspund/ cu greu în engleză“. Iubirea ratată și „tandră“, cu un bărbat care „nu e puternic și nici bun“, cu care „nu avem nimic în comun/ în afară de ecusoane“, este comparată cu dârele de benzină. A cincea cameră este un ciclu al iubirii ratate și al singurătății. Dacă volumul începe cu un aer nostalgic, de poveste, el se termină fără a avea, de fapt, un sfârșit clar. Se termină cu o așteptare beckettiană: „te aștept ca pe un glonte/ de calibru mic/ țintindu-mi tâmplele“. Povestea sugerată la început avea să fie cu adevărat nostalgică abia la sfârșitul cărții. Te aștept ca pe un glonte e o carte care merită toată atenția, un debut pe care ar fi trebuit să îl avem cu toții iar, dacă nu l-am avut, să îl privim măcar cu invidie amicală. 4. Cârtiţa de mansardă sau mierea de manuka Cârtiţa de mansardă (Teodora Coman) Casa de editură Max Blecher, 2012 text de MARIUS ALDEA P 94 oate vă întrebaţi unde a stat ascunsă până acum Teodora Coman. Ei bine, a stat în mansarda ei şi a pregătit o carte de poezie, care a apărut anul acesta la Casa de editură Max Blecher. Debutul Teodorei, Cârtiţa de mansardă, (inspirat titlu, nu?) întăreşte şi mai tare ideea conform căreia este perioada debuturilor autiste. Aleksandar Stoicovici, Gabriel Nedelea, Hutopila sau Ana Puşcaşu, toţi sunt nişte poeţi care mizează pe o intensă trăire a lumii interioare. Având discursuri diferite, fiecare dintre cei amintiţi are o anumită relaţie cu exteriorul, dar această relaţie evidenţiază şi mai puternic o hipersensibilitate şi o condamnare definitvă la introvertire. Poate critica şi istoria literară vor trage linie, în timp, şi vor pune pe seama postmodernităţii aceste tendinţe ale liricii actuale. • Forum Studenţesc • decembrie 2012 (IM)PULSURI CRITICE La Teodora Coman, ideea subteranului „mutat“ la mansardă vorbeste despre o analiză minuţioasă a sinelui. Într-un fel este vorba despre un narcisim de-a-ndoaselea explorat bine-mersi în cuib, acasă la căldurică, în starea de confort şi siguranţă. Avem de-a face cu un spaţiu ermetic iar contactul cu realitatea este unul fatal: „înainte să ies din casă, îmi potrivesc cureaua genţii/ pe bust, în diagonală, o linie trasată/ de la stânga la dreapta/ peste o greşeală/ în zile rele, îmi vine ca o panglică/ petrecută pe colţul fotografiei/ unuia abia decedat“. De altfel, cârtiţa este doar o metaforă pentru o fire timidă şi tăcută, obişnuită cu singurătatea. ,,Pastilele anticârtiţă“, de care vorbeşte poeta, sunt, de fapt, poeziile – această modalitate de a comunica în primul rând cu propria persoană, iar apoi cu cei de alături. O comunicare deloc la îndemână: „vreau să risc vorbind doar o dată/ fără fâstâceli sau variante/ ca peştii care ţâşnesc din apă/ să ia o gură imensă de aer/ cu preţul vieţii“. Această „gură imensă de aer“ este până la urmă ţinta oricărui artist, pentru că mai întâi de toate, arta este o afacere personală. La Teodora Coman cârtiţa cunoaşte greaţa, ficaţii, plămânii, ia contact cu sângele. Poate părea morbid ce zic, dar uneori scriitura ei este ca o lecţie pe cadavre. Se plimbă elegant cu bisturiul în mână, provoacă hemoragii. O ieşire din plictis prin explorarea morţii, nevăzute cu ochiul liber, din om: „în loc de brăţări să purtăm fără teamă/ garouri“. Avem de-a face cu o cârtiţă omniscientă, ea ştie totul despre „clienţii“ ei. O cârtiţă balzaciană, care se înfige adânc în (supra)realismul omenesc, anatomic şi existenţial. O direcţie aproape obsedantă a cărţii o reprezintă frământările unei mame în devenire. Glandele mamare, relaţia închipuită între mamă şi făt, laptele văzut ca un doliu interior pe care numai o femeie îl poartă: „când va veni vremea să mă mulg/ o să strâng în pumn/ glandele mamare/ ca pe tulpinile putrezite/ ale unor flori/ mult stătute în lapte“. Cartea are versuri de o frumuseţe şi o profunzime uimitoare: „pe măsură ce primesc flori/ de la fiecare copil din clasă/ creşte în braţe buchetul imens/ care mă ascunde de lume/ cum n-au făcut-o/ nici voalul de doliu/ nici cel de mireasă“ sau „adu-ţi aminte că nu există milă/ nici măcar crucificarea/ nu s-a făcut/ sub anestezie“. Un exerciţiu antrenant pentru minte şi suflet, Cârtiţa de mansardă este un debut copt, bine controlat. Dacă acum este ironică, imediat devine candidă. Dacă se întâmplă să o vedeţi jucăuşă, se schimbă imediat ca vremea şi devine de-a dreptul macabră. Şi asta pentru că o cârtiţă ajunge mereu până în subsolul fiinţei. Cârtiţa de mansardă nu face săpături, ea curge, este o carte a fluidităţii interioare. În felul acesta, Teodora Coman intră în literatură ca un producător de miere de manuka (un arbore pitic care are florile cu 5 petale, din care se produce o miere foarte parfumată şi de o consistenţă groasă): „cele cinci găuri de la scurgerea chiuvetei/ au rotunjimea florii preferate/ pot scuipa pe ea când mă spăl pe dinţi/ fără sentimentul culpei/ aproape prosternândumă/ aproape spălându-mă de păcate“. Păzea, poezia ei se vinde la borcan! Forum Studenţesc • decembrie 2012 • 95 Anchetă despre debut MARIUS ALDEA Aveţi cu toţii nişte debuturi suficient de coapte (lipsesc stângăciile şi gafele la nivel de scriitură). Cât şi cum v-aţi amânat debutul, când v-aţi dat seama că aveţi verde? Există persoane care v-au influenţat în privinţa asta? 1 2 3 4 5 6 Cum vedeţi poezia actuală, cu bune şi rele? V-a impresionat vreun debut recent în poezia românească? Pe unde vă situaţi cu preferinţele în ceea ce priveşte poezia, atât cea universală, cât şi cea autohtonă? Cât este de important pentru voi ca o carte de poezie să fie unitară? Se poate măsura valoarea unei cărţi şi prin prisma asta? O mică poveste cu debutul vostru: ce variante de titlu aţi avut, cum v-aţi ales / v-a ales editura care v-a publicat etc.? Lucraţi la ceva nou? În ce direcţie simţiţi că se îndreaptă poezia pe care o scrieţi acum? • 96 • Forum Studenţesc • decembrie 2012 GABRIEL NEDELEA 1. Am debutat în primăvara anului 2011, la Editura Aius, beneficiind de câteva împrejurări favorabile. Sunt un om care se bucură în fiecare zi de miracolul prieteniei.Volumul a fost gata din vara anului 2010 şi în toamnă, împreună cu bunul meu prieten Petrişor Militaru – cel care a năşit Peisaj cu întâlnire, am făcut o lunga listă cu editurile la care să trimit manuscrisul, în ordinea priorităţilor. Scriam la revista „Mozaicul”, mezina răsfăţată a Grupului Editorial Aius Printed, din 2008, motiv pentru care am ales fără să ezit Editura Aius. Am făcut pasul debutului şi motivat de o lansare în cadrul „Colocviului masteranzilor” de la Bucureşti, invitat de Andreea Drăghicescu, altă persoană providenţială pentru debutul meu. Andreea mi-a făcut o mare surpriză invitând-o pe Simona Popescu sa-mi prezinte volumul, ştiind afinitatea mea pentru literatura autoarei exuviilor şi pentru Gellu Naum, Clava. Critificţiune cu Gellu Naum fiind cartea după care m-am ghidat mulţi ani. Sfaturi constructive am primit şi primesc şi de la Gabriela Gheorghişor de care mă leagă o prietenie frumoasă. Asta ar fi povestea pe scurt, mă bucur că am primit această întrebare. Mă simt binecuvântat cu harul prieteniei. 2. Se scrie prea mult. Tinerii cei mai vizibili intră într-un trend caracterizat de un autobiografism mărunt, alienant chiar, cu iluzia autenticismului postexpresionist. Pe de altă parte există poeţi precum Emil Brumaru, Şerban Foarţă, Ion Mureşan, Angela Marinescu sau Ioan Es. Pop, de mare forţă, în preajma cărora te simţi cum trebuie să te fi simţit în preajma lui Arghezi sau a lui Nichita. În rândul tinerilor cred că există o poezie mai puţin vizibilă în revistele literare sau în librării, care apare la edituri locale, cu difuzare mică sau cu tiraje mici, dar de multe ori în condiţii excelente, volume ce vor reprezenta adevăratul mers al poeziei. Aici v-aş nominaliza şi pe voi, Aleksandar Stoicovici şi Marius Aldea, dar şi pe Petrişor Militaru şi unde îmi place să mă situez şi eu.Voi nu scrieţi o poezie conjuncturală, iar autobiografismul vostru, atunci când există, îndeplineşte un imperativ, pe cât de cunoscut pe atât de puţin conştientizat: exprimarea generalului prin particular sau a universalului prin individual. nominaliza pe A. Urmanov, Radu Vancu şi pe Rita Chirian. 4. Nici măcar nu ştiu ce înseamnă „un volum unitar”, cred că oricum scriem într-un anumit fel unitar. Cât ar fi de scindat eul nostru, există un nivel unde elementele definitorii comunică şi se omogenizează, chiar şi când poetul nu urmăreşte decât deconstrucţia. În acest sens mi se pare relevant. 5. Am avut 10 variante de titlu. Peisaj cu întâlnire a fost cam a patra opţiune, iar Petrişor Militaru mi-a atras atenţia că este cea mai bună variantă, prima era Dragoste şi câini. La prima lansare am realizat că nu ştiam să scriu o dedicaţie, Ion Bogdan Lefter mi-a atras atenţia că trebuie să pun data şi locul, amuzându-ne de stângăciile mele în acest sens. Am folosit celelalte variante de titlu să dau primele mele dedicaţii, iar la cineva s-a nimerit „cu dragoste şi câini” şi a trebuit sa mă justific. 6. Tot timpul lucrez la ceva nou. Fac o lucrare de doctorat despre 3. Am foarte multe preferinţe. poezie, coordonată de Eugen Am chiar un canon personal, Negrici şi Ion Bogdan Lefter. Am coloana sa vertebrală fiind: Geo jumătate din al doilea volum, dar Bogza (despre care voi scrie o ştiu că al doilea volum e decisiv monografie), Gellu Naum, Mircea pentru un poet.Vreau să scriu o Ivănescu şi Virgil Mazilescu. carte despre poezia contempoRecitesc cu foarte mare plăcere rană (sau mai exact din ultimii Nichita Stănescu şi Marin Sorescu, patruzeci de ani), iar în acest dar şi Mariana Marin, Ioan Es. sens am un serial de cronici în Pop etc. Dintre cei mai tineri i-aş revista „Mozaicul”. Forum Studenţesc • decembrie 2012 • 97 MATEI HUTOPILA 1. Volumul cuprinde poeme de pe parcursul a cinci ani; textele s-au strîns mai ales dintr-o perioadă de vreun an, pînă-n pragul concursului; atunci cînd mizezi pe chestii brute, neprelucrate, textele sînt bune de folosit de cum s-au scris. Unda verde a fost însăşi deznodămîntul concursului, nesperat. Cînd m-a chemat la Blecher în aprilie 2011, Komartin m-a încurajat să pun ciclurile laolaltă, le văzuse din acelaşi film; eu la momentul ăla aşteptam să crească fiecare în alt volum. Aveam puţine poeme şi nu prevedeam un debut aşa brusc. La momentul trimiterii manuscrisului era acolo cam 40% din tot ce scrisesem eu. Unul-două n-au mai prins hîrtia; ultimul ciclu a fost scris în întregime în vara aia. Textele n-au fost coafate în vreun fel pentru hîrtie. 2. Contactul cu poezia a fost unul minim înainte de debut, însă între timp mi-am făcut o frumoasă bibliotecă optzecist – nouăzecist – douămiistă. Un moment important a fost aducerea mea pe clubliterar.com de către Stoian G. Bogdan. Un altul a fost lectura la Bucureşti la Clubul de lectură Institutul Blecher şi apropierea de Claudiu Komartin. 3. Din ultimii ani mai ales textele lui Dmitri Miticov, Andrei Dósa şi M. Duţescu m-au urmărit. Sînt două spaţii de a căror poezie mă simt apropiat, cel ex-sovietic şi cel anglofon. Iar australienii au pe alocuri un romantism agrar mult plăcut mie, care îmbină foarte fain peisajele rurale cu cele multi-culti urbane. 4. Variabilele sînt mult mai multe într-un text şi felul în care relaţionează e complicat şi diferit de la poveste la poveste, e greu măsurabil; în general sînt doar două categorii de poezie, iar apartenenţa este evidentă; oricum ar fi spusă povestea aia, cît de simplu sau cît de complicat, cît de arhaic sau cît de futurist, la Buhăieşti sau la Paris, dacă e, e, dacă nu e, nu e. 5. Nu-mi amintesc să fi avut o altă variantă de titlu. Eu oricum mă gîndeam că cele trei cicluri vor creşte în volume separate şi bine că n-au. Am fost publicat de Casa de editură Max Blecher din Bistriţa în colecţia Opera prima, în urma unui concurs cu un juriu foarte select. Ana Toma a realizat minunata copertă a cărţii. 6. Nu am spus toată povestea copcilor iar partea mea preferată din carte, #4, merită o continuare. ANA PUŞCAŞU 1. Verdele a venit destul de târziu, tocmai pentru că am considerat mult timp că textele nu erau suficient de bune (am avut, de altfel, şi perioade întregi în care obsesia asta mă inhiba de-a dreptul în scris). Aşa că, dacă nu erau anumiţi oameni în jurul meu să mă îndemne să-i dau drumul, probabil că ar fi zăcut şi acum pe undeva prin sertare. Manuscrisul a circulat pe la mai multă lume înainte să fie publicat şi fiecare părere a contat foarte mult pentru mine. Cu toată susţinerea lui Moni Stănilă şi a Cristinei Ispas, am reuşit până la urmă să pun lucrurile cap la cap şi, cumva, să prind puţin curaj. 2. Trăgând linie, cred că poezia actuală stă destul de bine. 98 Au fost, în ultimul timp, multe debuturi mişto, puternice, s-au conturat destule voci puternice şi care, zic eu, promit evoluţii spectaculoase. În plus, editurile devin din ce în ce mai dinamice şi promovează tot mai mult tinerii scriitori. Ceea ce nu este decât de lăudat. Mai presus de toate astea, poezia actuală înseamnă pentru mine oameni dragi. 3. Numai unul? Păi m-au impresionat multe dintre debuturile recente. Majoritatea, dacă stau bine să mă gândesc. Îmi place foarte mult volumul Liviei Ştefan, pe care o admir sincer. Pe lângă poezie apreciez foarte mult şi proza, Augustin Cupşa fiind autorul meu preferat. 4. Cred că e important ca un volum să aibă coerenţă şi da, să fie şi unitar. Numai că mi se pare mult mai important ca respectiva carte să fi originală, inovatoare, să aducă o voce puternică şi distinctă, asta dă mai mult valoarea unei cărţi. Şi, mai apoi, să poţi să creşti de la un volum la altul, să găseşti structuri noi. Altfel nu are niciun sens. 5. Nu ştiu dacă e neapărat o poveste anume. A ieşit aşa, încetîncet. După o noapte ratată pe undeva pe lângă Moldova Nouă, în vama din Naidăş. Când vrei să faci o surpiză plăcută şi se îndreaptă, mai în glumă, mai în serios, arma către tine, nu poate ieşi decât un astfel de titlu. Unii mi-au zis că-i prost, dar pentru • Forum Studenţesc • decembrie 2012 mine a însemnat mult, aşa că am ţinut tare de el. Apoi lucrurile au mers cumva de la sine. I l-am trimis lui Cristi să-l citească şi mi-a răspuns că-i de publicat. Nici nu speram să fie atât de simplu. 6. Momentan sunt doar în faza de căutare, aşa că n-aş putea spune exact nici măcar dacă va ieşi ceva şi, cu atât mai mult, nici în ce direcţie se îndreaptă poezia mea de-acum. TEODORA COMAN 1. Nu mi-am amânat debutul în nici un fel, a venit exact când trebuia, nici mai devreme, nici mai târziu, când vocea pare să-şi fi găsit timbrul. Aşa mi s-a spus, că şi l-a găsit. Şi cred că am avut suficientă înţelepciune (adică neîncredere!) să o ţin în surdină timp de câţiva ani. Norocul meu, dacă îi pot zice aşa, este că sunt un om al ariergardei, al deficitului, dintotdeauna am avut un retard în trăirea lucrurilor la timpul lor. La vârsta mea, alţii au deja câteva volume publicate, eu abia ce am ieşit din carapace… însă cred că retardul acesta, combinat cu teama de a nu gafa şi de a nu mă face de râs, m-a scutit oarecum de ridicolul unei precocităţi prea încrezătoare în ea însăşi. Sunt un om al întârzierii care se foloseşte de alibiul maturităţii. 2. Poezia actuală este suficient de eterogenă încât să mă inhibe să mă pronunţ cu uşurinţă. Văd oameni care revitalizează poeticul în performance-uri sau experimente, care îşi schimbă formula consacrată cu una şi mai surprinzătoare, unii care continuă pe un drum al disidenţei cumva clasicizate, alţii care îşi rafinează tehnica şi strategiile textuale; unii dau poezia pe proză, sau invers… Pe de altă parte, văd şi o poezie precoce în care trăirea, în loc să aibă energia începuturilor, pare a se fi epuizat pe ea însăşi, mi se pare cam ciudat să vorbeşti la 19 ani despre tinereţea ta la timpul trecut… Una peste alta, e o polifonie sănătoasă, de care nu pot decât să mă bucur. 3. Nu vreau să nedreptăţesc pe nimeni, cred că mai degrabă mă impresionează că s-a scris şi se scrie multă poezie, anul acesta a fost de-a dreptul prolific. Eu, una, sunt adepta unei poezii de esenţă, cu revelaţii în miezul banal al cotidianului, da, chiar şi minimalistă, la o adică… ideea e să se ajungă la elementar cât mai direct, fără multe retorisme. Îmi place poezia incizională, dar fără efectele speciale ale rănii. 4. Este foarte important ca o carte de poezie să fie unitară pentru că se înlătură gradul de improvizare, de colectare nediferenţiată a poemelor. Cartea nu e un sertar sau o cutie în care îngrămădeşti pur şi simplu texte. E un spaţiu cu o anumită arhitectură grafică şi conceptuală. Am învăţat de la editorul meu că eleganţa şi austeritatea construcţiei finale a cărţii se obţin prin cizelare, prin îndepărtarea balastului, şi trebuie să te lase inima (vorba unui bun poet şi prieten) să înlături atât cât e nevoie, exact ca în sculptură. 5. Nu am nicio poveste specială, pur şi simplu mi-am luat inima în dinţi şi am început să trimit poeme şi să cer păreri. Am fost îndemnată să particip la concursul de manuscrise organizat de editurile Herg Benet şi Max Blecher, iar Claudiu Komartin a crezut de cuviinţă că merită să mă publice. Cât despre titlu, am avut noroc, acesta a venit gata format, ştiam de la bun început cum se va numi volumul meu. Am avut şi un scurt puseu de nesiguranţă când am trecut la ceva total neinspirat: poeme backspace. Un prieten m-a tras de mânecă la timp, aşa că am revenit la formula iniţială. Nu a trebuit decât să preiau un apelativ folosit de soţul meu în casă într-un moment de joacă, de ironizare reciprocă blândă (a, ba da, mi-am adus aminte, e ceva ciudat la mijloc: coincidenţele cu Dan Coman: şi el are cârtiţă, are şi o teodora, iar cineva nu s-a putut abţine să nu îmi reproşeze cât de lipsită de inspiraţie am fost cu titlul… singura mea consolare este că Dan Coman nu are mansardă). 6. Nu lucrez la nimic nou, mai scriu câte un poem, dar fără gândul la o altă carte, deocamdată lucrul acesta mi se pare o utopie. Nici nu ştiu dacă am să mai scriu alta, nici nu ştiu cum de a apărut şi aceasta, e o frumoasă irealitate – sau idealitate – de care încă mă bucur… • Forum Studenţesc • decembrie 2012 • 99 GABRIEL NEDELEA Poem de dragoste Memoria ta îmi umezea amintirile care cădeau ca nişte cheaguri de sânge, Memoria mea ca varul stins Aştepta să fie întinsă. Îmi aminteam de oile ce Iarna lingeau drobul de sare Le trezise taică-tău, ăla mortul, De care îmi povesteai cu grijă. Mi se făcuse frig Şi între pereţii barului în care ne vorbeam Strângeam o grămăjoară de coceni Cu stângăciile mele de povestitor Şi făceam un foc mic La care îmi încălzeam idolul din şira spinării. Aşa mă îndrăgostesc eu, îi ziceam Şi aşteptam să plece taică-său Îmbrăcat în rochia de mătase Care fusese ca o mamă pentru ea. Ea îmi trezea memoria Şi acum trebuia să mă iubească Şi să-l lase pe taică-său Să leviteze ca o mumă bună ce-i fusese Departe de gurile noastre învăţate cu varul stins. Prima după suflete pentru M. N Am plâns să ne plângem morţii şi voi spune şi eu: dragostea mea (poate pentru ultima oară). Sigur, va fi fost primăvară, dar eu ştiam despre morţile cumplite ale lui aprilie, despre preţul înverzirii, despre aprinderea ploii, despre lumânări. Eu am venit pentru că mirosul meu pentru liliacul mov este şi ura ta ascunsă pentru moarte. Lipseşte vântul care să bage perdeaua înăuntru ca un somn care ne mai leagă. Atunci am stat mai mult pe lângă mine, mi-am tot imaginat sufletul, mi-am adus aminte de mălini şi tăria lor mi-a plăcut. MATEI HUTOPILA #8 şi iată-ne a doua zi dimineaţă scărmănaţi ca nişte pereţi de care au tras ei în care au tras ei cu barosul cu unghiile beatul doar beatul pînă la răsărit apoi soarele neputînd spăla pereţii cîlţi aninaţi de-o oaie soarele indiscret al dimineţii ochii injectaţi inima palpitîndă fumul scos înapoi cu fiecare căscat nici o direcţie nici un motiv pentru nimic nici un sentiment ca dealtfel nici înaintea dimineţii picamăre tramvaie oameni odihniţi oameni obosiţi şi puchinoşi spre muncă şi noi nu-ntr-acolo nu un sentiment al părăsirii furnale nefumegînde sîntem un peisaj industrial nici măcar dezolant mult prea zgomot şi nimic de spus fluorul proaspăt pe dinţii celorlalţi voma undeva în fundul gîtlejului nostru colcotind ca iaşul dimineaţa #9 autostrăzile irezistibile noaptea stopurile de-un roşu discret nici un far în ochii noştri nici un peisaj un singur sens o singură direcţie radioul şi guri închise muzica şi luminiţele bordului motociclişti se dezlipesc de noi ca naveta enterprise nimic prioritar nimic de cedat între punctul a şi punctul be doar goana pasivă pauze de muzică cu liniştea nopţii şi pipi drept în apa din veceu popasuri identice pe aceeaşi parte cu aceeaşi parcare şi aceeaşi marcă de aerotermă tipe căscînd în pulovere lălîi pe scaunul din dreapta priviri scurte şi degeaba plecăm din lumină nainte ca vraja să se destrame între noi nu rămîne nici o distanţă şi nici o apropiere între punctele noastre a şi punctele noastre be nimic 100 • Forum Studenţesc • decembrie 2012 ANA PUŞCAŞU LM 1. – primele zile – pe vremea când încă dormeai cu bocancii în picioare şi cu vestonul nedescheiat în jurul tău se întâmplau doar lucruri bune holurile se lustruiau cu parafină sau cremă de ghete cazarmamentul se scutura în fiecare vineri uniforma de oraş se schimba la doi ani în jurul tău oamenii visau să piloteze miguri să cureţe perfect ţevile ca şi cum asta le-ar asigura tot timpul de care au nevoie. numai gândul că producătorul de arme kalashnikov ar putea da faliment îi mai întrista. LM 2. – alergi – un pluton de fruntaşi trece pentru a nu ştiu câta oară în ultimele două ore peste liniile trasate la distanţe egale pasul de defilare întins aproape perfect alergi pe baza sportivă în jurul poligonului gândurile şi se desfac în timp ce te străduieşti să calci exact pe urmele lor pasul de defilare face bulbii de zăpadă ai salcâmilor să vibreze ca pelicula subţire a căştilor din urechi în mijlocul lor eşti singurul TEODORA COMAN *** înainte să ies din casă, îmi potrivesc cureaua genţii pe bust, în diagonală, o linie trasată de la stânga la dreapta peste o greşeală în zile rele, îmi vine ca o panglică petrecută pe colţul fotografiei unuia abia decedat *** folosesc cuvinte cu greutate moderată le pun pe cântar fără haine, ornamente fără echipamente de protecţie până îmi dă gramajul unui sân fără lapte când va veni vremea să mă mulg o să strâng în pumn glandele mamare ca pe tulpinile putrezite ale unor flori mult stătute în lapte *** în mansardă nu contează pe ce lume trăieşti dacă e sezon de ploaie de secetă sau de împerechere dacă pesticidul a dat sau nu între timp rezultate de 8 martie, baia mi-a deschis promisiuni dintre cele mai nevinovate ştiu, e greu de crezut când strâmbi din nas nucleul de atracţie al casei mele e aici cele cinci găuri de la scurgerea chiuvetei au rotunjimea florii preferate pot scuipa pe ea când mă spăl pe dinţi fără sentimentul culpei aproape prosternându-mă aproape spălându-mă de păcate *** pe măsură ce primesc flori de la fiecare copil din clasă creşte în braţe buchetul imens care mă ascunde de lume cum n-au făcut-o nici voalul de doliu nici cel de mireasă Forum Studenţesc • decembrie 2012 • 101 ZONA NOUĂ Ilustraţie: Aurel Cogealac – Afară oamenii s-au încins la joc, înăuntru lumea începe să capete contur 102 • Forum Studenţesc • decembrie 2012 ZONA NOUĂ • Matei Leida afară soarele e mult prea puternic iar pupilele nu se vor dilata mai mult pielea nu va suporta totul e pregătit o rochie albă udă lipită de trup trezește sfârcurile bine petecite mă strânge pielea mă lovesc de mine ca păsările de geamuri e atât de simplu şi de frumos un bulevard pe care nu te saturi să mergi uneori se întunecă şi ţi-e frică de gropile ca nişte semne din naştere de ceva timp întunericul devine obişnuinţă şi devine obsesie ne luăm de mânuțe și ne sărutăm cuminți și fără sunet deasupra se aud paşi eu ling tălpile bătrâne dar asta nu interesează pe nimeni mă văd într-un geam aplecat deasupra unui pian Matei Leida este cel mai versatil dintre tinerii poeţi zonişti. În grupajul de faţă, preferă să se arate ca un tehnician al imaginii – pe cât de rece & eficace, pe atât de ultraemoţional. Un unic text baleiază pe toată suprafaţa paginii, când la stânga, când la dreapta, când centrat, saturând-o cu rafale de imagini care coagulează într-un film compus dintr-un singur cadru continuu, fără tăietură & montaj (aparente) – în acelaşi timp simplu şi sofisticat, aşadar. [Radu Vancu] din spate vorbele câinelui şi frigul înaintează spre timpane e genul acela când aud un fluier și nu știu unde să întorc capul pentru tine singurătatea înseamnă să fumezi ascunsă după copaci singurătatea ta e câinele maroniu bine dresat pe care îți așezi confortabil capul și închizi ochii sfârșitul înseamnă să mai fumezi o țigară în singurătate e imposibil să înaintezi nu cred că e bine să-i vorbesc despre amintiri din când în când ne atingeam de fiecare dată când îmi amintesc umblu pe fundul unei femei ca o inimă desenată de-un copil amintirile se rostogolesc pe scări ca-n poemele lui MI merg pe bulevard și gândesc lucruri banale trăiesc preț de-o țigară într-o lume ca o îmbrățișare de mort Forum Studenţesc • decembrie 2012 • 103 mă sperie să mă plimb prin părul ei încontinuu se agăţa de gâtul meu își lipea corpul de corpul meu cu grație feminină își înghițea labele și se împacheta precum o pereche de șoșete abia spălată totul e o joacă creierul se umflă ca un balon de apă cu săpun iar venele vor pocni ca artificiile așteptarea e cel mai greu pas nu ai întrebat niciodată de ce amintirea apărea și dispărea nimic nu se compară cu-o întâmplare ca asta pentru asta merită să rămâi ZONA NOUĂ • Vlad Pojoga Septembrie 1999 ———————— Apartamente. Buinaksk – Moscova – Volgodonsk. 293. efectul exploziei durează doar până se disipă fumul materialul genetic e o farsă acuplarea mai e de folos doar când se scrie istoria Vlad Pojoga este pur şi simplu o atipie: într-o literatură în care toţi poeţii tineri se vor avatari ai lui Rimbaud, el jură pe poezia conceptuală, pe un experimentalism hard atât de puţin afecţionat la noi până acum. Textele lui sunt aşadar cumva euristice & speculative, hiperinteligente & antisentimentale, însă dincolo de carcasa lor rece şi metalică precum pieptul Omului de Tinichea auzul format distinge bătaia unei inimi rimbaldiene (nu degeaba ciclul de faţă se încheie aşa: „ambalajul se desprinde cu grijă / şi se caută inima”). [Radu Vancu] pe noi: ecuson: Art. 46. Gradul de rudenie se stabileşte astfel: în linie dreaptă, după numărul naşterilor; astfel, fiul şi tatăl sunt rude de gradul întâi, neoptul de fiu şi bunicul sunt rude de gradul al doilea; ajutor social / aviz de însoţire a mărfii înregistrări ale gesturilor dosare clasificate / mărturii = trebuie să justificăm şi noi cumva toate lucrurile astea 104 • Forum Studenţesc • decembrie 2012 orice însemn aparţine celui care şi l-a însuşit câştigătorul e curat 202,346 de oameni trăiesc acum în oraşul tău : nimeni nu îşi mai asumă / control neutralitatea e rezervată Iulie 2011. Anders Breivik. Tabără. Norvegia 77. promenadă: un copil îşi pune piciorul la ceafă se învârte în jurul axei = ne pregătim nu există oameni pe care să-i poţi numi ai tăi Art. 1. (1) În România, statul ocroteşte căsătoria şi familia; el sprijină, prin măsuri economice şi sociale, dezvoltarea şi consolidarea familiei. privire în x / cocoaşă / salivă cineva aşteaptă greşeala posturile vacante se ocupă mereu & scandalizare înseamnă să ieşi în stradă locul lipsă conform statisticilor şansele noastre de victorie sunt nule Mai 2012. Ansar al-Shariah. Yemen. 101. @addsomesaltonyourheart: multiplicare maşinării de distrus vieţi & suburbii castrarea chimică e oricând o soluţie testul de inteligenţă poate să dea orice rezultat cum ne ordonăm acum viitorul = scop = acordarea unor şanse de supravieţuire familia ta nu e a ta e a părinţilor tăi în românia 83% din populaţie e agramată asumarea unei serii unice / asumarea unui domicilu nevoia de coordonate stabile convenţia pe care o acceptăm fără întrebări Forum Studenţesc • decembrie 2012 • 105 Ioana Vintilă e mezina Zonei noi, fiind abia o liceană debutantă (da, în clasa a noua), însă textele ei sunt de o maturitate care-ţi strânge inima. Ea scrie, ca atâţia poeţi aflaţi la început, despre familie; însă pe lângă ea mari poeţi ai familiei, precum Aglaja Veteranyi sau Cristian Popescu, par idealişti & utopici. Pentru că familia despre care scrie atât de intens & empatic Ioana este una profund virusată, regresată la biologicul dur & impur, amintind mai degrabă de umanitatea estropiată a lui Beckett. [Radu Vancu] ZONA NOUĂ • Ioana Vintilă * I can’t taste you I can’t think of you Do we exist at all? 1 mm un pat răsturnat cu grijă covoare lipite de frunţi arsură de la ţigară pe încheietura mâinii stângi mâncarea de acum o săptămână 5 mm cauza accidentului plus victima blana pisicii atârnată de gâtul tatei schelălăitul lui mickey în cada plină cu apă 8 mm un călău mongol care îşi rupe spatele ¦privirile tavanul care ne apasă capetele cu fiecare oră încă un cm ¦ drujba lustruită pentru orice eventualitate ¦teancul de facturi din mijlocul mesei 12 mm a 40-a zi în care soră-mea n-are ciclu ¦tăcerea unei turme de oi înainte de tăiere 14 mm caloriferele reci mult prea reci degerăturile mamei pe spatele tatei pivniţa ca loc de pedeapsă 106 17 mm ţigările unchiului stinse în părul lui executarea silită de părăsire a casei in 38 de zile 19 mm atelierul ca o piaţă cu câini arşi din Vietnam 21 mm I’m an old man at 54, without teeth and with rheumatism. [urletele mamei închise ermetic în borcanele cu murături] 23 mm tata a avut omfalocel azi îşi ţine organele într-un sac menajer 24 mm repetiţia generală dinaintea unei vizite sertarele mamei pline cu haine de la second hand 25 mm binefacerea e atunci când îi dai copilului tău ultima felie de pâine ¦niciodată duminica ne spălăm toţi în aceeaşi apă 28 mm trei camere bucătăria baia cămara podul şi atelierul • Forum Studenţesc • decembrie 2012 ¦fiecare dintre noi la un moment dat în alt loc întotdeauna ochii mei bine fixaţi pe ganglionul umflat de la gâtul tatei 29 mm în rest lucrurile variază ne strângem în bucătărie feţele noastre nişte farfurii goale care aşteaptă ¦să fie umplute 31 mm o foaie ruptă din calendar în scurt timp toţi producătorii de calendare distrug fila cu numărul 31.01 34 mm Mortal danger is an effective antidote for fixed ideas. 35 mm tata s-a apucat să facă experimente a cumpărat 17 şoareci pe care mi i-a băgat în pat ¦împărţim bomboane de ciocolată 37 mm cel mai edificator moment al zilei e azi e __ experimentul cu numărul 458 ¦se ia o maşină de tuns ¦se rad în cap toţi membrii familiei ¦se amestecă meticulos cu tărâţe ¦se deschide cutia craniană ¦se îndeasă 87 de grame ¦se închide cutia craniană 03:57 experiment încheiat ZONA NOUĂ • Cristina Jidveianu Călătorie pe o coajă de pepene Cine numără cioburi moare înecat Cheia din broască se rotește Concomitent cu acele ceasornicului A single death is a tragedy; a million deaths is a statistic Oglinzilor li se desprind șuruburile Cristina Jidveianu e cealaltă mezină a Zonei noi, liceană intrată în clasa a unşpea; textul ei amplu are gene comune atât cu antisentimentalismul lui Vlad Pojoga, cât şi cu sarcasmul abia reţinut al Ioanei Vintilă, cu diferenţa că discursul Cristinei e mai asertiv şi mai uscat, suprafaţa poemului e numai nervi şi tendoane, fără nici o acumulare inutilă – iar imaginile, bizare şi de o remarcabilă inventivitate, iluminează cumva stroboscopic videoclipul acesta straniu şi hipnotic. [Radu Vancu] Țevile de eșapament se sparg și din ele curge viața A minute of splendor is a minute of ash Universul ăsta e tot mai mic De când nu mai număr pe degete Un borcan din care picură nisip Pe care nu-l mai găsește nimeni Ți-am trimis optzeci și trei de plicuri de scrisori Forum Studenţesc • decembrie 2012 • 107 Dacă le deschizi au gustul salivei mele Ușile scârțâie și fără să le atingi Un mușuroi de furnici Îmi mănâncă din bolul de cereale Singurătatea nu-i neapărat să ai nevoie de oameni Rochia mea atârnă de galerie Coliere din perle contrafăcute Se desprind și cad de la gâtul meu vânăt Idealul feminității constă în două dungi negre pe pleoapele superioare Când copiii tăi se stropesc cu pistoale cu apă Când ai un puzzle mare cu prea multe piese lipsă Și lumea ta are un sfârșit Două pete de cerneală pe foaia mototolită O bătrână care vine de la gară Cu mâinile pline de geamantane Dragoste e când doi oameni vorbesc aceeași limbă Buzunarele cu bomboane lipicioase Scaunele răsturnate și Urmele de noroi de pe pantofii tăi Care nu merg în nicio direcție Trăiești doar dacă ai o plasă de păr în fața ochilor Amintirile tale sunt O linguriță cu petrol lampant O buturugă care izbește de pereții neurocraniului E greu să vorbești despre suflet Călcâie pline de plasturi Te pui în genunchi și numeri nouăzeci și nouă de muște în becul din bucătărie Nicio moarte nu te lasă singur Cuburile de gheață rămân intacte la 100 de grade Celsius Urme de săpun pe oglindă Plângi ca unui copil care a fost plesnit peste față Cincizeci de frați ronțăie cincizeci de firmituri Căzute sub masă Umbrele lor dansează pe ușa din sticlă E o idee bizară să te reproduci atunci când nu iubești viaţa Bărbatul gras de la doi are boala lui Christmas Când avea capul spart noi toți speram să moară Dar a trăit așa Cu sângele coagulat Nasturi cusuți strâmb pe un palton murdar și rece Se desprind bucăți din parchet Ne ascundem în cămară Pereții ne îmbrâncesc ca niște luptători de Ashihara Norii au culoarea cearei pentru pantofi Și forma palmei tale Vocea ta îmi face corpul să tremure Ca un duș cu apă rece Oamenii se iau de mână Doar atunci când afară începe să se întunece 108 • Forum Studenţesc • decembrie 2012 POEZIE [4] Forum Studenţesc • decembrie 2012 • 109 POEZIE Vlad Drăgoi minus vlad drăgoi nu e bine. eu vă dau supărări voi ce îmi daţi mă scoateţi la masă vreau feluri multe le plătiţi? aş putea trăi cu un happy meal pe zi adică 10 lei atît cu cîteva acorduri ştiute la chitară nu faci bănuţi – dacă te vede să zicem o mătuşă fac 26 fă-mi cadou un stomac de oaie şi nu te mai deranjez azi nu depun niciun cv m-am jucat angy birds sw şi am ajuns undeva unde nu mai pot la cărtureşti nu m-au luat pt că am guşă dar şi ei au guşă şi au şi ţîţe mici ce spui mai pot să iau cărţi de-acolo? ai mei nu mai zic nimic din septembrie e nasol dacă s-au resemnat - Cînd o să mor o să vă pară rău că nu aţi venit cu mine la pădure sîmbăta şi duminica. - Lasă, că mor eu primul. 8 – pădure deal1 trebuie muşchi tari la burtă pulpe de mîine mult sport mers la pădure dealuri munţi mă opresc lîngă lizieră cîţiva băieţi în tricouri albe mişună deja sub crengi caută lemne mi se face frică şi mai urc şi mai cobor de cîteva ori panta şi acasă le spun tuturor că am fost pînă sus 17 – dragoste în fund3 după copaci2 I rămîi în urmă ca femeile proaste bei apă te opreşti din 10 în 10 metri lasă că data viitoare te lăsăm în rîpa cu leurdă cu urechelniţe viermi să nu faceţi asta eu am un cuţit de vînătoare cu el vă chem fraţii şi surorile după copaci2 şi le fac dragoste în fund3 II sunt bolnav la pulpe măi nu vă luaţi de mine sunt moi ca la viţel am degete lungi la picioare înot ca scafandrii cu labe şi toată apa îţi intră în gură vă vînez ca pe veveriţe cu un dinte de doberman rău pot să tai sub genunchi o linie cît o palmă şi pe rana deschisă pun jar şi oţet de mere pe carne III o gaură frumuşică roz în ea facem salată de să te lingi şi tot de acolo mîncăm îmi dai şi mie o furculiţă cea mai urîtă strîmbă cea mai cu pureci de soc pe ea şi neagră vreau să înfig şi eu şi n-am cu ce 7. te-am văzut te scufundai în groapa cu var sub scîndurile acoperite cu nailon am zis gata prietenul meu cel mai bun se topeşte cu tot cu papuci acum e bine joacă-te cu armura ta gri din stropitori de tablă pe dinăuntru are urechelniţe ai grijă 110 • Forum Studenţesc • decembrie 2012 POEZIE Ilinca Pop acvariul (aşa cum intră frigul în oase aşa intră moartea şi totul îmi seamănă atât de bine. nu mai pot face diferenţa deschid cuptorul aprind cuptorul sprijin scara mă urc în cuptor ca într-un pântec mic care mă macină) (aşa cum e greşit să smulgi mâinile şi picioarele unei păpuşi nu te întoarce la acvariul în care ţi-ai lăsat organele să se destindă obişnuieşte-te cu ideea că ele funţionează în afara corpului scobit) (astăzi am curăţat un morcov, l-am dat pe răzătoare mi-am luat pielea de pe deget şi m-am gândit orice ai da pe răzătoare îţi aminteşti mereu numai zgomotul) zgomotul metalic al tacâmurilor zgomotul măselelor zgomotul care nu se opreşte. aşa cum intră frigul în oase nu poate fi linişte nu poate fi linişte nu nu nu dar poate fi o dupamiază senină, fără accidente zidul de cărămidă visul în care mamaia mă ţinea în braţe s-a terminat puţin după 12 aşteptam să se termine ca să mă pot trezi m-am bucurat că am avut şi eu un vis în care nu făcea filme porno nu scotea şerpi din pungi de plastic şi nu mergea în somn într-o hală de peşte afară mamaia întindea pe sârmă hainele unei echipe de fotbal mi-a spus că de la un timp o dor mâinile când a scăpat cârligul într-un tufiş se ţinea cu o mână de sârmă cu cealaltă căuta după cârlig ce diferenţă de perspectivă a sârmei despre tricou a tufişului despre sârma a zidului de caramidă înalt de pe care se uită la noi o pisică Forum Studenţesc • decembrie 2012 • 111 traduceri Daniel Rodríguez Moya s-a născut în Granada, în 1976. A studiat Teoria Literaturii şi Literatură Comparată la Universitatea din Granada. În anul 2001 a obţinut Premiul Federico García Lorca, unul din cele mai importante premii pentru poezie din Spania. Din 2004 organizează, alături de Fernando Valverde, Festivalul Internaţional de Poezie din Granada. Spleen Isabelei Chillón Nocturnă (din iunie) Nu ştiu de ce nopţile din iunie par să-şi amintească săli de aşteptare, teritorii de trecere, patul unui motel de la autostradă uşor răvăşit de iubiri ascunse Mă apasă aerul dens al încăperii – adăpostul prietenos a jocurilor mele, visurile celuilalt ego ce-mi par acum un puzzle pitit in fundul dulapului conştient de singuratate şi fără nicio ordine. Azi tot ce ştiu e că exist şi se întunecă ( Javier Egea) Nu e un început bun, ştiu deja, pentru o poezie. să spun că timpul trece lent că nu există loc pentru odihnă în viaţa asta încropită ce pare un circ de fantasme, vocea unui copil înecat se aude din adâncul fântânilor şi liniştea după-amiezilor de vară pe aleea cu copaci. Nu exista cuvintele potrivite un verb care să descopere în versurile acestea un prilej de surpriză sau speranţă Azi tot ce ştiu e că exist, şi se întunecă zorile îndoielnice pe care le-am presimţit, sunt întunecoase şi murdare Nu e un final bun pentru o poezie, deja ştiu să spun că sunt obosit, că nu vreau să mă gândesc la o după-amiază de vară timpul oprit în această cameră mi-a ştirbit o parte din viaţă. (trad. Octavia Sandu) 112 • Forum Studenţesc • decembrie 2012 traduceri Balázs Szőllőssy s-a născut în 1981, la Budapesta. Este unul dintre cei mai promiţători tineri autori maghiari, fiind prezent la mai multe festivaluri internaţionale de poezie din Europa. A debutat în anul 2009 cu volumul de poezie Dubla interpretare a libertăţii. Leii pleacă la Roma Își adună vechile rămășite, oasele animalelor captive, cornetele rupte, legătura firelor lungi de iarbă, mirosul peisajelor din savane până în jungle, umbra, trândăvia, pânda, gustul luminii zilei, puii merg în spate și înaintea ta, Doamne Dumnezeule, nu reușesc să umple Piața Sfântul Petru în zadar vin din India și din toate părțile, pentru că toate drumurile duc la tine, și nici nu urlă, coamele lor sunt netulburate, cu privirile plecate ar vrea să urmărească fiecare gest al papei dacă ar putea: le urmăresc numai mimica, se împrăștie, se regrupează ordonat în haite, la Navona, pe Scările Spaniole, la Colosseum întinși, privesc leneși în jur, așteaptă, rămân pe loc mai câteva zile, puii lor se joacă prin fântâni, nu se fac auziți, nu se ating de oameni, la plecare își iau rămas-bun smulgând coroanele ofilite ale dominionului tău mediteranean (trad. Aleksandar Stoicovici) Forum Studenţesc • decembrie 2012 • 113 traduceri Helen Dwyer a fost la conducerea Uniunii Scriitorilor din Irlanda pentru trei mandate. A publicat poezie şi proză atât în Irlanda, cât şi în Anglia şi a câştigat numeroase premii în ambele ţări. Unul din volumele sale de poeme urmează să apară în România, în traducerea lui Peter Sragher. Last Au trimis lucrurile tale de la căminul de bătrâni Într-o cutie. Doi ani mi-au trebuit s-o deschid. Spălaseră absolut totul Aşa că mirosul tău dispăruse Înlocuit de mirosul proaspăt de curăţătorie Al nimănui. Poşeta cu farduri conţinea lucruri familiare uitate Folosite de tine până la sfârşit – Pieptene, oglindă, ruj, mi-am pus puţin pe mână Să-ncerc să-mi amintesc cum arăta pe buzele tale. Mi-am atins obrajii cu el – Ultimul tău sărut. Pământul-Mamă pentru Florina Zaharia Câmpiile din România La o arșiță de treizeci de grade Se-ntind până la plopii De la marginea pământului. O distinsă ţărancă ofilită Îmi oferă apă, Zâmbetul ei ştirb Mă alină Cum mă odihneam la umbră. Ea este fiica gliei acesteia A soarelui şi sudorii şi trudei. Sunt dintr-un oraş pe care Ea n-o să-l viziteze nicicând. Când îi întorc zâmbetul Şi-i sorb apa Ea este mama oricărei femei Eu sunt fata oricărei femei. (trad. Peter Sragher) 114 • Forum Studenţesc • decembrie 2012 traduceri Sandro Penna (1906 -1977) s-a năcut la Perugia şi face parte din grupul poeţilor ,,anti-novecentisti” care se opune maeştrilor Ungaretti şi Montale în favoarea reluării unei tradiţii lirice, de la Giovanni Pascoli, până la poeţii crepusculari. Poezie fără titlu Erau zorile pe coline și animalele îi dădeau iar ochii lor calmi pământului Eu mă întorceam la casa mamei mele. Trenul îmi legăna oboseala necruțătoare. Primul vânt era deja în iarbă. Confuz și foare înalt, paradisul vieții mele nu avea încă formă. Dar noul musafir pe pământ cerea deja, îngenunchiat, iubire. Rugăciunea cădea în casa încuiată , casa cu miros de cărți de școală unde navigau seara pe cerul meu neliniștit fericite urlete de păsări. Zgomotul zorilor Cât e de tare zogomtul zorilor! Zgomot făcut mai mult de lucruri decât de oameni. Uneori o șuierătură scurtă înainte, o voce care sfidează cu mândrie ziua. Dar apoi, orașul tot se inundă și steaua mea e acea stea fără culoare, moartea mea lentă, fără amărăciune. (trad. Eliana Popeţi) Forum Studenţesc • decembrie 2012 • traduceri Tarek Eltayeb s-a născut în 1959 în Cairo, din părinţi sudanezi. Este poet şi prozator, laureat al mai multor premii literare importante. A studiat economia în Cairo şi Viena, oraş în care trăieşte din 1984. În prezent este profesor universitar la Universităţile din Krems şi Graz. Noroc! Intră prudent, se duce într-un colț se așază singur, întorcând spatele celorlalți clienți, se întoarce spre oglinda în care se vede pe sine și pe ceilalți. Comandă primul pahar de vin, al doilea, începe să șteargă unele chipuri – din minte și din oglindă. Îi place acest joc. Comandă al treilea pahar Și îi șterge pe jumătate din cei prezenți. Cu al cincilea pahar dispar toți clienții și orice sunet. Singurul lucru pe care-l mai vede e chelnerița care se mișcă și imaginea lui inertă. Se gândește pentru o clipă dacă să-i șteargă și pe cei doi, dar renunță repede la acest gând. Comandă pentru el și pentru cel de vizavi ultimul pahar. Ridică paharul, ca și cel de vizavi – și atunci amândoi, în același timp, strigă neobișnuit de tare ”Noroc!” Toți au amuțit în cafenea și se întorc spre el. Când vorbește cu cel de vizavi, șoptește gălăgios. Naşterea Ea e la marginea morții, el la marginea vieții. Cu țipetele lor în această încăpere înghesuită ei împart viața. Proiectul nostru este o calatorie a realizarii fiintei in intelepciune. Ne intalnim impreuna pentru ca experienta noastra in aceasta viata sa devina o alegere si o bucurie, fara rani si indoieli; pentru a putea alege ce vrei sa experimentezi constient. Adevarata creatie e simpla, “Eu Sunt” in bucurie. Este un spatiu in care nu e loc pentru invinuiri, pentru rusine, si hipnoza. E un spatiu unde nu te mai temi si nu te mai ascunzi de tine, unde nu mai esti sclavul nevoilor si trecutului tau, un spatiu al vindecarii si armoniei interioare si exterioare. Impreuna vom crea un spatiu in care vom observa jocurile de putere, le vom da drumul, in care sa constientizezi frumusetea si esenta a ceea ce esti. Vom experimenta sa alegem si sa traim in bucurie. Este un spatiu in care nu e nevoie de efort, de scopuri si targete, esti in experienta, alegi constient , te bucuri si viata te serveste. Aici devii responsabil pentru experientele tale, bucuriile tale si tot ceea ce creezi in viata ta. Aici devii cu adevarat liber. Nu mai ai nevoie de limitari si drame, intelepciunea distileaza toate acestea, intelepciune care iti va implini sufletul. Scopul Clubului Creatorilor si a retreatului este sa creeze toate acestea. In acest spatiu vom intelege ce nu este Creatia si ce este Creatia. Ceea ce vom aduce in fiinta noastra va fi constienta, prezenta si claritate. Lucrarea o vom face impreuna dar ca fiinte suverane, in care fiecare se va intalni cu el insusi ca si Creator. Vom elibera falsele oglinzi pe care le-am creat despre noi, aspectele care nu ne mai folosesc si manifestarea unor noi fatete creative ale noastre. Vom face lucrari de grup in care constientizam adancurile si multi-potentialitatea fiintei noastre, in care claritatea, intelepciunea, capacitatea de alegere si constienta se trezesc in noi. Vom folosi de asemenea instrumente si terapii prin care corpul fizic isi deblocheaza capacitatile de autovindecare. Retreatul va fi mai ales un spatiu in care sa ne bucuram unii de altii, o comunitate cu prieteni de suflet si lucratori in ale spiritului. Sa ne intalnim noi pe noi in toate dimensiunile fiintei noastre. In acelasi timp nu este vorba doar despre noi. Odata cu aducerea constientei si asumarea responsabilitatii in viata noastra si odata cu realizarea noastra, luminam acest potential pentru altii, cei din jurul nostru si constiinta de masa. Este minunat sa aducem cu noi oriunde ne am afla, lumina constiintei si intelepciunea vindecatoare pentru noi si fratii nostri. Asteptam cu bucurie sa ne intalnim din nou in acest spatiu sigur pentru lucrarea sufletelor noastre. Va rugam sa va inscrieti sau sa cereti detalii prin mesaj. Lucrare de absolvire Aspecte privind principiul intuitiei in box INDRUMATOR: CANDIDAT: prof. Vranceanu Valentin Gheorghe Mugescu Antrenor Federal – Membru Birou Executiv 1/64 BUCURESTI 2012 Cuprins INTRODUCERE CAPITOLUL I. BOXUL CA RAMURĂ DE SPORT Date istorice privind originea şi evoluţia boxului Personalităţi ale boxului CAPITOLUL II. CARACTERISTICI ALE BOXULUI CA RAMURĂ DE SPORT Particularităţi morfo-funcţionale Particularităţi psihice Pregătire biologică Refacere Păreri de specialitate Caracteristici fizio-somato-psihice şi de dezvoltare CAPITOLUL III. METODE ŞI MIJLOACE DE LUPTĂ Tehnica, tactica, acţiune în ring Mijloace clasice de luptă Principii ale învăţării CAPITOLUL IV. PRINCIPIUL INTUIŢIEI – ca metodă de învăţare şi Consolidare Conceptul intuiţiei Aplicarea principiului intuiţiei în sălile de box CAPITOLUL V. COMPARAREA DATELOR ŞI RELIEFAREA IPOTEZEI CAPITOLUL VI. EXPERIMENT PEDAGOGIC Realizarea experimentului Scop Sarcini 2/64 Subiecţi Perioadă Desfăşurare Culegerea şi interpretarea datelor Concluzii şi observaţii ale experimentului CAPITOLUL VII. CONCLUZII ŞI PROPUNERI GENERALE 3/64 Aspecte privind principiul intuitiei in box INTRODUCERE În societatea modernă educaţia fizică şi sportul cunosc o dezvoltare fără precedent. Viaţa cotidiană solicită din ce in ce mai puţin masa somatică si face apel mai intens la funcţiile sistemului nervos central. Educaţia fizică si sportul reprezintă nu numai o necesitate de ordin social care vizează combaterea urmărilor nocive datorate solicitărilor multilaterale şi sedentarismului, ci şi una din condiţiile favorizate ale sporirii productivităţii muncii în diferite domenii de activitate. În condiţiile actuale sportului de performanţă îi revine un rol important în vederea afirmării tinerelor talente, a reprezentării cu cinste în competiţii a sportului românesc. Sportul devine un liant al prieteniei între popoare, al întăririi păcii şi, totodată, spectacolul sportiv devine un tablou de neînlocuit în viaţa modernă. Boxul reprezintă unul dintre sporturile cu cea mai mare popularitate în lume. A fost prezent şi la primele olimpiade, este şi astăzi prezent la olimpiadele moderne adunând mii de iubitori îl jurul “careului magic”. Boxul face apel la numeroase calităţi fizice, psihice şi în schimb dezvoltă şi finisează aceste calităţi. Toate tipurile morfologice au fost reprezentate în box de-a lungul timpului şi toate pot să se exprime pe ring. În reuşita în box modul în care boxerul îşi utilizează aptitudinile, adică inteligenţa sa motrică, este de o importanţă capitală, iar asaltul din box poate fi considerat un foarte bun test de psihomotricitate. Boxul are valenţe formative atât pe plan fizic cât şi pe plan educaţional, contribuind într-o măsură foarte mare la călirea si educarea caracterelor. Boxul nu trebuie confundat cu o încăierare rudimentară în care cei cu muşchi mai bine dezvoltaţi ies învingători. Inteligenţa corelată cu pregătire tehnico-tactică corespunzătoare are un rol primordial în obţinerea victoriei. Este un sport cu specific tactic, efortul depus este maximal şi submaximal, concentrarea nervoasă este mare. Specificitatea boxului se manifestă si prin riscul primirii loviturilor, fapt ce implică o foarte bună pregătire psihologică. Acomodarea psihică prealabilă concursului este o problemă imperioasă şi complexă, ea făcându-se atât înaintea susţinerii partidei cât şi in timpul ei. Pregătirea fizică, tehnico-tactică şi psihologică se întrepătrund şi concură la succesul în partidele ce urmează a fi susţinute. 4/64 Boxul, acest sport atât de îndrăgit de masele largi de tineri din ţara noastră, această măsură sportivă atât de adaptabilă temperamentului vioi, care caracterizează poporul nostru, ia o dezvoltare nemaiîntâlnită la noi, îmbogăţindu-se cu un nou conţinut al practicării ştiinţifice bazat pe elemente tehnico-tactice, care l-au dus pe trepte din ce în ce mai înalte. Jocurile Olimpice, Campionate Mondiale şi Europene, turneele internaţionale sunt competiţii la care prezenţa boxerilor români se face remarcată şi unde victoriile lor nu mai sunt considerate surprize. Nume de boxeri români amatori ca: N. Linca (campion olimpic), Gh. Negrea (campion european), M. Dobrescu, Gh. Fiat, D. Ciobotaru, V. Tiţă, C. Dumitrescu, E. Mărgărit, M. Mariuţan, I. Mihalic, I. Monea şi alţii care au apărut după anii de tristă amintire a profesionalismului sunt binecunoscute pe plan internaţional. Săli bine utilate, antrenamente efectuate sub conducerea unor antrenori calificaţi în institutele de învăţământ superior sau în cursuri special organizate, tabere de pregătire pentru boxerii de toate vârstele din ţara noastră sunt lucruri obişnuite. Anul 1958 a marcat începutul unificării metodelor de pregătire a boxerilor începători. Consfătuirile organizate de Federaţia Română de Box cu antrenorii şi instructorii de box în anii 1960, 1961, 1963, 1964 au avut o mare importanţă în pregătirea acestora, pentru îmbogăţirea şi uniformizarea procedeelor tehnico-tactice ce se predau. În momentul de faţă nivelul mediu de tehnicitate al boxului românesc a crescut, lucru apreciat atât în ţară, cât şi peste hotare. Paralel cu ridicarea nivelului tehnico-tactic a crescut şi gradul de pregătire moralvolitilă a boxerilor noştri. Spre deosebire de alte ramuri de sport, boxul ridică cerinţe specifice, atât pentru învăţare şi antrenament, cât şi privind locul unde se desfăşoară această activitate. În marea majoritate a disciplinelor sportive, învăţarea procedeelor tehnice şi practicarea lor se deosebeşte fundamental de cea caracteristică boxului. Luând ca exemplu fotbalul şi voleiul, jocuri sportive practicată de o mare masă de tineret, observăm că sportul urmăreşte să-şi însuşească cu măiestrie a mingii, în timp ce la box aceasta urmăreşte să-şi însuşească tehnica de lovire cu măiestrie a punctelor vulnerabile ale capului şi corpului partenerului de luptă. În timpul pregătirii lor şi la concursuri, fotbaliştii, voleibaliştii, etc. sunt solicitaţi să reziste efortului pretins de antrenament sau de concursul respectiv. La box, sportivilor li se cere, în plus, să reziste şi la duritatea loviturilor pe care partenerul le aplică în timpul luptei, la antrenament, dar mai ales la concurs. 5/64 CAPITOLUL I BOXUL CA RAMURĂ DE SPORT Date istorice privind originea şi evoluţia boxului Personalităţi ale boxului Ţinând seama de strânsele legături pe care le-au avut cetăţile greceşti de pe malul Mării Negre cu populaţia autohtonă le este îngăduit să presupunem că lumea geto-dacică a cunoscut exerciţiul pugilatului, practicat în palestrele şi gimnaziile de la Histria, Tomis şi Canatis. Pătrunderea armatelor române pe teritoriul Daciei a adus cu sine şi influenţa societăţii căreia îi aparţineau, în cadrul căreia diverse forme de educaţie fizică jucau un anumit rol. Toate acestea ne îndreptăţesc să credem că pugilismul nu a constituit o necunoscută pentru anticii locuitori de pe teritoriul ţării noastre. Unii dintre tinerii români aflaţi la studii în străinătate, mai ales în Franţa, vor practica mai întâi “boxa” franceză, apoi “boxa” engleză care câştigă tot mai mult teren. Transilvănenii se mândreau astfel cu Gheorghe Vessa, un veritabil sportiv al vremii. La rândul său, ploieşteanul Gheorghe Sandu Marin îşi făcuse reputaţie la Paris în “sălile de luptă şi box”. Toate acestea nu sunt decât prime semne vestitoare ale tentativelor de răspândire a boxului, a cărui epocă de pionierat se confundă cu primele două decenii ale noului secol al XX-lea. Primele mărturii referitoare la o activitate pugilistică organizată sunt legate de “Societatea Română de Arme, Gimnastică şi Dare la Semn” din Bucureşti. Serbările anuale ale societăţii amintite vor prilejui, unele meciuri iniţiale demonstrative, iar mai târziu cu decizii. Meciurile de box pătrund din ce în ce mai des în programul galelor de lupte nelipsind nici din confruntările internaţionale. Încă din 1906, la Arenele Romane din capitală au fost prezenţi alături de “campioni” străini şi tineri competitori români. În anul 1909 la Bucureşti în Grădina Cişmigiu au fost organizate primele demonstraţii de box, la care au participat boxeri români şi străini, printre aceştia din urmă alăturându-se şi Niculescu Ianci, un nume de care se leagă boxul profesionist în România, care va sta mulţi ani în rândul principalilor animatori ai boxului brăilean, centru cu o veche tradiţie pugilistică. În anul 1918 ia fiinţă “Societatea Sportivă Mitică Donna” care oferea tinerilor din capitală posibilitatea de a începe antrenamentele la box. În anul 1919 au loc Jocurile 6/64 Internaţionale de la Paris unde boxerii români aveau să se întâlnească cu echipe militare din Anglia, Australia, Belgia, Canada, Franţa, Italia, S.U.A., fiind prima participare oficială la o competiţie internaţională de anvergură. Tot în 1919 au loc primele încercări de fondare a unor cluburi de specialitate. Meritul real al înjghebării primului club de specialitate în această epocă de pionierat a pugilismului românesc i-a revenit lui Mihai Codruţ care a fondat “Boxing Club” în martie 1920. Tot în 1920 ia fiinţă şi primul club pugilistic provincial la Galaţi. În 1921 la 21 iunie a fost înfiinţată Comisia centrală de box, prim organ oficial de conducere a activităţii pugilistice din ţara noastră, avâudu-I ca preşedinte pe Neagu Boerescu. În 1923 are loc prima ediţie a campionatelor naţionale, până atunci existau doar campionatele regionale de la Bucureşti şi galele organizate la Galaţi, Constanţa, Techirghiol. În martie 1925 se înfiinţează “Federaţia profesională de box”. În anul 1930 Lucian Popescu câştigă titlul de campion european la profesionalism, acestuia urmărindu-i alte două titluri europene. În 1931 la campionatele naţionale participă campioni ai regiunilor Muntenia, Oltenia, Banat, Ardeal, Bucovina şi Dobrogea. Începând cu 1945 organizaţia Sportului Popular începea să se preocupe de dezvoltarea boxului amator organizând numeroase competiţii în capitală, între oraşe şi chiar între regiuni. Între 24-29 februarie 1948, după o întrerupere de patru ani, se va disputa prima ediţie postbelică a campionatelor naţionale, la al cărui turneu final participau 46 de boxeri. În anul 1950 Nicolae Linca cucereşte titlul de campion olimpic la Melbourne. În 1957 la Campionatele Europene de la Praga, Gheorghe Negrea va cuceri medalia de aur. Tot aici vor fi obţinute şi două medalii de argint prin Mircea Dobrescu şi Vasile Mariuţan. În 1960 la “Cupa oraşului Istambul” boxerii români vor cuceri şapte medalii de aur câştigând acest turneu pe echipe. Tot în 1960 la Jocurile Olimpice de la Roma a fost obţinută o singură medalie de bronz prin Ion Monea. În 1962 boxerii români obţin şapte titluri de campioni balcanici. Campionatul european de la Roma din 1967, prin cele şase medalii obţinute de boxerii noştri a demonstrat încă o dată forţa boxului românesc. În 1969 cea de-a 18-a ediţie a Campionatelor Europene a fost găzduită în ţara noastră. La această ediţie au fost obţinute frumoase rezultate, precum şi cea mai frumoasă performanţă deţinută de un greu român Ion Alexe – medaliat cu aur. 7/64 În 1973 la Campionatele Europene de la Belgrad am avut patru reprezentanţi în finală. Făcându-se un bilanţ în 1975 s-au putut număra peste 100 victorii obţinute de boxerii români în confruntările internaţionale. În 1976 la Olimpiada de la Montreal s-a obţinut cel mai nare număr de medalii cucerite de boxerii români în arena olimpică: 5 medalii dintre care două de argint şi trei de bronz. Un clasament neoficial situa echipa României pe locul IV în lume şi II în Europa. În 1979 la Campionatele Europene de la Koln un număr de şapte boxeri urcau pe podium obţinând două medalii de argint şi cinci de bronz. În 1980 la populara competiţie “Centura de aur” urcau pe podium 7 pugilişti români, Simion Cuţov câştigând pentru a şasea oară Centura de Aur. La Jocurile Olimpice de la Moscova sportivii români au obţinut doar două medalii de bronz. În 1981 la Campionatele Europene de la Tampere boxerii români au obţinut două medalii de argint şi trei de bronz. În 1984, în cea de-a 13-a ediţie a Centurii de Aur sportivii români au obţinut cinci locuri întâi. În 1985 la Campionatele Mondiale de box pentru tineret, sportivii români Marcelică Tudoriu şi Marian Daniel obţin pentru prima oară titlul mondial la această categorie. În 1987 la Campionatele Mondiale de seniori în Cuba, Francisc Vaştag obţine în premieră pentru boxul românesc titlul de campion mondial. În vara anului 1992 la Jocurile Olimpice de la Barcelona boxul românesc câştigă încă o medalie de bronz prin sportivul Doroftei Leonard. În ciuda pregătirii sportivilor noştri şi a previziunilor specialiştilor, arbitrajul cu ajutorul computerului a defavorizat net atât pe sportivul Francisc Vaştag cât şi pe Doroftei Leonard. În 1993 Francisc Vaştag câştiga şi Campionatul European şi Mondial şi titlul de cel mai bun boxer amator al lumii. În septembrie 1994 la Campionatele Mondiale de la Istambul ale juniorilor, Dorel Simion a ieşit campion mondial, iar Cosmin Traian Vijdea vicecampion mondial. Tot Dorel Simion, în 1995, iese campion european la Giofoc în Ungaria. An de an boxul românesc a obţinut rezultate foarte bune, drept dovadă fiind Campionatele Mondiale de box de la Berlin, unde am obţinut două titluri, cucerite de Leonard Doroftei (semiuşoară) şi Francisc Vaştag (mijlocie-mică), care a fost declarat şi cel mai bun boxer din lume. În aprilie 1986 la Campionatele Europene de box de la Vejle – Danemarca, boxerii români au obţinut rezultate remarcabile prin Leonard Doroftei şi Francisc Vaştag care au 8/64 cucerit aurul; Marian Simion a luat argint şi Sabin Bornei a luat bronz. Lui Vaştag I s-a decernat şi cupa celui mai tehnic jucător. Faptul că reprezentanţii boxului românesc au fost prezenţi pe podiumul de premiere al tuturor competiţiilor de anvergură, campionate zonale, continentale, mondiale sau la Jocurile Olimpice, demonstrează că în boxul românesc s-a format o şcoală care rivalizează cu oricare dintre şcolile de renume ale boxului lumii. CAPITOLUL II CARACTERISTICI ALE BOXULUI CA RAMURĂ DE SPORT Boxul face parte dintre sporturile de luptă directă cu adversarul caracterizat printr-o mare combativitate, dinamism şi o mare varietate motrică. Sub aspect funcţional sportivilor le sunt solicitate o serie de laturi morfo-funcţionale ce se concretizează în acte motrice cu scop de atac, de apărare sau de “înşelare” desfăşurate continuu, în mod aciclic, dar într-un tempo susţinut. Solicitarea fiziologică generală a organismului este de tip mixt (aerob-anaerob) şi de nivel submaximal. În unele momente însă, efortul atinge valori maximale. Tipul de solicitare, preponderenţă psihică sau motrico-fiziologică variază în funcţie de stilul de luptă adoptat, de situaţiile tactice, nivelul confruntării şi al combatanţilor. Sunt solicitate toate marile sisteme, cardio-respirator, neuroendocrin şi muscular, precum şi toate segmentele corporale. De asemenea, practicarea sa necesită toate calităţile motrice de bază – viteza (de execuţie şi de repetiţie), rezistenţa, forţa, îndemânare, formula efortului specific preponderent fiind de rezistenţă în regim de forţă-viteză (R(F-V)). Prin solicitările intense la care este supus aparatul circular, ritmul cardiac creşte până la 180-220 pulsaţii pe minut. În timpul minutului afectat pentru pauză, pulsul unui boxer antrenat scade până în jurul cifrei de 110-120 pulsaţii pe minut, efortul putând fi reluat în condiţii optime. Nivelul solicitării aparatului cardio-vascular face ca la boxerii cu experienţă, bine antrenaţi să se instaleze o accentuată stare de bradicardie. Aparatul respirator este solicitat intens şi în mod specific: datorită poziţiei cutiei toracice în cadrul poziţiei de luptă, a mişcărilor aciclice şi aritmice, precum şi a deselor contractări ale centurii abdominale, capacitatea toracică a boxerilor nu creşte prea mult în comparaţie cu alte sporturi. Această constatare trebuie să 9/64 ducă la efectuarea în pregătire a unor exerciţii speciale de respiraţie şi compensator din alte ramuri sportive (înot, atletism, schi) Din punct de vedere neuro-psihic, boxul face arte din grupa sporturilor de solicitare maximală, fiind caracterizat printr-un consum mare de energie nervoasă. Posibilităţile de menţinere a lucidităţii sunt reduse din cauza stării emoţionale deosebite, a tensiunii nervoase care, uneori, atinge nivelul unui puternic stres psihic. În aceste condiţii, procesele de percepţieanaliză, decizie execuţie sunt cele mai intens solicitate. Tabloul general al întâlnirii este cel al unei confruntări dure, acerbe, de dârzenie şi voinţă. Condiţiile “perturbatoare” pe care Ie presupune desfăşurarea acţiunilor adversarului, agresivitatea acestuia, precum şi recepţionarea unor lovituri în zone sensibile ale organismului, îngreunează şi mai mult condiţiile în care sportivul este pus să se adapteze în mod eficient. Datorită acestor solicitări şi condiţii, tânărul care practică boxul de performanţă trebuie să fie armonios dezvoltat, pe deplin sănătos şi cu un tablou general al structurii de personalitate adecvat (stabilitate emoţională bună, rapiditate mare a proceselor de analiză-decizie, inteligenţă practică bună, capacitate volitivă superioară, curaj, dârzenie, perseverenţă, imaginaţie, toleranţă la stres şi durere). Creşterea spectaculoasă a performanţelor în unele discipline sportive la care rezultatele se pot măsura cu precizie în secunde, centimetri, etc. certifică perfecţionarea permanentă a metodelor şi mijloacelor de pregătire, precum şi aportul cercetării ştiinţifice şi medicale în domeniul sportului. În aceste discipline, progresele înregistrate de concurenţi sunt indiscutabile, ele fiind comensurabile şi deci posibil de comparat. Particularităţile morfo-funcţionale Odată încheiată pubertatea, copilul se transformă în adolescent care din punct de vedere al dezvoltării morfo-funcţionale cât şi a capacităţii de efort şi al caracteristicilor psihice se apropie tot mai mult de adult. După 15-16 ani creşterea încetineşte, oasele se apropie de structura şi rezistenţa celui adult, cartilagiile de conjugare se subţiază marcând începutul osificării şi încetinirea creşterii în înălţime. Indicii de dezvoltare a grupelor musculare au valori mai mici decât ale adultului, însă prin creşterea suprafeţei secţiunilor fiziologice, forţa se dezvoltă proporţional cu valoarea acestei suprafeţe. Este cunoscut din literatura de specialitate că un centimetru pătrat de suprafaţă dezvoltă la 15-16 ani circa 12 kg forţă, excepţie făcând tinerii antrenaţi. Cu toate acestea, forţa în această perioadă de vârstă rămâne în urmă faţă de calităţile viteză şi 10/64 coordonare, care sunt aproape de valorile adultului. Este perioada când tonusul muscular şi capacitatea de rezistenţă la efortul static cresc. Sistemul nervos este oarecum echilibrat, favorizând astfel fixarea cu uşurinţă a stereotipurilor dinamice, persistând însă o uşoară predominanţă a forţei excitaţiei. Modalitatea funcţională a proceselor fundamentale este foarte mare creând astfel posibilitatea refacerii rapide a capacităţii de lucru după efort, precum şi teren prielnic pentru eforturile de viteză. Trebuie arătat, totodată, că o caracteristică a activităţii sistemului nervos central la această vârstă este încă aceea că sub influenţa emoţiilor tinerii efectuează un efort muscular care depăşeşte nivelul capacităţii de lucru al celulelor nervoase, realizând uneori performanţa extraordinară prin depăşirea de sine, dar în acelaşi timp acestea prezentând pericolul de supraîncordare şi suprasolicitare al organismului, cu repercusiuni defavorabile, care uneori se soldează cu abandonarea activităţii sportive. O altă caracteristică la aceşti tineri este aceea că nu pot susţine un efort intens un timp prea îndelungat, lucru căruia neapărat trebuie să i se acorde atenţia cuvenită în procesul de instruire. Sistemul cardiovascular ajunge la stadiul în care există un raport dintre organele centrale şi periferice, însă modificările indicilor pulsului şi tensiunii arteriale sunt mai ample decât la adulţi. Volumul miocardului şi volumul sistolic sunt mai mici, lucru ce influenţează oarecum negativ capacitatea de efort şi gradul de adaptabilitate la efortul de lungă durată. Privind aparatul respirator, capacitatea vitală, frecvenţa respiratorie, ventilaţia pulmonară şi schimbările gazoase se perfecţionează favorizând acestea. Particularităţile psihice Cunoaşterea şi respectarea particularităţilor de vârstă constituie o necesitate pedagogică, întrucât condiţionează modul de desfăşurare al antrenamentelor, determină selectarea şi folosirea metodelor şi mijloacelor de pregătire în funcţie de particularităţile şi perspectivele dezvoltării psihice a tinerilor. Practica a dovedit elocvent că nerespectarea sau ignorarea lor duce la eşecul activităţii de instruire şi educare în cadrul procesului sportiv. Practicarea exerciţiilor fizice are o mare importanţă în dezvoltarea psihică a copiilor. Ele dezvoltă o serie de procese, însuşiri psihice şi trăsături de caracter de o importanţă deosebită în dezvoltarea multilaterală şi armonioasă a tinerilor. Ca urmare a intereselor largi pentru diferite activităţi apare şi o orientare spre alegerea profesiunii viitoare. Principala lor preocupare o constituie învăţătura, care acum se desfăşoară 11/64 sub impulsul unei motivaţii sociale bine cunoscute şi în care simţul răspunderii ocupă un loc important. La această vârstă gândirea devine mai abstractă, capătă un caracter tot mai organizat şi sistematizat. Deprinderile şi priceperile se consolidează şi capătă aspecte dintre cele mai variate. Se dezvoltă voinţa, afectivitatea se îmbogăţeşte prin formarea de sentimente morale superioare, adolescenţa fiind vârsta marilor prietenii, a tovărăşiei şi dragostei. La această vârstă, adolescentul este caracterizat prin dinamism, vivacitate, neconformism, creşte exigenţa faţă de sine şi faţă de alţii, se dezvoltă potenţialul stăpânirii de sine. Se continuă activitatea formativă, dar, dat fiind noul statut social în care se integrează adolescentul şi unele cerinţe ale activităţii sportive, rolul de pregătire şi asistenţă psihologică capătă un caracter preponderent. Pregătirea psihologică trebuie să dobândească virtuţi specializate şi individualizate. Se impune formarea şi desfăşurarea unor trăsături psihice şi de caracter cum ar fi hotărârea, iniţiativa, curajul, perseverenţa şi tenacitatea. O mare importanţă la această vârstă o are cultivarea încrederii în forţele proprii, deoarece apar frecvent discrepanţe între rezultatele obţinute la antrenament şi cele obţinute în concurs, acuzate de atitudinile şi motivaţia nestabilizată a frământărilor interioare. C. Pregătirea biologică Pregătirea biologică de concurs cuprinde atât mijloacele conţinute în procesul de antrenament, cât şi mijloacele care asigură cadrul biologic optim susţinerii efortului. În perioada precompetiţională, antrenamentele îşi menţin intensitatea mare şi reduc volumul, modelând tipul de effort competiţional. Prima condiţie a succesului acestei pregătiri este menţinerea stării de sănătate care permite continuitatea în pregătire şi implicit creşterea adaptării la cerinţele efortului specific. Realizarea categoriei de greutate prin: regim alimentar hipolipidoglucidic, proteine de bună calitate (carne slabă, lactate proaspete), salate şi fructe care asigură aportul unor vitamine, săruri minerale şi celuloza necesară stimulării tranzitului intestinal; echilibrarea hidroelectrolitică după effort ţine cont de pierderile prin transpiraţie şi metabolism, urmărind oscilaţiile ponderale, având ca punct de reper cântărirea dimineaţa, înainte de masă şi de effort; consumul energetic în antrenamente; sauna, efectuată în mod raţional, pe lângă efectul sanogenetic, util în complexul de refacere, îndeplineşte şi oficiul complementar de scădere în greutate. Adaptarea la altitudine medie 12/64 Deşi intrat în programul de pregătire e considerată a fi unul din elementele de creştere a randamentului funcţional cu până 15% în cadrul pregătirii biologice de concurs, atunci când e bine aplicat. Boxul fiind un sport cu dominaţie energo-genetică ........., poate beneficia din plin de acest element. Antrenamentul la altitudine medie trebuie să dureze minim trei săptămâni şi să se încheie cu minim 10-14 zile înaintea competiţiei programate. Pentru o competiţie importantă se fac două asemenea “cure de altitudine”: una în prima parte a etapei de pregătire; a doua se programează în funcţie de data competiţiei. Regimul de viaţă sportiv Igiena alimentaţiei antrenamentului, refacerea, meditaţia, evitarea noxelor şi a dopajului, respectarea programului cotidian, autotrainingul precompetiţional previn irosirea energiei şi permit modelarea comportamentului competiţional. În intervalul precompetiţional, activitatea sexuală e limitată de însăşi preocuparea pentru competiţie şi realizarea greutăţii categoriei la care boxează. Pregătirea psihologică Este efectuată de psiholog (când acesta există în lot), de medic şi de antrenor şi are în vedere o anumită competiţie, anumiţi adversari mai mult sau mai puţin cunoscuţi. Implică o bună cunoaştere a temperamentului sportivului, are în vedere excluderea factorilor perturbatori, menţinerea atmosferei de linişte şi echilibru afectiv, a tonusului neuropsihic competiţional favorabil performanţei. Însăşi motivaţia pentru competiţie trebuie să fie foarte realistă. Încălzirea şi masajul stimulent pentru competiţii Trebuie să înceapă cu cel puţin 30 min. înainte de meci. După ce sportivul şi-a pregătit echipamentul specific, se efectuează timp de 10-15 min. stimulent al grupelor musculare ce vor fi angrenate în efort, insistând asupra centurii scopulare, artic MS, radiocorpiene, MCF, precum şi pe centura pelvină şi articulaţiile genunchiului. Sportivul începe încălzirea propriu-zisă cu gimnastică articulară şi continuă în mod gradat cu exerciţii specifice timp de 15 min., după care este chemat împreună cu antrenorul într-o cameră specială unde primeşte mănuşile, casca de protecţie şi “centura” sau cordonul (diferit colorat de echipament) şi efectuează cu antrenorul o “lecţie de mănuşi” care îl angrenează în atmosfera de luptă specifică. D. Refacerea Reprezintă tot o componentă de antrenament şi reuneşte mijloacele naturale şi artificiale aplicate în mod dirijat, în vederea restabilirii homeoplaziei organismului şi chiar a 13/64 supracompensării funcţionale descrisă de Falbort. Toate aceste mijloace cu efect trofotop reuşind să restabilească rezervele de glicogen muşchilor şi hepatice, să înlăture cataboliţii acizi, să realizeze plata datoriei de O2 şi dezinhibiţia corticală. Perfecţionarea mecanismelor adoptative ale organismului supus efortului, determină implicit o favorizare a refacerii: astfel ........ bine antrenaţi cu refacere bună după efort, cu condiţia utilizării raţionale a “stereotipului de refacere” adecvat individual. După un antrenament intens sau după un meci de box, sportivul trebuie scos din atmosfera zgomotoasă a sălii, asigurându-i-se un microclimat de confort: cameră aerisită cu aeroionizare negativă în care sportivul se relaxează 15-20 min.; duş cald 10-15 min.; bea 100-200 ml limonadă sau suc de fructe îmbogăţit cu săruri minerale; la circa 1 oră de la încetarea efortului va servi o masă cu conţinut proteic de bună calitate (carne slabă, lactate proaspete), apă minerală, toate calculate în funcţie de greutatea corporală din acel moment care trebuie menţinută în apropierea limitei categoriei de greutate regulamentară. În competiţiile turneu, cu mai multe meciuri consecutive şi tot atâtea cântăriri oficiale în decursul a câtorva zile, sportivul trebuie să-şi menţină greutatea corporală. De cele mai multe ori pentru a o realiza, pe lângă regimul alimentar, boxerul efectuează antrenamente şi apelează la saună. M....... relaxant, liniştitor, aplicat cu predilecţie pe grupele de m...... solicitate în precedentul meci, se efectuează înainte de culcare, asigurând confortul pentru inducerea somnului. Micul dejun servit după cântărirea oficială, trebuie să asigure necesarul energogen, reechilibrarea hidroelectrolitică şi buna dispoziţie pentru efort cantitativ şi această masă, trebuie să menţină pe sportiv în apropierea limitei categoriei de greutate. Comportamentul “ascetic” al boxerului ce efectuează antrenamente de mare ....... corespunzătoare cerinţelor competiţionale şi în acelaşi timp respectă un regim alimentar sever, este caracteristic acestui sport. Pentru refacerea neuropsihică, în afară de 8-10 ore somn, este necesară odihnă activă, lectura unei cărţi, ascultarea muzicii preferate, vizionarea unui film, plimbarea în parc, etc. Medicaţia de refacere cuprinde câteva grupe ce vizează: echilibrarea hidroelectrolitică şi vitamine (......... 1-2 tablete, efervescente sau Polimerizant şi Polivitaminizat 3-4 tablete); hepatopotecţie (Silimorină 3 tablete/zi, Aspartat de arginină 1-2 fiole/zi); 14/64 neurotrofice (acid γ-amino-butinic, glicocol, lecitină); antioxidante (săruri de seleniu, vitamine E, C, colină şi inoxină); concentrate proteice agreabile organolectic. Experienţele s-au desfăşurat în sala sportivă A.N.E.F.S. Grupul a fost format din 12 persoane. Analiza datelor culese confirmă faptul că după încălzire indicii de viteză s-au îmbunătăţit, viteza crescând (a braţului stâng – cu 0,16 sec., a celui drept cu 0,60 sec.). După o luptă liberă în antrenament (3 reprize) viteza a descrescut în medie cu 0,50 sec. (braţul stâng) şi cu 0,25 sec. (braţul drept). E. Păreri de specialitate Pentru categoria de sporturi individuale – unde valoarea sportului se poate stabili numai prin confruntarea directă între adversari şi în care progresul tehnico-tactic nu se poate aprecia cifric, decizia de câştigător este dată de un juriu de arbitrii care, oameni fiind, pot fi subiectivi. Progresul realizat în perfecţionarea metodelor şi mijloacelor de pregătire poate fi apreciat prin gradul ridicat de spectaculozitate al întâlnirilor, nivelului tehnic superior al acestora în condiţiile dificultăţii crescute de afirmare pe plan internaţional. Printre ramurile sportive complexe cu interdependenţă între calităţile fizice şi acţiunile tactice – se numără şi boxul, sport care, bazându-se pe cunoştinţe tehnice perfecţionate adaptate la organismul boxerului şi la necesităţile tactice specifice, caută să aplice în ring acţiuni cât mai eficiente pentru a servi şi crea situaţii favorabile în care să lovească fără să fie lovit. Prin urmare, acţiunea din ring trebuie să fie raţională, bine selecţionată în funcţie de boxer, de adversar, de moment, dar în acelaşi timp aplicată cu precizie, rapiditate, forţă şi promptitudine. Aceste cerinţe atât de complexe se întrepătrund atât în pregătirea evolutivă şi de perspectivă a boxerului, cât şi în acţiunea din ring. Se ştie că boxerul poate lovi cu anumite mijloace de atac, se poate apară cu un destul de mare bagaj de mijloace de apărare în combinaţii infinite. Poate opri sau contracara acţiunile adverse prin procedee clare şi precise, dar toate acestea trebuie aplicate în funcţie de secundă cu precizie şi eficienţă. Această eficienţă depinde nu numai de calităţile fizice ale acestuia cât şi de un mare grad de perfecţionare şi automatizare a unor acţiuni raţionale compuse şi automatizate formate din mijloace tehnice perfecţionate. 15/64 Se ştie că automatizarea unor procedee tehnice permite nu numai acţiunea promptă, dar şi economisirea de energie şi deci, mărirea rezistenţei de acţiune, iar repetările de diferite grade de intensitate şi forţă ale diferitelor procedee tehnice duce, implicit, şi la dezvoltarea calităţilor fizice. Prin urmare, ridicarea calităţilor fizice şi tehnice prin diferite exerciţii şi mijloace de antrenament este calea cea mai sigură pentru însuşirea şi perfecţionarea atât a procedeelor tehnice cât şi a calităţilor fizice în boxul de performanţă. Perfecţionarea continuă până la profunda automatizare a acţiunilor tehnice în scop tactic măreşte eficienţa şi ridicarea calităţilor fizice, acestea fiind obiective esenţiale urmărite de către specialistul în box în pregătirea viitorilor performeri. Capacitatea boxerului de a aplica în luptă în funcţie de adversar diferite acţiuni ajungând până la gradul de abilităţi, continua muncă de perfecţionare a boxerului de mare performanţă pe baza deprinderilor motrice cât mai automatizate şi cu suport fizic la un nivel foarte înalt de dezvoltare este o necesitate pentru boxerul de performanţă. Astăzi numai talentul unui boxer nu este suficient pentru a-i asigura accesul la o medalie de nivel european, mondial sau olimpic. Talentul trebuie dublat cu o pregătire fizică specifică şi cunoştinţe tehnico-tactice excelente pentru a avea acces la podiumul de premiere. Pregătirea fizică superioară cu care Mircea Dobrescu, Nicolae Linca, Gheorghe Fiat, Gheorghe Negrea, etc. au dominat în marile întreceri internaţionale, făceau din pregătirea fizică a boxerilor români un secret al antrenorilor noştri din perioadele respective. În prezent, aportul mai consistent al îmbunătăţirii metodice, al cercetării ştiinţifice în pregătirea boxerilor din ţările în care a existat această preocupare au dus la dispariţia acestui secret şi acest lucru obligă pe specialiştii noştri să se preocupe, în continuare, de găsirea unor noi metode de pregătire, de perfecţionare a mijloacelor de însuşire a procedeelor tehnice şi tactice. Colaborarea cu cercetarea ştiinţifică şi cu cea medicală este o necesitate de prim ordin la ora actuală, astfel încât pornind de la concluzia că fiinţa umană este adaptabilă la factorii externi şi de la faptul că toate calităţile fizice şi psihice sunt perfectibile la un nivel cât mai înalt, diversificarea mijloacelor de însuşire a elementelor tehnice din box, simple sau complexe, apare ca o necesitate de adaptare a conţinutului antrenamentului de box la necesităţile realizării acestui progres şi deziderat. Însuşirea elementelor tehnice specifice din tehnica boxului se realizează prin metodica cunoscută, dar timpul şi calitatea însuşirii, precum şi consolidarea şi perfecţionarea acestor 16/64 deprinderi până la automatizare înseamnă o preocupare mai asiduă în cadrul antrenamentului pentru acest aspect. Diversificarea repetării, având în vedere situaţiile în care boxerul se găseşte în timpul meciului în ring: atac, defensivă, defensivă activă este absolut necesară. Îndemânarea boxerului de a folosi cunoştinţele tehnice în situaţii tactice diferite este dată de automatizarea acţiunilor tehnice. Automatizarea determină o eliberare a scoarţei cerebrale de preocupările legate de acţiunea următoare necesară de executat în situaţia tactică dată şi de posibilitatea realizării unei acţiuni tactice de contracarare şi anticipativă care să determine un avantaj pentru boxerul care are aceste automatisme realizate. Mijloacele tehnice perfecţionate şi complet automatizate este necesar să fie perfect însuşite din punct de vedere al acurateţei tehnice, executarea regulamentară a loviturilor, precum şi concomitent cu realizarea unei apărări corespunzătoare, care să-i determine un risc minim în timpul acţiunii. În acest fel boxerul câştigă încredere în posibilităţile proprii, deci în victorie. Repetarea ca metodologie de bază în însuşirea elementelor tehnice simple şi complexe din box este necesar să fie completată cu explicaţii şi demonstraţii care să ancoreze această acţiune tehnică în diferite situaţii tactice pe care, în cazul repetării individuale boxerul nu o simte, dar care este necesar să-i fie conştientizată. Realizarea repetării individuale a unei serii în condiţiile în care ţinta este foarte bine conturată, poziţia braţelor, a bărbiei şi a trunchiului este generatoare de siguranţa posibilităţii de apărare împotriva loviturilor adversarului, diminuează factorul de risc şi determină o repetare corectă a elementelor constitutive ale seriei. Pentru realizarea lanţului deprinderilor motrice şi conştientizarea acestor acţiuni tactice este necesar ca repetările să se realizeze şi cu partener. Este necesar de subliniat că în cadrul antrenamentului partea de pregătire tactică, în special repetarea excesivă este mai puţin mobilizatoare pentru începători, chiar plicticoasă. Pentru a evita acest aspect antrenorul trebuie să diversifice aparatele la care se execută aceste repetări şi să facă alternanţe de lucru individual la aparate şi lucru pe perechi. În esenţă, obiectivul principal al luptei de ring este de “a lovi fără să fii lovit”, ori acest deziderat se poate realiza numai prin crearea sau găsirea situaţiei favorabile de luptă. Situaţia favorabilă de luptă reprezintă momentul în care adversarul îşi descoperă punctele sensibile şi nu poate pe moment să şi le apere, să oprească sau să contreze adversarul, iar boxerul în atac este într-o situaţie de dezvoltare a atacului. Aici trebuie avut în vedere că această situaţie se 17/64 realizează vis-a-vis cu aceleaşi intenţii ale adversarului şi în funcţie de posibilităţile lui de luptă mai ales tehnice, această situaţie durând numai fracţiuni de secundă. Aceste adevăruri menţionate mai sus impun boxerului necesitatea cunoaşterii de mijloace specifice profund automatizate de mişcare şi de luptă care sunt mereu perfectibile. Boxul fiind un sport extrem de complex în care îndemânarea, calităţile psihice, calităţile tehnico-tactice şi fizice se îmbină ca o necesitate pentru obţinerea performanţelor sportive, putem considera că pentru acest sport totalitatea acestor calităţi constituie calităţile de luptă în care dezvoltarea calităţilor tehnice şi calităţilor fizice constituie o preocupare permanentă a cuplului sportiv antrenor la orice nivel de pregătire ar fi: începător, avansaţi, performanţă. Perfecţionarea calităţilor de luptă mai ales tehnice şi fizice sunt componente ale pregătirii asupra cărora se lucrează cu preponderenţă în antrenamentul sportiv, deoarece perfecţionarea acestor componente ajută la desfăşurarea unor acţiuni tactice cât mai eficiente. Această perfecţionare se realizează printr-o bună experienţă cât, mai ales, printr-o continuă adaptare a mijloacelor de luptă prin care calităţile de luptă se exprimă. Îndemânarea este calitatea care determină abilitatea de a însuşi foarte repede diferite procedee tehnice şi de a le aplica în diferite situaţii tactice apărute în timpul luptei. Această îndemânare pleacă de la coordonarea propriilor mişcări necesare acţiunilor preconizate, la adoptarea acţiunilor necesare în funcţie de acţiunile adversarului şi eficacitatea acestora, legate de asocierea armonioasă a succesiunii în timp, a duratei şi gradului de complexitate şi precizie ale acestor acţiuni şi care au un mare aport în învăţarea, consolidarea, perfecţionarea şi automatizarea acţiunilor tehnico-tactice din box. Cum în box rezultatul întâlnirii este dat de confruntarea directă dintre cei doi parteneri care în ring sunt realmente adversari, indiferent de caracterul competiţiei (amical sau oficial), iar rezultatul acestei confruntări este dat de o decizie relativ obiectivă a corpului de arbitrii, decizie care este influenţată, printre altele, şi de multe aspecte legate de pregătirea sportivului pe fiecare repriză şi în global pe tot meciul, astfel ca, în final la o situaţie destul de frecvent întâlnită de egalitate această impresie să încline balanţa în favoarea sportivului care a făcut o impresie mai bună juriului de arbitrii. La aceasta adăugând inconvenientele legate de faptul că acţiunile tehnico-tactice ale adversarilor tind, sau au ca scop lovirea adversarului şi chiar scoaterea acestuia din luptă prin mijloace de atac regulamentare, apare ca o necesitate perfecţionarea acestor mijloace de atac şi de apărare până la abilitatea de a le folosi cu cea mai mare eficienţă, astfel ca numărul de 18/64 lovituri primite să fie minime, iar cele administrate adversarului să fie cât mai numeroase şi puternice. Având în vedere faptul că, îl prezent, în cadrul competiţiilor internaţionale arbitrajul se realizează cu ajutorul computerului, ,aceasta va determina o reorientare a tacticii folosite în desfăşurarea luptei din ring, precum şi a mijloacelor tehnice pentru realizarea unui număr cât mai mare de puncte acumulate. Aici este necesar să avem în vedere şi măsurile de protecţie individuală luate pe plan internaţional de către A.I.B.A., care determină o protejare majoră a boxerilor şi care face ca în prezent să se înregistreze o diminuare evidentă a victoriilor înainte de limită şi care, de altfel, vor determina în timp şi o prelungire a performanţei sportive individuale în box, care era până în prezent destul de scăzută, mai ales în cazul sportivilor cu lovituri puternice şi care puneau pe ultimul plan apărarea, iar forţa de lovire pe primul plan al luptei din ring. Materialele de protecţie introduse obligatoriu pentru toate competiţiile de box de către A.I.B.A. sunt un argument pentru cele specificate anterior. Toate aceste considerente au determinat o reorientare a metodicii de pregătire, a modalităţilor în care se folosesc mijloacele de antrenament, astfel încât îndemânarea şi abilitatea în ring să devină din scop o realitate în pregătirea viitorilor performeri. Între calităţile de luptă am înscris şi factorul psihic, ca un component foarte important. În box este esenţial curajul pentru a putea obţine performanţe, iar pregătirea psihologică trebuie să fie efectuată cu diferite nuanţări în performanţă. În cazul unui boxer curajos cu calităţi fizice deosebite, dar fără inteligenţă tactică performanţele vor fi limitate, la fel ca şi în cazul unui boxer care posedă calităţile tehnico-tactice şi fizice deosebite dar este lipsit de curaj. Pregătirea tactică este iarăşi un factor important al antrenamentului şi este, de asemenea, o necesitate. Din acest punct de vedere în box se poate spune că, încă de la faza de selecţie în grupe, singurul mijloc cert de edificare pentru calităţile de boxer este competiţia, lupta în ring. Elementele şi mijloacele tehnice şi tactice adaptate permanent şi continuu la cerinţele situaţiilor de luptă create de adversar şi la gradul şi posibilităţile boxerului constituie baza unor acţiuni eficiente de luptă. Aceste elemente se înlănţuie şi se efectuează în combinaţii tactice de luptă care se bazează, în primul rând, pe înlăturarea de elemente şi mijloace tehnice şi tactice clasice şi specifice care duc, în final, la ridicarea eficienţei şi clarităţii în luptă. Trebuie menţionat faptul că aceste combinaţii tehnice nu devin eficiente decât dacă ele sunt însuşite şi perfecţionate până la automatizare, astfel încât să fie executate în mare viteză, în cursivitate şi, de asemenea, cu forţa corespunzătoare. 19/64 F. Caracteristici fizio-somatico-psihic şi de dezvoltare Boxul este un sport complet care îmbină calităţile neuromusculare, psihice, cardiovasculare şi metabolice. Se desfăşoară în mare parte cu toracele blocat, pentru aplicarea loviturilor permise de regulamentul competiţional şi pentru pararea loviturilor adversarului. Sub aspect biomecanic efortul este aciclic – dinamic. Fiecare categorie de greutate reprezintă un somatotip care reflectă o anumită proporţie optimă între statură (talie) şi greutate. Astfel la categoriile mici: 48, 51, 54, 57, 60 kg talia este cuprinsă între 160-170 cm, la cele mijlocii: 63.5, 67, 71, 75 kg între 172-179 cm, iar la cele mari: 81, 91 şi supergrea, peste 183 cm. Proporţionalitatea segmentelor este foarte importantă: lungimea membrelor superioare (anvergura) constituind un avantaj pentru lupta de la distanţă (acest indice trebuie să depăşească statura cu 6-10 cm); de asemenea mobilitatea coloanei vertebrale (în flexie, să depăşească planul orizontal de susţinere cu 5-10 cm) constituie un element favorizant în realizarea eschivelor şi fentelor. Raportul procentual între masa activă şi ţesutul adipos oscilează între 91/9 la categoriile mici, 90/10 la categoriile mijlocii şi 88/12 la categoriile mari şi chiar 85/15 la supergrea. Creşterea şi dezvoltarea reprezintă una din problemele de biologie umană cu o deosebită semnificaţie teoretică şi practică. Cu cât datele din acest domeniu sunt mai numeroase, cu atât se deschid noi orizonturi şi noi aspecte de cercetare privind particularităţile fiecărei etape a dezvoltării umane. Datele din literatura de specialitate arată că există o mare variabilitate individuală a particularităţilor morfo-funcţionale la indivizii de aceeaşi vârstă cronologică, doar că această viabilitate este mai mică dacă grupăm tinerii după vârsta fiziologică. Neconcordanţele dintre particularităţile morfo-funcţionale şi psihice ale vârstelor cronologice şi biologice se datorează unor însuşiri erediatare, precum şi numeroşilor factori din mediul fizic şi social în care au trăit şi s-au dezvoltat copiii. Capacitatea de efort diferită a tinerilor de aceeaşi vârstă cronologică se menţine şi după trecerea la seniorat, dar în timpul junioratului, aceste diferenţe sunt mai ample; mai mult, ceea ce este foarte important – această capacitate la juniori este instabilă şi nesigură, fapt explicabil prin marea labilitate neuro-vegetativă, a juniorilor datorită “furtunii vegetative”, care abia a trecut peste ei şi care şi-a lăsat amprenta creând o mare varietate individuală. În activitatea sportivă, cunoaşterea acestor particularităţi morfo-funcţionale şi psihice este foarte importantă. 20/64 Selecţia în box, aşa cum o arată majoritatea specialiştilor se face la vârstă şcolară mare – 14-16 ani – vârsta corespunzătoare perioadei postpubertare, când ei ajung la maturizarea necesară desfăşurării activităţii independente în învăţământ şi activitate sportivă. CAPITOLUL III METODE ŞI MIJLOACE DE LUPTĂ Schema mijloacelor clasice de luptă din box 1. Mijloace de atac lovituri directe la cap şi trunchi, cu mâna stângă sau cu cea dreaptă lovituri laterale scurte la cap şi trunchi, cu mâna stângă sau cu cea dreaptă lovituri laterale lungi la cap şi trunchi, cu mâna stângă sau cu cea dreaptă lovituri de jos în sus la cap şi trunchi cu mâna stângă sau cu cea dreaptă lovituri oblice la cap şi trunchi, cu mâna stângă sau cu cea dreaptă pas înainte 2. Mijloace de apărare – blocajul cotul antebraţul umărul – parada – stânga, dreapta, în toate direcţiile – eschiva – plonjon înainte retragere lateral stânga, dreapta rotativă – deplasare – înapoi – înainte – mâinile 21/64 22/64 3. Contraatacul: apărare urmată de atac 4. Mijioace de pregătire a atacului: Fente – simularea oricărei mişcări din ring Lovituri false – lovituri uşoare, fără angrenarea corpului în lovitură Acţiuni false – acţiuni care ascund şi pregătesc acţiuni decisive. TEHNICA, TACTICA, ACŢIUNEA DIN RING În box nu e nimic nou!!! Nici lupta din ring nu e modificată, nici pregătirea ei nu are prea multe noutăţi. Când începem o discuţie despre box, vorbim tot de măiestria unei lovituri clare, puternice, dar lansate lejer, aproape fără efect, dar şi de nişte mişcări milimetrice care au făcut ca loviturile primite cu precizie să nu mai fie precise, să treacă milimetric pe lângă capul boxerului, iar el - ca un arc comprimat de mai mult timp să zvâcnească impetuos în serii de lovituri pe contraatac de a căror agilitate este încântat orice spectator. Schimbări dese de situaţii riscante, lovituri cu măiestrie executate dar şi apărate, contre care sunt din timp aşteptate şi anihilate, deplasări elegante şi agile, mişcări impetuoase şi desfăşurări de acţiuni în forţă care încântă pe oricine le priveşte. De sute de ani urmărim cam aceleaşi lucruri în lumea boxului, în întrecerea din ringul de box. Cam acelaşi lucru şi în pregătire. Aceleaşi exerciţii la sac - la coarde de sărit - la punching-ballul jucăuş şi zgomotos, la alergările de dimineaţă pe străzi sau în parcuri. Şi totuşi sunt multe noutăţi în lumea boxului. Noi nu sunt numai combinaţii de mişcări şi acţiuni. Sunt căi şi mijloace de desfăşurare a luptei. Parcă se ajunge mai repede, mai precis la lovituri mai clare, prin acţiuni mai milimetric executate, cu mai multă uşurinţă şi eficienţă. Adversarul e totuşi mai rezistent, rămâne periculos şi după recepţionarea unor lovituri care cu greu le-ai putea suporta în astfel de condiţii. Acţiunile din ring sunt mai fulgerătoare, mai intense, contraatacuri mai prompte şi mai repetate. Aproape că au dispărut centrele dure şi au rămas lovituri izolate sau serii scurte aruncate exact unde trebuie după un atac advers. Dansul picioarelor e mai mult 23/64 inutil. El păstrează boxerii aproape unul de altul, într-un pressing permanent care măreşte intensitatea mişcărilor şi al emoţiilor. Dar pare ca mai nou este şi felul în care se ajunge “box”. Mai sunt tendinţele dezvoltării boxului, căile, metodele de pregătire, chiar şi unele mijloace de a realiza mai bine şi mai eficient, mai repede şi cu un consum mai mic de energie situaţiile din ring. Eleganţa mişcărilor e dată şi de noutatea găsirii unor legi ale mişcării care, aplicate la acţiunile din ring dau o mai mare agilitate, eficienţă şi precizie acestor mişcări şlefuite continuu în lumina acestor aplicări de reguli şi principii ale mişcărilor tehnice. Nouă este mereu şi experienţa şi inventivitatea marilor boxeri de a crea noi căi de realizare şi utilizare a situaţiilor favorabile de luptă. De asemenea, noi sunt metodele şi mijloacele, exerciţiile şi combinaţiile prin care pregătirea boxerului e mai bună, mai complexă, posibilităţile lui cresc la indici nebănuiţi până nu demult. Adaptarea condiţiilor ştiinţifice la modul cum se execută exerciţiile sau mijloacele de antrenament la individ sau la colectivul de începători, personalitatea pedagogică a antrenorului se pun în valoare la alte niveluri, pe baza aplicării ştiinţei şi experienţei profesionale. Sunt din ce în ce mai mulţi antrenori care studiază, observă, analizează, selectează şi adaptează, se informează şi imaginează creator pe această bază adaptând şi individualizând tot mai bine. Sunt din ce în ce mai mulţi boxeri care sclipesc de inteligenţă în găsirea unor procedee noi de luptă, combinaţii mai eficiente, maniere, moduri de rezolvare a situaţiilor din luptă, chiar crearea de noi lovituri sau apărări. Aceasta şi pentru că a crescut şi numărul de competiţii în care se întâlnesc sute de boxeri, antrenori-specialişti în ştiinţa sportului. Deci la aceste mari întâlniri prieteneşti şi sportive organizate sau nu, se schimbă impresii, cunoştinţe, se nasc discuţii ample şi profunde, se fac schimburi de experienţă şi opinii. Organizat sau nu se fac studii, observaţii, analize statistice sau pedagogice, pe marginea noutăţilor în desfăşurarea luptei din ring, a tendinţelor de luptă în funcţie de calităţile boxerilor şi şcolilor de box, în funcţie de orientările arbitrilor în aplicarea regulamentului internaţional de luptă şi obţinerea victoriei. 24/64 Tot mai dese şi lai profunde sunt aceste minunate prilejuri de întâlniri sportive pline de un real “fair play”, de o adevărată tendinţă de specialitate şi specializare profesională profundă. Întrecerilor de la aceste mari competiţii le urmează discuţii programate sau nu între antrenorii din fiecare ţară, regiune sau oraş, la fel, prilejuri de discuţii, analize, adaptări şi perfecţionări. Toate duc la profunzimea studiului, a luptei din ring sau din sălile de pregătire a execuţiilor exerciţiilor de antrenament, a manierei de lucru realizând mai repede şi mai bine pregătirea mai specială şi mai adecvată a boxerului pentru întrecerea sportivă din ring. Căci, de fapt, în aceste lucruri şi aspecte se întrec boxerii din ring. Întrecerea e în capacităţi, posibilităţi, imaginaţie creatoare, pregătire mai minuţioasă şi mai profundă, inteligenţă în rezolvarea situaţiilor din ring, în crearea unor situaţii clare şi rezolvarea cât mai elegantă a lor, mai precisă, mai cu uşurinţă ajungând să “loveşti” fără să fii “lovit”. Deci, nu e nimic nou în box în mijloacele de luptă, în scopul tuturor procedeelor, mişcărilor, exerciţiilor ele pregătire şi, totuşi, noi şi în continuă transformare sunt căile, metodele şi chiar mijloacele de a realiza pregătirea de o desfăşurare cât mai clară, mai eficientă, mai elegantă şi mai palpitantă a ceea ce numim “Box – arta autoapărării” în care se caută să loveşti primind cât mai puţin sau chiar deloc. De aceea munca boxerului şi a antrenorului de box, la fel ca munca oricărui antrenor şi specialist în sport e plină de profunzime, de exigenţe, de dorinţă de noi cunoştinţe, de profesionalism în aplicarea unor cât mai adaptabile reguli, legi şi principii ştiinţifice la individ, la activitatea lui sportivă şi de viaţă. Experienţa şi activitatea creatoare o îmbogăţim şi o aplicăm prin continue căutări, schimburi de experienţă, studii, analize, încercări şi rezolvări. Dar, mai ales cunoştinţele tot mai profunde, mai analitice, mai noi, mai moderne. Şi aceste cunoştinţe să fie bazate pe reguli, legi şi principii ştiinţifice mai obiective, adaptate cât mai corect la activitatea şi condiţiile noastre, dar pe ele le găsim cu mai multă uşurinţă în cărţi. Dar şi acest adevăr nu e nou. Totul e în continuă transformare, perfecţionare spre mai bine, mai repede, mai eficient. 25/64 Noi socotim boxul dur, chiar brutal, inestetic sau sângeros. Firi sensibile şi necunoscători în acelaşi timp, nici nu-şi pot închipui că boxerii se îmbrăţişează sau îşi dau mâna la sfârşitul meciului cu sinceritate şi căldură. Ei nu concep că pot fi în acelaşi timp şi rival şi prieten cu cel care te-ai încleştat cu câteva secunde înainte într-o luptă acerbă. Dacă ar cunoaşte mai mult, mai în amănunt întrecerea din ringul de box ar simţi şi ei cât de sinceri, de reali, de plină de onestitate e această strângere de mână de la sfârşitul oricărui meci de box, ca o reală bucurie de a recunoaşte valoarea, sportivitatea şi gradul de pregătire a celui cu care te-ai întrecut în lupta sportivă atât de susţinută. Aceasta pentru că ai simţit direct, “pe pielea ta”, valoarea lui transformată în , iscusinţa acţiunilor cu care te-ai întrecut şi precizia, forţa şi duritatea loviturilor lui. Şi atunci, cum să nu fii bucuros că l-ai întrecut, că eşti mai pregătit, ai mai bune calităţi şi o mai ascuţită inteligenţă şi pregătire. Şi toate acestea, repet, într-o încleştare emoţională şi fizică deosebită, când toată potenţa din tine este descătuşată. Tocmai atunci trebuie să respecţi adversarul, arbitrul, regulile şi onestitatea de a te controla, stăpâni şi conduce cu dăruire şi impetuozitate. De aceea, nu ne poate mira că sunt, de asemenea, foarte mulţi sau în curs de cunoaştere care vorbesc foarte mult şi chiar foarte frumos despre box. Ba, unii dintre ei îl ridică la nivel de artă nobilă sau arta autoapărării. Alţii ca ei îl socotesc chiar la culmile inteligenţei. Căci, spun aceştia nu e greu să fii inteligent în condiţii normale, dacă eşti înzestrat sau pregătit şi poţi ridica liniştit o situaţie luându-ţi măsurile cele mai bune. Dar o încleştare serioasă în condiţii de risc continuu, în care acţiunile nu-ţi dau răgaz ca să iei măsurile cele mai realiste, să acţionezi prompt, cu siguranţă şi obiectivitate – îţi trebuie multă inteligenţă. Şi, totuşi, să revenim la întrebarea: “Ce este boxul?” Cât de simplu este să răspunzi – “O întrecere sportivă cu pumnul în care cauţi să loveşti tare, în punct sensibil, fără să fii lovit !!!” Ce simplu e! Dar cât de complex şi de cuprinzător este conţinutul acestui răspuns care defineşte “boxul”, boxul englez, boxul olimpic, boxul modern cum se numeşte prin mai multe colţuri de lume, spre a-l deosebi de alte maniere de luptă în care nu numai pumnul se întrebuinţează, ci în general lovitura. 26/64 Cât de multe cunoştinţe, deprinderi, calităţi, metode şi mijloace de pregătire teoretică, dar mai ales practică fac parte din conţinutul acestei definiţii care trebuie să fie finalul tuturor eforturilor şi iscusinţei unui boxer sau antrenor de box. Pentru că tot ce gândeşte, acţionează şi efectuează antrenorul sau boxerul în ringul de box sau în sălile şi terenurile de antrenament se îndreaptă spre acelaşi ideal final – “Să loveşti fără a primi”. Acum intervine o a doua întrebare: “Cum poţi sa realizezi acest deziderat, această dorinţă - necesitate? La fel de simplu este răspunsul: “Creând sau găsind şi fructificând o situaţie favorabilă de luptă”. Rămâi consternat de simplitatea răspunsului. Dar, de aici începe complexitatea conţinutului acestui răspuns. Mai întâi, ce înseamnă o situaţie favorabilă de lovire, de luptă? Nimic altceva decât o situaţie de moment care ţine extrem de puţin timp, în care tu poţi lovi şi adversarul are descoperit un punct sensibil de lovire şi nu-l poate apăra sau contra permanent. Mai detaliat spus, o situaţie favorabilă de luptă este atunci când adversarul s-a dezechilibrat din cauza unei mişcări defectuos executată sau care nu corespunde cu posibilităţile efectuării ei eficiente şi şi-a descoperit un punct sensibil: a dat o lovitură directă cu stânga, dar o retragere nu pe aceeaşi linie dreaptă sau a prelungit-o prea mult şi şi-a retras mâna dreaptă care nu mai acoperă bărbia sau ficatul, etc. Întârziindu-se prea mult pe ea s-a dezechilibrat pe moment şi nu se poate retrage imediat sau nu poate să-şi ridice mâna care acoperă bărbia sau ficatul. Şi atunci tu, boxer mai experimentat, mai inteligent sau mai bine pregătit eşti într-o poziţie unde poţi contra imediat cu precizie, forţă şi corectitudine şi la o distanţă din care lovitura ta izbeşte şi presează un pic punctul sensibil descoperit la adversar. Bineînţeles că această situaţie de luptă este ideală. Ea este totul în box. Ea e punctată de arbitri, dar poate fi şi decisivă, căci adversarul lovit cu precizie şi forţă pierde pe moment posibilităţile de refacere a organismului şi-şi diminuează momentan resursele de continuare a luptei în durata celor 10 secunde pe care le numără arbitrul şi care pun capăt luptei din ringul de box. 27/64 Cum o putem realiza sau găsi şi fructifica această situaţie favorabilă, pentru că şi adversarul e pregătit şi vrea să nu se găsească în această situaţie dificilă decât puţin timp sau chiar deloc. Nu putem altfel decât prin acţiuni şi manevre sau moduri de luptă care urmăresc să ascundă intenţii proprii şi să determine adversarul la o mişcare sau acţiune neexecutată bine sau cu mai puţină atenţie la acoperirea punctelor sensibile. Aceste acţiuni, manevre sau moduri sunt alese şi repetate până devin automate în antrenamente. Ele sunt alese în funcţie de intenţiile noastre (atacare prin surprindere sau provocare a adversarului, etc.) de posibilităţile, cunoştinţele şi preferinţele noastre, dar şi de acţiunile de moment ale adversarului, de defectele lui în executarea mişcărilor din ring, în funcţie de preferinţele lui. Toate la un loc definesc tactica boxului. Deci, vom căuta şi realiza situaţiile favorabile prin acţiuni, mişcări, manevre şi moduri de luptă tactice, alese conform indicaţiilor şi preferinţelor proprii şi în funcţie de acţiunea prezentă şi viitoare a adversarului. E simplu de spus, dar foarte complex de făcut şi, totuşi, aceasta este lupta din ring. O înlănţuire de mişcări, combinaţii de mişcări, moduri de acţiune, acţiuni şi de o parte şi de alta, pentru a aduce sau pentru a surprinde adversarul într-o situaţie în care e descoperit şi dezechilibrat, pentru a-l putea lovi fără să fii lovit. O înlănţuire continuă de intenţii şi încercări care întâmpină din partea adversarului o rezistenţă şi aceeaşi continuă dejucare de intenţii, până când, câteodată, situaţia s-a ivit, legătura a ţâşnit şi cel lovit trece prin momente dificile. Dar rezervele, experienţa şi pregătirea lui poate transforma această situaţie dificilă într-o bază de plecare la contraatac eficient care schimbă pe moment situaţia în favoarea lui. Aceasta este deliciul încleştării sportive, frumuseţea, demonstraţia de inteligenţă, pregătire sau calităţi superioare a celor ce se întrec în ringul de box iscusinţa tactică şi potenţa calităţilor. Deci, în primul rând contează cunoştinţele, experienţa şi inteligenţa. Dar apoi, la fel de importante sunt şi calităţile şi posibilităţile. Căci mişcările trebuie executate fără mult efort, în viteză, cu explozie şi forţă, cu precizie şi lăsând loc posibilităţilor de înlănţuire în alte variate acţiuni, acest fel de mişcări stau la baza combinaţiilor şi acţiunilor tactice. Trebuie executate cu maximum de precizie şi eficienţă. Dar cum putem să realizăm aceste aşa speciale mişcări? Numai adaptând legi obiective, ştiinţifice la mişcarea respectivă executată de un boxer, adaptare care o face să fie eficientă şi corectă cum spun antrenorii de box. Corectă 28/64 trebuie, adică aplici reguli ştiinţifice şi tactice. Sau mai precis mişcarea se execută conform cerinţelor acestor reguli care o face să fie mai eficientă. Deci tehnica! “Tehnic” boxerul care se mişcă lejer, aproape fără efort, fără risc cu precizie şi eleganţă, cu forţă şi eficienţă, lovind şi apărându-se cu eficacitate. Tehnic nu e numai boxerul care boxează “în linie” cum spun necunoscătorii în box sau cel care se ascunde în dosul braţelor îndoite. Tehnic este şi cel care ţine braţele jos, dar se apără cu eficienţă, loveşte “îndesat” şi clar, se mişcă cu uşurinţă şi fără risc. Deci tehnica boxului este: totalitatea acestor mişcări care adaptând legi, reguli şi principii fac ca acţiunea din ring pe care o compun să fie mai eficientă. Mijloacele clasice de luptă Adaptarea la fiecare mişcare componentă a acţiunilor din ring se face în funcţie de conformaţie fiecărui scop, caracteristică fiecărui individ, fiecărui boxer. E adevărat că şi conformaţia fizică “somatică” a boxerului ca şi alte caracteristici se pot grupa la mai mulţi boxeri cu o conformaţie asemănătoare. Prin aceasta o formă a mişcării sau o mişcare general valabilă pentru toţi executată pentru o acţiune în ring utilă mai multora devine cu timpul un mijloc de luptă, de acţiune în ring. Prin această mişcare general valabilă se poate lovi, pregăti sau încheia atacul, apoi se poate preîntâmpina atacul adversarului, se poate apăra sau contraataca, etc. Ea devine un mijloc de luptă. Şi pentru că foloseşte de mult mai tuturor boxerilor poate fi denumit mijloc clasic de luptă. Pot fi şi alte variante ale acestor mişcări folositoare în situaţii mai speciale, mai rare, dar mai complicate. Ele devin mijloace specifice de luptă care, cu timpul, şi întrebuinţându-le mai mulţi boxeri cu eficienţă pot deveni şi ele mijloace clasice de luptă. Mijloacele clasice de luptă Se pot grupa în 4 mari grupe, în funcţie de acţiunea generală din ring. Şi pentru că în lupta din ring nu acţionezi decât pentru a pregăti şi a realiza un atac, a te apăra şi a contra sau contraataca adversarul nu putem avea decât: mijloace de pregătire a atacului mijloace de atac mijloace de apărare mijloace de contrare şi contraatac 29/64 Mijloacele de pregătire a atacului sunt şi mijloacele prin care cauţi să provoci adversarul la nişte reacţii pe care, cunoscându-Ie înainte sau observându-le în timpul luptei că sunt defectuos efectuate de adversar, le poţi contra sau contraataca cu precizie şi eficienţă. Acestea sunt loviturile false. Acţiuni false sunt acţiunile de a intra în colţ unde, la atacul grăbit al adversarului poţi cu uşurinţă printr-un “pas de vals” în semicerc, cu o uşoară lovitură a umărului său avansat să-l împingi în locul tău în colţ, unde îl poţi contraataca cu uşurinţă. Aceeaşi acţiune o poţi întrebuinţa la mijlocul corzilor de ring. Sau poţi descoperi un punct sensibil sau o parte din corp în care adversarul va ţinti, eventual, şi tu-l vei putea contra la timp şi cu forţă. Sau poţi simula recepţionarea unei lovituri şi apoi poţi contraataca, etc. Fentele sunt cele mai variate mişcări de pregătire a atacului. Ele sunt o mişcare care imită - simulează - o acţiune, un mijloc de lupta sau pur şi simplu o mişcare fără o execuţie eficace în scopul de a preocupa adversarul şi de a-i atrage atenţia înspre o altă direcţie, ascunzându-i intenţia şi direcţia acţiunii noastre de atac eficace. Astfel, ne facem că lovim cu stânga şi când colo - noi îl lovim puternic cu dreapta, ne facem că lovim cu dreapta şi noi pregătim o poziţie bună pentru croşeul de stânga, ne facem că lovim la corp, sau numai ne uităm acolo şi noi lovim puternic la cap. Deseori simulăm numai o mişcare de lansare a loviturii sau o deplasare înainte preocupând mereu adversarul şi nelăsându-l să se gândească, să prepare un atac. Mijloacele de atac nu pot fi altele decât loviturile şi pasul înainte. De ce pasul înainte? Pentru că, de obicei, noi păstrăm o distanţă faţă de adversar puţin mai mare decât lungimea braţului nostru sau al lui, pentru a nu fi surprinşi de lovitura rapidă de pe loc. Forţându-l să facă un pas sau ½ pas înaintea loviturii sale îl vedem mai uşor şi avem un oarecare timp de apărare sau înlăturare a atacului lui ca şi contraatacul respectiv. Se numeşte distanţă de siguranţă. Desigur că, acelaşi lucru se întâmplă şi cu atacul nostru. Deci, ca să atacăm trebuie să executăm mai întâi o jumătate de pas sau un pas complet. De aceea, deplasarea înainte care, de fapt, începe atacul trebuie menţionată ca mijloc de atac. Loviturile clasice - am văzut de ce sunt clasice - se grupează de obicei în funcţie de direcţia lor de execuţie. 30/64 Astfel direct înainte vor fi directele cu stânga cu dreapta, fiecare din ele la corp şi la cap. Deci va fi directă de stânga la cap, la corp, directă de dreapta la cap şi la corp. de ce la cap şi la corp şi nu invers? Pentru că ne vine mai uşor şi nu că sunt mai eficiente sau altceva - una sau alta. Aruncate din lateral vor fi laterale, scurte (croşeurile în aceeaşi traducere liberă). Lateralele scurte vor fi loviturile laterale executate cu braţul îndoit cam la unghi drept (antebraţul pe braţ), deci de la o distanţă mică faţă de lateralele lungi care au arcul de lovire destul de lung, braţul fiind foarte puţin îndoit faţă de antebraţ. Aceste clasice care datează de mai lung timp cam de pe vremea luptelor cu pumnii au început să fie mai puţin întrebuinţate în ring pentru că se văd din timp, iar forţa lor nu este la fel cu a celor scurte. De asemenea, ele pot fi contrate foarte eficient şi dur. La fel, lateralele scurte sau lungi pot fi cu stânga la cap şi la corp, cu dreapta la cap şi la corp. Laterala de dreapta lungă la corp este aproape inutilizabilă la adversarul pe gardă normală (cu braţul stâng înainte pentru că acesta avansează partea stângă a corpului) şi laterala scurtă şi mai ales cea lungă nu poate lovi decât în afara suprafeţei permise de lovire. Loviturile de ios în sus - uppercuturile cum li se mai spune în lumea boxului sunt acele lovituri cu mâna stângă sau dreaptă, la cap sau la corp, care încearcă să se strecoare printre braţele îndoite ale adversarului, mai ales cel care s-a aplecat spre a lovi bărbia sau punctele vulnerabile, sensibile din regiunea corpului. Sunt lovituri destul de eficiente, dure, dar riscante dacă nu sunt executate cu minimum de risc, deoarece ele sunt executate din imediata apropiere de adversar care are o mare posibilitate de a contra cu laterala sau cu aceleaşi upercuturi. Nu de mult au fost introduse în terminologia clasică şi mai ales printre mijloacele de luptă clasice din box şi loviturile oblice. Croşeul upercutat cum se mai spune “filozofic” de către unii, s-a împământenit destul şi este foarte eficient în lupta din ring în arsenalul multor boxeri. Oblica de jos cu stânga se strecoară mai uşor pe sub cotul adversarului şi loveşte mai precis regiunea ficatului. Lovitura de oblică de jos cu dreapta continuă cu eficienţă atacul început cu stânga oblică de sus împotriva “stângaciului”, iar cea cu dreapta este foarte rară. 31/64 3. Mijloace de apărare sunt cele care apără cu mâinile sau prin mişcări de trunchi sau deplasări înapoi-lateral sau în semicerc punctele sensibile de loviturile adversarului. Unul dintre mijloacele cele mai naturale de apărare ar fi blocajul. El e mijlocul de apărare care interpune între lovitura adversarului şi punctul sensibil propriu, o altă parte a corpului, fără punct sensibil. La fel ca şi cotul în contraloviturilor la corp şi de multe ori şi umărul care – puţin ridicat “e o a treia mână în apărare”. Desigur că această interpunere se face mai rar cu mâna stângă, încât cu dreapta, care e mai îndemânatică si o putem încorda şi mişca cu mai multă fermitate şi precizie. De altfel, se spune că în box “mâna stângă este pentru preparare iar dreapta este pentru lovituri decisive şi apărare promptă”. Parada este mijlocul de apărare prin care deviem lovitura adversă din drumul ei spre punctul nostru sensibil. Printr-o scurtă lovire peste lovitura adversă, pumnul acestuia capătă un alt drum, care de obicei, deschide drum pentru un bun contraatac a celui care se apără. Desigur că parada poate fi executată cu mâna dreaptă sau stângă şi în orice direcţie. Aceasta teoretic, deoarece practic fiecare boxer şi-o alege pe cea mai la îndemână şi mai, capabilă de a pregăti lovitura lui favorită în contraatac. Eschivele sunt mijloacele de apărare din box prin care, printr-o mişcare a corpului, în special a trunchiului, scoatem punctul sensibil din drumul loviturii adverse, fără a ne depărta de adversar. Ele sunt mai dificil de executat pentru că pe lângă îndemânare mai trebuie şi “un simţ” al momentului în care trebuie executate. De asemenea, precizia ei e mai necesară şi pentru că poate fi periculoasă pentru adversar şi deci nepermisă de arbitru, dar şi pentru că executarea ei nu ne depărtează de adversar şi deci putem fi contraatacaţi sau contraţi foarte uşor. Pentru aceasta, eschiva se învaţă mai târziu decât celelalte mijloace de apărare. Dar eschiva este poate cea mai eficientă, pentru că nu suporţi nici un loc care chiar amortizat fiind, îţi poate influenţa echilibrul sau atenţia. De asemenea, ea e eficientă şi prin faptul că execuţia ei creează poziţii de plecare şi distanţe ideale pentru însoţirea cu lovituri sau cu continuarea unui atac scurt sau prelungit. E de altfel, o Iege în box: nici o eschivă fără lovitură. După direcţia lor, eschivele ar putea fi clasificate astfel: Eschiva prin retragere - mai rar de trunchi, foarte des de cap. Eschiva prin îndoire laterală a trunchiului la stânga sau la dreapta. 32/64 Eschiva prin plonjare sau prin scădere de nivel care flexând toate articulaţiile de pe verticală face ca bărbia noastră să coboare sub loviturile adverse. Şi, în sfârşit, cea care însumează mai toate direcţiile – eschiva rotativă spre stânga sau spre dreapta. Cam acestea sunt mijloacele de apărare. Ele se pot înlănţui în combinaţii infinite în acţiunile boxerului transformându-i lupta în “arta autoapărării” şi scăzând aproape la zero pericolul unor şocuri distrugătoare provocate de lovituri dure. 4. Mijloacele de contraatac - nu sunt altele decât cele de atac care urmează unei acţiuni de apărare. Iar contrele sunt loviturile care se dau odată cu loviturile adversarului. Punctele sensibile Am tot întâlnit în discuţia noastră “punct sensibil” – trebuie să lovim sau să apărăm un punct sensibil. De ce în special pe el? Ce e acela un punct sensibil? Acolo unde un organ din corp sau un plex nervos vine în contact mai direct cu învelişul exterior al corpului, şocurile provocate de lovituri au destul de mare influenţă asupra activităţii aşa numită vegetativă a acestor organe sau plexuri nervoase. Şi atunci scade pe moment randamentul activităţii acestor organe cu influenţă asupra activităţii funcţiunilor vitale: circulaţia sângelui, oxigenarea sau înlăturarea toxinelor, respiraţia, alimentarea cu sânge. Prin aceasta, posibilităţile de activitate normală a organismului scade, puterea de refacere e diminuată şi atunci boxerul nu mai poate lupta. E scos în afara luptei sau aşa numitul K.O. Deci, contactul cu învelişul exterior al corpului – cutia toracică cu oase destul de puternice, abdomenul cu o musculatură destul de întărită şi dezvoltată, apără în mod natural aceste organe sau plexuri nervoase. Dar prin duritatea acestor pereţi apărători se transmite, totuşi, şocul unor lovituri puternice, care le face să fie vulnerabile şi deci, să le tulbure activitatea. De aceea, loviturile în aceste puncte vulnerabile împiedică pe moment posibilitatea de luptă a adversarului. Şi e suficient ca acest moment să ţină 10 secunde ca să fii declarat învins – în afara luptei. Sau, chiar dacă nu ajungi la această stare, loviturile vor influenţa 33/64 dansul boxerului în ritm, el va trece repede mai mult la o apărare pasivă, care va influenţa desigur judecătorul în acordarea punctelor celui care domină lupta şi loveşte de mai multe ori. Iată pentru ce urmărim să lovim în aceste puncte cu insistenţă şi de ce căutăm să le apărăm în special în orice moment al luptei. După cum am văzut “a căuta să lovim într-un punct sensibil”, fără să fim loviţi, prin realizarea unor situaţii favorabile în care adversarul este dezechilibrat, îşi descoperă punctele şi nu şi le poate apăra pe moment, iar boxerul se află într-o poziţie şi la o distanţă capabilă de lovire – este scopul final al tuturor acţiunilor, eforturilor, acumulărilor de cunoştinţe şi manifestări ale inteligenţei şi experienţei fiecărui boxer. Dar unde găsim aceste puncte sensibile? Ele se găsesc în mai multe părţi ale corpului omenesc. În spate, deasupra crestelor iliace e locul rinichilor, mai jos de centură e “plexul ruşinos”, şi organul bărbătesc de procreare. Dar puncte sensibile nu pot fi apărate cu uşurinţă şi eficacitate. Pentru aceasta, lovirea acolo, nu se permite de regulament. Chiar şi în timpul luptelor cu pumnii, când nu există reguli de luptă, luptătorii cu pumnul nu loveau aceste regiuni care pot promova moartea omului. Ei transmiteau din tată-n fiu aceste reguli, pe lângă altele de acest gen, cum ar fi “nu lovi pe cel căzut”, “nu întoarce spatele adversarului”, etc. Şi atunci, a fost delimitată o suprafaţă anumită în care poţi lovi. Aceasta este: jumătatea anterioară a corpului de la ombilic în sus. În această parte a corpului sunt grupate marea majoritate a punctelor sensibile, iar ea se poate apăra cu uşurinţă prin numai îndoirea, flexarea antebraţelor pe braţ. Cu aceeaşi uşurinţă am putea executa toate celelalte de apărare în combinaţii multiple, infinite cum am spus noi. Punctele sensibile la cap, în partea superioară a corpului – capul poartă cel mai important rege al tuturor activităţilor umane, cerebelul-encefalul cum e denumit în medicană. EI e foarte bine apărat de calota craniană, confecţionată din os dur. De asemenea, regulamentul nu permite loviturile la ceafă sau partea, dinapoi-dorsală a capului. Şi totuşi, dacă ne vom uita bine şi atent vom găsi repede şi uşor punctul cel mai vulnerabil al capului. Privind atent capul, vom vedea că el are o parte mai proeminentă, mai lângă terminată cu bărbia, se sprijină pe gât şi occipital care e mai puţin proeminent şi alungit – 34/64 organul central al corpului omenesc. Această aşezare corespunde exact unei pârghii de gradul I. Ştim cu toţii că o pârghie are rolul de a ajuta activitatea omului. Ea este de trei grade. Gradul I are rolul de a învinge o rezistenţă, de a ridica o greutate cu o forţă mult mai mare decât dacă nu aplică această pârghie. Ai un dulap de ridicat puţin pentru a pune ceva dedesubt. Singur nu poţi, poate dacă aţi fi trei-patru aţi putea, dar şi atunci cu greu. Unul mai inteligent (sau mai bătrân) caută repede o bară metalică, în general, o împinge sub dulap, mai ia un butuc de lemn şi-l aşează sub bara metalică, aproape cât mai mult de dulap. Apoi apasă pe braţul barei rămas liber şi dulapul se ridică aproape fără să crâcnească. A aplicat o pârghie de gradul I care are punctul de sprijin la mijloc: butucul, rezistenţa: dulapul – la un cap şi punctul de aplicare a forţei – apăsarea la alt capăt, încât braţul de aplicare a forţei – cel de la punctul de apăsare până la butuc e mai mare – de 2-3 ori – cu atât forţa e mai mare – de 2-3 ori. Şi atunci, dacă în regiunea capului prin aşezarea şi forma lui găsim o pârghie de gradul I aplicăm forţa pe punctul cel mai alungit – bărbia şi randamentul acţiunii e de 2-3 ori mai mare cu cât bărbia e mai alungită faţă de occipital. De aceea se şi spune de către bătrâni (înţelepţi) că omul cu bărbia rotundă rezistă mai mult la lovituri la cap. E mai bine dacă lovim din lateral această bărbie, pentru că lovitura scutură mai puternic capul întrucât şocul nu se mai transmite în punctul de sprijin – gâtul. Rezistenţa muşchilor gâtului e mai mică decât sprijinul capului care este osos reprezentat prin vertebră şi coloana vertebrală. Deci din forţă randamentul loviturii e mai mic decât din lateral şi invers. De asemenea, concludem că fortificarea muşchilor gâtului e foarte necesară în mărirea rezistenţei împotriva loviturilor. Bărbia o ascundem cu uşurinţă în dosul mâinilor sau în umărul uşor ridicat prin poziţie, sau deseori în scop de apărare. Retragerea ei din faţa loviturilor e foarte uşoară, în toate direcţiile. Totul este să o ascunzi, să o aperi mereu. Astfel, şocul loviturii prin forţa pârghiei zdruncină creierul în baia lui umplută cu lichid cefalo-rahidian, care amortizează, dar nu poate împiedica total zdruncinătura sau chiar lovirea lui de pereţi. Desigur că, atunci se pierde coordonarea mai tuturor funcţiilor corpului şi boxerul cade moale la podea, de obicei, printr-un plonjon exagerat în faţă, dar aproape de verticală. Depinde de pregătirea lui şi de posibilitatea de refacere naturală cu 35/64 care te naşti, pentru ca această stare să dureze mai puţin de 10 secunde în care poţi relua lupta. De obicei, însă printr-o lovitură bine ţintită, timpul de refacere durează mai mult. De aceea, regulamentul are prevederi precise de mărire a timpului de refacere a organismului după un K.O. la cap (K.O.H.). Ele încep cu obligaţia de a menţine boxerul căzut în aceeaşi poziţie până la urcarea medicului în ring, care acţiona conform cunoştinţelor sale profesionale. Arbitrul doar încearcă să scoată cât mai repede proteza dentară şi să răsucească lateral capul pentru a nu astupa traheea cu limba, ale cărei mişcări sunt acum necontrolate. Boxerul simte doar un curent electric uşor care pleacă de la cap spre vârful tuturor degetelor şi cade într-un neant din care se trezeşte încetul cu încetul. Completa lui trezire poate dura mai mult timp, în care el poate chiar lupta datorită reflexelor lui condiţionate, automatismelor pe care el şi le-a făcut în antrenamente. Dar această stare e periculoasă pentru boxeri. Poate primi lovituri şi mai puternice sau, aşa cum au demonstrat mai multe cercetări ştiinţifice, nocivitatea şocurilor e mare doar îl cazul când organismul e obosit şi nu-şi poate mobiliza resursele. Deci loviturile primite în această stare descrisă mai sus, sau în reprizele ultime (în cazul boxului pe mai multe reprize de la a 5-6-a repriză în sus), sunt mai nocive decât cele primite mai înainte. De aceea, arbitrul este obligat ca în cazul recepţionării unei lovituri clare, precise şi destul de puternice să se uite în ochii boxerilor dacă se pot concentra şi dacă privirea e puţin rătăcită, cu toate protestele, mai bine e să oprească lupta. De multe ori boxerul care e educat în spiritul combativităţii vrea să continue lupta în orice stare ar fi el şi protestează, iar antrenorul e destul de departe ca să vadă starea boxerului, de aceea este necesară decizia arbitrului. Numai dacă arbitrul e profesionist şi imparţial. Tot aici, la cap, în regiunile laterale ale gâtului trec unele dintre cele mai importante şosele în circulaţia sângelui. Circulaţia sanguină se face prin artere şi vene. Arterele aduc la nivelul organelor sângele oxigenat fără de care nu poate acţiona nimic în corpul omenesc şi venele preiau sângele încărcat de reziduuri – denumite toxine – din arderile biochimice care dau energia, hrana activităţilor, purtându-I înapoi spre plămâni, inimă şi ficat, unde se golesc de toxine şi se reîmprospătează cu oxigen. Venele sunt mai la suprafaţă, arterele ceva mai la interior. Spre cap şi de la cap, arterele şi venele trec prin regiunile carotidiene în părţile laterale ale gâtului, apărate de putenicele grupe musculare. Ele sunt într-o continuă 36/64 activitate. Dacă intervine o lovitură puternică ce presează accentuat muşchii şi implicit venele şi arterele, acestea pentru un moment îşi întrerup fluxul circulaţiei sanguine. Nemaiputând elimina toxinele, desigur că acestea vor dăuna destul activitatea scoarţei cerebrale, care se va bloca aproape în totalitate. Şi atunci, cu toate reflexele blocate, boxerul va cădea ca un copac tăiat din rădăcină, cu o contractură puternică a întregului trup şi organism. Va trece destul timp, suficient pentru a fi declarat în afara luptei – K.O. – până circulaţia îşi va reveni, sângele va elimina toxinele şi un altul proaspăt va inunda reţeaua de vase sanguine la nivelul creierului. Atunci corpul boxerului începe să se înmoaie, toate se relaxează, respiraţia revine încet, încet la normal şi boxerul se trezeşte buimac ca dintr-un somn agitat. Îl doare puţin capul, dar în câteva minute va trece şi asta. Dar, ca după orice lovitură în regiunea capului trebuie să fim atenţi la eventualele urmări, asigurând o bună recuperare prin somn adesea ajutat de somnifere destul de slabe. Dedesubtul bărbiei, în “mărul lui Adam” nu putem ajunge pentru că mănuşa e prea mare pentru a pătrunde aici în această mică suprafaţă apărată de, bărbie, mai ales că boxerul ţine bărbia mereu ascunsă în piept şi umărul stâng (la cei pe gardă normală – dreptaci). Dar mai jos, în partea stângă a corpului, cam sub coastele 5-6 motorul neostenit al inimii îşi vede netulburat de treabă. În timpul destinderii – diastolei, cum se numeşte în termeni medicali, ea atinge cu vârful ei solida cutie toracică. Când alergăm mai mult şi lucrul inimii devine mai activ şi mai puternic bubuiturile acestei atingeri se pot percepe bine cu urechea. Dacă vom lovi puternic în acest moment al diastolei – şocul se va transmite inimii care va fi deranjată din lucrul ei. Ea se va contracta uşor – diastola va fi mai mică, deci pomparea sângelui se va micşora. Urmarea? O moleşeală va cuprinde întregul organism în lipsă de sânge suficient. Reflexele vor fi mai lente şi deci, riscul primirii unei astfel de lovituri în alte regiuni va fi mai mare. Recuperarea va fi destul de înceată. Dar să nu uităm, că pe lângă rezistenţa mare a oaselor coastelor – aici oricine dintre noi avem o musculatură mai puternică. În plus nu putem şti dinainte momentul diastolei. De aceea, eficienţa loviturilor la inimă este foarte 37/64 redusă. Poate cele împotriva unor boxeri mai bătrâni sau mai debili şi repetate foarte des ca să nimerească în timpul diastolei măcar una sau două lovituri. Mult mai eficientă este lovitura aplicată mai la dreapta, în chiar centrul pieptului, imediat sub osul care leagă coastele în faţă. Aici, sub acest os denumit stern care se termină cu o mică coadă denumită capul, se află cel mai central şi important nod de căi nervoase – plexul solar. La orice plex nervos şi sunt multe în corpul omenesc, acesta ordonează căi nervoase şi ale sistemului nervos central şi a celui vegetativ. Se ştie că sistemul nervos vegetativ conduce şi reglează şi activitatea organelor mici şi mari din corp, iar cel central poartă pe căi aferente impresii, informaţii care se judecă de către regele care apoi dă comenzi pe cai descendente fiecărei fibre musculare din întregul corp. Lovind aici, pe căile nervoase ale vegetativului, şocul se transmite tuturor organelor din preajma plexului solar, deci şi inimii. Deranjată, aceasta repetă reacţia ca în cazul şocurilor directe asupra ei. Bătăile se răresc, cantitatea de sânge se diminuează şi o accentuată anemie de sânge cuprinde întreg corpul. Acesta se moleşeşte, genunchii se înmoaie, braţele cad în căutarea unui sprijin, dar nici corzile nu-l mai pot susţine în căutarea sprijinului general al podelei ringului. O senzaţie de lipsă de aer face ca boxerul să deschidă gura aspirând cu nesaţ aerul, care – ghinion – nu mai poate fi expirat căci diafragma nu prea mai ascultă în mod normal de comenzile care nu mai vin. Şi atunci, aproape lucid, cu acută senzaţie de teribilă moleşeală, dar şi de nesaturare de aer, boxerul ascultă cuminte, chiar cu recunoştinţă numărătoarea arbitrului în aşteptarea odihnei capabile de refacere. Chiar dacă loviturile la corp nu aduc starea de K.O. ele au influenţă mai mică, totuşi, o au asupra activităţii organelor interne ale corpului. Anemia va fi din ce în ce mai mare, reflexele din ce în ce mai încetinite. De aceea, se spune că “loviturile la corp constituie un capital plasat cu cea mai sigură dobândă”. Loveşte repetat şi nu foarte puternic şi precis, influenţa lor totuşi se simte. De aceea, în repriza a treia simţi efectul primirii lor în prima repriză ca de altfel şi efectul unor lovituri la cap, care totuşi se elimină mai repede şi mai uşor. De multe ori primeşti o serie de lovituri, una dintre ele te aduce aproape de K.O., iar următoarea te trezeşte total continuând lupta cu mai multă ambiţie. S-a trezit din pumni, spun spectatorii. Singura lovitură care doare este cea la ficat. Lovind aici sub ultima 38/64 coastă flotantă din dreapta toracelui, locul unde ficatul nu are ce face şi-şi scoate capul de sub pavăza puternică a coastelor, şocul transmis face ca acest fabricant de sânge să se contracteze pe moment nemailăsând să se elimine sângele fabricat. Acesta umflă organul şi durerile sunt atroce. Boxerul se zvârcoleşte în spasme de durere, până când încet-încet îşi revine la normal. Încearcă el să păcălească punând mâna între picioare, semn că acolo a fost lovit, dar experimentaţii ştiu că în primul rând boxerul poartă o apărătoare cochilie obligatorie pentru urcarea pe ring. Apoi loviturile în această regiune “te leşină” şi nici nu te mai poţi zvârcoli, nu mai poţi păcăli pe nimeni – când un boxer acuză dureri mari în regiunea abdomenului – e lovit ficatul. Splina e greu de lovit. Aici, în partea stângă – vis-a-vis de ficat, dar în profunzime, aproape de coloana vertebrală, splina poate primi mai greu sau chiar deloc şocul loviturilor. Totuşi, lovind repetat şi puternic îi putem influenţa activitatea şi ei. Putem face aceasta asupra fiecărui punct sensibil, dacă adversarul nu se apără. Sigur, supus greşelii e orice om, mişcări greşite putem face deseori. Dar un boxer bine întărit printr-un larg arsenal de exerciţii de dezvoltare fizică, sistematic, metodic efectuate, printr-o perfecţionare continuă a mijloacelor de apărare – poate fi lovit foarte greu în puncte sensibile. De aceea lupta din ring este o continuă succesiune de încercări de a provoca, a realiza şi fructifica o situaţie favorabilă de luptă. Prin aceasta se manifestă inteligenţa şi întrecerea în calităţi şi pregătire acolo în ringul de box. Puterea de refacere a organismului creşte rezistenţa lui la eforturi deosebite, e mult mai mare decât obişnuit, forţa şi celelalte calităţi şi posibilităţi de mişcare cresc, deci în general, sănătatea sportivului e asigurată, mărindu-i permanent capacităţile şi posibilităţile. C. PRINCIPII ALE ÎNVĂŢĂRII Am văzut că regulamentul de box cuprinde reguli interesante pentru echilibrarea luptei, pentru asigurarea caracterului sportiv de fair-play în lupta din ring. El caută să asigure lupta directă, dar în care dai şi adversarului aceleaşi posibilităţi de luptă, aceleaşi mijloace şi aceleaşi criterii. Toate acestea sunt cuprinse în regulamentul de box. Cam ce reguli sunt mai interesante de ştiut În primul rând cu ce ne întrecem? Regulamentul Asociaţiei Internaţionale de Box Amator cu sediul în Berlin – Germania prevede “loviturile aplicate cu o mână sau alta, cu 39/64 articulaţia degetelor, cu mâna cu porţiunea falangiană”. Această articulaţie care închide pumnul ferm este marcată pe mănuşile de competiţii oficiale cu o porţiune de vopsea albă, ce indică mai uşor boxerului şi arbitrilor corectitudinea loviturilor. Orice altă parte a copului nu poate fi utilizată ca unealtă de lovire. Deci, ar putea fi şi lovituri sau acţiuni nepermise? Desigur. Orice lovitură aplicată cu orice altă parte a corpului şi în afara suprafeţei permise de lovire pe care am văzut-o mai sus este interzis să loveşti. Regulamentul A.B.A. prevede: Vor fi considerate greşeli: Să loveşti mai jos de centură, să ţii boxerul de mâini, de corp, de cap, etc. Să loveşti cu capul, cu umărul, antebraţul, cotul, să apeşi cu cotul, cu braţul, în faţă adversarului sau să apeşi capul în spate sau în jos, sub centură sau în corzi. Să loveşti cu mănuşa deschisă, cu palma, cu încheietura mâinii, cu partea dorsală sau cu părţile laterale ale mâinii. Să loveşti adversarul în spate şi, în special, în ceafă, în spatele capului (partea dorsală) sau să loveşti în regiunea rinichilor. Să dai lovituri “pivotante”. Să ataci ţinându-te de corzi, ori servindu-te de corzi într-un fel incorect. Să te culci pe adversar – faire une prise de lutte. Să ataci adversarul care este la pământ sau în curs de ridicare. Să-l ţii. Să-l ţii în lovitură sau să-l tragi în lovitură. Să reţii braţul sau capul adversarului, să apeşi cu braţul sub cel al adversarului. Să te apleci sub centura adversarului într-o manieră periculoasă. Să adopţi un mod de luptă de apărare pasivă sau să te aperi mult timp cu amândouă braţele sau să te arunci intenţionat pentru a evita o lovitură. Să eviţi sunete inutile, agresante sau ofensatoare în timpul reprizelor. Să nu te retragi când s-a dat comanda “Break”. Să încerci să loveşti adversarul imediat după comanda “Break”. Să ataci sau sa te manifestezi agresiv faţă de arbitru îţi oricare moment. Să arunci proteza dentară. 40/64 Să ţii mâna întinsă înainte pentru a împiedica venirea adversarului. Din toate cele de mai sus se desprinde clar necesitatea învăţării profunde sub formă de deprinderi motrice automatizate a o mulţime de mişcări cât mai corecte, componente ale unor acţiuni tip şi specifice. La prima vedere sunt aşa de multe încât se pare că este aproape imposibil să le însuşeşti, dar analizându-le mai profund, ele se grupează sistematic limitându-le în etape de însuşire precise, însoţite de perfecţionare, tot pe etape. Ne dăm seama că şi atletul aleargă ca începător, dar timpul şi perfecţionarea mişcării determină performanţe viitoare. Prin urmare, mişcările învăţate de începători conform etapei lui de dezvoltare sunt aproape ca acelea ale seniorului, dar conforme cu fiecare adversar şi cu specificul lui, cât şi cu nivelul actual de dezvoltare al boxerului. De aceea, marii noştri dascăli M. Fulea, Z. Popazu, M. Spatov sunt oamenii în a recunoaşte că boxerul “învaţă până moare”, sau până se lasă de box. A învăţa este mai eficient dacă înveţi metodic, sistematic şi conform unor legi şi principii unanim recunoscute de toţi profesorii, antrenorii şi slujitorii învăţării. Se recunoaşte că în experienţa metodică a învăţării, s-au desprins principii şi acţiuni de bază, în instruire acestea devenind chiar reguli obiective sau legi. Unul dintre acestea este şi principiul INTUIŢIEI. CAPITOLUL IV PRINCIPIUL INTUIŢIEI Ca metodă de învăţare şi consolidare CONCEPTUL INTUIŢIEI, DEFINIŢII BIBLIOGRAFICE Activitatea de predare-învăţare reprezintă o zonă de normativitate, adică de stabilire a unor reguli ce se cer respectate spre a se asigura succesul în educaţie. Termenul de principiu vine de la latinescul princeps = primul, de aici Ediţia Princeps şi titlul nobiliar de principe. 41/64 Principiul este norma care reglementează o întreagă suită de activităţi, el cere supunere necondiţionată a tuturor acestor activităţi. Nerespectarea principiului în activitatea de predare duce la lipsa coerenţei în sistemul de pregătire, la mari diferenţe între efort şi rezultat. Principiile pleacă de la cerinţele psihice, cerinţe logice în predare, cerinţe antropologice. Antrenamentul boxerilor se desfăşoară după anumite reguli reieşite din practică. Învăţarea procedeelor şi a acţiunilor de box reprezintă legătura dintre procesul pedagogic şi funcţiunea anatomo-fiziologică specifică boxului, iar însuşirea deprinderilor motrice specifice boxului se face pe baza principiilor pedagogice de învăţare. Aceste principii sunt: principiul intuiţiei principiul participării conştiente şi active principiul sistematizării şi al continuităţii principiul accesibilităţii principiul însuşirii temeinice Principiul intuiţiei pleacă de la premisa că învăţarea se realizează în contactul cu obiectele sau fenomenele. Formarea limbajului, a noţiunilor presupune activitatea cu obiecte şi fenomene. Intuiţia are două accepţii: găsirea corespondenţei dintre cuvânt şi realitate. anticiparea unor evenimente, descoperirea unor legături. Principiul intuiţiei este fundamental în învăţarea scrierii, în învăţarea matematicii. Dacă se învaţă noţiunile fără legătură cu realităţile pot apare noţiuni de conţinut. Principiul intuiţiei presupune formarea unor capacităţi de anticipare. Intuiţia este în strânsă legătură cu dezvoltarea inteligenţei. Educarea omului înseamnă limitarea (anticiparea) pericolului, comportamentului de anticipare la adulţi este hotărâtor. Principiul intuiţiei dă posibilitatea stabilirii unei legături disparate, principiul intuiţiei stă la baza creativităţii. Inventarea legilor corpului este o intuiţie. În didactică s-au practicat exemple de intuiţie care erau rezolvări de probleme. 42/64 Principiul didactic al intuiţiei cer pe de o parte să respecţi relaţia dintre cuvânt şi obiect, iar pe de altă parte să dezvolţi capacitatea de gândire a copilului. Principiul intuiţiei – caracteristici: trecerea de la necunoscut la cunoscut cu utilizarea unor mijloace ce favorizează învăţarea. În general, modelele fizice, antrenamentele sunt nişte metode extraordinare de dezvoltare a intuiţiei copilului. Principiul intuiţiei este dominat în prima parte a educaţiei, dar îşi păstrează o anumită importanţă şi la vârste mai mari. Intuiţia presupune un comportament de anticipare pentru profesor. Învăţarea unor reguli ale jocului, mai ales atunci când se face prin problematizare, are un rol deosebit, principiul intuiţiei cere ca orice proces de predare-învăţare să fie acompaniat de o multitudine de mijloace ajutătoare. În continuare, vom prezenta câteva definiţii bibliografice ale principiului intuiţiei: “Principiul intuiţiei” de N.G. Ozolin “Teoria antrenamentelor” de Dietrich Harre “Metode de învăţământ” de Ioan Corghit “Teoria şi bazele metodicii” de Gh.Cîrstea N.G.Ozolin, p. 86-88 Principiul intuiţiei Unul dintre cele mai importante principii ale pedagogiei – principiul intuiţiei – are o mare însemnătate şi pentru pregătirea sportivă. O interpretare justă a acestui principiu a dat-o K.D.Uşinski, încă în anul 1895: “Ce este instruirea intuitivă?” – se întreba el. Este acea instruire care se bazează nu pe noţiuni abstracte şi cuvinte, ci pe imagini concrete. Principiul intuiţiei impune ca desfăşurarea educaţiei, instruirii şi creşterea posibilităţilor funcţionale ale elevilor să se facă cu o receptivitate maximă din partea acestora. El are o mare însemnătate în primul rând pentru învăţarea tehnicii şi tacticii sportive. Intuiţia dă naştere la o reprezentare corectă a materialului de studiu, bazată pe imagini concrete, grăbeşte în mare măsură instruirea, ajută la însuşirea unei tehnici şi tactici sportive corecte. Este foarte important ca sportivul să poată aprecia cât mai curând posibil corectitudinea mişcărilor executate, măsura în care ele corespund sarcinilor instruirii. Printre numeroasele mijloace intuitive cel mai perfecţionat este videomagnetofonul 43/64 portativ, care îi permite sportivului să-şi revadă evoluţia de nenumărate ori, imediat după executarea exerciţiului. Mai este oare nevoie să subliniem eficacitatea acestei metode? Dar, redarea înregistrării la, videomagnetofon poate avea şi un efect negativ. De exemplu, după executarea unei sărituri în apă, sportivul vedea cât de aproape de trambulină a trecut în faza de zbor. Săritura a fost executată, ca întotdeauna corect, trecându-se la 30-40 cm de trambulină. Această distanţă i se poate părea periculos de mică şi la săriturile următoare va lungi traiectoria, execuţia înrăutăţindu-i-se. Nu este recomandabil să i se arate elevului nici abaterile întâmplătoare de la tehnica obişnuită a exerciţiului, sau cele determinate de o stare de sănătate precară. Principiul intuiţiei are o serioasă însemnătate şi pentru exerciţiile destinate îmbunătăţirii calităţilor motrice. Sarcinile concrete, care determină nivelul cerinţelor în ceea ce priveşte forţa, viteza, rezistenta, supleţea şi stabilitatea, îl ajută pe sportiv să execute exerciţiul cu mai multă eficacitate. În acest caz este foarte important ca sportivul să vadă cum a îndeplinit sarcina, ce greşeli a comis. Compararea sarcinii cu executarea ei reprezintă unul din principalii factori ai învăţării, educării şi dezvoltării calităţilor motrice. De altfel, în antrenamentul sportiv contemporan a început să joace un rol important informaţia urgentă despre caracteristicile cinematice şi dinamice ale exerciţiului executat (V.S.Torfel, 1962). Înregistrarea formei mişcărilor, a eforturilor şi a orientării lor, ca şi a altor numeroşi indici ai mişcărilor sportivului se face cu ajutorul aparaturii speciale. Pentru ritmului, şi a acţiunilor a fi de maximă eficienţă trebuie să ştim că indicii aparaturii de informare folosite în instruire şi antrenament sunt cu adevărat obiectivi numai atunci când au fost obţinuţi în urma cercetării unui sportiv care nu prezintă tulburări în ceea ce priveşte starea sănătăţii şi capacitatea de lucru, când executarea exerciţiului n-a suportat influenţe exterioare. Exemplul intuitiv are un rol foarte mare în pregătire. Un sportiv mai bine pregătit care demonstrează tehnică şi tactică, forţă şi viteză, rezistenţă şi îndemânare, reuşeşte totdeauna ca model pentru cel mai puţin pregătit. Astfel, schiorii, alergătorii slabi caută să-i imite pe cei mai buni, străduindu-se sa nu rămână în urmă, depunând mai multe eforturi, luptând cu mai mult succes împotriva oboselii. Principiul intuiţiei prezintă importanţă şi în procesul educaţiei sportivilor. Aici amintim, în primul rând, de rolul comportării exemplare a antrenorului şi a celor mai buni 44/64 sportivi. Înaltele lor calităţi morale, spiritul de disciplină, atitudinea activă faţă de lecţiile de antrenament, dragostea de muncă, calităţile de voinţă servesc drept exemplu tinerilor sportivi. Forţa exemplului constituie un mijloc eficace, activ, util şi pentru învingerea unor bariere psihologice (recordul personal, mondial, efortul de antrenament maxim, complexitatea exerciţiului). În încheiere trebuie să spunem că antrenamentele în grup, activitatea colectivului sportiv oferă cele mai mari posibilităţi pentru aplicarea în practica a cerinţelor principiului intuiţiei şi, implicit, a realizării unei eficienţe crescute muncii de educaţie, instruire şi dezvoltare a calităţilor motrice. 2. Dietrich Harre Teoria antrenamentului (p. 108) Principiul intuiţiei Acest principiu constituie un punct de plecare spre treapta cunoaşterii, cu formele ei cele mai importante: senzaţia şi percepţia. Ele ne oferă datele necesare pentru o prelucrare raţională. Principiul intuiţiei ne ajută la perceperea concretă şi clară a fenomenelor şi a formării reprezentărilor motrice necesare activităţii. Folosirea acestui principiu în cadrul antrenamentului solicită funcţia şi participarea organelor de simţ. Lucrul intuitiv în antrenament presupune folosirea multiplelor mijloace de reprezentare intuitivă care contribuie la realizarea unei imagini perfecte şi la reproducerea (mişcărilor) mişcării propuse spre însuşire. Aplicarea acestui principiu în procesul de antrenament impune respectarea câtorva reguli: Crearea imaginii corecte asupra structurii mişcării propuse spre învăţarea. Imaginea mişcării ce urmează să fie învăţată se creează şi se fixează prin demonstraţia şi explicaţia acesteia, prin întrebări şi indicaţii ca şi prin exersarea propriu-zisă. Formarea imaginii cât mai clare este una din condiţiile de care depinde însuşirea rapidă a tehnicii. Pe de altă parte, o imagine corectă accelerează procesul de învăţare, fără exersarea practică. Experimental este dovedit efectul unui asemenea antrenament. Mai ales la începutul învăţării mei tehnici, acţiunea antrenamentului este considerabilă. În primul rând sunt influenţate precizia şi 45/64 coordonarea mişcărilor. Antrenamentul prin reprezentare produce reacţii ideomotorii care stabilesc legăturile condiţionat reflexe. Folosirea mijloacelor intuitive variate. Mijloacele intuitive pentru reprezentare, cu ajutorul cărora se pot realiza împreună impresia generală a unei mişcări şi detaliile mai importante sunt: ilustraţii, fotografii, planşe, schiţe, cărţi, kinograme, filme, etc. În gimnastică, patinaj artistic, jocuri sportive şi atletism se folosesc indicatorii optici şi cei acustici (verbal, bătaie din palme, acompaniament muzical) pentru informaţii imediate. În instruirea tactică este indispensabilă tabla cu magnet. Folosirea reprezentării grafice pentru planificarea şi analiza procesului de antrenament. Această formă de reprezentare grafică în comparaţie cu textele, tabelele şi cifrele are avantajul efectului optic. Ea permite o vedere de ansamblu mai bună, o înţelegere a dinamicii anumitor componente ale antrenamentului, compararea şi eventualele concluzii pentru planificarea viitoare. Preocuparea deosebită pentru rezolvarea problemelor educative prin mijloace intuitive. Exemplele intuitive influenţează educaţia politico-ideologică şi morală a sportivului. Exemplul antrenorului este semnificativ în acest sens. Deplasările la concursuri, participările la întâlniri cu sportivi renumiţi şi discuţiile cu aceştia creează o imagine vie asupra comportamentului sportivilor. La aplicarea în practica a principiului intuiţiei se va ţine seama că acesta are aceeaşi importanţă, indiferent de vârstă. La sportivii mai tineri predomină percepţia senzorială, iar mai târziu cuvântul explicativ. Percepţia este de sine stătătoare şi are caracter general. Explicaţia constă într-o putere de observaţie dezvoltată sistematic, pe baza cunoştinţelor obţinute şi a gândirii. Lumea înconjurătoare se percepe prin intermediul organelor de simţ – văz, auz, simţ tactil, kinestezic. Se pot deosebi tipuri de receptori optici, motori şi acustici. Aceste trei tipuri există la fiecare om, dar predomină unul sau altul. Antrenorul trebuie să constate la fiecare sportiv care tip predomină şi în funcţie de acesta să aplice individual principiul intuiţiei. Ioan Corghit Metode de învăţământ, 1980 (p. 177-178) Intuitia simbolică – un suport al conceptualizării 46/64 În raport cu actuala tendinţă a ştiinţei de a deveni din ce în ce mai abstractă, cu accentuarea gradului de abstractizare şi de generalizare a cunoştinţelor, care obligă profesorul să apeleze tot mai mult la gândirea şi imaginaţia elevilor, să introducă mai multe mijloace de expresie ştiinţifică în cuprinsul lecţiilor sale, multe tehnici furnizează o intuiţie simbolică gata să însoţească cu uşurinţă mersul expunerilor şi al aplicaţiilor teoretice. O serie de simboluri grafice (diagrame, organigrame, scheme, schiţe), precum şi alte genuri de simboluri vizuale, cum ar fi formulele (modelele) matematice, formule din domeniul fizicii, al chimiei, care tind către abstractizare, pot să fie transpuse cu uşurinţă în materiale proiectabile. O asemenea intuiţie joacă un dublu rol: Ajută la idealizarea (logicizarea) lucrurilor (imaginilor), la convertirea lor în idei (ridicarea la abstract), devenind astfel un suport (purtător) al acţiunii, al ideii şi invers. Ajută la vizualizarea (materializarea) ideilor, la transpunerea lor în imagini (concretizarea ideilor). Unii psihologi şi pedagogi (B.F.Skinner, Salton, Rene Hubert, ş.a.) contestă valoarea şi utilizarea imaginii audiovizuale, în stadiul conceptualizării, al elaborării noţiunilor, ideilor, rezervându-i acesteia doar o funcţie exclusiv demonstrativă, documentară. Ei văd în utilizarea imaginii şi mai ales în abuzul de imagini (imagism) un impediment în calea abstractizării, un element care ar pune în primejdie dezvoltarea gândirii conceptuale. Alţii, între care H.Wallon, R. Lefranc, soţii Zazzo, E. Heming, A. Aepel, etc., susţin dimpotrivă, că mesajul audiovizual este capabil, în anumite limite, să pregătească terenul pentru conceptualizare, să favorizeze o ridicare a activităţii mintale până la treapta logică a cunoaşterii. Diversele cercetări, menţionează H. Dieuzeide, atestă că întrebuinţarea acestor tehnici permite comunicarea de noţiuni tot atât de bine ca şi prin formele tradiţionale; J. I. Knowlton consideră că funcţia imaginilor este, în principiu, de a ajuta la dezvoltarea (dezvăluirea) structurii conceptuale a limbajului, în cadrul căruia semnifică ceva, iar pedagogul american Edgar Dale, căutând să evidenţieze această funcţie de instruire rezervă mesajelor audiovizuale o poziţie pentru a depăşi concretul-sensibil. După Henri Wallon, imaginile sau mesajele audio-vizuale au posibilitatea să definească pătrunderea în miezul lucrurilor tocmai datorită puterii lor de prelucrare şi simplificare inteligibilă a datelor senzoriale (intuitivă) şi prin aceasta de “structurare a 47/64 realităţii”. Structurând realitatea, imaginea audio-vizuală creează o dublă modificare: ea sărăceşte sau îmbogăţeşte realul, subliniază numai caracterele specifice, semnificative ale acestuia, adică reliefează numai acei indicatori care sunt indispensabili pentru definirea noţiunii, pentru evidenţierea ideii. Gh. Cîrstea (p.119-121) Teoria şi bazele metodicii Educaţia fizică Acest principiu subliniază rolul pe care îl are treapta senzorială, adică primul sistem de semnalizare în cunoaşterea umană. În educaţia fizică, indiferent de vârsta subiecţilor, principiul intuiţiei este fundamental. La vârste mai mici rolul său este şi mai important deoarece este încă bine “pusă la punct” treapta logică a cunoaşterii şi se “merge” prin compensare. Intuiţia presupune o cunoaştere nemijlocită a realităţii cu ajutorul simţurilor, receptorilor, analizatorilor organismului uman. Trebuie să delimităm intuiţia, implicată de acest principiu, de acţiunea umană – cu suport psihic –, de a ghici, de a “nimeri” o soluţie optimă pentru rezolvarea unor situaţii (în asemenea cazuri se zice, de multe ori, că a fost intuită – în sens de ghicită – rezolvarea respectivă). În educaţia fizică, indiferent de subsistemul său, principiul intuiţiei presupune stimularea a cât mai multor analizatori, pentru a se forma o imagine cât mai bună despre ceea ce se învaţă. La subiecţii normali ca dezvoltare psiho-fizică, cel mai solicitat analizator este cel vizual. La subiecţii cu deficienţe vizuale este solicitat, mai ales, analizatorul tactil. Evident că, în procesul de învăţare motrică este solicitat foarte mult, tot la subiecţii “normali” şi analizatorul auditiv. În acest caz se trece dincolo de treapta senzorială de cunoaştere, se trece la treapta logică, deoarece se foloseşte limbajul specific celui de-al doilea sistem de semnalizare. De aceea, credem noi, foarte mulţi specialişti ai domeniului când vorbesc sau scriu despre principiul intuiţiei abordează – fără să facă precizarea necesară – şi problema explicaţiei sau a celorlalte procedee metodice de expunere verbală. Pentru stimularea principalilor analizatori specifici treptei întâi de semnalizare se folosesc – şi în educaţia fizică – cele trei modalităţi clasice de intuiţie: demonstraţia (sau demonstrarea) celor ce urmează să fie învăţate 48/64 prezentarea unor materiale care redau imaginea celor ce trebuie învăţate – planşe, schiţe, diapozitive, filme, casete video, etc. observarea execuţiei altor subiecţi, din acelaşi grup sau din alte grupuri Pentru respectarea principiului intuiţiei se impun, cel puţin următoarele două cerinţe: urmărirea celor prezentate (prin demonstraţie sau prin metodele “intuitive”) să fie posibilă – la nivel optimal – tuturor subiecţilor cu care se desfăşoară activitatea, ceea ce vizează şi plasamentul celui care demonstrează sau al materialelor folosite; să nu fie folosite abuziv modalităţile prin care se stimulează primul sistem de semnalizare, deoarece în acest fel s-ar împiedica abstractizarea şi generalizarea – procese ale gândirii foarte importante şi pentru domeniul educaţiei fizice. APLICAREA PRINCIPIULUI INTUIŢIEI ÎN SĂLILE NOASTRE DE BOX Principiul intuiţiei: are o importanţă deosebită în activitatea boxerului. Folosirea lui îl concordanţă cu posibilităţilor de imitaţie ale boxerului duce la însuşirea loviturilor şi acţiunilor complexe corecte şi precise. Pentru aplicativitatea cât mai bună a acestui principiu vom ţine seama de următoarele reguli : 1. Materia care se predă pe cale intuitivă trebuie să fie înţeleasă de boxeri. Toate procedeele şi acţiunile învăţate să fie la fel cu cele folosite în lupta pe ring, ţinând scama însă de mecanismele loviturilor şi de echilibru. Un mijloc important în realizarea principiului intuiţiei îl constituie studierea planşelor, schiţelor, fotografiilor, kinogramelor şi fişelor care cuprind procedeele tehnice şi tactice de luptă, de clasificare şi sistematizare a mijloacelor de atac, apărare şi contraatac. Un alt mijloc intuitiv îl constituie demonstrarea unor procedee specifice de luptă ale unor boxeri fruntaşi. În timpul aplicării şi demonstrăirii, (unde este posibil), boxerii trebuie să participe efectiv, executând imediat sau ulterior procedeele respective studiului individual sau pe 49/64 perechi. Exemplu: antrenorul le explică şi le demonstrează de pe o kinogramă lovituri directe de stânga la cap. După fiecare element predat, boxerii vor repeta individual lovitura pe care a demonstrat-o antrenorul. In cazul în care antrenorul nu va putea demonstra corect o anunţă acţiune, va folosi un boxer avansat să execute şi, concomitent cu demonstrarea va da explicaţiile tehnice necesare. Demonstraţia trebuie făcută încet la început până se înţelege mecanica mişcării, apoi se execută mai repede. Întotdeauna se va executa întreaga acţiune şi numai după ce boxerii şi-au format o imagine generală corectă se trece la elementele importante din acţiunea respectivă. Nu se descompun decât acţiunile mai complexe pentru a nu îngreuna cu explicaţii şi demonstraţii suplimentare procedeele mai simple. Este necesar ca demonstraţia şi explicaţia să f ie aplicate concomitent. Explicarea să fie cât se poate de simplă şi precisă. In unele situaţii şi unde este posibil se recurge la metoda auditivă. Exemplu: pentru ca o lovitură să fie ;seacă (exploziva) trebuie să se audă un sunet scurt. In sensul acesta antrenorul loveşte mai rar, două lovituri uşoare la cap şi apoi a treia lovitură mai tare. Sunetul şi ritmul loviturilor arată boxerilor care este lovitura mai puternică şi ;astfel felul execuţiei combinat cu sunetul formează o imagine clară şi corectă a procedeului respectiv. Alt mijloc intuitiv îl constituie cuvântul antrenorului, care trebuie intensificat în momentul când boxerul urmează să întreprindă un contraatac sau blocaj eficient. După fiecare demonstraţie şi explicare a antrenorului, boxerii trebuie să exerseze din ce în ce mai repede, fiind urmăriţi de antrenor care le vorbeşte corijându-i şi încurajându-i. Principiul intuitiv nu este doar moment de plecare în învăţarea boxului începător, ci el trebuie să ia e folosit de către antrenor în toate etapele de instruire şi educare. Principiul intuiţiei se schimbă în funcţie de etapa de instruire şi de gradul de pregătire al boxerului. Antrenorul are datoria de a folosi cât mai multe materiale intuitive pentru a mări bagajul de cunoştinţe al boxerilor. Principiul intuiţiei a avut şi continuă să aibă o mare aplicativitate la box. Ea se datorează atât vârstei începătorilor la box cât şi caracterul de autoselecţie boxului. 50/64 Este cunoscut marele spirit de acuitate şi de imitaţie al adolescentului. El observă cu multă perspicacitate şi fineţe şi poate imita cu promptitudine şi multă asemănare modelul - orice mişcare mai amplă sau acţiune nu prea implicată. Important este să-i uşurăm observaţia, să i-o întregim şi să o poată vedea cât mai bine, mai cuprinzător. Căci cu cât imaginea va ti mai completă, mai clară şi mai profundă, cu atât imitaţia va fi mai bună, copia va f mai aproape de modelul ei. Pentru aceasta sunt necesare mai multe cerinţe: Demonstrarea va trebui precedată de o explicaţie care nu trebuie să fie prea tehnicistă. Explicaţiile trebuie să se axeze în primul rând pe trezirea interesului copilului pentru mişcarea sau acţiunea tactică pe care o compune respectiva mişcare. Este caracteristică vârstei marilor dorinţe avântate unde stimularea interesului, atractivului are o mare importanţă în determinarea muncii cu pasiune şi perseverenţă a tânărului. Totodată, o explicaţie prea tehnicistă ar crea temeri şi ar pune în faţa elevului prea multe probleme care cer concentrarea atenţiei. Demonstrarea trebuie să plece de la global, de la execuţie completă, ca în timp să se treacă la mai încet, mai brut, mai pe părţi sau componente. Se demonstrează de câteva ori, apoi se ajunge din nou la global şi cu caracter de execuţie din ring. Este bine ca demonstrarea să fie cât mai fidelă şi cât mai interesantă. De aceea, e bine să fie însoţită de planşe şi kinograme ale marilor campioni sau de filme. Chiar şi după însuşirea ei se poate demonstra prin vizionarea unor meciuri ale marilor campioni unde se atrage atenţia asupra acţiunii respective. Este bine ca antrenorul să o demonstreze cât mai puţin sau chiar deloc punând locul lui un elev mai avansat şi talentat. Aceasta pentru că antrenorii sunt mai deformaţi şi somatic şi ca stil de execuţie. Fac excepţie antrenorii tineri care cunosc ,încă bine tehnica tip a începătorului. Dar cel mai important lucru în formarea mei bune şi cuprinzătoare imagini îl constituie repetarea de către elevi a mişcării sau acţiunii respective. Ea trebuie făcută cât mai aproape de natural şi de puterea de înţelegere a elevului. De obicei, la box vin copii cu o mai mică bază de mişcare sunt mai stingheri în mişcări, realizează mai greu o coordonare şi o direcţie anumită a mişcărilor. Pentru aceasta este nevoie ca repetarea să fie cât mai aproape de mişcarea naturală. Desigur că şi în box, mişcările sunt mult mai diferite de 51/64 natură, sunt mişcări speciale. Dar există un oarecare procent de apropiere de mişcările naturale. E bine să se aibă în vedere la început acest procent de apropiere de natură. In trecut, antrenorii noştri au utilizat cu succes exemplul care avea un mare procent de apropiere de natural. Ei ,voit sau nu, lăsau elevii “să fure” - să exerseze cum voiau, intervenind destul de rar cu indicaţii, sublinieri sau corijări. Abia după ce elevul ieşea un pic din comun, îl luau mai în serios şi îi explicau mai mult, dându-i exerciţii mai complexe şi eficiente. Repetarea trebuie să meargă de la global la parţial stabilind detalii esenţiale, apoi din nou la global, de la eficace la formă şi din nou la eficace, de la repede la lent şi din nou la repede. În permanenţă, la explicaţiile demonstrative sau la repetări, se va sublinia scopul tactic şi mele eventuale situaţii tactice în care adversarul poate contra, contraataca sau contracara în cazul unor neexecuţii corecte a celor indicate. Principiul intuiţiei are o importanţă deosebită în activitatea boxerului începător. Folosirea lui în concordanţă cu posibilităţile de a imita ale boxerului, va duce la însuşirea loviturilor şi acţiunilor complexe corecte şi precise. Materia predată pe cale intuitivă trebuie să fie înţeleasă de copii. Toate procedeele şi acţiunile învăţate să fie la fel cu cele folosite în lupta din ring, ţinând seama de mecanismele loviturilor şi de echilibru. In timpul aplicării şi demonstrării, (acolo unde este cazul), boxerii trebuie să participe efectiv, executând imediat sau ulterior procedeele respective studiului individual sau pe perechi. Exemplu: antrenorul explică lovitura directă de stânga corp. După fiecare element predat, boxerii vor repeta inclusiv lovitura pe care a explicat-o antrenorul. Pentru a realiza o cercetare mai amănunţită a aplicării principiului intuiţiei în sălile noastre de box am recurs la un chestionar în care am pus următoarele întrebări: 1. Cum îl învăţaţi dumneavoastră pe un începător un element nou şi cum îl perfecţionaţi ? 2. Care credeţi că sunt cele mai eficiente mijloace de învăţare şi de ce ? 3. Folosiţi des demonstraţia propriu-zisă ? 4. Aveţi materiale intuitive în sălile dumneavoastră `? 52/64 5. Socotiţi că aceste materiale sunt necesare ? 6. Credeţi ca demonstraţia dumneavoastră mai este necesară şi eficientă ? 7. Cât des folosiţi explicaţia şi alte materiale `? 8. Folosiţi repetarea însoţită de explicaţii ? 9. Vă duceţi cu copiii la alte competiţii pentru ca aceştia să vadă şi alţi boxeri lucrând ? 10. Faceţi analize ale meciurilor la antrenamente ? Chestionarul a fost folosit cu ocazia unor competiţii centrale la care s-au adunat mai mulţi antrenori din ţară de diverse clasificări profesionale. Chestionarea s-a efectuat verbal după cel scris şi în ordinea indicată, ca şi prin chestionare scrise, care au fost completate în 3-4 zile. Am selectat un eşantion de 10 antrenori cu clasificări şi experienţă variată. Trei dintre ei profesori de educaţie fizică cu specializarea box, membrii ai colectivului de antrenori ai lotului naţional. Patru dintre ei antrenori emeriţi şi categoria l, antrenori la cluburi din primele locuri ai clasificării federaţiei cu destul de vechi ştate de serviciu şi rezultate, care i-au impus pe plan naţional. Ultimii trei, antrenori tineri cu bune perspective din cluburi sportive. La primele întrebări aproape toţi antrenorii sunt de acord cu cei mai mulţi elevi au trecut la învăţarea unui element nou dorind ci să îl execute aşa cum l-au văzut în sală la colegii mai avansaţi, sau la diverse meciuri asistate. Văzându-le, ei au încercat să Ie execute singuri, după care fie că au fost remarcaţi de antrenori, fie că au venit ei la antrenori, întrebându-i diverse detalii. Câţiva dintre antrenori arată şi faptul că în urma unor analize sau observaţii practice, care corespundeau cu diverse modele, antrenorii erau cei care căutau să-i înveţe pe boxeri unele procedee tehnice care cred ei că le sunt necesare. Destul de puţini, dar au fost 3 antrenori care au învăţat elemente noi, le-au consolidat şi perfecţionat la elevii lor gândindu-se ei, antrenorii, că le vor fi utile elevilor lor. “Eu cu stângaciul meu era normal să-l învăţ lovitura la stomac” - Bondăvale. Ilie Dascălu şi Dragoş Ion, antrenori cu experienţă, subliniau faptul că “dorinţa de a învăţa un element trebuie să vină de la boxerul începător, el le învaţă pentru că le-a văzut la 53/64 alţii pe la ei prin sală sau pe ring", opinie care s-a exprimat cu cuvinte variate de către majoritatea antrenorilor. "Bine, bine, s-a continuat chestionarea, dar cum i-am învăţat ? "Foarte bine, l-am lăsat să repete de câteva ori, i-am subliniat pe rând detaliile tehnice esenţiale, l-am luat la lecţii la mănuşi şi l-am pus să lovească la început mai lent, apoi tot mai repede. In timpul repetiţiilor subliniam unele detalii esenţiale tehnico-tactice cum ar fi: “împinge lovitura în ţintă, răsuceşte şoldul”. “nu retrage cotul mâinii opuse loviturii”. “revino cu lovitura pe acelaşi drum”. Întrebarea a 3-a provoca nedumerire. La unii dintre antrenori ca Ilie Dascălu, Fîntînă Vasile, Petruş Eugen, Titi Tudor, Voicilaş Constantin şi Bănescu Ion, nedumerirea consta în faptul că: “Maestre, eu sunt om bătrân, ce să vadă ăla la mine !” Voicilaş, mai deschis, şi pus pe glume, subliniază: “eu cred că Stroe al meu e de talie mondială. Ce să vadă la mine m câştigător de zonă ?" Bondăvale Grigore, mai orgolios: “Maestre eu încă mai pot demonstra, nu fac lecţii la mănuşi cu ei ore întregi şi nu obosesc, dar nu ştiu dacă e de ajuns". "Şi eu demonstrez, afirmă Vasile Bala, dar eu execut demonstraţia încet, cu accent pe detalii esenţiale, una câte una, iar lui îi cer execuţie din ce în ce mai iute, mai tare, mai ca Feri Vaştag". "Dar cu materialele intuitive cum staţi maestre ? Le aveţi prin sală, prin cabina dumneavoastră sau le împrumutaţi de la alte secţii ? Credeţi că ele sunt necesare ?" "Ce materiale intuitive maestre, că noi nu avem nici saci sau mănuşi suficiente, iar afişe cu execuţii şi indicaţii metodice nu s-au mai confecţionat de zeci de ani" "Dar cine trebuie să le confecţioneze ?" "Federaţia, că ei de aceea sunt plătiţi şi pentru asta, noi trebuie să le aplicăm cât mai bine elevilor noştri, să le perfecţionăm la maximum, dar ca să le şi confecţionăm, nu avem timp şi pentru asta". Aşa au sunat răspunsurile a 9 din 10 antrenori chestionaţi vi această problemă. Din constatările noastre anterioare prin vizite la săli de box nici cele mai bogate şi dotate secţii nu au materiale intuitive moderne sau nu. Din auzite, doar secţia de box Prahova Ploieşti 54/64 posedă cameră de luat vederi combinată cu videocasetofon, dar şi demonstraţia lor cu aceste mijloace modeme, după mărturisirile lor, e sporadică şi efectuată numai cu ocazia meciurilor boxerilor le mare performanţă. La întrebarea nr.6, mulţi au privit în lături scărpinându-se in cap. “Da, desigur !” au răspuns cu tărie 3 din 10 chestionaţi. Dar din răspunsurile celorlalţi s-a desprins o oarecare jenă răbufnită prin câţiva mai fermi care au afirmat: “Ne e ruşine şi nouă când ne vedem în oglindă cum demonstrăm'' Iar câţiva dintre aceştia au încercat sa se scuze: "Noi încercăm să completăm demonstraţia prin explicaţii cu accent pe detaliile tehnice esenţiale şi multe repetări". "Dar şi acestea le facem în mod : simplu şi nu multe la număr în acelaşi timp” "Nu poţi da prea multe elemente noi căci nu o să ştie la ce să se gândească" Credem că comentariile sunt de prisos referitor la această întrebare. Consider că răspunzând la această întrebare mi s-a răspuns indirect şi la următoarele două. La penultima întrebare mai toţi au răspuns cu entuziasm: "Şi asta face parte din meseria noastră", au răspuns mai toţi. "Ba mai mult, încercăm să comentăm nişte meciuri ale viitorilor adversari", au remarcat unii dintre ei. La ultima întrebare, răspunsurile erau nehotărâte ale majorităţii celor chestionaţi şi se poate caracteriza cu un “Daaa ...” rămas în suspensie. Nu ne putem permite să interpretăm acest răspuns, dar se pare că şi cei care au răspuns prin scris ca şi cei care au răspuns verbal încercau să ascundă faptul că la sfârşitul lecţiei ei nu analizează munca depusă de elev în ziua respectivă. CAPITOLUL V COMPARAREA ŞI ANALIZA DATELOR Aşa cum s-a văzut până acum, autorul a recurs la o aprofundare a practicării boxului în scopul de a releva unele elemente, principii şi cunoştinţe care să perfecţioneze procesul de instruire şi antrenament. În scopul acesta s-au folosit: 55/64 studiul bibliografic observaţii pedagogice chestionare, discuţii vizite la săli vizionare de competiţii consfătuiri şi analize ale antrenorilor de box. Prin şi din aceste metode de cercetare s-au desprins unele lucruri de o importanţă deosebită şi care îşi pun amprenta pe multe căi, metode şi mijloace de învăţare a boxului. Astfel, s-a desprins cum era şi normal, multitudinea elementelor de bază, dar care, înlănţuindu-se logic şi determinându-se una pe alta, lasă loc unui bun sistem de învăţare. Trecând de la uşor la greu, de la lent la iute şi ajungând la execuţia elementelor tehnice “ca pe ring", procesul de învăţare aplică şi respectă principii şi reguli obiective de învăţare, care conduc procesul învăţării din mai toate domeniile de activitate. Succesiunea învăţării nu exclude consolidarea celor învăţate anterior pentru a trece la un element nou şi nici nu poate să treacă, până nu aprofundează detaliile de bază esenţiale, o mişcare decurgând din alta şi pregătind-o pe cea următoare. Boxul este un sport complet cerând acţiuni conforme unor intenţii tactice care se dezlănţuiesc prin reflexe condiţionate şi toate aceste acţiuni sub amprenta riscului permanent. Aceasta necesită precizie, raţionalism, inteligenţă şi pregătire aprofundată. Ceea ce în prima parte a lucrării îşi pune amprenta, te faptul că boxerul trebuie să înveţe, să-şi aprofundeze până la automatism, acţiuni şi mişcări conforme cunoştinţelor şi acţiunilor tactice împotriva unui adversar tip sau specific. Prin urmare, atenta privire asupra învăţării în box, poate duce la permanente perfecţionări ale procesului de pregătire şi antrenament. Perfecţionările sunt necesare oricând fiind în concordanţă cu procesul de evoluţie psihofiziologică a omului, indiferent în ce ipostază. Studiul profund şi permanent al aplicabilităţii principiilor, metodelor şi experienţei pedagogice nu poate să nu ducă la noi perfecţionări şi noi căi de aplicabilitate a unor principii mijloace de învăţământ şi perfecţionare a boxerului. Odată ajuns la acest adevăr, autorul a încercat să desprindă unele 56/64 trăsături de moment ale procesului de pregătire şi instruire mai pregnante momentului şi cu mai mare arie de aplicabilitate, fapt pentru care a fost nevoie, o continuare a aprofundării studiului bibliografici cu cel al discuţiei, a întrebărilor şi răspunsurilor, a tatonării prin consfătuiri şi mai toate celelalte metode de cercetare enunţate. Şi aşa cum e normal, întrebările şi răspunsurile au axat pe unde dintre cele mai uzuale şi cotidiene mijloace, metode şi căi de aplicabilitate a unor principii şi reguli obiective studiate profund de tot mai mulţi specialişti în domeniul pedagogiei şi metodicii. Nouă ni s-a părut cel mai interesant în studiul şi răspunsurile antrenorilor domeniul principiilor pedagogice cu aplicabilitate la box. Aceasta pentru că, cercetarea şi rezultatele ei în domeniul pedagogiei scoate la iveală principii cu maximă audienţă, dar la nivel superior de mijloace şi căi de exprimare. Procesul de aplicare şi adaptare a lor la ramura sportivă, la colectivul de sportivi, la condiţii şi mai ales la situaţia de fapt, este cel mai important lucru; care trebuie să ţină seama antrenamentul pedagogic. Prin urmare, important este în munca practică şi principiul sau decizia iniţială dar şi căile prin care se poate aplica mai mult sau mai puţin eficient. Din studiul de mai sus s-au desprins, încet-încet, două lucruri importante: primul - că trebuie formată imaginea clară şi profundă a obiectului învăţării; al doilea lucru - se impune realizarea acestuia în funcţie de condiţii, de subiecţi şi de personalitatea antrenorului. Ca primordialitate autorul nu a marşat pe relevarea uneia sau alteia dintre metode şi căi, ci a încercat prin concluzii ale unor analize obiective să se axeze pe cele mai la “îndemână” sau ;ele mai apropiate metode şi căi, de la ora actuală în boxul românesc. întrebarea principală a fost: “Cum să găsesc campionul, cum să-I ajut să devină campion?” Din studiul bibliografiei şi din discuţii, observaţii, vizite şi analize am conchis că cea mai frecventă şi impunătoare problemă o pune principiul intuiţiei în instruirea boxerului începător, ca şi în aprofundarea şi perfecţionarea cunoştinţelor de bază. Plecând de la această idee, am conchis din studiul aplicabilităţii pe tărâm practic a unor principii milenare că este necesară la momentul actual din ţara noastră, aprofundarea punerii în practică a demonstraţiei şi a altor mijloace intuitive. Dar se pune întrebarea: “E bine sau nu e bine să demonstrăm ? Cine face demonstraţia ? La ce vârstă ? “De ce să nu recunoaştem că vedetele sunt trecătoare, că bătrâneţea îşi pune şi ea amprenta de 57/64 înţelepciune, dar şi pe cea a incapacităţii mişcării şi rezistenţei. A demonstra un bătrân este o aberaţie, este răspunsul dat de majoritatea antrenorilor chestionaţi. Imitarea marilor vedete văzute pe viu sau prin amintiri cine-foto, pune întrebarea: “Elevul nostru are aceleaşi calităţi, posibilităţi şi capacităţi ca modelul lui ?” Din studiul foarte perseverent, efectuat asupra antrenamentului din săli de box diferite ca posibilităţi şi antrenori, s-a desprins cu preponderenţă demonstraţia greoaie, deci aplicarea principiului intuiţiei în sălile şi în momentele respective nu este completă. Căci una e să demonstrezi înainte de meci, când cauţi eficienţă şi alta e să demonstrezi componentele mişcărilor, desprinzând pe cele principale. Şi din cele afirmate până acum, dar şi din studiul ulterior, s-a desprins tot mai mult că principiul intuiţiei este unul dintre cele mai proeminente principii în învăţarea boxerului. Faţetele lui în instruirea boxerului sunt nenumărate şi pline de măiestria pedagogică a antrenorului de box. Şi, totuşi, din răspunsul chestionarelor, din realismul discuţiilor şi mai din întrebările care se nasc pe marginea acestui studiu, a reieşit clar că principiul intuiţiei are foarte mare influenţă asupra procesului de instruire şi pregătire a antrenamentelor boxerului. Dar aspectele pedagogice determină corecta aplicare şi eficienţa lui în formarea boxerului. Lipsa modelului, a mijloacelor modeme, clasice de demonstraţie, condiţionează demonstraţia antrenorului, ca şi cea mai realistă situaţie: “nu fiecare sală are campionul ei". Ideea demonstrării de către un campion la o vârstă capabilă de performanţă, ceea ce nu se întâlneşte în orice sală de box, poate fi combătută şi de contrazicerea “dar dacă elevul nu are calităţile maestrului ?" Din toate acestea, împreună cu interpretarea datelor expuse până acum, având in vedere şi expunerile pro şi contra, se desprinde următoarea ipoteză: “Există altă posibilitate de analiză şi aprofundare a mecanismului de acţiune, în afara demonstraţiei, care leagă întrun anumit fel mişcări corecte, ducând la formarea unei imagini cât mai corecte şi mai profunde asupra unei acţiuni motrice necesare momentului de instruire?” Aceasta poate fi reprezentată prin coordonarea şi finalizarea în practică a mor stimuli şi analizatori motrici cu care organismul omenesc este dotat din naştere, care creşte pe baza evoluţiei lui naturale. Deci, repetăm mişcarea din ce în ce mai iute, de la simplu la complex până la executarea ei în condiţii de luptă coordonată şi păzită de al doilea sistem de semnalizare, 58/64 care accentuează la momentul potrivit execuţia corectă a mişcării în funcţie de cerinţele tactice, În acelaşi timp, în timpul repetării, sublinierea verbală a detaliilor tehnice esenţiale, completează cu al doilea sistem de semnalizare formarea unei imagini mai clare, “mai aproape de ring.” CAPITOLUL VI EXPERIMENT PEDAGOGIC Pentru a vedea în ce măsură acţiunile psihomotorii completate cu explicaţii POT forma o imagine în profunzime şi pentru începători, dar şi pentru cei avansaţi, am organizat un experiment pedagogic la Clubul Sportiv Şcolar nr.5, cu sala de antrenament m ANEFS. Experimentul ne-a fost uşurat de faptul ca studenţii de la specializare box - anul IV - au fost angrenaţi în activitatea practică directă la susnumita secţie. Experimentul continuă activitatea practico-metodică începută în anul III de specializare, anul şcolar 1999-2000, când autorul lucrării a participat şi la alte forme de pregătire în cadrul orelor practice de specializare. În cadrul experimentului s-a ţinut seama de rezultatele sportive, de calitatea însuşirii procedeelor tehnice şi diversitatea subiecţilor. Organizarea experimentului pedagogic Subiecţii au fost selectaţi în număr de 12, împărţiţi în 2 trupe dintre noii veniţi în sala de antrenament, indiferent de vârstă sau grad de îndemânare. S-a căutat, totuşi, existenţa unor similitudini din ambele drupe – greutate asemănătoare, vârstă aproximativ egală, ca şi dezvoltarea fizică. La grupă de experiment s-a căutat înmulţirea timpului de exersare la pema de perete sau sacul fix, cu lovituri puternice de la început “foarte puternice, tot mai puternice, poţi mai tare". S-au lăsat subiecţii să îucreze cum vor, fără nici o demonstraţie, ci doar sugerându-se verbal, traiectele esenţiale ale mişcării şi unele detalii de bară. Sublinierile erau rare, repetate pe acelaşi element, sugerându-se şi traiectul de bază al mişcării ca şi eventualele condiţii tactice: “vezi că da şi tontut’, “nu ridica cotul drept că 59/64 te doare ficatul, nu cădea pe lovitură, împinge pema puternic", ca şi “ai grijă cum închizi pumnul sau “retrage pe acelaşi drum", “simţi unde împingi. La grupa martor s-au continuat antrenamentele obişnuite conduse de antrenorii secţiei de box. Mai trebuie subliniat că nici corectările din lucrul la celelalte aparate speciale de box nu se făceau prin demonstraţii ale antrenorului, ci se încerca corectarea lor tot prin lucrul la perna de perete sau sacul fix. Corectările tactice de mai târziu vizând eficienţa tehnică, la fel, erau efectuate prin întoarcerea la perna de perete sau sacul fix. Cu alte cuvinte, activitatea pedagogică şi metodică nu s-a bazat pe nici o demonstraţie. Formarea imaginii mişcării, ca şi aprofundarea şi consolidarea ei, s-a făcut permanent prin execuţii practice completate cu explicaţii verbale şi sugerări orale a corectitudinii tehnice a mişcării. Calitatea execuţiei tehnice am măsurat-o în permanentă atât prin eficienţa mişcărilor cât şi prin rezultatul execuţiei respective. Am subliniat în permanenţă, la sfârşitul fiecărui antrenament şi la fiecare boxer, reuşitele sau nereuşitele ca şi căile şi mijloacele de corectare şi îmbunătăţire, dar niciodată nu s-a demonstrat. Vizionările şi analiza meciurilor cu diverse prilejuri au dat ocazia sublinierii detaliilor esenţiale tehnice - “Vezi cum notează şoldul", “vezi cum pleacă după lovitură", “vezi cum împinge mai mult a doua stângă". Stimularea verbală, cu accentuarea detaliilor esenţiale ca şi a situaţilor tactice prezente sau viitoare, a căutat formarea anticipaţiei cât şi aprofundarea imaginilor corecte a mişcărilor de bază sau detaliile esenţiale. Analiza şi interpretarea datelor experimentului Experimentul a durat 7 luni, antrenamentele ambelor grupe urmărind însuşirea bagajului minimal de cunoştinţe a începătorului şi dezvoltarea armonioasă fizică, cu aspecte specifice (cu accent pe viteză, aciclicitatea şi aritmia efortului, îndemânare şi forţă explozivă). S-au executat aceleaşi teme generale pentru ambele trupe de învăţare şi consolidare a procedeelor şi elementelor tehnico-tactice, ca şi aplicarea lor în lupta cu partenerii tip. Sau făcut aceieaşi sublinieri pedagogice la ambele grupe, doar că la trupa experiment s-au suprimat complet demonstraţiile. Eventualele sugerări lactice s-au făcut prin explicaţii 60/64 verbale, în nici un caz prin demonstraţii. S-au înlocuit demonstraţiile cu lucrul pe perechii, sau lecţii la mănuşi cu antrenorul, care crea cât de cât situaţia tactică, cerând elevului din grupa experiment o reacţie la pură lui imaginaţie. S-au organizat pentru boxerii din ambele grupe, fie pentru toţi 12, din câte doi din fiecare grupă, aşa-zisele sparinguri, care se traduc cu lupta libera în condiţii cât mai aproape de meci, în compania unor avansaţi din diverse secţii din capitală cum ar li: Steaua, Rapid, Olimpia, Dinamo etc. S-au căutat parteneri de sparinguri cât mai apropiaţi ca vârstă, greutate şi experienţă. La aceste întreceri s-au acordat note de către autoru lucrării, antrenorul secţiei CSS şi antrenorul partenerului, făcându-se o medie. După 3 luni de activitate s-a participat şi la câte 4 meciuri, pe fiecare notându-se pe lângă notele respective şi rezultatele sportive obţinute. După cum reiese şi din tabelele anexate, trupa de experiment departe de a fi notată mai slab ca cea martoră, ca domină în cele două tabele de aprecieri ca note şi ca rezultate sportive. Sigur, diferenţa nu poate mare deoarece vârsta şi experienţa sunt foarte apropiate între ele, cât şi faptul că ambele grupe sunt compuse din boxeri începători, proveniţi care de la aceleaşi licee. Totuşi, prezenţa notelor mai bune la grupa de experiment poate confirma că metoda pedagogică aplicată a suplinit demonstraţia, înlocuind-o total şi cu bune rezultate. Putem afirma că, din observaţiile şi notările noastre cotidiene se desprinde faptul că boxerii grupei de experiment învăţau mai repede şi aplicau mai eficient în lupta condiţionată la care erau supuşi. Aceasta demonstrează clar că imaginea mişcărilor se forma mai repede şi mai profund, prin repetări concrete ale mişcărilor însoţite de explicaţii verbale şi sublinieri ale detaliilor esenţiale. Rezultatele sportive au relevat şi ele evidenţa superiorităţii boxerilor din grupa experiment, cu toate că în interpretarea lor intervine un mai mare procent de probabilitate, care incumbă şi valoarea adversarilor. De aceea, nu ne surprinde nici faptul că unele rezultate sunt mai bune la grupa martor depăşind valoarea notei acordate. Concluziile experimentului Din interpretarea datelor se pot desprinde următoarele concluzii. 61/64 Organizarea experimentului a fost bună, pe o durată suficientă, care poate să facă departajări statistice realiste. Grupele de experiment au fost bine compuse, cu toată perioada de creştere neprevăzută postpubertară a adoleşcenţilor. Ipoteza a putut fi corect aplicată la grupa de experiment, materializându-se prin înlocuirea metode pedagogice cu accentuarea altora prezente şi ele în arsenalul pedagogice al antrenorilor noştri. Din rezultatele obţinute reiese clar că demonstraţia uzuală şi capabilă în sălile noastre de antrenamente, datorită condiţiilor poate şi trebuie să fie înlocuită cu mult succes cu accentuarea repetiţiei în condiţii de luptă, însoţită de sublinieri verbale ale detaliilor esenţiale. Demonstraţiile rămân un mijloc intuitiv de mare uzanţă şi ajutor doar prin demonstrarea detaliilor esenţiale în execuţia unor boxeri care efectuează cât mai corect şi eficient acţiunile şi mişcările tehnice. Dar şi aceste demonstraţii trebuie urmate imediat de execuţii proprii ale elevilor în condiţii similare luptei. Putem afirma ca demonstraţiile antrenorilor pot fi suplinite total în sălile noastre. Experimentul vine să confirme unele concluzii ale antrenorilor care se văd departe de un bun demonstrant, dar care, prin experienţa lor pedagogică, au ajuns la rezultate mari şi chiar foarte mari. EI explică şi aportul deosebit al unor antrenori care pot fi mai puţin demonstranţi dar care ştiu să vadă şi să spună. CONCLUZII ŞI PROPUNERI GENERALE Din cele studiate şi concluse şi experimentate, se desprind unele aspecte interesante şi importante, pentru instruirea şi consolidarea cunoştinţelor boxerilor începători. Ele ar fi: Lupta din ring necesită o acţiune complexă într-un ritm infernal dusă cu claritate dar şi sub permanentul risc de a pierde lupta în orice moment. Lupta din ring este un amalgam de acţiuni raţionale duse cu cunoştinţe şi acţiuni clare şi precise ceea ce necesită profundă şi raţionala lor însuşire. Acest amalgam este raţional şi raţionalizat, periodizat şi etapizat, împărţit în capitole, precizată de experienţa practică a antrenorilor noştri. 62/64 În labirintul cunoştinţelor şi acţiunilor de instruire un rol important îl are practica tradiţională a antrenorilor noştri, dar mai ales cunoştinţele şi priceperile teoretice din ce în ce mai profunde din ştiinţa sportului. Dintre acestea din studiul efectuat în prima parte a lucrării reiese marea importanţă a aplicării principiilor învăţării în instruirea boxerilor începători. Dintre acestea s-a impus principiul intuiţiei a cărui aplicabilitate este deosebit de importantă prin multitudinea aspectelor ce intervin la vârsta pubertăţii şi postpubertăţii. În aplicarea principiului intuiţiei s-a impus selectarea conform condiţiilor fiecărei săli de antrenament şi a fiecărui individ. S-a constatat că vârsta antrenorilor demonstranţi acţionează pozitiv dar şi negativ asupra formării unei imagini cât mai superioare şi mai profunde a temei de învăţat. Mijloacele moderne intuitive ca şi inexistente în sălile noastre de box, căt şi selectarea celor cât mai aproape de vârsta înţelegerii pun probleme serioase în aplicarea metodei demonstraţiei deci a aplicării principiului intuiţiei. Ipoteza desprinsă din studiul experimentului a impus înlocuirea demonstraţiei cu explicaţii cu sublinierea detaliilor esenţiale tehnice de mişcare şi cu repetiţia în condiţii cât mai aproape de luptă a mişcărilor şi acţiunilor tehnico-tactice. Experimentul a evidenţiat că accentuările detaliilor esenţiale ale mişcărilor trebuie să aibă în vedere o repetare în condiţii de concurs atât prin eficienţa mişcărilor cât şi a eventualelor situaţii tactice viitoare. Eventualele greşeli sau neînţelegeri în imaginea celor ce sunt de învăţat este corectată numai prin repetări stereotipe la perna de perete şi sacul fix şi subliniem încă o dată în condiţii cât mai aproape de luptă. Orice încercare de demonstraţie fie ea a unui campion mondial nu poate fi atât de profundă ca repetarea cu sublinierea elementelor esenţiale datorită faptului că subiectul nu are aceleaşi calităţi ca cel care a demonstrat. Ar fi bine ca experimentarea ipotezei să se extindă şi asupra boxerilor de la alte nivele pentru a completa unele aspecte ale concluziilor noastre. În această direcţie autorul va căuta acest lucru în activitatea lui viitoare. 63/64 64/64 